UPACARA NGUNDHUH SUSUH LAWET ING KARANGDHUWUR, AYAH, KEBUMEN SKRIPSI Kaserat kangge Jangkepi Saperangan Sarat Gayuh Gelar Sarjana Pendidikan Ing Fakultas Bahasa dan Seni Universitas Negeri Yogyakarta Dening : Umma Wahidatuz Zuhriyah NIM 09205244044 PROGRAM STUDI PENDIDIKAN BAHASA JAWA JURUSAN PENDIDIKAN BAHASA DAERAH FAKULTAS BAHASA DAN SENI UNIVERSITAS NEGERI YOGYAKARTA 2013
PASARUJT}KAFI Skripsi kanthi irah-irahan Upacara Ngundhuh Susuh Lawet ing Karangdhuwur, Ayah, Kebumen menika saged dipunujekaken awit sampun pikantuk palilah dening pembimbing Dr. Suwardi Endraswar4 M.Hum NrP 19640403 199001 I 004
PANGESAHAN Skripsi kanthi irah-irahan UpacuaNgundhuh Susuh Lawet ing Karangdhuwur, Ayah, Kebumen sampun dipunujikaken wonten ing ngajeng Dewan Penguji tanggal 17 Mei 2013 kalihan dipunwedharaken lulus. DEWAN PENGUJI Nama Jabatan Tanggal Drs. Hardiyanto, M.Hum Ketua Penguji 29#-2or7 Venny Indria Ekowati, M.Litt Sekretaris 79-o9-2c(3 Drs. Afendy Widayat, M.Phill Penguji I 2q-oS-LoLg Dr. Suwardi Endraswara, M.Hum Penguji II c5'-2o\3 ggtrrakarta, Mei 2013 Bahasa dan Seni Q E1 lM.Pd. 19550505 198011 I 001 ill
/ WEDHARAN Ingkang tandhatan gan wonten ing ngandhap menika, kula Nama Umma Wahidatu z Zuhriv ah NIM 09205244044 Program Studi Pendidikan Bahasa Jawa Fakultas Bahasa dan Seni Universitas Negeri Yogyakarta ngandharaken bilih karya ilmiah kanthi irah-irahan "lJpacara Ngundhuh Susuh Lawet Ing Karangdhuwur, Ayah, Kebumen" damelan kula piyambak. Sapangertosan kula, wosing karya ilmiah menika boten dipunserat dening tiyang sanes, kajawi bab-bab tartamtu ingkang kula pendhet minangka acLnn kanthi adhedhasar tata cara etika nyerat karya ilmiah ingkang umum. Seratan ing r.vedharan menika kaserat kanthi saestu, menawi kasunyatanipun kabukten bilih wedharan menika boten leres, bab menika dados tanggeljawab kula pribadi. Yogyakarta, April2013 Panyerat \W Umma Wahidatuz Zultrry ah IV
PISUNGSUNG Kanthi raos syukur dhumateng Gusti Allah SWT, karya ilmiah menika kula pisungsungaken dhateng 1. Tiyang sepuh kula minangka tiyang ingkang sampun paring motivasi kalihan donga. 2. Sadaya kulawarga inggih menika pakde, budhe, mbah, om-om kula, tante- tante kula, adek-adek kula, maturnuwun awit sampun nyengkuyung saha paring motivasi. SESANTI Sregep memaca iku papan pangasahing pikiran, papan tuking kawruh Guru menika kedah awatak sabar, maklum, momot saha mengku Selalu bersyukurlah dengan apa yang sudah ada maka Allah SWT akan memberi kamu lebih, lebih dan lebih. Selalu berusaha dan berusahalah agar mendapatkan yang lebih baik Rukun gawe santosa, crah agawe bubrah v
PRAWACANA Panyerat munjukaken puji syukur dhateng Gusti Ingkang Murben Dumadi ingkang sampun paring kanikmatan, kasarasan, kabegjan dhateng panyerat, saengga skripsi kanthi irah-irahan upacara ngundhuh susuh lawt menika saged kaimpun nir ing sambikala. Skripsi menika kaserat kangge njangkepi salah satunggaling sarat pikantuk gelar sarjana pendidikan. Penyeratan skripsi menika saged rampung amargi pikantuk pitulungan saking sadaya pihak. Awit saking menika panyerat ngaturaken agunging panuwun kanthi tulus dhateng Bapak Prof.Dr.Rochmat Wahab, M.Pd, M.A minangka Rektor Universitas Negeri Yogyakarta. Bapak Prof.Dr.Zamzani, M.Pd, minangka Dekan Fakultas Bahasa dan Seni. Raos kurmat saha agunging panuwun panyerat aturaken dhateng pangarsa jurusan ugi pembimbing kula inggih menika Bapak Dr. Suwardi, M.Hum, ingkang sampun sabar saha tlatos maringi bimbingan tumrap panyerat. Maturnuwun ugi kangge Ibu Siti Mulyani, M.Hum, minangka dosen penasehat akademik kula ingkang tansah paring motivasi dhateng kula. Sadaya dosen program studi pendidikan bahasa jawa ingkang sampun paring ilmu kalihan bimbingan dhateng kula. Panyerat ugi ngaturaken agunging panuwun dhateng tiyang sepuh kula ingkang tansah paring donga kalihan nyengkuyung sadaya kabutuhan-kabutuhan kula. Sadaya kulawarga kula ingkang tansah paring motivasi kalihan donga dhateng kula (mbah, pakde, budhe, om-omku, tante-tanteku dan adek-adekku). Maturnuwun kangge Lawet minangka tiyang ingkang tansah nyancani kula sadangunipun panaliten, maturnuwun awit sadayanipun. Maturnuwun sadaya warga Desa Karangdhuwur, Kecamatan Ayah, Kabupaten Kebumen, ingkang sampun biyantu panaliten kula. Sadaya kanca- kanca (kelas H/2009), ingkang tansah nyenengaken ugi ngangeni. Maturnuwun dhateng sadaya warga PUMA QUEEN (Putri Mandiri Queeningan,Queentir-queentir Blok H-12) mliginipun lantai kalih ( adekku Farida, Yofhi, Titik, Unyil, Dilla, Arum), vi
ingkang tansah motivasi kula. Sadaya pihak-pihak ingkang boten saged kula sebataken satunggal baka satunggal. Maturnuwun awit pambiyantunipun. Temtu kemawon skripsi menika dereng saged kawastanan sae, jangkep, menapa malih sampuma, pramila saking menika sadaya pengandikan menapa dene panyaruwe ingkang tumuju murih ingkang sae, jangkep saha sampurnaning skripsi menika, tansah katampi kanthi bingahing manah saha atur agunging panuwun. Wasana kanthi raos andhap asor panyerat gadhah pangajab mugi-mugi skripsi menika saged murakabi tumrap pamaos saha panyerat Yogyakarta, Mei 2013 Panyerat A \ Lu,(M_ \ AI'LWV I I \-/ Umma Wahidatuz Zufutyah vii
DHAFTAR ISI Kaca KACA IRAH-IRAHAN... i KACA PASARUJUKAN ... ii KACA PANGESAHAN ... . iii WEDHARAN ... . iv PISUNGSUNG ... v PRAWACANA ...... vi DHAFTAR ISI... . viii DHAFTAR GAMBAR ... xi DHAFTAR LAMPIRAN... .. iii ABSTRAK... xiv BAB I PURWAKA ..... 1 A. Dhasaring Panaliten ... 1 B. Fokus panaliten ... 6 C. Ancasing panaliten ... .. 7 D. Paedahipun Panaliten ... .. 7 BAB II GEGARAN TEORI ... 9 A. Gambaraning Teori... 9 1. Folklor ... 9 2. Mitos ... .. 14 3. Upacara Tradhisional ... . 15 4. Sajen ... .. 16 5. Makna Simbolik ... . 6. Mitos Upacara Ngundhuh Susuh Lawet ... 19 6. Mitos Upacara Ngundhuh Susuh Lawet ... 19 B. Panaliten Ingkang Jumbuh... 22 BAB III CARA PANALITEN ... . 24 A. Jinising Panaliten ... . 24 B. Nemtokaken Papan Panaliten... 25 C. Nemtokaken Informan... .. 26 D. Cara Ngempalaken Data ... .. 27 viii
E. Cara Analisis Data ... F. Pirantining Panaliten ... G. Cara Ngesahaken Data ... . BAB IV ASILING PANALITEN SAHA PIREMBAGANIPUN... A. Paraga Upacara Ngundhuh Susuh Lawet ... . B. Mangsa Undhuhan Susuh Lawet ... . C. Ngundhuh Susuh Lawet... D. Mula Bukaning Upacara Ngundhuh Susuh Lawet... E. Upacara Ngundhuh Susuh Lawet ... . 1. Cecawis Upacara Ngundhuh Susuh Lawet ..... .. a. Blanja-blanja ... 1) Tumbas Maesa ... 2) Tumbas Kabutuhan Kenduren ... b. Cecawis Papan... . F. Tata Upacara Ngundhuh Susuh Lawet ... . 1. Mragat Maesa ... . 2. Sajen ... a. Cecawis Sajen... .... .. b. Pasang Sajen ... 3. Kenduren ... 81 3. Kenduren ... 81 a. Olah-olah ... ..... b. Adicara Kenduren... . 4. Adicara Hiburan... . 101 a. Pamentasan Wayang... . 101 b. Pamentasan Kuda Lumping... .. 107 c. Pamentasan Tari Topeng... ... 109 5. Panutup... 113 G. Makna Simbolik Sajen... . 117 BAB V PANUTUP... .. 146 A. Dudutan... 146 B. Pamrayogi... . 150 ix 28 29 31 33 33 34 38 40 45 45 45 46 48 50 52 52 62 62 86 92
C. Implikasi... 151 DHAFTAR PUSTAKA... 152 LAMPIRAN... 153 x
Gambar 01 Gambar 02 Gambar 03 Gambar 04 Gambar 05 Gambar 06 Gambar 07 Gambar 08 Gambar 09 Gambar 10 Gambar 11 Gambar 12 Gambar 13 Gambar 14 Gambar 15 Gambar 16 Gambar 17 Gambar 18 Gambar 19 Gambar 20 Gambar 21 Gambar 22 Gambar 23 Gambar 24 Gambar 25 Gambar 26 Gambar 27 Gambar 28 Gambar 29 DHAFTAR GAMBAR Kaca : Kabutuhan kangge olah-olah ... .... .... . 55 : Maesa dipuntali ing wit pelem ... 59 : Maesa badhe dipunpragat ... 60 : Papan kangge mragat maesa ... 62 : Maesa saweg dipunpragat ... 64 : Maesa saweg dipunkelet... 65 : Maesa saweg dipunperang ... 67 : Sajen saderengipun daging dugi... 70 : Sajen Wedang... 73 : Sajen kembang, rokok, parem, kalihan gedhang ... .. 74 : Degan ijo ... .. 76 : Cokbang, rah mateng, daging mentah saha mateng... .. 77 : Pasang sajen ing Pasren ... 79 : Pasren ... 80 : Sajen wonten ing Pasren saweg dipundongani ... . 82 : Kemujan ... 83 : Sajen wonten ing Kemujan saweg dipundongani ... . 85 : Kagiyatan olah-olah ... . 87 : Oseng-oseng kangge kenduren ... . 90 : Olahan kangge kenduren ..... 92 : Pirantining olah-olah I ... .. 94 : Pirantining olah-olah II ... . 95 : Olahan dipuncawisaken ... 97 : Nalika ngabulaken wonten ing kendurenan ... .. 100 : Para rawuh sami dhahar ... . 103 : Dhaharan dipunwadhahi... 104 : Cecawis pirantining wayangan ... 105 : Pamentasan wayang ... 108 : Larungan sajen wayangan ... 110 xi
Gambar 30 Gambar 31 Gambar 32 Gambar 33 : Pamentasan Kuda Lumping ... . 112 : Pamentasan Tari Topeng ... .. 115 : Iringan Pamentasan ... .. 116 : Tari Lengger ... . 120 xii
DHAFTAR LAMPIRAN Lampiran 01 : Peta Desa Karangdhuwur ... . 153 Lampiran 02 : Cathetan Lapangan Observasi ... . 154 Lampiran 03 : Cathetan Lapangan Pirembagan... 213 Lampiran 04 : Ringkesan Gambar Upacara Ngundhuh Susuh Lawet... . 310 Lampiran 05 : Kerangka Analisis... . 318 Lampiran 06 : Serat Wedharan... 321 Lampiran 07 : Serat Ijin Panaliten... 332 xiii Kaca
UPACARA NGUNDHUH SUSUH LAWET ING KARANGDHUWUR, AYAH, KEBUMEN Dening Umma Wahidatuz Zuhriyah NIM 09205244044 ABSTRAK Panaliten menika gadhah ancas kangge nggambaraken mula bukaning upacara ngundhuh susuh lawet, tata upacara ngundhuh susuh lawet kalihan makna simbolik sajen wonten ing upacara ngundhuh susuh lawet. Panaliten menika ngginakaken metode kualitatif. Cara ngempalaken data wonten ing panaliten inggih menika kanthi observasi partisipasi, wawancara mendalam kalihan karyawan ingkang mangertos babagan upacara ngundhuh susuh lawet. Pirantining panaliten inggih menika panaliti piyambak kanthi lapangan dipunbiyantu ngginakaken handphone, camera digital, cathetan observasi saha pirembagan sarta alat tulis. Cara analisis data ngginakaken analisis induktif kanthi kategorisasi kalihan nandhingaken kanthi lanjut. Cara ngesahaken data ngginakaken triangulasi sumber kalihan triangulasi metode. Asiling panaliten nedahaken menawi (1) Mula bukaning upacara ngundhuh susuh ingkang lawet dipunwiwiti wontenipun abdi Kerajaan Mataram manggihaken susuh lawet ingkang gadhah paedah kangge mantunaken maneka werni penyakit. Ananging anggenipun mendhet susuh lawet menika awrat sanget ing sapinggiring segara. Supados para ngengingi guwa menika wonten pangundhuh saged wilujeng, pramila masarakat susuh ngawontenaken wilujengan upacara ngundhuh susuh lawet. (2) Upacara ngundhuh susuh lawet inggih menika (a) cecawis kabutuhan olah-olah saha cecawis papan, (b) Tata upacara ngundhuh susuh lawet inggih menika mragat maesa, pasang sajen, kenduren wonten ngabulaken, ndonga saha dhahar wilujengan, (c) adicara hiburan inggih menika wayangan, kuda lumping saha tari topeng, (d) panutup inggih menika tanggap wacana Bapak Lurah saha pamentasan tari lengger. (3) Makna simbolik sajen (a) cokbang lambang keberanian, (b) cengkaruk gimbal lambang irit, (c) jangan mi namung panjangkep sajen, (d) pula lambang manunggalaken kekiatan, (e) sega golong lambang kerja sama, (f) sega tompon saha degan maknanipun ngurmati para karyawan langkung sepuh, (g) uncet saha kepyar lambang ngabekti dhumateng Gusti Allah SWT, (h) daging mentah saha mateng lambang supados biyantu, (i) gendhis jawi saha krambil lambang semangat saha suci, (j) wedang kopi lambang njagi bumi, (k) wedang putih lambang nindakaken pakaryan kanthi fokus, (l) wedang godhong dhadhap srep lambang adem ayem, (m) komoh kembang, jembawuk saha rokok pernit lambang kangge leluhur, (n) arang-arang kambang lambang njagi lingkungan alam, (o) gedhang raja saha ambon lambang sesembahan ingkang sae, (p) kembang lambang milih cara ingkang sae, (q) parem kangge pewangi. Masarakat nindakaken upacara ngundhuh susuh lawet jalaran masarakat pitados kanthi upacara menika samangke para pengundhuh saha kulawarganipun saged wilujeng utawi boten wonten alangan satunggal menapa. lawet menika xiv
BAB I PURWAKA A. Dhasaring Panaliten Kebumen menika kalebet salah satunggaling daerah wonten ing provinsi Jawa Tengah ingkang taksih nglestantunaken folklor. Folklor wonten ing daerah Kebumen mliginipun Desa Karangdhuwur menika wonten awit saking jaman rumiyin kanthi turun-temurun. Masarakat wonten ing desa menika pitados menawi folklor menika minangka salah satunggaling kearifan lokal ingkang tansah ngandhut nilai-nilai ingkang sae. Masarakat ugi samangke boten kablusuk ngengingi wontenipun pangaribawa saking budaya luar. Pangertosan folklor miturut Danandjaja (2007: 2) Folklor adalah sebagian kebudayaan suatu kolektif yang tersebar dan diwariskan turun-temurun, diantara kolektif macam apa saja, secara tradisional dalam versi yang berbeda, baik dalam bentuk lisan maupun contoh yang disertai dengan gerak isyarat atau alat pembantu pengingat. Tegesipun: Folklor inggih menika salah satunggaling kabudayan ingkang kagunganipun tiyang kathah lan turun temurun, folklor menika saged awujud kabudayan lesan menapa awujud tumindak. Adhedhasar pamanggih wonten ing nginggil menika saged dipunpendhet dudutan menawi folklor inggih menika salah satunggaling kabudayan ingkang kawontenanipun turun-temurun ingkang awujud lesan saha tumindak. Salah satunggaling tuladha folklor inggih menika wontenipun upacara tradhisional. Upacara tradhisional inggih menika wujud simbolik raos syukur dhumateng Gusti Ingkang Maha Agung. Upacara tradhisional menika minangka upayanipun 1
masarakat kangge nyuwun ijin kalihan makhluk sanesipun amargi masarakat kejawen menika pitados bilih wonten makhluk sanesipun ingkang kedah dipunsuwuni ijin. Wujud simbolik kangge makhluk sanes wonten ing upacara tradhisional inggih menika wontenipun sajen. Upacara tradhisional menika kathah sanget mliginipun wonten ing Jawi. Tuladhanipun inggih menika upacara tradhisional suran, upacara ruwahan, upacara bersih desa, upacara ruwatan, upacara larungan, ugi wonten upacara ngundhuh susuh manuk. Upacara ngundhuh susuh manuk menika objek ingkang badhe dipunteliti. Upacara ngundhuh susuh manuk mliginipun upacara ngundhuh susuh lawet wonten ing Desa Karangdhuwur, Kecamatan Ayah, Kabupaten Kebumen. Upacara ngundhuh susuh manuk menika sampun boten asing malih, ananging bedanipun upacara ngundhuh susuh manuk lawet kalihan upacara ngundhuh susuh manuk sanesipun inggih menika beda papanipun, anggenipun nemtokaken dinten upacara ngundhuh susuh manuk, tata upacaranipun ngundhuh susuh manuk, kalihan sajennipun. Upacara ngundhuh susuh lawet menika gadhah ancas inggih menika minangka salah satunggaling upaya nyuwun dhateng Gusti ingkang Maha Agung supados anggenipun ngundhuh susuh lawet menika dipunparingi kawilujengan kalihan boten wonten alangan satunggal menapa ngengingi papan ingkang kangge ngundhuh menika awrat kalihan bebayani. Upacara ngundhuh susuh lawet menika dipuntindakaken saben satahun kaping sakawan inggih menika mangsa karo (undhuhan kaping pisan), mangsa kapat (undhuhan kaping kalih), mangsa kapitu (undhuhan kaping tiga), mangsa 2
kasanga (unduhan kaping sakawan). Upacara ngundhuh susuh lawet menika sampun wonten wiwit jaman rumiyin utawi turun-temurun ingkang dipunanggep sakral, ananging boten sadaya tiyang mliginipun masarakat Kabupaten Kebumen mangertosi mula bukaning upacara ngundhuh susuh lawet menika. Adhedhasar mula bukaning upacara ngundhuh susuh lawet, pramila kita saged magertosi sejarahipun kalihan langkung saged nguwaosi menapa menika upacara ngundhuh susuh lawet. Upacara tradhisional menika gadhah tata upacara, samenika ugi upacara ngundhuh susuh lawet. Tata upacara ngundhuh susuh lawet menika beda kalihan upacara tradhisional sanesipun. Tata upacara ngundhuh susuh lawet menika gadhah kekhasan kalihan kaunikan piyambak. Kekhasan kalihan kaunikan menika minangka salah satunggaling dhasar ingkang narik kawigatosan panaliti kangge naliti tata upacara ngundhuh susuh lawet menika mliginipun upacara ngundhuh susuh lawet wonten ing Karangdhuwur, Ayah, Kebumen. Tata upacara ngundhuh susuh lawet menika ugi wonten sajennipun. Sajen wonten ing upacara ngundhuh susuh lawet menika boten namung kangge panjangkep. Sajen upacara ngundhuh susuh lawet menika wonten maknanipun piyambak-piyambak. Para masarakat mliginipun masarakat Karangdhuwur menika dereng sadaya mangertos maknanipun sajen wonten ing upacara ngundhuh susuh lawet. Tata upacara ngundhuh susuh lawet menika dipunwiwiti dinten kemisipun, juru masak tumbas kabutuhan masak saperlu kangge adicara kenduren. Kagiyatan sanesipun wonten ing dinten kemis inggih menika cecawis papan minangka 3
4 tandha menawi ngenjangipun menika badhe dipunwontenaken upacara ngundhuh susuh lawet. Cecawis papan menika ugi gadhah ancas supados dinten Jumuwahipun menika boten kasesa utawi kemrungsung. Cecawis papan menika wonten pasang janur, tratag, nata kursi, meja kalihan damel panggung. Upacara ngundhuh susuh lawet dipuntindakaken wonten ing dinten Jumuwah. Upacara ngundhuh susuh lawet menika dipunwiwiti kanthi mragat maesa. Daging maesa menika samangke dipunperang dados tiga. Daging dipunperang kangge kenduren, sajen kalihan para karyawan. Daging maesa salajengipun dipunmasak. Pasang sajen inggih menika kagiyatan upacara ngundhuh susuh lawet sasampunipun mragat maesa. Sajen menika dipunpasang wonten ing Pasren kalihan Kemujan. Pasren kalihan Kemujan inggih menika papan ingkang kangge masang sajen. Bapak Sapon menika tiyang ingkang masang sajen wonten ing Pasren. Bapak Suseno inggih menika tiyang ingkang masang sajen wonten ing Kemujan. Tabuh satunggal utawi sasampunipun Jumuwahan menika para karyawan, perangkat desa kalihan tangga tepalihipun bapak lurah sami rawuh wonten ing dalemipun bapak lurah saperlu kangge ngawontenaken kenduren. Kenduren inggih menika minangka wujud donga dhumateng Gusti Ingkang Maha Agung, mugi-mugi para pangundhuh susuh lawet menika tansah dipunparingi kasarasan ugi boten wonten alangan satunggal menapa. Adicara kenduren menika dipunwiwiti kanthi ngabulaken salajengipun donga saha ingkang kaping pungkasan inggih menika dhahar wilujengan.
5 Adicara hiburan wonten ing upacara ngundhuh susuh lawet inggih menika pamentasan wayang wonten ing Guwa Conto. Pamentasan kuda lumping, pamentasan tari topeng katindakaken wonten ing lapangan ngajeng SMP Diponegoro. Adicara hiburan menika katindakaken antawisipun tabuh 15.00 WIB. Tari lengger inggih menika minangka adicara panutup upacara ngundhuh susuh lawet. Tari lengger menika katindakaken Jumuwah ndalu. Adicara panutup saderengipun tari lengger menika wonten tanggap wacana saking bapak lurah ingkang ngandharaken mugi-mugi anggenipun ngundhuh menika saged slamet saha boten wonten alangan satunggal menapa. Upacara ingkang gadhah ancas kangge mendhet susuh lawet menika ugi dereng nate dipunteliti. Upacara ngundhuh susuh lawet inggih menika minangka salah satunggaling folklor ingkang tansah kedah dipunlestantunaken. Awit saking maneka werni pancadan pangrembag wonten ing nginggil menika, pramila panaliti badhe ngawontenaken panaliten. Panaliten ingkang badhe dipunadani inggih menika panaliten babagan upacara ngundhuh susuh lawet. Panaliten menika gadhah irah-irahan "Upacara ngudhuh susuh lawet ing Karangdhuwur, Ayah, Kebumen". Asiling panaliten babagan upacara ngundhuh susuh lawet menika dipunkajengaken saged dados sumber informasi. Sumber informasi kangge sinten kemawon ingkang butuhaken informasi babagan upacara ngundhuh susuh lawet. Panaliten menika ugi saged dipundadosaken dokumentasi. Dokumentasi menika gadhah ancas supados upacara ngundhuh susuh lawet menika saged dipunmangertosi kalihan para generasi samangke.
6 B. Fokus Panaliten Upacara ngundhuh susuh lawet menika minangka wujud saking wontenipun folklor ingkang taksih dipuntindakaken kalihan masarakat mliginipun masarakat Desa Karangdhuwur, Ayah, Kebumen. Pramila upacara ngundhuh susuh lawet menika kedah tansah dipunlestantunaken supados folklor menika boten ical. Upacara ngundhuh susuh lawet menika gadhah ancas supados para pangundhuhipun menika saged slamet, sehat saha boten wonten alangan satunggal menapa. Ngengingi margi ingkang kangge ngundhuh menika awrat sanget saha bebayani. Upacara ngundhuh lawet menika ugi wujud panyuwunan dhateng Gusti Ingkang Maha Agung supados asiling undhuhan menika saged kathah utawi boten damel kuciwaning manah para karyawan. Mula bukanipun upacara menika dereng dipunmangertosi kalihan saperangan ageng masarakat. Upacara ngundhuh susuh lawet menika wonten maneka werni prosesinipun ingkang saged narik kawigatosanipun para masarakat. Wonten ing salebeting tata upacara ngundhuh susuh lawet menika ugi ngginakaken sajen. Sajen wonten upacara ngundhuh susuh lawet menika gadhah maneka werni makna simbolik. Adhedhasar dhasaring panaliten wonten ing nginggil, prekawis ingkang badhe karembag utawi kateliti inggih menika babagan mula bukanipun upacara ngundhuh susuh lawet, tata upacara ngundhuh susuh lawet saha maknanipun sajen ingkang dipunginakaken wonten ing upacara ngundhuh susuh lawet ing Karangdhuwur, Ayah, Kebumen.
C. Ancasing Panaliten Ancasipun saking panaliten kanthi irah-irahan "Upacara Ngundhuh Susuh Lawet ing Karangdhuwur, Ayah, Kebumen" inggih menika supados para masarakat mliginipun masarakat Desa Karangdhuwur menika mangertosi mula bukanipun upacara ngundhuh susuh lawet, mangertosi kadospundi tata upacara ngundhuh susuh lawet. Ancas sanesipun saking panaliten inggih menika supados mangertosi maknanipun sajen ingkang dipunginakaken wonten ing upacara ngundhuh susuh lawet ing Karangdhuwur, Ayah, Kebumen. D. Paedahipun Panaliten Panaliten menika gadhah kalih paedah. Paedahipun panaliten inggih menika paedah teoritis kalihan paedah praktis. 1. Paedah Teoritis Paedah teoritis-ipun saking panaliten inggih menika saged dipunginakaken kangge kapentingan teori, mliginipun teori babagan kajian folklor Jawa. Kajian folklor-ipun inggih menika arupi mula bukanipun upacara ngundhuh susuh lawet, tata upacara upacara ngundhuh susuh lawet saha maknanipun sajen wonten ing upacara ngundhuh susuh lawet. 7
2. Paedah Praktis Paedah praktis-ipun saking panaliten inggih menika supados para masarakat mliginipun masarakat Kabupaten Kebumen mangertosi utawi nambah wawasanipun babagan mula bukanipun upacara ngundhuh susuh lawet, tata upacara ngundhuh susuh lawet, saha maknanipun sajen wonten ing upacara ngundhuh susuh lawet. Adhedhasar panaliten menika upacara ngundhuh susuh lawet menika ugi saged dipunlestantunaken kalihan para generasi muda. 8
BAB II GEGARAN TEORI A. Gambaraning Teori 1. Folklor Folklor inggih menika salah satunggaling kearifan lokal ingkang tansah ngandhut nilai-nilai ingkang sae. Folklor menika sampun wonten wiwit jaman rumiyin kanthi turun-temurun. Miturut Danandjaya (2007: 2) ngandharaken bilih. Folklor adalah sebagian kebudayaan suatu kolektif yang tersebar dan diwariskan turun-temurun, diantara kolektif macam apa saja, secara tradisional dalam versi yang berbeda, baik dalam bentuk lisan maupun contoh yang disertai dengan gerak isyarat atau alat pembantu pengingat. Adhedhasar andharan wonten ing nginggil, Folklor menika kagunganipun tiyang kathah. Tegesipun folklore menika sanes kagunganipun salah satunggaling tiyang kemawon. Kawontenanipun folklor menika turun-temurun. Tegesipun folklor menika sampun wonten wiwit jaman rumiyin, kanthi turun-temurun saking nenek moyang. Wujudipun folklor menika wonten ingkang awujud kabudayan lesan menapa dene awujud tumindak. Folklor inggih menika ugi minangka salah satunggaling kabudayan. Endraswara (2006: 217) ngandharaken bilih. folklor berasal dari kata folk dan lore. Folk sama artinya dengan kolektif. Folk dapat berarti rakyat dan lore artinya tradisi. Jadi folklor adalah salah satu bentuk tradisi rakyat. Adhedhasar andharan menika saged dipunpendhet dudutan menawi tembung folklor mula bukanipun saking basa Inggris. Tembung folklor menika kadhapuk saking tembung dhasar folk kalihan lore. Folk ingkang ngemu teges kolektif. 9
10 Lore inggih menika tradhisi. Folklor inggih menika minangka salah satunggaling tradhisi ingkang dipuntindakaken kalihan para masarakat ingkang taksih pitados babagan folklor menika. Pamanggih ingkang sami ugi dipunandharaken dening Danandjaja (2007: 1) bilih. Kata Folklor adalah pengindonesiaan kata Ingris Folklore. Kata itu adalah kata majemuk, yang berasal dari dua kata dasar folk dan lore. Jadi folk adalah sinonim dengan kolektif, yang juga memiliki ciri-ciri pengenal fisik atau kebudayaan yang sama, serta mempunyai kesadaran kepribadian sebagai kesatuan masyarakat. Yang dimaksudkan dengan lore adalah tradisi folk yaitu sebagian kebudayaanya yang diwariskan secara turun-temurun secara lisan atau melalui suatu contoh yang disertai dengan gerak isyarat atau alat pembantu pengingat. Adhedhasar pamanggih ing nginggil saged kaandharaken bilih folklore menika kadhapuk saking kalih tembung inggih menika folk kalihan lore. Folk inggih menika kolektif utawi kagunganipun tiyang kathah, gadhah tandha pangenal fisik kangge mbedakaken antawis kelompok satunggal kalihan sanesipun. Tembung lore inggih menika saperangan kabudayan ingkang dipunwarisaken kanthi turun-temurun kanthi cara gethok tinular utawi kanthi tuladha ingkang dipungambaraken ngginakaken gerak isyarat utawi alat biyantu pangenget. Miturut Jan Harold Brunvand lumantar Danandjaja (2007: 21) jinising folklor menika dipunperang dados tiga inggih menika (1) folklor lesan (verbal folklor), (2) folklor seperangan lesan (partly verbal folklor), saha (3) folklor sanes lesan (non verbal folklor). Folklor lesan inggih menika folklor ingkang wujudipun menika murni saking lesan. Wujud-wujud ingkang kalebet folklor lesan inggih menika :
a. basa rakyat (folk speech), tuladhanipun inggih menika logat, julukan, pangkat tradhisional saha gelar kebangsawanan, b. ungkapan tradhisional, tuladhanipun inggih menika paribasan, pepatah saha pemeo, c. pitakenan tradhisional, tuladhanipun teka-teki, d. geguritan rakyat, tuladhanipun inggih menika parikan, gurindam, saha syair, e. cariyos rakyat, tuladhanipun inggih menika mite, legenda saha dongeng, f. nyanyian rakyat (Danandjaja, 2007 : 21-22) Miturut Danandjaja (2007 : 22) folklor sebagian lisan adalah folklor yang bentuknya merupakan campuran unsur lisan dan unsur bukan lisan. Bentuk- bentuk folklor yang tergolong dalam kelompok besar ini, selain kepercayaan rakyat adalah permainan rakyat, teater rakyat, tari rakyat, adat-istiadat, upacara, pesta rakyat dan lain-lain. Adhedhasar pamanggih menika, folklor saperangan lesan inggih menika folklor ingkang wujudipun menika saking lesan saha sanes lesan. Wujud folklor ingkang kalebet folklor saperangan lesan inggih menika wonten dolanan rakyat, takhayul, teater rakyat, tari rakyat, adat istiadat, saha upacara ugi wonten sanes-sanesipun. Folklor bukan lisan adalah folklore yang bentuknya bukan lisan, walaupun cara pembuatannya diajarkan secara lisan. Kelompok besar ini dapat dibagi menjadi dua sub kelompok, yakni yang material dan yang bukan material. Bentuk-bentuk folklor yang tergolong yang material antara lain: arsitek rakyat, kerajinan tangan rakyat, makanan dan minuman rakyat, dan obat-obatan tradisional. Sedangkan yang termasuk bukan material antara lain: gesture, bunyi isyarat, untuk komunikasi rakyat, dan musik rakyat. (Danandjaja 2007: 22) Adhedhasar pamanggih wonten ing nginggil, folklor sanes lesan inggih menika folklor ingkang wujudipun menika sanes lesan sanajan cara damelipun menika dipunandharaken kanthi lesan. Folklor sanes lesan menika kaperang dados kalih sub kelompok, inggih menika ingkang material saha sanes material. Wujud saking folklor ingkang material menika kados ta arsitek rakyat, kerajinan tangan 11
rakyat, dhaharan saha unjukan rakyat, sarta obat-obatan tradhisional. Wondene wujud folklor sanes material inggih menika gesture, bunyi isyarat, untuk komunikasi rakyat, dan musik rakyat. Masarakat menika taksih kathah ingkang awrat mbedakaken folklore kalihan kabudayan sanes. Pramila supados saged mbedakaken antawis folklor kalihan kabudayan sanesipun, kedah mangertosi rumiyin tandha-tandhanipun saking folklor. Tandha-tandha folklor miturut Dananjaya lumantar Endraswara (2006: 218) inggih menika: a. penyebaran dan pewarisanya dilakukan secara lisan, yaitu melalui tutur kata dari mulut ke mulut, dan kadang-kadang tanpa disadari, b. bersifat tradisional, artinya disebarkkan dalam waktu relative lama dan dalam bentuk syair, c. folklor ada dalam berbagai versi-versi atau varian, d. bersifat anonim, penciptanya tidak diketahui secara pasti, e. biasanya mempunyai bentuk berumus atau berpola, f. mempunyai kegunaan dalam kehidupan kolektif, g. bersifat pralogis, yaitu memiliki logika sendiri yang tidak tentu sesuai dengan logika umum, h. menjadi milik bersama, i. biasanya bersifat polos dan lugu Adhedhasar pamanggih wonten ing nginggil, saged kaandharaken menawi upacara ngundhuh susuh lawet menika kalebet folklor. Masarakat Karangdhuwur menika sampun nganggep menawi upacara ngundhuh susuh lawet menika gadhahipun tiyang kathah. Tegesipun sanes gadhahipun satunggal tiyang kemawon. Upacara ngundhuh susuh lawet menika kalebet folklor amargi upacara ngundhuh susuh lawet dipunsebaraken kanthi turun-temurun. Folklor Upacara ngundhuh susuh lawet menika ugi minangka salah satunggaling kabudayan ingkang dipunwarisaken wiwit jaman rumiyin. 12
13 Folklor menika gadhah paedah ingkang tansah dipunginakaken wonten ing lingkungan masarakat. Folklor ingkang gadhah paedah menika saged narik kawigatosan para panaliti. Miturut Poerwadarminta lumantar Baoesastra Djawa (1939: 456) ngandharaken bilih paedah inggih menika piguna utawi migunani utawi wonten gunanipun. Adhedhasar pamanggih menika, paedah folklor tegesipun inggih menika folklor menika gadhah piguna utawi migunani kangge tiyang kathah utawi folklor menika wonten gunanipun. Miturut William R. Bascom lumantar Danandjaja (2007: 19) paedahing folklor menika wonten sakawan, inggih menika: a. sebagai sistem proyeksi, yakni sebagai alat pencermin angan-angan suatu kolektif, b. sebagai alat pengesahan pranata-pranata dan lembaga-lembaga kebudayaan, c. sebagai alat pendidikan anak, d. sebagai alat pemaksa dan pengawas agar norma-norma masyarakat selalu dipatuhi anggota keloktifnya. Adhedhasar andharan wonten ing nginggil, saged kaandharaken menawi paedah folklor inggih menika gadhah paedah kangge sistem proyeksi tegesipun folklor menika minangka alat kangge nyerminaken angen-angen kagunganipun tiyang kathah, paedah sanesipun kangge alat ngesahaken pranata-pranata saha lembaga kabudayan. Folklor ugi dipunginakaken kangge alat pendidikan dhateng para putra sarta alat kangge ngawasi supados norma-norma ingkang wonten ing masarakat menika saged dipuntindakaken utawi dipunpatuhi dening para anggotanipun.
14 2. Mitos Mitos inggih menika minangka salah satunggaling saking foklor. Masarakat Jawi menika taksih wonten ingkang pitados babagan mitos. Mitos menika ugi dipunngrembakakaken kalihan para masarakat. Mitos menika dipunwujudaken kanthi tumindak inggih menika kanthi dipunwontenaken ritual upacara tradhisional, tuladhanipun inggih menika upacara tradhisional ngundhuh susuh lawet ing Karangdhuwur, Ayah, Kebumen. Masarakat pitados menawi mitos menika gadhah makna piyambak wonten ing pagesangan. Minsarwati (2002: 18) ngandharaken bilih mitos diyakini sebagai suatu kejadian pada zaman dahulu mengenai asal mula segala sesuatu yang memberikan sebuah arti dan makna bagi kehidupan masa kini, dan juga menentukan hasil yang dimasa akan datang. Mitos minangka salah satunggaling kadadean wonten ing jaman rumiyin ngengingi mula bukaning sadaya kadadean ingkang maringi makna wonten ing pagesangan jaman samenika saha nemtokaken wonten ing jaman samangke. Miturut Eliade lumantar Minsarwati, (2002: 27) ngandharaken bilih mitos merupakan penampilan penciptaan, dan adanya cerita tentang bagaimana segala sesuatu dijadikan dan mulai ada. Tegesipun: mitos inggih menika panampilan penciptaan saha wontenipun crita ngengingi kadospundi wiwit wontenipun sadaya kadadean. Miturut Endraswara (2010: 89) mitos sebagai bagian dari folklor. Keyakinan seseorang semakin erat kepada Sang Khalik dengan hadirnya kisah mitos. Tegesipun: mitos minangka saperangan saking folklor. Kapitadosan manungsa langkung caket kalihan Sang Khalik kanthi wontenipun mitos.
Adhedhasar pamanggih para ahli wonten ing nginggil, pramila saged dipunpendhet dudutan menawi mitos inggih menika crita wonten ing jaman rumiyin ingkang dipunanggep leres saengga nuwuhaken makna wonten ing pagesangan samenika. Masarakat menika wonten ingkang pitados kalihan mitos wonten ingkag boten pitados. Ananging menawi mitos kasebut kabukti leres pramila masarakat ingkang pitados samangke badhe pikantuk kabegjan, menawi mitos kasebut dereng kabukti kaleresanipun pramila masarakat boten dipunrugikaken. 3. Upacara Tradhisional Upacara tradhisional inggih menika minangka salah satunggaling wujud saking kabudayan. Kados ingkang dipunandharaken dening Purwadi (2005: 1), upacara tradisional merupakan salah satu wujud peninggalan kebudayaan. Kebudayaan adalah warisan sosial yang hanya dimiliki oleh warga masyarakat pendukungnya dengan cara mempelajarinya. Tegesipun: upacara tradhisional inggih menika salah satunggaling wujud saking kabudayan. Kabudayan menika minangka warisan sosial kagunganipun para masarakat kanthi cara nyinaoni. Soepanto (1992: 12) ngandharaken bilih. upacara tradisional adalah kegiatan sosial yang melibatkan warga masyarakat dalam usaha mencari perlindungan dan keselamatan Tuhan Yang Maha Esa atau dari kekuatan supranatural. Upacara tradisional dapat dianggap sebagai bentuk pranata sosial yang tidak tertulis, namun wajib dikenal dan diketahui oleh setiap warga masyarakat pendukungnya, untuk mengatur setiap tingkah laku mereka agar tidak dianggap menyimpang dari adat kebiasaan atau tata pergaulan di dalam masyarakatnya. 15
Tegesipun: upacara tradhisional inggih menika salah satunggaling kagiyatan sosial ingkang nglibataken para masarakat minangka upaya kangge mados kaslamatan Gusti Ingkang Maha Esa utawi kekiatan supranatural. Upacara tradhisional saged kaanggep minangka wujud pranata sosial ingkang boten kaserat, ananging kedah dipunmangertosi dening sadaya warga masarakat supaya kangge ngatur sadaya tumindak warga masarakat supados boten dipunanggep nyimpang saking adat kabiasaan wonten ing masarakat. Adhedhasar pangertosan ing nginggil upacara tradhisional inggih menika kagiyatan ritual ingkang dipuntindakaken dening para masarakat kanthi turun- temurun. Upacara tradhisional menika minangka salah satunggaling wujud saking folklor. Upacara tradhisional ugi saged dipuntegesi salah satunggaling kagiyatan ingkang sampun turun-temurun wonten ing salebeting pagesangan masarakat ingkang gadhah ancas nyuwun dhumateng Gusti Ingkang Maha Esa supados pikantuk kawilujengan. Upacara ngundhuh susuh lawet upacara tradhisional ingkang wonten ing Desa Karangdhuwur Kecamatan Ayah, Kabupaten Kebumen menika minangka wujud panyuwunan dhateng Gusti Ingkang Maha Luhur supados anggenipun ngundhuh susuh lawet menika samangke saged katindakaken kanthi boten alangan satunggal menapa saha lancar. 4. Sajen Sajen inggih menika minangka simbol ingkang biasanipun menika dipunginakaken wonten ing upacara tradhisional kangge sarana ingkang wonten gayutanipun kalihan makhluk ghaib utawi mahkluk ingkang kasat mata utawi boten katingal . Miturut Endraswara (2006: 247), sajen inggih menika aktualisasi 16
17 saking pamikiran utawi kapenginan kalihan pangraosipun para paraga supados sami langkung caket kalihan Gusti Ingkang Maha Agung. Sipatipun sajen inggih menika abstrak. Sajen ugi saged dipuntegesi wacana simbol ingkang dipunginakaken sarana spiritual dhateng babagan ghaib, supados makhluk sanesipun boten badhe ganggu. Makhluk ghaib ingkang wonten ing papan tertemtu biasanipun ngginakaken sarana kembang utawi dupa. Adhedhasar pamanggih wonten ing nginggil, sajen inggih menika minangka sarana kangge sesembahan wonten ing salebeting upacara tradhisional ingkang katindakaken kanthi simbolis utawi sarana komunikasi kalihan makhluk sanes ingkang boten katingal (ghaib). Sajen menika saged awujud kembang, daging ingkang taksih wentah saha jajanan pasar utawi sanesipun. Sajen menika tamtu gadhah makna simbolik piyambak-piyambak ingkang dipunanggep wigati. Sajen wonten ing upacara tradhisional menika kedah jangkep. Pamasangan sajen ugi kedah merhatekake sarat-saratipun. Miturut Bratasiswara (2000: 709), sarat-sarat masang sajen kababar makaten : Syarat pemasangan sajen yaiku (1) sesaji perlu didasari niat baik dengan ujub yang jelas, (2) sesaji disertai perasaan rela tanpa ada rasa paksaan. (3) sesaji disesuaikan dengan kebiasaan yang berlaku serta kemampuan yang ada, (4) perangkat sesaji merupakan barang-barang pilihan, baik, bersih, dan halal, (5) barang-barang sesaji dianggap sebagai sedekah, (6) tujuan sesaji semata-mata untuk kelancaran acara, keselamatan lahir batin. Sajen inggih menika minangka salah satunggaling sarat wonten ing upacara tradhisional mliginipun upacara ngundhuh susuh lawet ing Karangdhuwur, Ayah, Kebumen. Masarakat pitados menawi sajen menika gadhah fungsi. Kados ingkang dipunadharaken Koentjaraningrat (1984:365), fungsi sesaji adalah (1) sebagai
18 alat sedekah dan (2) sebagai fungsi simbolik komunikasi dengan makhluk halus. Pamanggih ingkang sami ugi dipunandharaken miturut Herusatoto (2001: 88) Maksud sesaji adalah untuk mendukung kepercayaan mereka terhadap adanya kekuatan makhluk-makhluk halus, lelembut, demit, jin yang terdiam di tempat-tempat tersebut agar tidak mengganggu keselamatan, ketentraman dan kebahagiaan keluarga yang bersangkutan atau sebaliknya, untuk meminta berkah dan perlindungan dari sing mbahureksa. Saking pamanggih menika, pramila saged dipunandharaken menawi sajen menika dipuncaosaken dhateng ingkang mbahureksa, wit-witan ingkang kaanggep sakral, saha papan sanesipun ingkang dipunanggep kramat. Kagiyatan menika dipuntindakaken kangge nyengkuyung kapitadosan masarakat dhateng wontenipun kekiatan makhluk ghaib ingkang mapan wonten ing papan-papan menika. Masang sesaji menika ugi gadhah ancas supados para makhluk ghaib kasebat boten ganggu kawilujengan, katentreman para masarakat, mliginipun masarakat Desa Karangdhuwur ingkang dados pangundhuh susuh lawet. 5. Makna Simbolik Manungsa wonten ing pagesanganipun tamtu wonten gegayutanipun kalihan simbol-simbol, saengga simbolisme wonten ing pagesangan menika sampun boten asing malih. Simbolisme inggih menika pamikiran utawi aliran ingkang adhedhasar simbol-simbol. Kados ingkang dipunandharaken dening Herusatoto (1991: 29), simbol adalah sesuatu hal atau keadaan yang merupakan pengantara pemahaman terhadap objek dan simbolisme yaitu suatu tata pemikiran atau paham yang menekankan atau mengikuti pola-pola yang mendasarkan diri kepada simbol-simbol.
19 Tegesipun: simbol inggih menika salah satunggaling kahanan ingkang dadosaken parantara pamahaman dhateng objek. Simbolisme inggih menika salah satunggaling pamikiran ingkang manut kalihan pamikiran ingkang adhedhasar simbol-simbol. Pamanggih ingkang sami ugi dipunandharaken Endraswara (2006: 171), inggih menika: Simbol berasal dari bahasa Yunani syimbolan yang berarti tanda atau cirri yang memberitahukan sesuatu kepada seseorang. Manusia dalam hidupnya selalu berkaitan dengan simbol-simbol yang berhubungan dengan kehidupan sehari-hari. Manusia adalah animal syimbolicum artinya bahwa pemikiran dan tingkah laku simbolis merupakan cirri yang betul-betul khas manusiawi dan bahwa seluruh kemajuan kebudayaan manusia mendasarkan diri pada kondisi-kondisi itu. Adhedhasar andharan wonten ing nginggil menika, pramila saged dipunpendhet dudutan, simbol inggih menika perangan ingkang langkung alit saking ritual ingkang gadhah makna tingkah laku utawi kagiyatan wonten ing upacara ritual utawi kagiyatan khusus. Simbol wonten ing upacara ngundhuh susuh lawet inggih menika sajen ingkang dipunginakaken saha donga. Sajen saha donga wonten ing upacara ngundhuh susuh lawet gadhah makna ingkang sipatipun khusus. Kajian simbolik wonten ing panaliten menika gadhah ancas ngandharaken makna sajen ingkang dipunginakaken wonten ing upacara ngundhuh susuh lawet ing Karangdhuwur, Ayah, Kebumen. 6. Mitos Upacara Ngundhuh Susuh Lawet ing Karangdhuwur, Ayah, Kebumen Desa Karangdhuwur menika gadhah salah satunggaling folklor ingkang sampun katindakaken kanthi turun-temurun. Folklor ingkang wonten ing Desa Karangdhuwur inggih menika awujud upacara tradhisional. Upacara tradhisional
ingkang dipunkajengaken inggih menika upacara ngundhuh susuh lawet. Upacara ngundhuh susuh lawet menika minangka simbol kangge nyuwun kawilujengan dhateng Gusti Ingkang Maha Agung, supados anggenipun ngundhuh susuh lawet menika saged katindakaken kanthi wilujeng boten wonten alangan satunggal menapa ngengingi papan ingkang kangge ngundhuh menika awrat kalihan bebayani. Upacara ngundhuh susuh lawet ing Karangdhuwur, Ayah, Kebumen inggih menika wonten gegayutanipun kalihan Kerajaan Mataram. Miturut cariyos ingkang wonten ing Desa Karangdhuwur mula bukanipun upacara ngundhuh susuh lawet inggih menika jaman rumiyin wonten tiyang ingkang namanipun Danang Sutowijaya. Danang Sutowijaya minangka Raja wonten ing Kerajaan Mataram. Sasampunipun Danang Sutowijaya menika jumeneng dados Sultan, pramila namanipun dipungantos dados Panembahan Senopati ing Ngalaga Kalipah Panetep Panatagama. Panembahan Senopati menika gadhah putra namanipun Roro Pambayun. Panembahan Senopati menika gadhah mungsuh namanipun Ki Ageng Mangir Wanabaya. Wonten ing salah satunggaling dinten, penasehat Kerajaan Mataram ngendika, menawi Ki Ageng Mangir saged dipunkawonaken ananging boten ngginakaken senjata. Salajengipun Roro Pambayun menika dipundhawuhi supados ngamen utawi nglengger dhateng desa-desa. Nalika Ki Ageng Mangir badhe wontenaken wilujengan, salah satunggaling warganipun ngusulaken supados nanggap lengger ingkang namanipun Pambayun. Salajengipun Ki Ageng Mangir menika tresna kalihan Pambayun. 20
Ki Ageng Mangir gadhah pepenginan menawi badhe nglamar Pambayun ananging Pambayun menika putranipun Panembahan Senopati. Panembahan Senopati salajengipun ngendika supados Ki Ageng Mangir boten usah ajrih, Ki Ageng Mangir dipundhawuhi sowan dhateng Panembahan Senopati. Nalika Ki Ageng Mangir sowan dhateng Panembahan Senopati, mustakanipun Ki Ageng Mangir menika dipunjedhotaken wonten ing sela, Ki Ageng Mangir salajengipun seda. Pambayun ingkang tresna sanget kalihan Ki Ageng Mangir mangertos Ki Ageng Mangir seda lajeng nandang gerah. Pambayun nandang gerah ananging boten mantun-mantun dumugi dangu. Panembahan Senopati salajengipun tapa, salajengipun pikantuk wangsit menawi Pambayun menika saged mantun menawi dipuntambani ngginakaken cendawan ingkang tuwuh wonten ing sanginggilipun sela inggih menika susuh manuk. Panembahan Senopati salajengipun ngutus para prajuritipun ingkang namanipun Ki Udayana, Prayandriya, Saragati kalihan Kaki Gareng supados madosi susuh manuk menika dhateng arah kilen. Para prajuritipun Panembahan Senopati menika salajengipun manggihaken cendawan menika wonten ing Guwa Nagasari ing Desa Karangdhuwur. Prajurit menika salajengipun kondur dhateng kerajaan saha nyaosaken cendawan menika, kanthi kersaning Gusti Allah SWT, Pambayun menika saged mantun lumantar cendawan menika. Lumantar cariyos menika, masarakat Karangdhuwur pitados menawi susuh lawet menika gadhah paedah ingkang ageng. Pramila masarakat menika sami ngundhuh susuh lawet menika. Saderengipun ngundhuh menika dipunwontenaken upacara rumiyin minangka wujud panyuwunan dhumateng Gusti ingkang Maha 21
Agung supados tiyang ingkang sami ngundhuh menika saged wilujeng. Upacara ngundhuh susuh lawet menika dipunkelola dening para tiyang Belanda kalihan adipati Kebumen. Tata upacara ngundhuh susuh lawet kaperang dados, a) cecawis inggih menika cecawis papan kangge upacara kalihan cecawis kabutuhan kangge olah- olah saha tumbas maesa. Cecawis papan inggih menika resik-resik lapangan SMP Diponegoro Karangdhuwur, masang janur, cecawis panggung, nata kursi, meja kalihan tratag. Tumbas maesanipun menika saminggu saderengipun upacara ngundhuh susuh lawet. b) inti inggih menika mragat maesa, kenduren wonten ing dalemipun bapak lurah, pasang sajen. c) pamentasan wayang, pamentasan kuda lumping, pamentasan tari topeng. d) panutup inggih menika upacara ngundhuh susuh lawet menika dipunpungkasi kanthi tanggap wacana saking Karangdhuwur salajengipun hiburan malih. Hiburan wonten ing adicara panutup inggih menika tari lengger. B. Panaliten Ingkang Jumbuh Penelitian ingkang jumbuh kalihan panaliten "Upacara Ngundhuh Susuh Lawet ing Karangdhuwur, Ayah, Kebumen" inggih menika "Upacara Tradisi Ngrowod Desa Girikerto, Kecamatan Turi, Kabupaten Sleman oleh Aning Dwina Prastiwi tahun 2012. Relevansi ingkang dipunpanggihaken inggih menika panaliten menika sami-sami naliti babagan folklor. Bedanipun panaliten menika wonten ing sajenipun ingkang dipunginakaken, makna sajen kangge masarakat ingkang ngawontenaken upacara tradhisional, 22 lurah
papan saha wekdal upacara tradhisional menika, ancasipun upacara ugi beda. Upacara ngrowod menika gadhah ancas minangka wujud rasa sukur dhumateng Gusti Ingkang Maha Agung awit saking sampun dipunparingi asil panen ingkang sae. Upacara ngundhuh susuh lawet menika ancasipun inggih menika wujud panyuwunan kawilujengan dhumateng Gusti Ingkang Maha Agung, supados anggenipun ngundhuh susuh lawet samangke saged katindakaken kanthi lancar saha boten wonten alangan satunggal menapa. 23
BAB III CARA PANALITEN A. Jinising Panaliten Panaliten upacara ngundhuh susuh lawet ing Desa Karangdhuwur, Kecamatan Ayah, Kabupaten Kebumen menika ngginakaken jinis panaliten kualitatif. Miturut Moleong (2002: 3) penelitian kualitatif adalah penelitian yang menghasilkan data deskriptif yang berupa kata-kata tertulis atau lisan dari orang-orang yang diteliti. Tegesipun: panaliten kualtitatif inggih menika panaliten ingkang ngasilaken data deskriptif arupi tembung-tembung ingkang kaserat utawi lesan saking tiyang ingkang dipunteliti. Pamanggih ingkang sami dipunandharaken dening Bogdan saha Taylor lumantar Endraswara (2006 : 85-86) kajian kualitatif adalah prosedur penelitian yang menghasilkan data deskriptif berupa kata-kata tertulis atau lisan dari orang-orang dan perilaku yang dapat diamati. Tegesipun: Kajian kanthi jinis kualitatif inggih menika prosedur panaliten ingkang ngasilaken data deskriptif arupi tembung-tembung ingkang kaserat utawi saking pangandikanipun tiyang-tiyang kalihan tingkah laku ingkang saged dipunamati. . Adhedhasar pamanggih ing nginggil, saged dipunandharaken menawi jinising panaliten wonten ing panaliten inggih menika jinising panaliten kualitatif. Panaliti menika ngandharaken asiling panaliten saking data deskriptif inggih menika saking asiling pirembagan kalihan para informan saha cathethan lapangan observasi nalika panaliten. 24
25 Panaliten kualitatif menika saged maringi deskripsi ngengingi mula bukanipun upacara ngundhuh susuh lawet, tata upacara ngundhuh susuh lawet, sajen saha maknanipun sajen kangge para masarakat. B. Nemtokaken Papan Panaliten Nemtokaken papan panaliten kedahipun inggih menika boten namung asal, ananging nemtokaken papan ingkang nggampilaken panaliti inggih menika papanipun wonten ing wilayah panaliti piyambak. Kados ingkang dipunandharaken Endraswara, (2006: 114) inggih menika, Lokasi penelitian perlu mempertimbangkan berbagai hal, antara lain sasaran, dana dan manfaat penelitian. Biasanya lokasi penelitian terbagi menjadi dua golongan, yaitu (1)lokasi outsider dan (2) lokasi insider. Lokasi outsider adalah wilayah penelitian yang berada di luar budaya peneliti. Berbeda dengan lokasi insider yaitu wilayah yang berada pada dunia peneliti. Peneliti melakukan kajian di daerahnya sendiri, bahkan dalam budaya yang mereka lakukan (alami). Tegesipun: papan panaliten menika perlu nggatosaken mapinten-pinten bab, antawisipun sasaran, dana lan manpangat panaliten. Biasanipun papan panaliten menika kaperang dados kalih inggih menika papan outsider lan papan insider. Papan outsider inggih menika wilayah panaliten ingkang wonten ing sajawining kabudayan panaliti. Beda kalihan papan insider inggih menika wilayah ingkang wonten ing lingkunganipun panaliti piyambak, panaliti nglampahi kajian wonten ing daerahipun piyambak saha budaya ingkang panaliti piyambak nglampahi. Saking pamanggih menika saged dipunandharaken menawi papan panaliten menika ngginakaken golongan lokasi insider, amargi papan ingkang kangge panaliten menika wonten ing wilayahipun panaliti utawi wilayah asalipun panaliti piyambak inggih menika wonten ing Desa Karangdhuwur, Kecamatan Ayah,
26 Kabupaten Kebumen. Papan menika saged nggampilaken panaliti amargi papan menika caket saking jangkauan panaliti saha masarakatipun wonten ing papan panaliten menika sampun sami tepang, saengga panaliti saged nyuwun informasi sakathah-kathahipun dumugi jangkep. Papan ingkang kangge panaliten menika ugi sampun mlebet kriteria. Papan kangge panaliten inggih menika saged nguntungaken panaliti amargi tiyang- tiyangipun ingkang sami respek saha purun dados subyek panaliten. Papan panaliten menika ugi saged ngasilaken data kanthi jangkep. Papan panaliten menika wonten narasumberipun utawi informan ingkang taksih nindakaken upacara ngundhuh susuh lawet menika, saengga panaliti boten bingung pados informasi babagan upacara ngundhuh susuh lawet ing Karangdhuwur, Ayah, Kebumen. C. Nemtokaken Informan Informan inggih menika tiyang ingkang maringi informasi ingkang dipunperluaken kanthi langsung utawi pirembagan. Panaliti nemtokaken informan ngginakaken cara purposive. Miturut Moleong (2006: 165), pusposive adalah pengambilan informan dengan cara memilih orang-orang yang dapat memberikan data yang akurat. Data yang akurat dapat diperoleh dengan menggunakan informan kunci sebagai penentu informan-informan lain. Tegesipun: purposive inggih menika mendhet informan kanthi cara milih tiyang-tiyang ingkang saged maringi data ingkang jangkep saha leres. Data ingkang leres saha jangkep menika saged katiti kanthi informan kunci minangka panemtu informan-informan sanesipun.
Adhedhasar pangertosan menika pramila panaliti ngginakaken cara purposive. Cara purposive menika nggampilaken panaliti supados pikantuk data ingkang langkung jangkep saha leres. Panaliti ugi gadhah informan kunci ingkang samangke dipundadosaken panemtu informan-informan sanesipun. Informan kunci wonten ing panaliten menika inggih menika Bapak Sapon. Bapak Sapon dipundadosaken subjek amargi Bapak Sapon menika minangka tiyang ingkang dipuntuwakaken saha mangertosi sadaya ingkang wonten gegayutanipun kalihan upacara ngundhuh susuh lawet ing Karangdhuwur, Ayah, Kebumen. Informan sanesipun inggih menika para karyawan, mantan karyawan, masarakat umum kalihan juru masak upacara ngundhuh susuh lawet. D. Cara Ngempalaken Data Cara ngempalaken data wonten ing panaliten upacara ngundhuh susuh lawet ing Karangdhuwur, Ayah, Kebumen inggih menika ngginakaken cara partisipant observation. Miturut Endraswara (2009: 240) pangamatan kanthi partisipasi menika dipunpilih kangge njalin hubungan ingkang sae kalihan informan. Wonten ing salebeting partisipant observation ugi wonten konsep Spradley inggih menika upaya nyimpen data informan, damel panjelasan kanthi dipunambal-ambali, negasaken pangandikanipun informan kalihan sampun nyuwun pirsa makna kalihan tegesipun. Saking pamanggih menika saged dipunandharaken menawi wonten ing panaliten menika, panaliti menika tumut dados peserta upacara ngundhuh susuh lawet saking cecawis dumugi upacara ngundhuh susuh lawet dipunpungkasi. 27
28 Kanthi cara menika pramila samangke panaliti saged pikantuk data kanthi jangkep. Panaliti ugi saged langkung akrab kalihan para masarakat ingkang samangke badhe dados informan. Rasa akrab menika saged nggampilaken panaliti samangke wonten ing wawancara mendalam. Panaliti ugi ngginakaken cara ngempalaken data kanthi wawancara mendalam. Miturut Moleong, (2006: 195) wawancara mendalam adalah percakapan dengan maksud menggali lebih dalam lagi tentang hal yang dipersoalkan melalui pertanyaan mendalam. Wawancara mendalam inggih menika nyuwun pirsa kalihan para informan kanthi pitakenan-pitakenan ingkang langkung wiyar, supados data ingkang dipunkajengaken panaliti menika saged akurat. Basa ingkang dipunginakaken wonten ing pirembagan inggih menika basa Jawa. Ananging boten sadaya informan saged ngginakaken basa Jawa ragam krama, pramila kadang kala panaliti menika ngginakaken basa Jawa ragam ngoko alus, supados informan mangertos menapa ingkang dipunnyuwunaken pirsa dening panaliti. E. Cara Analisis Data Cara analisis data wonten ing panaliten inggih menika cara analisis induktif. Miturut Muhadjir (2000: 149) analisis induktif adalah analisis data yang spesifik dari lapangan menjadi unit-unit, dilanjutkan dengan membuat kategorisasi. Tegesipun: analisis induktif inggih menika analisis data kanthi spesifik utawi langkung cetha adhedhasar data ingkang sampun kapendhet saking papan panaliten samangke dipundadosaken unit-unit, saha salajengipun dipunkategorekaken.
29 Saking pamanggih menika, pramila saged dipunpendhet dudutan inggih menika analisis data dipunwiwiti kanthi analisis data saking mapinten-pinten sumber. Data ingkang pikantuk saking observasi berpastisipasi kalihan pirembagan menika dipunserat wonten ing catatan lapangan kalihan dokumentasi. Salajengipun data-data kasebut dipunwaos, dipunsinaoni saha dipunanalisis salajengipun damel abstraksi. Abstraksi inggih menika upaya damel ringkesan utawi dudutan ingkang inti, proses saha wedharan-wedharan ingkang kedah dipunjagi saengga tetep wonten ing salebeting menika. F. Pirantining Panaliten Adhedhasar cara ngempalaken data inggih menika partisipant observation, pramila instrumen panaliten wonten ing panaliten inggih menika panaliti piyambak. Panaliti menika minangka perencana, pelaksana pangempalan data, penganalisis, penafsir data, ugi pelapor asiling panaliten. Panaliti menika neliti kanthi langsung ningali prosesipun upacara ngundhuh susuh lawet. Instrumen sanesipun inggih menika arupi cathetan lapangan observasi kalihan dhaftar pitakenan kangge pirembagan. Kanthi dhaftar menika panaliti mangke saged mangertosi informasi ingkang langkung jangkep ngengingi upacara ngundhuh susuh lawet wonten ing Karangdhuwur, Ayah, Kebumen. Cathetan lapangan observasi menika dipunginakaken kangge nyathet asiling observasi utawi menapa kemawon ingkang wonten gegayutanipun kalihan upacara ngundhuh susuh lawet. Panaliti wonten ing panaliten menika ngginakaken alat bantu inggih menika arupi Kamera digital kalihan handphone. Kamera digital menika dipunginakaken
30 kangge mendhet gambar saha video upacara ngundhuh susuh lawet ing Karangdhuwur, Ayah, Kebumen. Handphone minangka piranti kangge ngrekam pirembagan babagan upacara ngundhuh susuh lawet. Handphone ugi dipunginakaken kangge mendhet gambar menawi batre kamera digitalipun sampun telas. Wosing saha wujuding cathetan lapangan obaservasi inggih menika: Cathetan Lapangan Observasi Dinten/ Tanggal : Wekdal : Papan : Babagan : 1. Asiling Observasi Katrangan: 1) dinten/tanggal inggih menika kangge nyerat dinten kalihan tanggal pinten observasi menika katindakaken. 2) wekdal inggih menika nedahaken wekdal observasi menika tabuh pinten. 3) papan inggih menika papan ingkang dinten saha tanggal menika kalampahan wonten ing pundi. 4) babagan inggih menika inti saking observasi menika menapa, utawi ngandharaken babagan menapa kemawon.
5) asiling observasi inggih menika menapa kemawon asiling observasi wonten ing dinten menika dipunserat adhedhasar topik wonten ing nginggil. Dhaftar pitakenan wonten ing ngandhap menika namung kangge acuan pirembagan, amargi panaliti ngginakaken wawancara mendalam, pramila saking acuan pitakenan menika, samangke panaliti ngrembakakaken piyambak. 1) Upacara ngundhuh susuh lawet menika katindakaken dinten menapa? 2) Persiapan menapa kemawon saderengipun upacara ngundhuh susuh lawet? 3) Sinten kemawon ingkang ndherek upacara ngundhuh susuh lawet? 4) Kadospundi mula bukanipun upacara ngundhuh susuh lawet menika? 5) Tata upacara ngundhuh susuh lawet menika menapa kemawon? 6) Menapa makna simbolik saking sesaji ingkang wonten ing upacara ngundhuh susuh lawet menika? G. Cara Ngesahaken Data Keabsahan data utawi ngesahaken data menika kangge ngecek kaleresan data ingkang pikantuk saking panaliten. Panaliten menika ngginakaken teknik triangulasi kangge ngesahaken data. Triangulasi yaitu teknik pemeriksaan keabsahan data yang memanfaatkan sesuatu di luar data itu untuk keperluan pengecekan atau sebagai pembanding terhadap data yang telah diperoleh. Triangulasi digunakan untuk mengecek kebenaran dan penafsiran data yang diperoleh melalui observasi, pencatatan, rekaman dari wawancara mendalam, dan rekaman foto maupun video sehingga data ini sifatnya ganda. (Moleong,1996: 178). Teknik triangulasi ingkang dipunginakaken wonten ing panaliten upacara ngundhuh susuh lawet inggih menika teknik triangulasi metode kalihan teknik 31
triangulasi sumber. Patton lumantar Moleong (2007: 330-331), ngandharaken bilih: triangulasi metode berarti membandingkan dan mengecek balik derajat kepercayaan suatu informasi yang diperoleh melalui waktu dan alat yang berbeda dalam penelitian kualitatif. Teknik triangulasi sumber yaitu membandingkan dan mengecek balik derajat kepercayaan suatu informasi yang diperoleh dari informan, untuk mengetahui ketegasan informasinya." Cara ngesahaken data kanthi teknik triangulasi cara utawi metode wonten ing panaliten menika dipuntindakaken kanthi cara nandhingaken antawisipun data asil pangamatan ingkang awujud cathetan lapangan kalihan asiling pirembagan supados manggihaken data ingkang valid. Wondene cara ngesahaken data kanthi teknik triangulasi sumber wonten ing panaliten upacara ngundhuh susuh lawet inggih menika madosi data saking para informan, lajeng dipunjumbuhaken utawi nandhingaken informasi ingkang sampun wonten saking informan satunggal kalihan informan sanesipun kangge mengertosi informasi babagan upacara ngundhuh susuh lawet ingkang valid. 32
BAB IV ASILING PANALITEN SAHA PIREMBAGANIPUN A. Paraga Upacara Ngundhuh Susuh Lawet Para paraga upacara ngundhuh susuh lawet wonten ing Desa Karangdhuwur, Kecamatan Ayah, Kabupaten Kebumen inggih menika para karyawan ingkang sampun kabentuk turun-temurun. Kajawi para karyawan samangke ugi wonten para perangkat desa. Para paraga upacara ngundhuh susuh lawet menika dalemipun sadaya wonten ing Desa Karangdhuwur. Yuswanipun para paraga upacara ngundhuh susuh lawet inggih menika kirang langkung antawis tigang dasa langkung. Wedharan menika jumbuh kalihan ingkang dipunandharaken dening informan VI saha VII, inggih menika: "karyawan kalih perangkat desa." (CLW VI) "sedaya karyawan kalih perangkat dusun mriki." (CLW VII) Wedharan menika ugi jumbuh kalihan ingkang dipunandharaken dening informan V saha IX, inggih menika: "nggih sedaya karyawan sarang burung, paling kalih ngundang perangkat, tanggane lurahe. Nek liyane kuwe mung dados penikmat lah carane." (CLW V) "sedaya karyawan penjaga guwa, perangkat desa kalih tangganipun pak lurah, nek warga liyane mung padha nonton hiburane nika." (CLW IX) Adhedhasar wedharan informan kasebut, para paraga upacara ngundhuh susuh lawet sanesipun inggih menika tangga tepalihipun kepala Desa Karangdhuwur. Tangga tepalih menika minangka tiyang-tiyang ingkang 33
34 dalemipun caket kalihan dalemipun Bapak Lurah. Tangga tepalih ingkang biyantu menika asipat sukarela. Tegesipun boten dipunpaksa supados biyantu para karyawan upacara ngundhuh susuh lawet. Masarakat Desa Karangdhuwur sanesipun inggih menika namung dados penikmat tradhisi kalihan penonton nalika upacara ngundhuh susuh lawet katindakaken dening para paraga. B. Mangsa Undhuhan Susuh Lawet Upacara ngundhuh susuh lawet menika dipuntindakaken menawi badhe dipunwontenaken undhuhan susuh lawet. Undhuhan susuh lawet menika katindakaken satahun kaping sakawan inggih menika undhuhan mangsa karo, undhuhan mangsa kapat, undhuhan mangsa kapitu, kalihan undhuhan mangsa kasanga. Undhuhan mangsa karo kalihan undhuhan mangsa kapat selisihipun inggih menika sawidak dinten, undhuhan mangsa kapat kalihan undhuhan mangsa kapitu inggih menika sawidak dinten, undhuhan mangsa kapitu kalihan undhuhan kasanga inggih menika satus kalih dasa dinten, undhuhan mangsa kasanga kalihan undhuhan mangsa karo inggih menika satus kalih dasa dinten. Pangundhuhing susuh lawet menika boten wonten dinten ingkang gumathok. Susuh lawet dipunundhuh menawi sampun wayahipun utawi sampun sawidak dinten utawi satus kalih dasa dinten gumantung undhuhan mangsa pinten. Para karyawan survei rumiyin dhateng Guwa Nagasari. Para karyawan sami mriksani menapa susuh lawet sampun wangun dipunundhuh menapa dereng. Susuh lawet menawi sampun wangun dipunundhuh, salajengipun para karyawan ngendika kalihan Bapak Basir minangka kepala Desa Karangdhuwur supados ngawontenaken upacara ngundhuh susuh lawet.
Wedharan menika jumbuh kalihan ingkang dipunandharaken sadaya informan, inggih menika: "niku nggih mboten mesti tanggale, anu niku musiman. Tanggale niku boten kemesten, musiman setahun ping sekawan mangsa kepitu, kasanga, karo terus kapat. Dados menawi musim karo teng musim kapat niku saged selisihe kalih wulan,kapat meng pitu rong wulan nek kapitu meng sanga niku satus rong puluh dina, kasanga meng karo ya padha satus rong puluh dina niku tergantung wis ageng napa dereng mrika teng guwa." (CLW I) "boten pasti tanggale, niku anu miturut musim. Ana musim karo, musim kapat, kapitu, karo musim kasanga." (CLW III) "tanggale boten temtu, dados niku sing jelas niku setahun kaping sekawan. Dados antawisipun ngundhuh pertama kalih undhuhan keloro ,keloro ketelu, ketelu kepapat menika jarake boten sami, ana sing jarake rong wulan, ana sing patang wulan. Rata-rata ya kalih bulan biasane paling suwe kuwe undhuhan kapitu dugi kasanga yakuwe sekitar patang wulan, tiyang ingkang jagi wonten mrika sing nemtoaken, sarang niku disurvei riyin menawi dereng kathah nggih dereng dipunwontenaken slametan, nek wis luwes diundhuh ya diumumna jumuwah ngesuk ngundhuh ngaten" (CLW IV) "boten ngangge tanggal undhuhane mbak, undhuhanipun menika setahun kaping sekawan. Undhuhan karo, kapat, kapitu kalih kasanga. Kaceke niku wonten ingkang sewidak dinten, wonten ingkang sangang dasa, niku miturut sarange sampun pantes diundhuh napa dereng kados, nek.karo meng kapat sewidak, kapat meng kapitu sewidak dina, kapitu meng kesanga satus rongpuluh, kasanga meng karo ya satus rongpuluh dina, sing nentukaken nggih tiyang ingkang sami teng pos mrika, sedaya para karyawan sarang burung sing nentukaken." (CLW V) "nika boten ngantos tanggal, setahun ping sekawan, kinten-kinten kalih dugi kawan wulan sepindah karo, kapat, kapitu, kasanga nggih sampun. Selisihe karo - kapat sewidak dina, sekawan dugine kepitu sewidak dinten, pitu kesanga satus rong puluh dina, sanga meng karo nggih satus rong puluh dina." (CLW VI) "niku nggeh boten tanggal pinten-pinten nek wektune jemuwah manis apa paing niku diengge, setaun ping sekawan, kawitan mangsa kalih, sekawan kepitu mangsa kesanga sing pog. Let e niku sewidak utawinipun satus kalih dasa dinten, menawi mangsa kawitan selisihe kalihan mangsa sakawan niku sewidak dinten, 35
mangsa sekawan marang mangsa kapitu iku nggih sami, menawi kapitu marang kasanga, kasanga marang karo menika satus kalih dasa dinten." (CLW VII) "niki kados niki nek ajeng ngundhuh sarang burung niku boten ngge tanggal, tapi nek wis gedhe ya diundhuh, anu musiman. Undhuhan ya undhuan karo, kapitu, kasanga, kapat." (CLW VIII) "tanggalipun boten mesti, dados nek musim undhuhan niku onten musim karo, kapat, kapitu, kalih kasanga, lah setiap undhuhan ana upacara slametan." (CLW IX) "alah boten mesti tanggale, kuwe kan musiman, musim karo, kapat, kapitu, kasanga. Jarake karo meng kapat kuwe sewidak dinten, kapat meng kapitu sewidak dinten, kapitu maring kasanga satus rong puluh dina, kasanga maring karo padha bae satus rong puluh dina. Nentukakene miturut karyawan sing jaga nika, nek wis gedhe sarang burunge ya wis arep diundhuh, nek esih cilik ya dereng diundhuh." (CLW X) "undhuhan sarang burung niku setahun kaping sekawan, undhuhan mangsa kalih, mangsa sekawan, kepitu kesanga. mangsa kalih dugine mangsa sekawan niku sewidak dinten, mangsa sekawan dugine mangsa kepitu niku sewidak ugi, mangsa kepitu dugine sekawan niku satus kalih dasa dinten, kesanga dugi mangsa karo satus kalih dasa." (CLW XI) Upacara ngundhuh susuh lawet menika kedah dipuntindakaken dinten Jumuwah. Tegesipun upacara ngundhuh susuh lawet menika boten kenging dipuntindakaken sadinten-dintene. Dinten Jumuwah ingkang dipunginakaken kangge upacara ngundhuh susuh lawet inggih menika Jumuwah pahing, Jumuwah Manis utawi Jumuwah Pon. Dinten Jumuwah ingkang boten dipunginakaken kangge upacara ngundhuh susuh lawet inggih menika Jumuwah Wage kalihan Jumuwah Kliwon. Wedharan menika jumbuh kalihan ingkang dipunandharaken informan III saha IV, inggih menika: "nek ora jemuwah manis ya jemuwah pahing, pokoke aja jemuwah kliwon apa wage. Miturut tiyang jaman riyin niku dina jemuwah dina apik lah, 36
nek kliwon kalih wage niku anu biasane bahayani mulane boten angsal kliwon apa wage mbak." (CLW III) "nek slametan biasane mesti dina jemuwah, jemuwahe pahing, pon, kadang manis sing penting jemuwah lan udu jemuwah wage apa kliwon. miturut tiyang jawi wage niku dina ora apik, carane tiyang mriki menawi bepergian niku ngilari dina wage soale mengko bisa angsal kesialan teng dalan napa napa nika. Wage kalih setu niku boten sae miturut tiyang jawa." (CLW IV) Wedharan menika ugi jumbuh kalihan ingkang dipunandharaken informan V, VII saha XI, inggih menika: "biasane dimulai dina jumuwah, niku jumuwahe manis, paing utawane pon. Nek wage karo kliwon niku boten saged, carane awit jaman riyin niku, dina jumuwah niku sing dina sing apik. Nek kliwon karo wage niku anu ora apik, bakal akeh bahaya." (CLW V) "jemuwah niku dinten ingkang sae, manis kalihan paing ugi sae dados diengge, boten ngangge jemuwah kliwon karo wage menika dinten ingkang bahayani, ora ilok ngendikane tiyang riyin."( CLW VII) "nggih niku kedah jumuwah, jumuwah pahing nggih manis nek boten nggih pon, nek kliwon kalih wage niku boten di ngge, wong niku bahayani."(CLW XI) Miturut kapitadosan masarakat Desa Karangdhuwur, upacara ngundhuh susuh lawet dipuntindakaken wonten ing dinten Jumuwah amargi dinten Jumuwah menika dinten ingkang sae. Jumuwah Pon, Jumuwah Pahing kalihan Jumuwah Manis menika ugi dinten-dinten ingkang dipunanggep dening masarakat Karangdhuwur dinten ingkang sae, saha saged ngasilaken undhuhan ingkang kathah. Jumuwah ingkang boten kenging kangge ngawontenaken upacara ngundhuh susuh lawet dinten Jumuwah Wage kalihan Jumuwah Kliwon amargi dinten menika dipunanggep dinten ingkang mbebayani ugi dinten ingkang kirang sae kangge ngawontenaken adicara. 37
C. Ngundhuh Susuh Lawet Masarakat Desa Karangdhuwur mliginipun para karyawan ngundhuh susuh lawet menika dumugi samenika taksih nglestantunaken Upacara Ngundhuh Susuh Lawet. Ngundhuh menika kadhapuk saking tembung undhuh dipunparingi ater- ater ng-. "Undhuh tegesipun inggih menika dipunpethik"(Poerwadarminto lumantar Baoesastra Djawa, 1939: 441). "Susuh tegesipun inggih menika omahing manuk" (Poerwadarminto lumantar Baoesastra Djawa, 1939: 576). "Lawet tegesipun inggih menika bangsa manuk" (Poerwadarminto lumantar Baoesastra Djawa, 1939: 264). Wedharan menika jumbuh kalihan asiling pirembagan kalihan informan IV inggih menika: "ngundhuh niku ngemet utawane jukut, nek susuh kuwe ya kae carane umahe lah, umahe manuk, nek lawet niku ya manuke niku jenenge lawet." (CLW IV) Ngundhuh susuh lawet tegesipun inggih menika methik omahing manuk lawet. Miturut kapitadosan masarakat Desa Karangdhuwur, susuh lawet menika gadhah paedah ingkang sae mliginipun kangge obat penyakit. Upacara ngundhuh susuh lawet menika katindakaken kanthi turun-temurun dumugi samenika. Upacara ngundhuh susuh lawet menika minangka wujud panyuwunan dhumateng Gusti Allah SWT, mugi-mugi para tiyang ingkang sami ngundhuh susuh lawet menika saged wilujeng boten wonten alangan satunggal menapa ngengingi papan ingkang kangge ngundhuh menika awrat sanget ugi mbebayani kalihan mugi- mugi asiling undhuhan menika saged kathah. 38
39 Wedharan menika ugi jumbuh kalihan ingkang dipunandharaken informan I inggih menika: "ya niku kangge slametan sahrening ajeng ngundhuh sarang burung, supados diparingi wilujeng, slamet sedaya karyawan lan asile lumayan lah." (CLW I) Wedharan menika ugi jumbuh kalihan ingkang dipunandharaken informan IV saha VII, inggih menika: "sedaya rentetan upacara niku supados sedaya ingkang jagi kalihan ingkang ngundhuh nika dipunparingi keslamatan amargi teng guwa niku bahaya sanget mbak, pramila kedah ngatos-atos sanget. Lajeng ugi supados asilipun ngundhuh niku saged kathah lan sae asilipun." (CLW IV) "tujuan wilujengan nggih mugi-mugi sing nyambet damel wilujeng sing diundhuh nggih wilujeng boten ngurangi hasile." (CLW VII) Masarakat pitados menawi upacara ngundhuh susuh lawet boten dipuntindakaken pramila samangke badhe wonten bebaya nalika ngundhuh susuh lawet. Bebayanipun inggih menika kados dhawah wonten ing segara, kepleset nalika ngundhuh saha undhuhanipun namung sakedhik. Pramila para masarakat Karangdhuwur menawi badhe ngundhuh susuh lawet mesthi ngawontenanaken upacara ngundhuh susuh lawet rumiyin. Wedharan menika ugi jumbuh kalihan ingkang dipunandharaken informan VI inggih menika: "nek ora upacara sit niku wedine onten napa-napa mbak, sing tiba lah apa undhuhane sithik" (CLW VIII) Wedharan menika ugi jumbuh kalihan ingkang dipunandharaken informan VI inggih menika: "nggih kudu ana upacarane, awit riyin onten terus mangke nek ora ana mbok kedadean sing ora dikepenginaken, kepleset apa ngapa, celaka carane." (CLW VI)
40 Jaman rumiyin sampun nate wonten kadadean ingkang boten dipunkajengaken nalika ngundhuh susuh lawet. Kadedan ingkang boten dipunkajengaken inggih menika wonten pangundhuhipun ingkang dhawah dhateng segara. Masarakat pitados menawi kadadean menika dipunsebabaken amargi kirangipun sajen nalika nindakaken upacara ngundhuh susuh lawet. Pramila dumugi samenika, masarakat mliginipun para karyawan susuh lawet menika tansah ngawontenaken upacara ngundhuh susuh lawet kanthi runtut saha jangkep. D. Mula Bukaning Upacara Ngundhuh Susuh Lawet Mula bukaning upacara ngundhuh susuh lawet ing Desa Karangdhuwur inggih menika wonten gegayutanipun kalihan Kerajaan Mataram. Miturut cariyos ingkang wonten ing Desa Karangdhuwur mula bukanipun upacara ngundhuh susuh lawet inggih menika jaman rumiyin wonten tiyang ingkang namanipun Danang Sutowijaya. Danang Sutowijaya minangka Raja wonten ing Kerajaan Mataram menika. Sasampunipun Danang Sutowijaya menika jumeneng dados Sultan, pramila namanipun dipungantos dados Panembahan Senopati ing Ngalaga Kalipah Panetep Panatagama. Panembahan Senopati menika gadhah putra namanipun Roro Pambayun. Panembahan Senopati menika gadhah mungsuh namanipun Ki Ageng Mangir Wanabaya. Wonten ing salah satunggaling dinten, penasehat Kerajaan Mataram ngendika, menawi Ki Ageng Mangir saged dipunkalahaken ananging boten ngginakaken senjata. Salajengipun Roro Pambayun menika dipundhawuhi supados ngamen utawi nglengger dhateng desa-desa. Nalika Ki Ageng Mangir
badhe wontenaken slametan, salah satunggaling warganipun ngusulaken supados nanggap lengger ingkang namanipun Pambayun. Salajengipun Ki Ageng Mangir menika tresna kalihan Pambayun. Ki Ageng Mangir gadhah pepenginan menawi badhe nglamar Pambayun ananging Pambayun menika putranipun Panembahan Senopati. Panembahan Senopati salajengipun ngendika supados Ki Ageng Mangir boten usah ajrih, Ki Ageng Mangir didhawuhi sowan dhateng Panembahan Senopati. Nalika Ki Ageng Mangir sowan dhateng Panembahan Senopati, mustakanipun Ki Ageng Mangir menika dipunjedhotaken wonten ing sela, Ki Ageng Mangir salajengipun seda. Pambayun banget tresna kalihan Ki Ageng Mangir mangertos Ki Ageng Mangir seda salajengipun nandang gerah. Pambayun nandang gerah ananging boten mantun-mantun dumugi dangu. Panembahan Senopati salajengipun tapa, salajengipun pikantuk wangsit menawi Pambayun menika saged mantun menawi dipuntambani ginakaken cendawan ingkang tuwuh wonten ing sanginggilipun sela inggih menika susuh manuk. Panembahan Senopati salajengipun ngutus para prajuritipun ingkang namanipun Ki Udayana, Prayandriya, Saragati kalihan kaki Gareng supados mados susuh manuk menika dhateng arah kulon. Para prajuritipun Panembahan Senopati menika salajengipun manggihaken cendawan menika wonten ing Guwa Nagasari ing Desa Karangdhuwur. Prajurit menika salajengipun kondur dhateng kerajaan saha nyaosaken cendawan menika, kanthi kersaning Gusti Allah SWT, Pambayun menika saged mantun lumantar cendawan menika. 41
Lumantar cariyos menika, masarakat Karangdhuwur pitados menawi susuh lawet menika gadhah paedah ingkang ageng, pramila masarakat Desa Karangdhuwur menika sami ngundhuh susuh lawet menika. Saderengipun ngundhuh menika dipunwontenaken upacara rumiyin minangka wujud panyuwunan dhateng Gusti Allah SWT supados tiyang ingkang sami ngundhuh menika saged slamet. Upacara ngundhuh susuh lawet menika dipunkelola dening para tiyang Belanda kalihan adipati Kebumen. Wedharan menika jumbuh kalihan ingkang dipunandharaken kalihan informan IV: "sarang burung niku ditemukaken mulai sejak jaman kerajaan. Miturut crita tiyang rumiyin niku diwiwiti nalika teng pulo jawa wonten kerajaan mataram sing pertama sing rajane jeneng cilike Danang Sutowijaya, Danang Sutowijaya kuwe sing diriaken kerajaan Mataram. sawise jumeneng dadi sultan, namane dadi Panembahan Senopati ing Ngalaga Kalipah Panetep Panatagama. Panembahan menika gadhah putra jenenge Roro Pambayun. Wektu samono ana pemberontakan kalihan Ki Ageng Mangir Wanabaya. Ing salah satunggaling dina kuwi penasehat Mataram ngendika, menawi Ki Ageng Mangir bisa dikalahaken ananging ora gunakaken senjata. Lajeng Pambayun wau,didhawuhi kon ngamen utawi nglengger maring desa-desa. Lah ana ing salah sawijining dina, Ki Ageng Mangir arep nganakaken slametan. Salah sawijining wargane kuwe ngusulaken kon nanggap lengger sing kae, lengger sing dimaksud kuwe ya Pambayun. Nalika Pambayun nglengger, Ki Ageng Mangir mriksani terus, cara jaman siki ya jatuh cinta marang Pambayun terus pacaran. Pambayun banjur arep dinikahi, lah Ki Ageng Mangir ngerti sebenere nek Pambayun kuwe anake musuhe. Ki Ageng Mangir arep mundur ora sida nikah karo Pambayun, ananging penasehate Mataram ngusulaken supayane nikah bae, masalah musuhan mengko penasehate sing arep damekaken. Akhire Ki Ageng Mangir setuju. Lajeng Ki Ageng Mangir dhawuh dhateng prajuite supaya matur karo Panembahan Senopati menawi Ki Ageng Mangir arep sowan teng Mataram. Panembahan Senopati setuju, ananging ana syarate, syarate yaiku Ki Ageng mangir ora ulih gawa prajurit lan senjatane yaiku tombak baru klinthing. Ki Ageng Mangir setuju nek syarate kaya kuwe, lajeng Ki Ageng Mangir sowan dhateng Mataram karo rasa wedi, wedi si anu teka marang hene musuhe. Panembahan Senopati ngendika, nek Ki Ageng Mangir ki kon ora usah wedi, Ki Ageng Mangir kon ngabekti kalihan 42
Panembahan Senopati. Nalika Ki Ageng Mangir atur sembah utawi ngabekti kalihan Panembahan Senopati, Ki Ageng Mangir dijambak lan sirahe dijedotaken marang watu, sirahe niku pecah lan Ki Ageng Mangir pejah. Amargi Pambayun menika sampun tresna sanget kalihan Ki Ageng Mangir, mireng Ki Ageng pejah, Pambayun lajeng gerah lan boten mantun-mantun. Sampun dipuntekani tabib kathah ananging ugi tetep dereng mantun, lajeng Panembahan Senopati angsal wangsit, Pambayun bisa mari menawi dipuntambani cendawan sing tumbuh ing nginggil watu, sing dimaksud kuwe ya sarang burung lawet kuwe. Panembahan Senopati lajeng ngutus utusane antarane Udayana, Prayandriya, Saragati karo kaki Gareng didhawuhi golet cendanane marang arah barat nyusuri pante. Akhire ketemu lah nang guwa Nagasari nang Desa Karangdhuwur niki. Lajeng sarange niku dibeto teng Pambayun, Pambayun langsung mari saking gerahe. Amargi penduduk niku dados percaya menawi sarang burung menika manjur utawi berkhasiat pramila dipunundhuh dening para penduduk. Mangertos menawi sarang lawet kuwe larang, tiyang Belanda lajeng kerjasama kalih adipati Kebumen kangge ngelola sarang burung." (CLW IV) Wedharan menika ugi jumbuh kalihan ingkang dipunandharaken kalihan informan V, VII saha XI, inggih menika: "asal usul, jane kula ngertine sethithik mbak, niku jaman kraton anak kraton niku sakit, sakit niku tambane niku kedah jamur sing thukul saking karang nang karang, niku ndilalah prajurite niku diutus ahire manggih teng guwa Karangdhuwur, niku sing namine sarang burung lawet, ahire ditambani ngge niku mantun, ahire diuri-uri dugi sepriki, nggih wonten riyin nggih dilaksanakaken." (CLW V) slametan napa mawon, anu adat "asal-usulipun menika nalika jaman Kraton, ingkang putra menika ginanjar sakit pinten tahun boten mantun, carane bapakipun menika nampi sasmitane Gusti, kapurih ngusadani ingkang putra saged mantun menawi diusadani ngangge jamur sing temubusing watu, tegesipun temumpang ing watu. Lah niku sang ratu mirunggan agung, sedaya abdi Demang didhawuhi madosi jamur menika, lajeng kepanggih wonten ing Guwa mriki. Sasampunipun pikantuk jamur ingkang tegese niku sarang burung lawet, lajeng abdi kondur madhep sampun kelaksanan , kula lajeng putranipun menika mantun. Menika critane ngaten" (CLW VII) "asal-usule niku riyin ana kerajaan mataram rajane namine Panembahan Senopati. Senopati nika duwe putra jenenge Roro Pambayun. Senopati gadhah mungsuh jenenge Ki Ageng Mangir. Jebule Ki Ageng Mangir kuwe demen karo anake Senopati. Anakke Senopati jenenge Pambayun. Pas Mangir lagi arep ngadhep nang ngarepe Senopati, arep nglamar 43
Pambayun. Mangir niku dipateni nang Senopati. Akhire Mangir niku mati, si Pambayune dadi lara. Mulane digoletna obat, lah jerene obate niku jamur sing thukul nang nduwur watu lah niku jamur niku jebule sarang burung lawet. Sing didhawuhi golet obate niku prajurite sing namine Udayana, Prayandriya, Saragati karo kaki Gareng. Prajurite kon golet maring arah kulon, terus nemukaken niku obate teng Guwa Nagasari mriki Desa Karangdhuwur. Eh ndilala ya mari temenan Pambayun niku. Merga dipercaya duweni manfaat dadi sarang burunge niku sami diundhuh teng tiyang Belanda. Lah Belanda carane kan diwedeni jaman riyin, nek arep ngundhuh disambut karo kesenian, lah kesenian-keseiane niku ana wayang, kuda lumping, topeng karo lengger, mulane tekan siki keseniane ya niku. Eh anu dalan meng guwa niku angel, dados saderenge ngundhuh damel slametan karo nganakaken slametan, kuwe asal-usule critane mba." (CLW XI) Masarakat Karangdhuwur rumiyin sami ajrih kalihan tiyang Belanda. Pramila menapa kemawon pepenginan tiyang Belanda dipunwujudaken kanthi saestu. Tiyang Belanda menika ugi remen kalihan kesenian-kesenian kalihan pesta-pesta. Masarakat menika sami nyambut tiyang Belanda kanthi pakurmatan ingkang sae menawi badhe ngawontenaken undhuhan. Sambutanipun inggih menika kanthi nampilaken maneka werni kasenian-kasenian saha dhaharan ingkang sakeca sanget. Wedharan menika jumbuh kalihan ingkang dipunandharaken kalihan informan IV, inggih menika: "kuwe critane kaya ngene mbak, jaman riyin niku masarakat pribumi nek ana wong Belanda apa ketekan wong Belanda menika wonten penyambutan, lah jaman riyin niku disambut ngge kuda lumping, tari topeng mengko wengine kuwe tayuban."(CLW IV) Wedharan menika ugi jumbuh kalihan ingkang dipunandharaken kalihan informan VII, inggih menika: "dados niku, jaman riyin nggih wonten upacaranipun, anu ngertos mandi ngge penyakit dados dipunopeni, kangge nyambut sing ngopeni niku, tiyang Belanda maksude makane tiyang-tiyang mriki niku sami ngawontenaken pegelaran kesenian. Ana wayang, topeng, ebeg utawane kuda lumping, karo lengger." (CLW VII) 44
Adhedhasar asiling pirembagan menika, masarakat Karangdhuwur dumugi samenika boten namung ngawontenaken mragat maesa kalihan kenduren. Upacara ngundhuh susuh lawet menika ugi ngawontenaken hiburan arupi kesenian- kasenian ingkang sampun wonten wiwit jaman rumiyin. Kasenian-kaseniannipun inggih menika kasenian wayang sanajan namung prasaja. Kasenian sanesipun inggih menika kasenian kuda lumping, kasenian tari topeng saha kasenian tari lengger. E. Upacara Ngundhuh Susuh Lawet ing Karangdhuwur Upacara ngundhuh susuh lawet ing Desa Karangdhuwur menika wonten tahap-tahapanipun inggih menika cecawis kalihan tata upacaranipun. Ingkang kalebet cecawis inggih menika blanja-blanja. Blanja-blanja menika wonten kalih, inggih menika blanja kangge kendurenan saha tumbas maesa. Cecawis sanesipun inggih menika cecawis papan ingkang kangge upacara ngundhuh susuh lawet. Tata upacara ngundhuh susuh lawet menika wonten mragat maesa, pasang sajen, kenduren, hiburan, kalihan panutup. I. Cecawis Upacara Ngundhuh Susuh Lawet a. Blanja-blanja Blanja-blanja inggih menika kagiyatan tumbas menapa kemawon kabutuhan kangge upacara ngundhuh susuh lawet. Tumbas bumbon-bumbon, sayuran saha kabutuhan sanesipun. Blanja-blanja inggih menika tumbas kabutuhan kangge olah-olah. Olahannipun menika samangke badhe dipunginakaken kangge adicara 45
kendurenan. Wedharan menika jumbuh kalihan ingkang dipunandharaken kalihan informan II, inggih menika: "sangertose kula ya blanja - blanja ngge kenduren, terus tumbas kebo." (CLW II) Wedharan menika ugi jumbuh kalihan ingkang dipunandharaken kalihan informan VIII saha X, inggih menika: "terutama tumbas kebo mbak, blanja," (CLW VIII) "ya tuku kebo, nyiapaken bumbone, karo tempate nggo hiburan." (CLW X) Adhedhasar asiling pirembagan menika, cecawis ingkang wonten ing upacara ngundhuh susuh lawet menika wonten boten namung blanja-blanja kabutuhan kangge olah-olah. Asiling olahan menika dipunginakaken kangge adicara kendurenan. Cecawis sanesipun wonten ing upacara ngundhuh susuh lawet inggih menika tumbas maesa. Tumbas maesa inggih menika tumbas maesa ingkang badhe dipunginakaken kangge kabutuhan sajen saha kenduren wonten ing upacara ngundhuh susuh lawet. Cecawis sanesipun malih inggih menika cecawis papan. Cecawis papan inggih menika nyawisaken papan-papan ingkang samangke badhe dipunginakaken kangge upacara ngundhuh susuh lawet. 1) Tumbas Maesa Bapak Suseno inggih menika tiyang ingkang dipundhawuhi supados tumbas maesa. Bapak Suseno dipundhawuhi supados tumbas maesa amargi Bapak Suseno menika sampun biasa tumbas maesa dados sampun mangertos regi kalihan papan kangge tumbas maesa. 46
47 Peken Sokaraja menika peken ingkang kangge tumbas maesa. Peken Sokaraja menika minangka peken kewan ingkang reginipun radi murah tinimbang wonten ing peken sanesipun. Wedharan menika jumbuh kalihan ingkang dipunandharaken informan III saha V, inggih menika: "teng pasar Sokaraja mrika, tukune niku dina Setu saurunge dina upacara, ingkang tumbas niku kula, regine ya sekitar sangang jutanan, warnane ireng." (CLW III) "biasane pak Seno nika sing pun biasa, tumbase niku tumbase kadose teng Sokaraja mrika mbak sing wis biasa nggo tuku warnane ya ireng, regine nggih sekitar sangang jutanan saniki pun awis, riyin nggih sekitar pitu dugi wolung jutaan." (CLW V) Wedharan menika ugi jumbuh kalihan ingkang dipunandharaken informan IX saha X, inggih menika: "pak Seno biasane, mundhute teng peken Sokaraja wernane ya biasa lah ireng, sangang jutanan." (CLW IX) "pak Seno, biasane seminggu saurunge upacara niku tumbase. Tumbase teng peken Sokaraja, wernane ya ireng, sangang jutanan jerene." (CLW X) Maesa menika dipuntumbas dinten Setu, saminggu saderengipun upacara ngundhuh susuh lawet. Bapak Suseno menika ugi minangka tiyang ingkang ngrumat maesanipun saderengipun dipunpragat kangge upacara ngundhuh susuh lawet. Maesa menika reginipun antawis sangang juta. Dana kangge tumbas maesa menika pikantuk saking pengelola ngundhuh ssusu lawet inggih menika bapak Basir minangka lurah Desa Karangdhuwur. Jinising kelamin maesa menika lanang. Maesa ingkang dipuntumbas kangge upacara ngundhuh susuh lawet menika werninipun cemeng.
2) Tumbas Kabutuhan Kenduren Tumbas kabutuhan kenduren inggih menika tumbas sadaya kabutuhan olah- olah ingkang samangke olah-olahanipun badhe dipundhahar nalika kendurenan. Ibu lurah inggih menika tiyang ingkang tumbas sadaya kabutuhan olah-olah kangge kenduren. Ibu lurah tumbas kabutuhan kangge kendurenan wonten ing peken tradhisional Ayah. Ibu lurah tumbas kabutuhan kangge kenduren wonten ing peken tradhisional Ayah amargi peken menika langkung caket saking dalemipun ibu lurah. Wonten ing peken ugi sadaya kabutuhan olah-olah menika sampun jangkep. Peken tradhisional menika reginipun langkung mirah tinimbang peken sanesipun. Wedharan menika jumbuh kalihan ingkang dipunandharaken informan I saha II, inggih menika: "nggih nyiapaken bumbon-bumbon, wos, ana tempe, brambang, bawang, jago, ya ana wortel mi biasane juga ana. Ya sapepeke anu persiapan ngge olah-olah ngenjang jemuwah si." (CLW I) "tempe, tahu, wortel, kacang panjang, gandhul, kobis ngge nege, niku napa lombok, brambang, bawang ,bumbu salengkape nggo ngolahi ulam maesane karo nggo jangan, ana putren, minyak, krambil, gula, teh, kopi, jago, mi shoun, mi kriting, kemiri, mrica, katumbar, pala, wos sing penting niku, kecap, lah pokoke keperluan ngge olah-olah mbak, dinten kemis niku biasane ne blanja, sing blanja bu lurah Karangdhuwur" (CLW II) Wedharan menika ugi jumbuh kalihan ingkang dipunandharaken informan VI, VII, VIII inggih menika: "beras, lenga gula, kopi, janganan, mi, kacang, kecap, brambang, bawang, uyah, sapepeke lah ngge slamaten niku, bu lurah niku sing tumbas teng peken mriku" (CLW VI) "nggih awit wos, sabumbune, saminyake, sagulane, sajanganane, ya sing dibutuhaken lah." (CLW VII) 48
"beras, uyah, lombok, lenga, janganan, brambang, bawang, kemiri ketumbar, mrica, pala, godhong, salam, daun sereh. Bu lurah biasane tuku nang pasar " (CLW VIII) Ibu lurah anggenipun blanja kabutuhan kangge adicara kendurenan menika wonten ing dinten kemis. Tegesipun anggenipun blanja menika sadinten saderengipun upacara ngundhuh susuh lawet dipunwiwiti. Bumbon ingkang dipuntumbas dening ibu lurah inggih menika bumbon sacekapipun, wonten bawang, brambang, sarem, salam, godhong sereh, ketumbar, mrica, pala, kemiri, lombok, laos, kencur saha jahe. Sanesipun inggih menika pitik jawa jago, werninipun saged menapa kemawon. Janganan ingkang dipuntumbas inggih menika wonten wortel, muncang, sledri, kacang dawa, putren, tempe, tahu, kecambah, kenthang, tomat, gandhul, utawi kates, kobis, mi soun kalihan mi kriting. Kabutuhan sanesipun ingkang dipuntumbas inggih menika wonten wos, kecap, pete, lisah goreng, krambil, gendhis, teh kalihan kopi. Gambar kabutuhan olah-olah saged dipunpriksani wonten ing ngandhahp menika. Gambar I: Kabutuhan kangge olah-olah (Doc.Zuhri) 49
Kabutuhan olah-olah ingkang langkung kathah menika dipunparingaken wonten ing lantai, amargi lantai menika papanipun langkung wiyar pramila saged muat. Kabutuhan ingkang sampun dipuntumbas kalihan ibu lurah menika salajengipun dipunbekta wonten ing dalemipun ibu lurah. Panampan inggih menika papan ingkang kangge maringaken kabutuhan olah-olah ingkang sampun dipuntumbas. Panampan menika ukuranipun radi ageng, werninipun inggih menika coklat. Kabutuhan ingkang dipunparingaken wonten ing panampan inggih menika brambang, krambil, lombok abang gedhe, tempe ingkang dipunbungkus ngginakaken godhong, kobis, wortel, peso, tigan, gendhis jawi, kalihan glepung. Kabutuhan kangge olah-olah sanesipun menika dipunparingaken wonten ing rinjing. Rinjing inggih menika anyaman saking pring ingkang ukuranipun ageng. Rinjing dipunginakaken kangge wadhah kabutuhan olah-olah sanesipun amargi saged muat kangge maringaken kabutuhan ingkang langkung kathah. Papan kalihan rinjing ingkang wosipun sadaya kabutuhan masak menika dipunparingaken wonten ing meja. Meja menika mapan wonten ing pawonipun ibu lurah. b. Cecawis Papan Antawisipun tabuh 08.00 WIB para karyawan miwiti cecawis papan kangge upacara ngundhuh susuh lawet. Para karyawan kalihan perangkat Desa Karangdhuwur inggih menika tiyang-tiyang ingkang sami cecawispapan kangge upacara ngundhuh susuh lawet. Papan-papan ingkang kangge upacara ngundhuh susuh lawet inggih menika wonten ing dalemipun Bapak Basir minangka kepala desa utawi pengelola pangundhuhan susuh lawet. 50
Papan salajengipun inggih menika lapangan wonten ing ngajeng SMP Diponegoro Desa Karangdhuwur. Lapangan menika dipunginakaken kangge adicara hiburan. Guwa Conto inggih menika papan kangge adicara hiburan wayangan. Papan salajengipun inggih menika Kemujan kalihan Pasren. Kemujan kalihan Pasren inggih menika papan ingkang kangge pasang sajen. Kemujan menika papanipun wonten ing caket Guwa Karangdhuwur utawi guwa ingkang samangke badhe kangge ngundhuh susuh lawet. Pasren menika papanipun wonten ing dalemipun Bapak Sapon. Wedharan menika jumbuh kalihan ingkang dipunandharaken informan III saha IV, inggih menika: "jame niku gasik jam wolunan, ya onten nyiapaken panggung, alat musike, masang janur, ya meja ya kursi ya tratag. Biasane tratage niku nyewa. Nek papan sing nggo upacara niku teng mriki nggih lapangan Dipo, daleme lurahe, karo masang sajen niku teng caket guwa kalih masang teng daleme pak Sapon." (CLW III) "nggeh wonten nratag utawi masang tratag mangke dihias karo janur kuning, dados mangke wonten ingkang mendhet janur, lajeng wonten ingkang nyewa kursi, nyewa meja rapih. Sasampunipun nata kursi, meja, tarub ugi nyewa pengeras suara utawi salon sing gedhe niku teng lapangan SMP mriku, Nek arep wayangan ya natani alat musike sakomplite teng Guwa Conto, terus daleme pak lurah, karo sing nggo pasang sajene. Nek tata - tata niku kan teng lapangan ya sekitar jam tengah wolu, jam wolunan lah."(CLW IV) lajeng ditatani sing Wedharan menika ugi jumbuh kalihan ingkang dipunandharaken informan V saha X, inggih menika: "nggih niku wonten, panggung jelas, pasang tratag, kursi-kursi, meja, pasang janur kuning. Papane niku pertama teng hene lurahe, lapangan, nek sing nggo masang sajen teng hene pak Sapon kalih edhek Guwa sing nggo ngundhuh, oh nika kalih teng Guwa conto. Teng lapangan niku jam wolu tapi biasane li mulur sedela." (CLW V) 51
52 "pasang janur kuning nggo tandha ngesuk mulai upacara, panggung nggo wadhah gamelan, tratag, nata kursi meja, papane teng mriki karo lapangan mriku, pasang sajene teng edhek guwa karo nang Pasren" (CLW X) Kagiyatan nalika para karyawan cecawis papan kangge upacara ngundhuh susuh lawet inggih menika dipunwiwiti damel panggung. Para karyawan sasampunipun damel panggung salajengipun nata gamelan. Pasang tratag menika dipuntindakaken menawi panggung sampun dados. Masang janur ugi dipuntindakaken minangka tandha menawi dinten ngenjangipun menika badhe dipuntindakaken upacara ngundhuh susuh lawet. Para karyawan ugi sami nata kursi kalihan nata meja. Kursi menika minangka papan kangge lenggah para karyawan, tamu saha warga Karangdhuwur nalika adicara hiburan saha panutup. Resik-resik papan menika dipuntindakaken menawi sadaya cecawis papan sampun rampung. Sadaya kabutuhan papan kangge upacara ngundhuh susuh lawet menika nyewa wonten ing papan panyewanan Desa Karangdhuwur. F. Tata Upacara Ngundhuh Susuh Lawet 1. Mragat Maesa Upacara undhuhan susuh lawet mangsa kapitu dipunwiwiti dinten Jumuwah Pahing surya 14 Desember 2012 tabuh 06.00 WIB. Adicara upacara ngundhuh susuh lawet ingkang sapisan menika dipunwontenaken ing dalemipun Bapak Basir. Bapak Basir menika minangka kepala Desa Karangdhuwur kalihan pengelola ngundhuh susuh lawet. Tata upacara ngundhuh susuh lawet ingkang sapisan inggih menika mragat maesa. Maesanipun inggih menika werni cemeng semu coklat.
Wedharan menika jumbuh kalihan ingkang dipunandharaken informan I saha III, inggih menika: "nggih jemuwahe kebone dipotong, dipotonge teng gone mrika..."(CLW I) "jemuwah esuk niku motong kebo jam setangah enem teng daleme lurahe." (CLW III) Wedharan menika ugi jumbuh kalihan ingkang dipunandharaken informan IV, V, saha XI, inggih menika: "kebone biasane warna ireng. Salajengipun enjing-enjing dinten jumuwah kebo ditali nang wit..."(CLW IV) "nek pertama niku enjang gasik jam enem niku motong kebo..."(CLW V) "jemuwah esuk niku beleh kebo riyin." (CLW XI) Maesa dipuntaleni wonten ing wit pelem koweni, saderengipun maesa dipunpragat. Wit pelem menika wonten ing sakiwa dalemipun Bapak lurah. Maesa menika dipuntaleni supados boten ucul. Maesa boten kedah dipuntaleni wonten ing wit pelem, ananging kedah dipuntaleni wonten ing wit utawi menapa kemawon ingkang kiat saha boten ndadosaken maesanipun menika ucul. Wonten ing ngandhapipun maesa menika wonten pakan maesa inggih menika rumput, saha toya ingkang dipunwadhahi ember werni cemeng kangge ngombe. 53 lurahe
54 Gambar maesa saderengeipun dipunpragat saged dipunpriksani wonten ing ngandhap menika. Gambar II: Maesa dipuntaleni ing wit pelem (Doc. Zuhri) Para karyawan cecawis papan kangge mragat maesa wonten ing ngajeng dalemipun Bapak lurah. Para karyawan menika wonten ingkang damel luanganipun. Luangan inggih menika siti ingkang dipunpacul ngginakaken pacul. Luangan menika ingkang samangke badhe dados papan mragat maesa. Maesa dipunbekta wonten ing caket luangan, salajengipun dipuntaleni wonten ing pathok. Wedharan menika jumbuh kalihan ingkang dipunandharaken informan III, inggih menika: "luangan ya sing gawe karyawan ugi, ngginakaken pacul gawe luangane..." (CLW III) Wedharan menika ugi jumbuh kalihan ingkang dipunandharaken informan V, inggih menika: "nggih niku karyawan ugi ingkang damel luangan..."(CLW V) Pathokipun inggih menika kayu ingkang kinten-kinten dawanipun sameter ingkang ngandhapipun sampun dipunlancipi supados saged nancep wonten ing
siti. Maesa dipuntaleni wonten ing pathok supadoa boten uculutawi sinambi para karyawan menika sami rawuh sadaya. Maesa dipuntaleni rumiyin wonten ing wit pelem amargi pathokipun menika dipunginakaken kangge damel luangan rumiyin. Pramila sasampunipun pathok boten dipunginakaken, maesa dipuntaleni wonten ing pathok supados langkung caket kalihan papan ingkang kangge mragat. Gambar saged dipunpriksani wonten ing ngandhap menika. Gambar III: Maesa badhe dipunpragat (Dok.Zuhri) Maesa dipuntaleni wonten ing pathok supados langkung caket kalihan papan ingkang kangge mragat. Papan ingkang kangge mragat menika dipunparingi baskom ingkang ageng. Baskom menika dipunparingaken wonten ing salebeting luangan. Wadhah rahipun menika werni abu-abu. Wadhah rahipun menika boten kedah baskom ingkang werni abu-abu, ananging saged wadhah menapa kemawon saha werni menapa kemawon Baskom menika dipunparingi sarem sakedhik. Sarem menika gadhah paedah supados rahipun maesa menika saged cepet gumpal. 55
Wedharan menika jumbuh kalihan ingkang dipunandharaken informan I, inggih menika: "ngge nadhahi rah anu mangke ngge sajen si, uyahe kuwe ben rahe niku cepet gumpal, kenthel lah."(CLW I) Wedharan menika ugi jumbuh kalihan ingkang dipunandharaken informan III saha IV, inggih menika: "...nggon luangan niku dipunparingi baskom niku ngge madhahi darahe, terus ana uyahe juga, uyahe niku mene cepet gumpal carane, darahe niku anu ngge sajen mangke." (CLW III) "baskom kuwe ginane nggo wadhah rah, nggo madhahi rah lah anu engko rahe arep nggo sajen si. Uyahe kuwe ben rahe cepet mbeku ben gampang dijiot ora ndlewer-ndlewer nek diwadhahi , lan ben mengko nek digodhog didihe kuwi asin." (CLW IV) Rah maesa nalika dipunpragat menika dipuntadhahi, amargi rah maesa menika samangke badhe dipunginakaken kangge sajen wonten ing upacara ngundhuh susuh lawet. Papan kangge mapanaken gulu maesa ngginakaken kayu kinten-kinten dawanipun sameter ingkang dipunparingaken wonten sanginggilipun baskom. Papan gulu ngginakaken kayu supados saged nyangga gulu maesa kanthi kiat. Cangkem maesa dipuntaleni ngginakaken tambang werni biru kanthi kiat, supados boten mangap-mangap. Cangkem maesa boten kedah dipuntaleni ngginakaken tambang werni biru ananging saged dipuntaleni ngginakaken menapa kemawon saha werni menapa kemawon, ananging cangkem maesa menika kedah dipuntaleni supados boten mangap-mangap. 56 ing
Gambar saged dipunpriksani wonten ing ngandhap menika. Gambar IV: Papan kangge mragat maesa (Doc. Zuhri) Maesa dipunrubuhaken, ndhase wonten ing sisih kidul, wondene sikilipun wonten ing sisih lor madhep kiblat. Maesa dipunrubuhaken, sikilipun maesa menika dipuntaleni ngginakaken tambang. Cangkem maesa ugi dipuntaleni ngginakaken tambang werni biru. Tambang menika werninipun pikantuk bebas boten kedah werni biru. Cangkem maesa ugi dipunidek ngginakaken samparanipun salah satunggaling karyawan. Karyawan sanesipun nyepengi gulu kalihan ndas maesa, satunggal tiyang malih nyepeng linggis kangge nahan cangkem maesa, wonten ingkang nyepengi sikil maesa ingkang ngajeng, wonten ingkang nyepengi sikil maesa ingkang wonten ing wingking. Wedharan menika jumbuh kalihan ingkang dipunandharaken informan I saha IV, inggih menika: "ya mujure ngidul sikile nang lor madhepe kiblat, terus ndhase dijekeli, sikile ya dicekeli nang karyawane pada"(CLW I) "...lajeng kebone disrimpung sikile, dirubuhaken lan ditaleni terus dipathoki kajenge ampun brontak nika si. Terus sing ditugasaken nyembeleh wis siap karo gamane sing landhep. kebo rubuh dipathoki cekeli tiyang kathah, ana sing nyekeli sikile, ndhase, buntute, awake kebo 57
58 supados boten brontak-brontak, lajeng tukang nyembeleh nyekel gaman terus dipotong sikile kebo mau dijiret utawa ditali nggo tambang ben kenceng. Nek madhepe ya biasa lumrahe wong nyembeleh kewan kae, ndhase teng sisih kidul madhepi ngulon berarti miring marep kiblat sirahe kidul miring, mujure ngidul marepe ngilen miring ngilen." (CLW IV) Wedharan menika jumbuh kalihan ingkang dipunandharaken informan VI saha XI, inggih menika: "nggih pertama niku sikile digubed nggo tambang, terus diturokaken, terus disembeleh ndhase teng kidul." (CLW VI) "disembeleh, ndhase madhep ngilen mujure ngidul dijagal, dirubuhaken gambrung, lajeng dimujuraken lajeng dipotong pak kaum, karyawane. Sikile kebone disrimpung dicepengi..."(CLW XI) Awak maesa dipuncepengi dening satunggal tiyang. Satunggal tiyang nyepengi buntut maesa, kalih tiyang nyepengi kayu ingkang kangge nyangga awak maesa saha satunggal tiyang ingkang nyembeleh ngginakaken asta tengen, asta kiwanipun menika nyepengi godhong gedhang kangge nutupi gulu maesa supados rahipun boten muncrat-muncrat. Wedharan menika jumbuh kalihan ingkang dipunandharaken informan IV, inggih menika: "nggeh ana gaman sing landhep, gaman kuwe peso dawa nggo nyembeleh, nyembelehe karo ndonga sing ndongani kaume niku."(CLW IV) Wedharan menika ugi jumbuh kalihan ingkang dipunandharaken informan XI, inggih menika: "...nyembeleh ngginakaken bedhug gaman dawa, peso dawa lah karo didongani kaume. Ndongane ya bismilah karo syahadat." (CLW XI) Maesa dipunpragat ngginakaken bendho ingkang landhep. Para karyawan menika mragat kanthi maosaken donga. Donga ingkang dipunwaosaken inggih menika bismillahirohmanirohim kalihan syahadat, inggih menika
Ashadualaillahailallah. Bapak kaum Desa Karangdhuwur inggih menika tiyang ingkang dipundhawuhi mragat maesa. Para karyawan sanesipun menika sami nyepengi maesanipun. Tabuh 06.32 WIB adicara nyembeleh maesa menika rampung. Gambar saged dipunpriksani wonten ing ngandhap menika. Gambar V: Maesa saweg dipunpragat (Doc. Zuhri) Maesa dipunbekta wonten ing ngajeng dalemipun Bapak lurah. Dalemipun Bapak Lurah ingkang sisih wetan utawi sisih kiwanipun papan ingkang kangge mragat. Wonten ing ngadhapipun maesa menika wonten godhong krambil ingkang taksih werni ijo tua. Godhong krambil menika minangka papan kangge ngelet maesa. Godhong krambil menika sampun dipuncawisaken saderengipun maesa dipunpragat. Maesa menika sasampunipun dipunpragat salajengipun dipunkelet kalihan dipunperang. Wedharan menika jumbuh kalihan ingkang dipunandharaken informan III inggih menika: "kebo terus dikuliti teng dalem pak lurah, niku sing nguliti nggih karyawane padha, ngulitine ngginakaken peso karo kayu. Kayune ngge 59
nglanggani daging ben gampilaken motong kebone, sasampunipun dikuliti nggih dicacag-cacag dibagi."(CLW III) Wedharan menika ugi jumbuh kalihan ingkang dipunandharaken informan IV saha XI inggih menika: "ya iwak kebone dikuliti, terus dibagi-bagi, dicacag-cacag utawi dithetheli, sing netheli nggih karyawan kabeh ngge peso" (CLW IV) "dikelet kados teng jagalan, terus dithetheli, dicacag-cacag dibagi." (CLW XI) Lading ingkang landhep menika pirantining ingkang kangge ngelet maesa. Maesa dipuncepengi dening enem tiyang. Sakawan tiyang nyepengi sikil kebo, tigang tiyang nyepeng lading utawi bendho kalihan ngelet maesa. Maesa ingkang sampun dipunkelet salajengipun dipunbelek wetenge. Para karyawan sami mendhet sadaya jeroanipun maesa, dipunparingaken wonten ing godhong krambil ingkang taksih werni ijem. Para karywan salajengipun sami bersihi usus kalihan wadhah kotoran maesa. Gambar saged dipunpriksani wonten ing ngandhap menika. Gambar VI: Maesa saweg dipunkelet (Doc.Zuhri) 60
61 Daging maesa menika dipunperang kangge sajen, kenduren, kalihan para karyawan. Daging ingkang kangge sajen menika sadaya ingkang wonten ing awak maesa inggih menika kulit, dagingipun, jeroan kalihan rahipun ugi kangge sajen. Daging ingkang kangge sajen menika dipunbekta wonten ing dalemipun Bapak Sapon ngginakaken plastik kresek lorek-lorek ingkang samangke badhe dipunolah-olah kalihan Ibu Mairah minangka garwanipun Bapak Sapon. Wedharan menika jumbuh kalihan ingkang dipunandharaken informan III saha IV, inggih menika: "dibagi dados e ya ngge sajen ngge kenduren, karo karyawan sakedhik- sakedhik."(CLW III) "diperang dados, sing sebagian kangge sajen sebagian kathah niku kangge kenduren utawi kepungan. Ingkang motong kebo niku angsal keredan, keredan menika gulu, menawi kepala desa lan carik menika angsal polo goro utawi daging sing teng tulang belakang, menawi dingklik utawi sikil siji niku ngge kebayane, karyawan liyane ya ulih tapi ya ora akeh-akeh mung dibagi-bagi secukupe. Amargi ingkang paling kathah menika ngge kepungan."(CLW IV) Wedharan menika ugi jumbuh kalihan ingkang dipunandharaken informan VI saha VII inggih menika: " dipunbagi dados ngge slametan, karyawan, sajen."(CLW VI) "ngge kenduren, lajeng sajen karo karyawan padha walopun ulihe mung sithik niku karyawane." (CLW VII) Daging ingkang kangge adicara kenduren menika dipunparingaken wonten ing dalemipun Bapak lurah. Daging ingkang dipunparingaken wonten ing dalemipun Bapak Lurah samangke badhe dipunolah dening para juru olah-olah. Daging maesa saperangan ageng menika dipunginakaken kangge adicara kenduren. Daging ingkang dipunperang kangge para karyawan menika
62 dipunanter dhateng dalemipun piyambak-piyambak. Daging ingkang kangge karyawan menika dipunolah-olah piyambak-piyambak saha saged dipunolah menapa kemawon. Gambar saged dipunpriksani wonten ing ngandhap menika. Gambar VII: Maesa saweg dipunperang (Doc Zuhri) Daging menika dipunperang ngginakaken godhong jati. Godhong jati dipunginakaken amargi wonten ing Desa Karangdhuwur menika taksih kathah sanget ingkang gadhah wit jati, pramila kathah sanget godhong jati saengga dipunmanpangataken dening para karyawan kangge bungkus daging maesa. Daging menika dipunperang wonten ing ngajeng dalemipun bapak lurah. Para karyawan ingkang sami nyambet damel merang daging menika sami ngginakaken ageman santai, supados langkung gampil saha boten ribet. 2. Sajen a. Cecawis Sajen Ibu Mairah inggih menika tiyang ingkang damel sajen wonten ing upacara ngundhuh susuh lawet. Ibu Mairah cecawissaperangan sajen rumiyin saderengipun daging dugi utawi dipunanter dhateng dalemipun Bapak Sapon.
Saperangan sajen ingkang dipunsamektakaken rumiyin inggih menika pula, brambang kalihan lombok, uncet, sega golong, sega tampon, kepyar, krambil kalihan gendhis jawi, cengkaruk gimbal, jangan mi. Sajen menika dipunwadhahi wonten ing takir. Takir inggih menika godhong gedhang ingkang sakiwa tengenipun dipuntubles ngginakaken sada Wedharan menika jumbuh kalihan ingkang dipunandharaken informan III, inggih menika: "niki mbak onten catetane, nek saurunge daginge niku didugikaken teng daleme pak Sapon, niku Bu Mairah nyiapaken sajen sit, onten kepyar, sega tampon, sega golong, uncet, pula, cengkaruk gimbal, jangan, krambil kalih gula jawa, brambang kalih lombok, nek rahe teka ditambah rah jenenge cokbang nek teng mriki ..."(CLW III) Wedharan menika ugi jumbuh kalihan ingkang dipunandharaken informan IV, inggih menika: "biasane kuwe saderengipun daging sampun dithetheli lan didugekaken mriki, bojo kula niku biasane nyiapaken sajen sanes sing saged didamel riyin sing boten nenggo daging, kados pula, cengkaruk gimbal, kepyar, sega golong, uncet, jangan, krambil karo gula jawa, sega tampon, lan brambang kalih lombok sing mangke gari nambahi rahe jenenge cokbang. Kuwe kabeh mau diwadhahi takir. Takir kuwe godhong gedang sing ditubles sada wonten sakiwa tengene ..."(CLW IV) Pula inggih menika ketan dipungoreng sangan salajengipun dipunparingi gendhis jawi kalihan parudan krambil. Cokbang inggih menika rah mentah ingkang nginggilipun dipunparingi brambang kalihan lombok. Uncet inggih menika sekul ingkang dipundamel kados tumpeng ananging pucukipun menika radi tumpul utawi boten lancip. Sekul tampon inggih menika sekul ingkang dipundamel wujud satengah lingkaran. Kepyar inggih menika sekul biasa dipunparingaken takir, salajengipun wonten nginggilipun sekul menika dipunparingi jangan sakedhik utawi sekul gurih. Sega 63
golong inggih menika sekul ingkang dipundamel bunder utawi dipunkepel-kepel rumiyin. Krambil tegesipun inggih menika krambil ingkang sampun dipunresiki saking serabutipun kalihan bathokipun. Gendhis jawi menika gendhis ingkang werninipun coklat keabrit-abritan. Wedharan menika jumbuh kalihan ingkang dipunandharaken informan III, inggih menika: "kepyar niku sekul sing nginggile diparingi jangan sithik, sega tampon, niku sekul sing bentuke setengah bunder, cacahe rong takir, sega golong niku sekul dibentuk bunder-bunder, ya loro. Uncet, niku sekul dibentuk kados tumpeng, pucuke ora lancip banget, cacahe loro. Pula niku ketan digoreng sangan diparingi gula jawa karo parudan krambil, cengkaruk gimbal niku sekul aking digoreng sangan disukani gula jawa, jangane biasane jangan mi, niku gawene ya biasa kaya jangan nika. Krambil kalih gula jawa, niku ya mung krambil sithik karo gula jawa sithik diparingaken takir, cokbang niku nggih rah ditambahi brambang karo lombok ..." (CLW III) Wedharan menika ugi jumbuh kalihan ingkang dipunandharaken informan IV, inggih menika: "pula niku ketan sing dipungoreng sangan terus disukani gula jawa karo parudan krambil, nek cengkaruk gimbal kuwe sega aking digoreng sangan sami sami disukani gula jawa, kepyar niku sega biasa nduwure disogi jangan utawa diuwur-uwuri jangan sithik, sega golong niku sega biasa tapi dibentuk bunder-bunder, sega golong kuwe biasane loro. Uncet, uncet niku sega biasa dipunbentuk kados tumpeng nanging pucuke niku boten lancip radi tumpul, biasane ugi ana loro. Sega tampon, kuwe sega sing digawe setngah bunder, dadi ngisore kuwe papag kaya setengah lingkaran kae, jumlahe loro. Jangan, jangane bisa apa bae, biasane jangan mi, jangan mi kuwe ya bumbu ana brambang bawang, lombok uyah diolah-olah disukani mi kuwe dadine jangan mi. Cokbang niku ya rah mentah dicampur brambang, campur karo lombok abang ..." (CLW IV) Cengkaruk gimbal inggih menika sekul aking dipungoreng sangan salajengipun dipunparingi gendhis jawi, dadosipun mangke kados jipang. Jangan mi menika dipundamel ngginakaken bumbu alus inggih menika brambang, 64
bawang, lombok, sarem, gendhis jawi kalihan panyedap rasa dipuncampur kalihan mi kriting, salajengipun dipunaduk dugi rata dipuntengga sawetawis salajengipun dados jangan mi. Jangan ingkang kangge sajen inggih menika boten kedah jangan mi ananging pikantuk sanesipun ingkang awujud sayuran. Sajen ingkang sampun cemawis wonten ing takir menika salajengipun dipunparingaken wonten ing penampan ingkang radi ageng. Gambar sajen menika saged dipunpriksani wonten ing ngandhap menika. 6 1 7 8 2 9 10 4 11 Gambar VIII: Sajen ingkang dipunsamektakaken saderengipun daging dugi (Doc.Zuhri) Katrangan: 1. pula 7. sega golong 2. cokbang 8. cengkaruk gimbal 3. sega tampon 9. kepyar 4. uncet 10. jangan mi 5. sega tampon 11. sega golong 6. krambil kalihan gendhis jawi 3 5 65
Wedangipun inggih menika wonten werni enem. Wedang werni enem menika wedang jembawuk, wedang kopi, wedang bening, wedang godhong dhadhap srep, komoh kembang kalihan arang-arang kambang. Wedharan menika jumbuh kalihan ingkang dipunandharaken informan III, inggih menika: "...terus wedang, wedange niku sing pertama godhong dhadhap srep disiram wedang bening, komoh kembang, arang-arang kambang, wedang kopi, jembawuk, sing terakhir niku mung wedang putih utawa toya bening biasa..." (CLW III) Wedharan menika jumbuh kalihan ingkang dipunandharaken informan IV, inggih menika: "...lajeng wedang, wedange ana werna enem yakuwi ana komoh kembang, wedang isine godhong dhadhap srep, wedang kopi, wedang arang-arang kambang, jembawuk, karo wedang putih utawa toya bening..."(CLW IV) Wedang jembawuk inggih menika kadamel saking toya benter ingkang dipuncampur kopi salajengipun dipuntmbahi santen. Wedang kopi inggih menika kadamel saking kopi kalihan gendhis pasir ingkang salajengipun dipunsiram toya benter. Wedang bening inggih menika toya mentah dipungodhog dumugi mateng utawi umeb salajengipun dipunasrepaken rumiyin, menawi sampun asrep, toya menika nembe kemawon dipunparingaken gelas. Wedang godhong dhadhap srep inggih menika kadamel saking godhong dhadhap srep ingkang dipunsiram toya bening. Wedharan menika jumbuh kalihan ingkang dipunandharaken informan III, inggih menika: "arang-arang kambang niku wedang gawene saking ketan sing digoreng tambahi santen kalih gendhis, menawi jembawuk niku wedang kopi dicampur kalih santen, komoh kembang niku kembang mawar diparingi wedang bening kalih gula batu." (CLW III) 66
67 Wedharan menika ugi jumbuh kalihan ingkang dipunandharaken informan IV, inggih menika: "wedang putih utawa toya wening, niku nggeh namung toya digodog menawi sampun mateng lajeng diademaken riyin lajen dipunparingaken teng gelas. Arang-arang kambang niku inuman saka ketan digoreng dicampur santen kalih gula, menawi jembawuk niku wedang kopi sing dicampur kalih santen, komoh kembang, niku kembang mawar disukani toya asrep disukani gendhis biasane gulane gula batu. Wedang kopi, niku damelipun saking kopi kalih gendhis pasir disiram toya panas. Wedang dhadhap srep, niku godhong dhadhap srep disiram toya."(CLW IV) Adhedhasar asiling pirembagan wonten ing nginggil, komoh kembang inggih menika wedang ingkang kadamel saking kembang mawar dipunparingi toya asrep. Toya asrep menika kadamel saking toya dipungodog rumiyin salajengipun dipunparingaken wonten ing ceret supados asrep rumiyin. Kembang mawar ingkang sampun dipuncampur kalihan toya asrep menika salajengipun dipunparingi gendhis. Gendhisipun inggih menika gendhis batu. Wedang arang- arang kambang, arang-arang kambang inggih menika wedang ingkang dipundamel saking ketan. Ketanipun menika dipungoreng rumiyin. Ketan ingkang sampun dipungoreng menika dipuncampur santen kalihan gendhis pasir. Sajen ingkang awujud wedang menika sadaya dipunparingaken wonten ing gelas ukuran sedheng. Gelasipun menika werni bening saha transaparan. Gelas- gelas menika sajatosipun boten kedah bening saha boten transaparan ananging bebas saged gelas menapa kemawon. Wedang salajengipun dipunparingaken wonten ing panampan bunder werni ungu. Panampan ingkang kangge papan wedang-wedang sajen menika boten ugi boten kedah weni ungu saha bunder, ananging saged ngginakaken papan menapa kemawon ingkang saged kangge mapanaken wedang-wedang sajen menika.
Gambar sajen wedang saged dipunpriksani wonten ing ngandhap menika. 1 4 2 5 3 6 Gambar IX: Sajen wedang (Doc.Zuhri) Katrangan: 1. wedang jembawuk 4. wedang godhong dhadhap srep 2. wedang kopi 5. komoh kembang 3. wedang bening 6. wedang arang-arang kambang Kembang sataman inggih menika sadaya kembang ingkang wonten ing taman, dados saged kembang menapa kemawon. Gungungipun inggih menika sakawan menapa gangsal kembang ingkang wonten ing taman. Kembang telon inggih menika kembang kanthil, kenanga, kalihan mawar dipundadosaken satunggal. Kembang galian inggih menika menawi kembang mawar nggih mawar kemawon, menawi kanthil nggih kanthil kemawon. Wedharan menika jumbuh kalihan ingkang dipunandharaken informan III, inggih menika: "kembang galian, niku ijen menawi kembang mawar nggih kembang mawar tok, nek kembang telon niku kembang kenanga, mawar karo kanthil dadi satempat, nek kembang setaman niku sawernane kembang ulih, kembang napa mawon dicampur dadi sewadhah, 68
rokok pernit niku mbako dibungkus kertas jenenge rokok pernit. Nek parem biasa nika sing biasane nggo mijeti bayi sing putih warnane..."(CLW III) Wedharan menika jumbuh kalihan ingkang dipunandharaken informan IV, inggih menika: "kembang setaman niku nggeh kembang sing ibarate ana nang taman, dadi nggeh saged kembang menapa kemawon, paling niku werni sakawan napa pinten. Kembang telon, niku kembang kanthil, kenanga, lan mawar dadi siji sawadhah. Kembang galian, nek mawar ya mawar, kanthil ya kanthil tok. Rokok pernit, udud sing lintingan ngge kertas ditali ngge benang isine niku mbako dilinting ngge kertas ingkang bekas. Parem gadhung niku sing warnane putih cilik cilik. Gedhang raja ya gedhang raja, ambon ya gedhang ambon..."(CLW IV) Sajen ingkang awujud kembang menika dipunbungkus ngginakaken godhong gedhang ingkang dipuntubles ngginakaken sada utawi dipunsebat ditum. Sajen ingkang dipuntum menika menawi badhe dipunpasang samangke sadanipun dipunudhari. Rokok pernit inggih menika udud utawi rokok ingkang wosingipun inggih menika namung mbako ingkang lintinganipun menika ngginakaken kertas bekas. Parem menika werninipun pethak alit-alit kados endhog cecek namanipun parem gadhung. Gedhang raja sajodho kalihan gedhang ambon sajodho. Gambar X: Sajen kembang, rokok, parem kalihan Gedhang (Doc.Zuhri) 69
70 Gedhang raja kalihan gedhang ambon menika salajengipun dipunparingaken wonten ing panampan. Sajen-sajen menika dipunparingaken wonten ing panampan wujud persegi panjang ingkang werninipun menika cemeng. Panampan ingkang kangge wadhah sajen menika boten kedah wujud persegi panjang saha werni cemeng. Wadhah sajen menika saged menapa kemawon ingkang saged dipunginakaken kangge wadhah. Sajen ingkang pungkasan ingkang dipunsamektakaken saderengipun daging dugi inggih menika degan ijo. Wedharan menika jumbuh kalihan ingkang dipunandharaken informan III, inggih menika: "...degan ta niku biasa krambil enom sing ijo."(CLW III) Wedharan menika ugi jumbuh kalihan ingkang dipunandharaken informan IV, inggih menika: "...degan ijo, yakuwe krambil nom sing warnane ijo."(CLW IV) Degan ijo inggih menika krambil ingkang taksih enom utawi degan ingkang werninipun ijem. Degan ijo ingkang dipunginakaken kangge sajen menika samangke nginggilipun dipunoceti menawi badhe dipunpasang wonten ing Pasren kalihan Kemujan. Bagian tengah degan ijo menika dipunbolongi, dados samangke ketingal wosing degan inggih menika toya degan kalihan deganipun menika. Miturut kapitadosan masarakat Desa Karangdhuwur, degan ijo ingkang tengahipun menika sampun dipunbolongi menika saged gampilaken makhluk sanesipun ingkang badhe ngunjuk degan ijo menika. Ibu Mairah utawi ibu ingkang sampun biasa nyawisaken sajen menika minangka tiyang ingkang bolongi bagian tengahipun degan ijo.
Gambar sajen degan saged dipunpriksani wonten ing ngandhap menika. Gambar XI: Degan Ijo (Doc.Zuhri) Sajen sasampunipun daging dipunanter dhateng dalemipun Ibu Mairah inggih menika rah mentah, rah mateng, daging maesa mentah, daging maesa mateng. Rah mentah samangke dipuncampur brambang kalihan lombok. Rah mateng inggih menika rah ingkang dipungodhog rumiyin. Daging maesa mentah inggih menika sadaya daging ingkang wonten ing awak maesa wiwit ndhase dumugi sikile, sanajan namung sakedhik-sakedhik ananging kedah jangkep. Wedharan menika jumbuh kalihan ingkang dipunandharaken informan III, inggih menika: "...iwak kebo mentah ya mung iwak kebo mentah diwadhahi takir, iwak kebo mateng, iwake niku digoreng disit."(CLW III) Wedharan menika ugi jumbuh kalihan ingkang dipunandharaken informan IV, inggih menika: "nggih rah sing mentah wau disukakaken teng takir sing pun wonten brambang kalih lomboke, lajeng daging dicacag-cacag alit-alit. Terus daging mentah diparingaken takir. Daging sanesipun dipunolah-olah riyin, olah-olahe niku mung digoreng nek wis terus diwadhahi takir. Daging sing ngge sajen niku pepek saking kulit, jeroan, ilat, pokoke ora ketang sepethil niku kudu legkap sing nang awake kebo niku ngge sajen. Didih utawi rah ugi diolah-olah kanthi digodog nganti warnane brubah langsung diparingaken takir juga." (CLW IV) 71
Rah mentah dipungodhog dumugi umeb utawi mateng kalihan warninipun kecoklatan. Rah dipungodhog wonten ing sanginggil kompor gas, kinten-kinten gangsal menitan. Sajen-sajen menika ugi dipunparingaken wonten ing takir (godhong gedhang ingkang dipunparingi utawi dipuntubles sada wonten ing sakiwa tengenipun). Takiripun menika dipunparingaken wonten ing panampan warni cemeng. Gambar sajen menika saged dipunpriksani wonten ing ngandhap menika. 3 1 2 4 Gambar XII: Cokbang, rah maesa mateng, daging maesa mentah saha daging maesa mateng (Doc.Zuhri) Katrangan: 1. daging maesa mateng 4. rah mentah dicampur brambang 2. daging maesa mentah kalihan lombok (cokbang) 3. rah mateng Daging maesa mateng inggih menika daging maesa ingkang dipungoreng rumiyin. Daging dipungoreng ngginakaken lisah goreng dumugi mateng. Sajen- sajen menika ugi dipunparingaken wonten ing takir. Takir inggih menika godhong gedhang ingkang sakiwa kalihan tengenipun menika sampun dipuntubles ngginakaken sada. 72
Sada menika sampun dipunlancipi sakiwa tengenipun ngginakaken peso supados gampilaken anggenipun nubles wonten ing godhong. Sajen ingkang sampun jangkep salajengipun dipunkempalaken dados satunggal wonten ing meja. b. Pasang Sajen Sajen ingkang sampun jangkep menika gungungipun tiga. Sajen ingkang sampun jangkep menika samangke kantun dipunpasang wonten ing Pasren kalihan Kemujan. Pasren inggih menika papan ingkang kangge masang sajen ingkang wonten ing salebeting dalemipun Bapak Sapon. Kemujan tegesipun inggih menika papan kangge muja saha dipunginakaken kangge masang sajen, papanipun Kemujan wonten ing caketipun Guwa Nagasari Karangdhuwur. Wedharan menika jumbuh kalihan ingkang dipunandharaken informan III saha IV, inggih menika: "pasang teng Pasren kalih Kemujan, nek teng Pasren niku sing masang pak Sapon, nek teng Kemujan sing masang kula.Pasren kalih Kemujan niku sami, anu tempat ngge deleh sajen."(CLW III) "lajeng dipasang teng Pasren kalih teng Kemujan. Kemujan niku tempat kangge memuja utawi papan kangge masang sajen, menawi Pasren niku ugi ngge pasang sesaji. Nanging menawi Kemujan niku teng caket guwa Nagasari kana, menawi Pasren niku teng griya kula. Menawi teng Pasren nggih kula, menawi teng Kemujan niku pak Seno."(CLW IV) Wedharan menika ugi jumbuh kalihan ingkang dipunandharaken informan V saha X, inggih menika: "ya dipasang teng Pasren kalih Kemujan, niku papan ngge sajen niku, nek Pasren kuwe nang daleme pak Sapon, Kemujan teng caket guwa mrika, nek nang Pasren sing masang ya pak Sapon, nang Kemujan pak Seno." (CLW V) 73
"ya digawa nang Pasren karo Kemujan, sing masang niku nek teng Pasren pak Sapon nek teng Kemujan niku pak Seno. Pasren kalih Kemujan niku sami sami tempat ngge delah sajen tapi mung beda tempate, Pasren nang gone pak Sapon, nek Kemujan nang sanding guwa kana." (CLW X) Bapak Sapon inggih menika tiyang ingkang samangke badhe masang sajen wonten ing Pasren. Bapak Suseno inggih menika tiyang ingkang samangke badhe masang sajen wonten ing Kemujan. Bapak Sapon kalihan Bapak Seno dipundhawuhi pasang sajen amargi tiyang-tiyang menika minangka tiyang ingkang dipuntuwakaken, sanajan yuswaipun Bapak Seno menika taksih tigang dasaan. Bapak Seno ugi minangka salah satunggaling ketua RT wonten ing Desa Karangdhuwur ingkang saged tanggeljawab kalihan pakaryanipun. Gambar pasang sajen saged dipunpriksani wonten ing ngandhap menika. Gambar XIII: Pasang sajen ing Pasren (Doc.Zuhri) Pasren inggih menika wujudipun kados griya panggung. Pasren menika kadamel dening tiyang-tiyang jaman rumiyin. Pasren kadamel ngginakaken kayu. Wonten ing sakiwa tengenipun Pasren wonten anyaman kawat, nginggilipun menika kadamel saking kayu salajengipun dipuntutupi ngginakaken karpet plastik 74
wujudipun kados atep dalem. Sangandhapipun atap menika wonten kayu ingkang wiyar dipunsarapi ngginakaken klasa minangka papan sajen. Wedharan menika ugi jumbuh kalihan ingkang dipunandharaken informan IV, inggih menika: "...nek Pasren niku gawene nggo kayu kaya umah panggung tapi alit."(CLW IV) Pasren menika minangka miniatur saking papan ingkang kangge sare Nyi Roro Kidul. Pramila wonten ing Pasren menika wonten bantal, jarit, stagen, kebaya, minyak rambut, sisir kalihan karang kangge bakar dupa kalihan menyan. Miturut Bapak Sapon minangka tiyang ingkang masang sajen menika, sadaya ingkang wonten ing Pasren menika minangka kabutuhanipun Nyi Roro Kidul. Bantal menika kangge papan sarean Nyi Roro Kidul. Jarit, stagen, kebaya menika minangka agemanipun Nyi Roro Kidul. Minyak rambut kalihan sisir menika pirantining macak. Menyan kalihan dupa menika minangka kangge pewangi. Gambar Pasren saged dipunpriksani wonten ing ngandhap menika. Gambar XIV: Pasren (Doc.Zuhri) 75
Bapak Sapon maosaken donga menawi sajennipun sampun dipunpasang wonten ing Pasren. Dudutan saking donganipun inggih menika nyuwun dhateng Gusti Allah ingkang Maha Agung supados pikantuk kaslametan anggenipun ngundhuh susuh lawet kalihan mugi-mugi makhluk sanes ingkang kasat mata menika boten ganggu para pangundhuh. Wedharan menika jumbuh kalihan ingkang dipunandharaken informan IV, inggih menika: "nggih wonten, kula kalih Seno niku sanajan tempate beda nanging dongane sami, kados niki: "Bismillahirohmanirohim, sagalenggang jati rupane menyan, winurjati kukusing menyan, kukusing menyan sumundhul marang swarga, tinampen mbah buyut sapenginggil, mbah buyut sapengandhap, kula caos bekti dhumateng ingkang mbaurekso ing guwa sarang burung Nagasari inggih menika Ki Udajaya, Prayandriya, Saragati, Ki Gareng lan Mas Ayu Kalipah, mugi-mugi sesarengan nyuwun wonten ngarsanipun Allah SWT, anggen kula badhe miwiti ngundhuh sarang burung mangsa (nyebataken mangsa undhuhan) sawanci-wanci kenging, manggih wilujeng sakamudayanipun awit saking kersaning Allah SWT, Robbannaa Aatinaa Fiddun-Yaa Hasanah Wafil Aakhirati Hasanah Waqinaa A'dzaabannaar. Aamiin, Aamiin Yaa Robbal'aalamiin." (CLW IV) Adhedhasar asiling pirembagan wonten ing nginggil menika, donganipun nalika pasang sajen inggih menika "Bismillahirohmanirohim, sagalenggang jati rupane menyan, winurjati kukusing menyan, kukusing menyan sumundhul marang swarga, tinampen mbah buyut sapenginggil, mbah buyut sapengandhap, 76
kula caos bekti dhumateng ingkang mbaurekso ing guwa sarang burung Nagasari inggih menika Ki Udajaya, Prayandriya, Saragati, Ki Gareng lan Mas Ayu Kalipah, mugi-mugi sesarengan nyuwun wonten ngarsanipun Allah SWT, anggen kula badhe miwiti ngundhuh sarang burung mangsa (nyebataken mangsa undhuhan) sawanci-wanci kenging, manggih wilujeng sakamudayanipun awit saking kersaning Allah SWT, Robbannaa Aatinaa Fiddun-Yaa Hasanah Wafil Aakhirati HasanahWaqinaa A'dzaabannaar. Aamiin, Aamiin Yaa Robbal'aalamiin. Gambar nalika Bapak Sapon ndongani sajen wonten ing Pasren saged dipunpriksani wonten ing ngandhap menika. Gambar XV: Sajen dipundongani (Doc.Zuhri) Kemujan inggih menika papan ingkang kangge papan sajen wonten ing upacara ngundhuh susuh lawet. Kemujan wujudipun inggih menika bentuk persegi ingkang dipundamel ginakaken semen kalihan bata. Tengahipun Kemujan menika wonten ruanganipun. 77
Ruanganipun menika wujudipun lantai ingkang dipundamel ngginakaken kramik. Papan menika ingkang samangke badhe kangge mapanaken sajen. Wedharan menika jumbuh kalihan ingkang dipunandharaken informan IV, inggih menika: "menawi Kemujan niku kotakan gawene nggo semen karo bata ..." (CLW IV) Wedharan menika ugi jumbuh kalihan ingkang dipunandharaken informan V saha X, inggih menika: "...Kemujan teng caket Guwa mrika, Kemujan kuwe gawene nggo bata..." (CLW V) "...nek Kemujan nang sanding Guwa kana."(CLW X) Kemujan menika mapan wonten ing tengah-tengah, anttawisipun Guwa Nagasari kalihan pos para karyawan. Guwa Nagasari inggih menika minangka guwa ingkang badhe kangge ngundhuh susuh lawet. Pos para karyawan menika minangka papan ingkang dipunginakaken para karyawan kangge jagi Guwa Nagasari. Pos menika kados griya, ananging namung wonten kalih ruangan. Ruangan satunggal menika dipunginakaken kangge sare para karyawan. Ruangan ingkang satunggal malih menika kangge dapur. Dapur menika dipunginakaken kangge olah-olah para karyawan. 78
Gambar Kemujan saged dipunpriksani wonten ing ngandhap menika. Gambar XVI: Kemujan (Doc.Zuhri) Sajen sasampunipun dipunpasang wonten ing Kemujan menika samangke salajengipun dipundongani. Donganipun inggih menika sami kalihan ingkang dipunwaosaken Bapak Sapon. Donganipun inggih menika: "Bismillahirohmanirohim, sagalenggang jati rupane menyan, winurjati kukusing menyan, kukusing menyan sumundhul marang swarga, tinampen mbah buyut sapenginggil, mbah buyut sapengandhap, kula caos bekti dhumateng ingkang mbaurekso ing guwa sarang burung Nagasari inggih menika Ki Udajaya, Prayandriya, Saragati, Ki Gareng lan Mas Ayu Kalipah, mugi-mugi sesarengan nyuwun wonten ngarsanipun Allah SWT, anggen kula badhe miwiti ngundhuh sarang burung mangsa (nyebataken mangsa undhuhan) 79
sawanci-wanci kenging, manggih wilujeng sakamudayanipun awit saking kersaning Allah SWT, Robbannaa Aatinaa Fiddun-Yaa Hasanah Wafil Aakhirati HasanahWaqinaa A'dzaabannaar. Aamiin, Aamiin Yaa Robbal'aalamiin. Wedharan menika jumbuh kalihan ingkang dipunandharaken informan III, inggih menika: "onten dongane, Bismillahirohmanirohim, sagalenggang jati rupane menyan, winurjati kukusing menyan, kukusing menyan sumundhul marang swarga, tinampen mbah buyut sapenginggil, mbah buyut sapengandhap, kula caos bekti dhumateng ingkang mbaurekso ing guwa sarang burung Nagasari inggih menika Ki Udajaya, Prayandriya, Saragati, Ki Gareng lan Mas Ayu Kalipah, mugi-mugi sesarengan nyuwun wonten ngarsanipun Allah SWT, anggen kula badhe miwiti ngundhuh sarang burung mangsa (nyebataken mangsa undhuhan) sawanci-wanci kenging, manggih wilujeng sakamudayanipun awit saking kersaning Allah SWT, Robbannaa Aatinaa Fiddun-Yaa Hasanah Wafil Aakhirati Hasanah, Waqinaa A'dzaabannaar. Aamiin, Aamiin Yaa Robbal'aalamiin."(CLW III) Bapak Suseno menika ndongani sajen ingkang wonten ing Kemujan kanthi hikmat. Ageman ingkang dipunginakaken inggih menika ageman batik saha ngginakaken peci. Ageman menika ingkang dipunginakaken supados sopan amargi badhe ngadhep utawi ndonga dhumateng Gusti Ingkang Maha Agung. Bapak Suseno lenggah sila wonten ing sangajengipun Kemujan saha madhep wonten ing kiblat. Gambar sajen saweg dipundongani Bapak Suseno saged dipunpriksani wonten ing ngandhap menika. 80
Gambar nalika Bapak Suseno ndongani sajen wonten ing Kemujan saged dipunpriksani wonten ing ngandhap menika Gambar XVII: Sajen wonten ing Kemujan saweg dipundongani (Doc.Zuhri) Bapak Suseno dipundhawuhi ndongani wonten ing Kemujan amargi bapak Suseno menika minangka salah satunggaling tiyang ingkang dipuntuwakaken sanajan yuswanipun menika taksih tigang dasaan. Tiyang ingkang dhawuhi Bapak Suseno supados dados tiyang ingkang ndongani sajen wonten ing Kemujan inggih menika Bapak Lurah Desa Karangdhuwur. Masarakat Desa Karangdhuwur menika pitados menawi Bapak Suseno menika mumpuni menawi dados tiyang ingkang dipunpasrahaken supados ndongani sajen wonten ing Kemujan. 3. Kenduren a. Olah-olah Olah-olah tegesipun inggih menika olah-olah kangge adicara kendurenan wonten ing upacara ngundhuh susuh lawet. Olah-olah menika katindakaken wonten ing dinten Jumuwah, antawisipun tabuh 08.00 WIB. Proses olah-olah 81
menika wonten ingkang rajang-rajang sayuran, rajang-rajang daging maesa kalihan cecawis bumbon-bumbonipun. Ibu lurah kalihan para ibu-ibu warga sakitar dalemipun Bapak lurah menika tiyang ingkang wiwit jaman rumiyin dados juru olah-olah kendurenan. Para juru olah-olah menika wonten sakawan tiyang, inggih menika Ibu Lurah, Ibu Riah, Ibu Tuyem saha Ibu Irah. Para juru olah-olah ingkang kangge kenduren menika boten kenging dipuncicipi saderengipun kendurenan dipunpungkasi. Wedharan menika jumbuh kalihan ingkang dipunandharaken informan II saha IV, inggih menika: "sing olah-olah bu lurah kalih tanggane, niki termasuk kula, carane olah- olahe niku li boten angsal dicicipi mba, dadi ora ngerti enak apa orane ya apa anane. Olah-olahe teng daleme pak lurah."(CLW II) "nggih niku juru olah-olahe, carane sing wis biasa olah-olah nggo slametan ngundhuh sarang burung. Soale nek olah-olah nggo slametan ngundhuh sarang burung niku boten kenging dicicipi, dados asin ya ben, anyeb ya ben. Makane sing olah-olah kuwe ya sing dipercaya utawi ingkang sampun biasa. Biasane kuwe ya tanggane pak lurah karo bu lurah sing olah-olah."(CLW IV) Wedharan menika ugi jumbuh kalihan ingkang dipunandharaken informan V, VI saha VIII, inggih menika: "olah-olah kendurenan teng daleme pak lurah sing olah-olah bu lurah karo kanca-kancane sing wis biasa."(CLW V) "bu lurah, bu riah, karo dibantu tanggane sing wis biasane, olah-olahe ora kena dicicipi." (CLW VI) "bu lurah, teng daleme bu lurah si ya dibantu rencange."(CLW VIII) Olahan menika kenging dipuncicipi menawi sampun pasang sajen. Kapitadosan menika dipunterapaken sanget kalihan para juru olah-olah saha para karyawan. Olah-olahan boten kenging dipuncicipi amargi masarakat menika 82
pitados menawi nyicipi olah-olahan kangge upacara ngundhuh susuh lawet menika tumindak ingkang kirang sopan. Masarakat ngibarataken sami mawon ndisiti tiyang sepuh anggenipun mendhet dhaharan. Para leluhur menika dipunanggep minangka sesepuh ingkang kedah dipunkumati, pramila olah-olahan menika boten kenging dipuncicipi. Gambar saged dipunpriksani wonten ing ngandhap menika. Gambar XVIII: Kagiyatan olah-olah (Doc.Zuhri) Olah-olahan ingkang kangge kenduren wonten ing upacara ngundhuh susuh lawet Karangdhuwur, Ayah, Kebumen inggih menika wonten oseng-oseng. Oseng-osengipun menika wonten oseng-oseng mi bihun kalihan oseng-oseng mi kriting. Olahan oseng-oseng sanesipun inggih menika oseng-oseng gandhul, oseng-oseng kacang dawa dipuncampur wortel kalihan keputren, oseng-oseng tempe dipuncampur lombok ijo ingkang ageng, saha ugi wonten oseng-oseng tahu ingkang dipuncampur kenthang. 83
Wedharan menika jumbuh kalihan ingkang dipunandharaken informan II, inggih menika: "sayur tempe kalih lombok ijo, lombok diracang tempe digoreng riyin, bawang, brambang, mrica, miri, garem. Jangan kacang panjang kalih wortel kalih putren, oseng gandhul, onten mi, tahu..."(CLW II) Wedharan menika ugi jumbuh kalihan ingkang dipunandharaken informan IV saha VIII, inggih menika: "...ana lodheh utawi oseng-oseng mi, kacang, ana maning oseng tempe, oseng tahu, terus ana ingkung mbarang, yawis niku paling-paling mba."(CLW IV) "...jangane niku werni-werni ana gandhul, mi, kacang putren, tahu tempe."(CLW VIII) Olah-olahan ingkang awujud oseng-oseng menika caranipun ngolah inggih menika brambang, bawang, lombok dipungoreng ngangge lisah goreng sakedhik salajengipun dipunparingi gendhis jawi. Bumbon ingkang dipungoreng menika menawi sampun wangi, janganan utawi ingkang badhe dipunoseng menika dipunlebetaken wonten ing waja. Jangan kalihan bumbon salajengipun dipunaduk dipunsukani sarem kalihan micin utawi panyedap rasa. Oseng-oseng menawi sampun mateng menika dipunangkat, dipunwadhahi wonten ing piring menapa blastrang. Wedharan menika jumbuh kalihan ingkang dipunandharaken informan II, inggih menika: "nggih biasa bumbu-bumbu dilebetaken waja dicampur sayure, terus tambahi uyah ditunggu dugi mateng ya wis"(CLW II) 84
85 Wedharan menika ugi jumbuh kalihan ingkang dipunandharaken informan VIII, inggih menika: "carane ya ana bumbu alus, tambah gula, uyah, micin gari ditambahi janganane apa"(CLW VIII) Sop daging menika bumbu olah-olahipun inggih menika bawang, mrica, sarem, gendhis pasir kalihan dipuntambahi panyedap rasa. Semur kebo, bumbu olah-olahipun inggih menika brambang, bawang, kecap, sarem, kemiri, ketumbar, pala kalihan kayu manis. Cara olah-olahipun inggih menika minyak dipunpanasaken lajeng bumbu alusipun kalihan godhong salam dipunlebetaken dipunparingi toya, wiji pala, kayu manis, kecap, kalihan sarem dipunaduk dumugi rata. Menawi sampun umeb daging dipunlebetaken dumugi daging empuk, menawi sampun mateng samangke dipunparingaken wonten ing baskom ageng. Olah-olahan rendang maesa bumbunipun inggih menika brambang, bawang, lombok dipunbebek kanthi alus dipuncampur kalihan dagingipun, daging dipunungkep, dipuntambahi godhong jeruk, salam, laos kalihan sereh. Daging menawi sampun empuk, dipuncampur santen. Daging ingkang sampun mateng dipunwadhahi wonten ing mangkok ageng. Daging maesa goreng inggih menika namung daging maesa dipungoreng, saderengipun daging maesa menika dipunungkep rumiyin ngginakaken bumbu brambang, bawang, ketumbar, jahe, kunir, kemiri, laos kalihan sarem, dipuntambahi godhong salam kalihan sereh.
86 Gambar oseng-oseng saged dipunpriksani wonten ing ngandhap menika. 1 4 2 5 3 6 Gambar XIX: Oseng - oseng kangge kenduren (Doc.Zuhri) Katrangan: 1. oseng tempe dipuncampur 4. oseng mi kriting lombok ijo 5. oseng kacang panjang dicampur 2. oseng gandhul keputren kalihan wortel 3. oseng mi bihun Becek inggih menika sami kalihan gule. Cara olah-olahipun inggih menika brambang, bawang, lombok, ketumbar dipuntumis diparingi sereh, laos, godhong jeruk kalihan kapulaga, daging dipunlebetaken wonten ing waja dipuncampur kalihan bumbu menika dumugi daging werninipun beda, salajengipun diparingi sarem, gendhis jawi, santen, dipunaduk dumugi umeb nembe dipunwadhahi wonten ing mangkok. Wedharan menika jumbuh kalihan ingkang dipunandharaken informan II saha III, inggih menika: "..sop ulam kebo, becek nggih niku carane gule, carane mrica tumbar pala santen dicampur, onten rendang, oseng-oseng, damel gadhon, gadhon niku daging diblender ngantos remuk disukani santen bumbu, bumbu anget mrica bawang jahe, kunir, godhong salam kalih jeruk purut men ampun amis,, dicampur, ditum ngge godhong gedhang dikukus niku gadhon, ingkung niku ayam digodog ayam kampung." (CLW II)
"...onten ulam kebo digoreng, daging kebone digawe becek, didamel gadhon, gadhon niku daging dicacag-cacag dibungkus daun pisang dikukus. (CLW III) Wedharan menika ugi jumbuh kalihan ingkang dipunandharaken informan IV saha VIII, inggih menika: "nggih kathah, daginge kebo mau ana sing disemur, digoreng biasa, direndang apa apa kae jenenge, terus ana becek, becek kuwe nek mba e ngarani ya gule lah, cuma nek tiyang mriki nyebute becek. Terus gadon, menawi gadhon niku daging sing dicacag lembut terus campur santen terus didang utawi dikukus, niku jenenge gadhon...."(CLW IV) "daging digoreng, disemur, direndang, dimacem-macem lah, sop, becek ..."(CLW VIII) Gadhon inggih menika daging dipuncacag utawi dipunblendher salajengipun dipunparingi santen diaduk dados satunggal dipunparingi bumbu brambang, bawang, ketumbar, jahe, kunir, kemiri, laos kalihan sarem ingkang sampun dipunuleg dados satunggal dipuntambahi godhong salam kalihan serai. Daging menika dipunbungkus ngginakaken godhong gedhang ingkang dipunparingi sada sasampunipun dipuntekuk dados satunggal biasa dipunsebat ditum, salajengipun nembe dipun-dang wonten ing panci ageng. Ingkung inggih menika pitik kampung utawi jago wutuh diolah-olah ngginakaken bumbu brambang, bawang, lombok ketumbar, jahe, kunir, kemiri, laos kalihan sarem ingkang sampun dipunuleg dados satunggal, salajengipun dipuntambahi godhong salam kalihan serai, bumbu menika dipuntumis, salajengipun pitik kampung wau dipunlebetaken. Pitik ingkang werninipun sampun gantos dados kaekuning-kuningan utawi sampun mateng menika dipunparingaken wonten ing piring. 87
Piring ingkang ukuranipun sedheng kangge mapanaken ingkung menika. Piring ingkang dipunginakaken menika werni pethak kembang-kembang. Gambar olah-olahan saged dipunpriksani wonten ing ngandhap menika. 5 1 6 2 3 7 4 Gambar XX: Olahan kangge Kenduren (Doc.Zuhri) Katrangan : 1. sop daging kebo 5. rendang daging kebo 2. gadhon 6. daging kebo goreng 3. becek 7. ingkung 4. semur daging kebo Pirantining kangge olah-olah inggih menika wonten waja ginanipun kangge goreng. Panci ginanipun kangge godog. Panci presto inggih menika kangge mresto daging supados empuk. Soled, erok, irus menika ginanipun kangge mendhet olah-olahan saking waja. Kompor gas kalihan Pawon ginanipun kangge olah-olah. Dandang menika kangge godog toya ingkang kathah ugi kangge olah- olah wos ingkang kathah. Baskom utawi mangkok kalihan piring menika ginanipun kangge wadhah olah-olahan ingkang sampun mateng. 88
89 Wedharan menika jumbuh kalihan ingkang dipunandharaken informan II saha III, inggih menika: "waja, soled, peso, tampah, talenan, kompor, pawon, rinjing, dandang lah werna-werna." (CLW II) "alate ya wonten panci presto, waja, kompor napa pawon lan werna - wernane alat dapur nika mba." (CLW III) Wedharan menika ugi jumbuh kalihan ingkang dipunandharaken informan IV, VIII saha IX, inggih menika: "ya sapepeke sing biasane dienggo olah-olah, alat-alat dapur. Ana soled, lan waja, erok-erok, capon, rinjing, sakomplite alat dapur sing dibutuhaken nggo olah-olah."(CLW IV) tampah, mangkok, dandang "ya ana peso, waja, panci gedhe, panci cilik, irus, centhong kayu nika, karo liya-liyane sing biasa ngge olah-olah." (CLW VIII) "ya wajan, lumpang ngge mbebek lan liya-liyane lah alat dapur alat dapur."(CLW IX) Piranti kangge olah-olah sanesipun inggih menika wonten talenan. Talenan inggih menika kayu ingkang sampun dipunbentuk persegi. Kayunipun menika saged kayu menapa kemawon. Talenan menika ginanipun kangge papan rajang- rajang bumbon utawi janganan. Talenan menika gadhah ancas supados rajang- rajangipun menika langkung gampil. Lading inggih menika piranti kangge ngrajang menapa kemawon kabutuhan olah-olah ingkang kedah dipunrajang rumiyin. Lading menika kadamel saking wesi ingkang landhep, wonten gagangipun minangka papan kangge nyepeng. Gagangipun menika wonten ing sawingkingipun wesi landhep menika. Lading ingkang dipunginakaken kangge rajang-rajang menika ukuranipun sedheng. Lading ingkang dipungikaken menika saged ukuran menapa kemawon, boten kedah ukuran sedheng.
Gambar saged dipunpriksani wonten ing ngandhap menika. 7 1 8 2 9 3 10 4 11 Gambar XXI: Piranti olah-olah (Doc.Zuhri) 5 Katrangan: 1. baskom 7. piring 2. mangkok 8. panci 3. irus 9. kompor 4. dandang 10. erok 5. waja 11. soled 6. pawon Tampah inggih menika anyaman saking pring ingkang awujud bunder saha wiyar. Tampah menika dipunginakaken kangge wadhah sayur menapa ubarampe ingkang badhe dipunolah. Tampah menika ugi dipunginakaken kangge wadhah sayuran ingkang sampun dipunrajang. Tampah menika saged dipungantos ngginakaken panampan ingkang awujud bunder. Cepon inggih menika anyaman pring ingkang awujud bunder saha wonten ing tengahipun menika wonten ruanganipun. Cepon menika radi sami kalihan rinjing, bedanipun inggih menika menawi rinjing ruangnipun wiyar menawi cepon ruanganipun menika dawa. 6 90
Cepon inggih menika ugi dipunginakaken kangge wadhah sayur ingkang sampun dipunkumbah. Cepon menika saged dipunmanpangataken kangge mesusi wos. Gambar saged dipunpriksani wonten ing ngandhap menika. 7 1 2 3 8 4 5 9 Gambar XXII: Piranti Olah-olah (Doc.Zuhri) 6 Katrangan: 1. talenan 6. cobek utawi ciri 2. peso 7. cepon 3. centhong kayu 8. tampah 4. rinjing 9. lumpang 5. muthu Ciri utawi cobek kalihan muthu menika kangge nyambel bumbu jangan utawi sambel biasa. Ciri utawi cobek kalihan muthu menika kadamel saking watu. Lumpang inggih menika papan kangge mbebek bumbon ingkang kathah. Lumpang menika kadamel saking kayu. Lumpang menika wujudipun kayu biasa radi ageng, wonten ing tengahipun menika dipundamel gerongan minangka papan kangge mbebek. Jodhonipun lumpang menika namanipun alu. Alu inggih menika kayu dawa minangka alat kangge mbebek wonten ing lumpang. 91
92 Rinjing inggih menika anyaman pring ingkang ageng, ing tengahipun menika wonten ruanganipun. Rinjing menika dipunginakaken kangge wadhah mi kriting, pete, gendhis, tahu, penyedap. Rinjing ugi dipunginakaken kangge wadhah wos kalihan kangge wadhah sekul. Kabutuhan olah-olah sanesipun menika dipunparingaken wonten ing mester. Centhong kayu inggih menika kayu ingkang bagian ngajengipun menika wiyar kalihan tipis dipunparingi gagang dawa kangge nyepeng. Centhong menika dipunparingi plastik rumiyin saderengipun dipunginakaken kangge mendhet sekul. Centhong dipunparingi plastik rumiyin supados sekulipun menika boten sami nempel wonten ing centhong. b. Adicara Kenduren Adicara kenduren menika dipuntindakaken sasampunipun Jumuwahan, antawis tabuh 13.00 WIB. Kenduren inggih menika minangka wujud ndonga dhumateng Gusti Ingkang Maha Agung, mugi-mugi para pangundhuh susuh lawet menika tansah dipunparingi kasehatan kalihan boten wonten alangan satunggal menapa. Wedharan menika jumbuh kalihan ingkang dipunandharaken informan IV, inggih menika: "lah niku bar jumuwahan, kebo sing wis dipotong dikendurenaken, nggo slametan ben slamet."(CLW IV) Wedharan menika jumbuh kalihan ingkang dipunandharaken informan VI, inggih menika: "slametan, dados sekitar jam sijian nika bar jumuwahan sami teng daleme lurahe slametan, nyuwun keslametan dhumateng Gusti Ingkang Maha Agung, mugi-mugi karyawan sedaya anggenipun ngundhuh niku boten wonten napa-napa, dilindungi dening Gusti Allah."(CLW VI)
Olah-olahan ingkang sampun dipunolah-olah, salajengipun dipuntata kanthi rapi wonten ing lantai saderengipun para rawuh sami rawuh. Ing bagian tengah menika wonten ambeng. Ambeng inggih menika sekul dipunwadhahi panampan bunder, wonten ing nginggilipun sekul menika wonten kertas minyak kangge wadhah sadaya olah-olahan ingkang sampun dipunolah-olah. Ambengipun menika wonten sangang panampan. Sanga menika nedahaken gunggungipun wali, ananging boten wonten maknanipun. Ing sisih pinggiripun ambeng menika wonten sadaya olah-olahan ingkang dipunwadhahi piring kalihan blastrang. Ing pinggir ugi wonten sekul ingkang dipunwadhahi, menika cecawis kangge para rawuh ingkang badhe nambah sekul. Para juru olah-olah ugi cecawis pirantining dhahar. Pirantining kangge dhahar inggih menika wonten piring ingkang dipuntumpuk-tumpuk, sendhok kalihan garpu ingkang dipunwadhahi wadhah sendhok. Gambar olah-olah ingkang sampun dipuncawisaken saged dipunpriksani wonten ing ngandhap menika. Gambar XXIII: Olahan dipuncawisaken (Doc.Zuhri) 93
Adicara kenduren menika dipunwiwiti kanthi ngabulaken. Ngabulaken inggih menika ngendikakaken menapa ingkang dipunkajengaken wonten ing kenduren menika. Ingkang ngabulaken inggih menika Bapak Sapon minangka tiyang ingkang sampun biasa ngabulaken kalihan tiyang ingkang dipuntuwakaken. Ukaranipun nalika ngabulaken inggih menika: "Assalamualaikum Warahmatullahi Wabarakatuh, kepareng kula matur dhumateng sedherek-sedherek sadaya ingkang sampun sami lenggah wonten ngriki, mangga dipunsekseni hajatipun bapak lurah inggih menika gandheng badhe ngundhuh sarang burung musim (miturut undhuhan kaping pinten).Menika dipunwontenaken wilujengan. Kala wau enjang motong kagunganipun Gusti Allah SWT ingkang wujudipun kebo perlunipun kangge slametan ngundhuh sarang burung mangsa (miturut undhuhan kaping pinten), badhe dipunundhuh sawancinipun kenging dados bekteni dhumateng ingkang sami bedhah trukah wonten ing Nagasari utaminipun Ki Udajaya, Prayandriya, Kaki Gareng, Saragati sekalian saha Nimas Ayu Kalipah ugi ingkang sami tata ruwata wonten ing salebeting Guwa sajawining Guwa, salebeting pereng sajawining pereng, sajawining toya salebeting toya miwah para leluhur sanesipun ingkang boten kula sebut satunggal lan satunggalipun. Ing pangajab mugi-mugi sadaya ingkang kula sebat wonten ing ngajeng menika sami ndherek nenuwun wonten ing ngarsanipun gusti Allah SWT, mugi-mugi hajatipun pak lurah badhe ngundhuh sarang burung keparingana wilujeng, wilujenga ing sakemudayanipun, keparingana atos dandanane, wuleda taline, enthenga peralatane kados dene kapuk nggih? Aamiin. Wassalamu'alaikum Warahmatullahi Wabarakatuh." 94
Wedharan menika jumbuh kalihan ingkang dipunandharaken informan IV, inggih menika: " ngabulaken, niku carane diaturaaken menawi niate damel slametan nika badhe ngundhuh sarang burung kaping karo napa pinten, diomgaken kalih sg kenduren bahwa hene disembeleh niku badhe sawancinipun kenging, monine ngabulaken kuwe kados niku, Assalamua'laikum Warahmatullahi Wabarakatuh, kepareng matur dhumateng sedherek sedherek sedaya sampun sami lenggah wonten ngriki, mangga dipunsekseni hajatipun bapak lurah inggih menika gandheng badhe ngundhuh sarang burung musim (nyebataken undhuhan kaping pinten) menika dipunwontenaken wilujengan. Kala wau enjang motong kagunganipun Gusti Allah ingkang wujudipun kebo perlunipun kangge wilujengan ngundhuh sarang burung mangsa (nyebataken undhuhan kaping pinten). badhe dipunundhuh sawancinipun kenging dados bekteni dhumateng ingkang sami bedhah trukah wonten ing Nagasari utaminipun Ki Udajaya, Prayandriya, Kaki gareng lan Saragati sekalian saha Mas Ayu Kalipah ugi ingkang sami tata ruwata wonten ing salebeting guwa sajawining guwa, salebeting pereng sajawining pereng, sajawining toya salebeting toya miwah para leluhur sanesipun ingkang boten kula sebut satunggal lan satunggalipun. Ing pangajab mugi-mugi sedaya ingkang kula sebat wonten ing ngajeng menika sami ndherek nenuwun wonten ing ngarsanipun Gusti Allah SWT, mugi mugi hajatipun pak lurah badhe ngundhuh sarang burung keparingana wilujeng, wilujenga ing sekemudayanipun keparingana atos dandanane wuleda taline enthenga peralatane kados dene kapuk nggih? (lajeng para nggih Aamiin). Wassalamua'laikum Warahmatullahi Wabarakatuh. (CLW IV) rawuh sami ngendika mangsuli Tegesipun pangandikan wonten ing kenduren nalika ngabulaken inggih menika sadaya para rawuh menika supados nekseni hajatanipun Bapak Lurah ingkang badhe ngawontenaken pangundhuhan susuh lawet. Bapak Sapon ugi ngandharaken menawi maesa ingkang dipunpragat menika ginanipun kangge wilujengan. Kenduren menika dipunwontenaken minangka wujud ndonga dhumateng Gusti Ingkang Maha Agung supados para karyawan ingkang sami ngundhuh susuh lawet menika pikantuk kaslametan. Kulawarga Bapak Lurah saha kulawrga ingkang ngundhuh menika sami slamet saha sehat. 95
Kanthi kendurenan menika ugi dipunkajengaken para karyawan menika saged ngundhuh sawayah-wayah ngentosi ombak menika sampun boten ageng. Para karyawan ugi nyuwun dhumateng Gusti Ingkang Maha Agung, supados pirantining kangge ngundhuh menika dados entheng. Dalan ingkang kadamel saking tambang menika kiat utawi wuled. Makhluk sanesipun ugi boten ganggu para karyawan anggenipun ngundhuh susuh lawet. Para karyawan ugi gadhah pangajab mugi-mugi asiling undhuhan susuh lawet menika saged kathah saha kualitasipun menika sae. Gambar saged dipunpriksani ing ngandhap menika. Gambar XXIV: Nalika ngabulaken wonten ing kendurenan (Doc.Zuhri) Ndonga inggih menika adicara wonten ing kenduren sasampunipun ngabulaken. Ingkang maos ndonga menika sinten kemawon ingkang dipunanggep saged, biasanipun menika Kyai Desa Karangdhuwur utawi Bapak Kaum Karangdhuwur. Ndonga wonten ing kenduren upacara ngundhuh susuh lawet menika ndonga ingkang biasa wonten ing kenduren-kenduren inggih menika ngginakaken donganipun tiyang Islam amargi ingkang rawuh menika sadaya agaminipun Islam. Basa ingkang kangge ndonga menika basa arab. Para rawuh menika sami ngaminaken nalika Kyainipun maosaken ndonga. 96
97 Wedharan menika jumbuh kalihan ingkang dipunandharaken informan IV, inggih menika: "mangke kantun dipundongani dening salah satunggal tiyang ingkang saged, biasanipun pak Kyai utawi kaume. Doange , anu tiyang islam ya dongane wong islam, dongane wong kenduren donga slametlah, sing padha teka engko ngaamiini."(CLW IV) Wedharan menika ugi jumbuh kalihan ingkang dipunandharaken informan VI, inggih menika: "nggih ndonga, ndonga biasa nika sing teng kendurenan, sing liyane padha ngaamiini." (CLW VI) Ndonganipun wonten ing kendurenan upacara ngundhuh susuh lawet inggih menika: "Assalamualaikum Warahmatullahi Wabarakatuh. A'uudzu billaahi minasy syaithaanir rajiim. Bismillaahir rahmaanir rahiim. Allaahumma sholli wa sallim 'alaa sayyidinaa Muhammadin, wa 'alaa aali sayyidinaa Muhammadin. Sayiddina wal awali wal akhirin, Sayiddina Muhammadin wasohbihi ajma'in. Bismillaahirrahmaanir rahiim. Alhamdulillaahi rabbil 'aalamiin. Hamdan naa'imiin. Hamdan syaakiriin. Hamdan yuwaafii ni'ama hu wa yukaafi maziidah. Yaa rabbanaalakal hamdu kamaayambahilijalalika wa ngadimi sultonik. Rabbana dolamna anfusana waillam tagwirlana watarhamna lanakunanna minal khosirin. Allahummagfirlahum warkhamhum wa'afihi wangfuhanhum. Asyhadu An Laa Illaaha Illallah, Wa-asyhadu Anna Muhammadan'abduhuwa Rasuulullaah, Allahumaa Inniasallukal fiijrina. Wa rahmatan ngindal maut wa taubatan qoblalmaut. Wa magfirotan ba'dalmaut fisyakarotilmaut. Wannajata minar walngaffa ngindal khisab. Rabbanaa aatinaa fid dunyaa hasanah, wa fil aakhirati hasanatan waqinaa 'adzaaban naar.
98 Shubhaana rabbika rabbil izzati 'ammaa yashifuun wa salaamun 'alal mursaliin wal hamdulillaahi rabbil 'aalamin. Alfatihah. Bismillahirahmanirahim, Alhamdulillaahi Rabbil'aalamin Arrahmanirrahiim, Maalikiyaumiddiin, Iyyaaka Na'budu Waiyyaaka Nasta'iin, Ihdinash Shiraathal Mustaqiim, Shiraathal Ladziina An-amta'alaihim, Ghairil maghdluubi'alaihim Waladldlaaliin, Aamiin." Adicara wonten ing kenduren ingkang kaping pungkasan inggih menika dhahar slametan. Para karyawan sami dhahar olahan ingkang sampun dipunsamektakaken. Para karyawan sami mendhet piyambak-piyambak dhaharanipun. Para karyawan menika boten dipunwatesi anggenipun mendhet dhaharan. Wedharan menika jumbuh kalihan ingkang dipunandharaken informan III, inggih menika: "...bar ndonga ya gari padha dhahar niku dhaharane, nggih karyawan sami, perangkat desa, kalih tangga teparo..."(CLW III) Wedharan menika jumbuh kalihan ingkang dipunandharaken informan IV saha X, inggih menika: "biasane niku sing biasa jaga guwa utawi sing ngundhuh utawi karyawane niku, lajeng undang perangkat desa, karo tiyang sekitare dalem pak lurah sing gelem,kantun sami dhahar teng mriku..." (CLW IV) "...sing teka ana karyawan, perangkat desa, karo tangga-tanggane aku,gari ndonga terus padha maem..."(CLW X) Masarakat pitados menawi tiyang gesang menika kedah ngurmati tiyang ingkang langkung sepuh, supados pikantuk berkahipun. Pramila para karyawan ingkang langkung sepuh menika supados mendhet dhaharan langkung rumiyin, salajengipun para karyawan sanesipun nembe kemawon pikantuk mendhet dhaharan slametan.
Adhedhasar asiling pirembagan wonten ing nginggil, tiyang-tiyang ingkang rawuh wonten ing adicara kendurenan inggih menika wonten para karyawan, perangkat desa kalihan tangga tepalih saking Bapak Lurah Desa Karangdhuwur. Gambar para karyawan saweg dhahar slametan saged dipunpriksani wonten ing ngandhap menika. Gambar XXV: Para rawuh sami dhahar (Doc.Zuhri) Para rawuh pikantuk bekta kondur dhaharanipun menawi dhaharanipun menika boten telas. Para juru olah-olah sampun nyawisaken godhong jati utawi kertas minyak kangge bungkus dhaharan ingkang boten telas. Godhong ingkang dipunsamektakaken menika boten kedah godhong jati ananging pikantuk godhong sanesipun. Tuladhanipun inggih menika godhong gedhang utawi godhong menapa kemawon ingkang saged kangge bungkus dhaharan. Dhaharan ingkang sampun dipunbungkus godhong utawi kertas minyak menika salajengipun dipunwadhahi ngginakaken kresek werni cemeng utawi lorek-lorek (werni cemeng kalihan pethak). 99
Wedharan menika jumbuh kalihan ingkang dipunandharaken informan III, inggih menika: "... nek ra entek maeme padha digawa bali dhewek-dhewek."(CLW III) Wedharan menika ugi jumbuh kalihan ingkang dipunandharaken informan IV saha X inggih menika: "...nek boten telas sami dibekta wangsul nggo plastik napa dibagikaken kalihan tangga-tangga."(CLW IV) "nek ora enteng ya padha dibungkus gawa bali."(CLW X) Dhaharan ingkang sampun dipunbungkus godhong jati menika salajengipun dipunlebetaken wonten ing kresek werni cemeng utawi werni lorek (cemeng kalihan pethak). Kresek ingkang dipunginakaken ugi bebas,boten kedah cemeng utawi werni lorek, ananging saged abrit saha sanesipun. Dhaharan ingkang sampun dipunbungkus menika salajengipun dipunbekta wonten ing dalemipun piyambak-piyambak. Para rawuh sami salam-salaman rumiyin nalika badhe pamit saking dalemipun Bapak Lurah menika. Para juru olah-olah salajengipun resik- resik papan ingkang nembe kemawon dados papan kangge kenduren. Gambar saged dipunpriksani wonten ing ngandhap menika. Gambar XXVI : Dhaharan dipunwadhahi (Doc.Zuhri) 100
Para karyawan upacara ngundhuh susuh lawet, para perangkat desa kalihan tangga tepalihipun bapak lurah menika tiyang-tiyang ingkang sami rawuh wonten ing kendurenan menika. Tiyang-tiyang menika ingkang rawuh wonten ing kendurenan amargi tiyang-tiyang menika minangka tim utawi para bebadan upacara ngundhuh susuh lawet. Tangga tepalih dipunundang amargi caket dalemipun kalihan bapak lurah pramila langkung sopan menawi ugi dipunundang dhateng kendurenan. Para karyawan menika sami bungkus dhaharan ingkang badhe dipunbekta kondur. Para karyawan menika sami bungkus sakersanipun piyambak-piyambak. 4. Adicara Hiburan a. Pamentasan Wayang Pamentasan wayang ingkang namung prasaja menika dipuntindakaken wonten ing Guwa Conto antawisipun tabuh tiga sonten. Masarakat menika sami gugur gunung cecawispirantining kangge pamentasan wayang. Pirantining ingkang dipunginakaken wonten ing wayangan ingkang prasaja inggih menika saron, demung, gong, kempul, kalihan kendhang. Sanajan pamentasan wayang ingkang namung prasaja, ananging tetep dipuntindakaken kanthi saestu sanget. Wedharan menika jumbuh kalihan ingkang dipunandharaken informan III, inggih menika: "nggih gari hiburan paling sontene, hiburan wayang riyin teng guwa..." (CLW III) 101
102 Wedharan menika ugi jumbuh kalihan ingkang dipunandharaken informan IV saha V, inggih menika: "... tapi saderengipun kuda lumping menika wonten wayang teng guwa contoh, sanajan wayangane niku namung prasaja mba, wong alate mung saron, gong, kendhang, demung, kaih kempul."(CLW IV) "ya ana wayang anu prasaja sanget alate mung saron, gong kempul kendhang nggih pun..."(CLW V) Para karyawan sami gugur gunung gotong pirantining wayangan, wonten ingkang damel gantungan ngginakaken pring kalihan tambang kangge gantungaken gong kalihan kempul, wonten ingkang dipuntugasi gotong saron, gotong demung, gong kalihan kempul, wonten ingkang masang gedebogan minangka papan kangge nancepaken wayang, cecawis kursi dawa kangge lenggah dhalang, meja kangge papan gedebogan. Karpet plastik minangka papan kangge lenggah ingkang nggamel. Para karyawan pangundhuhan susuh lawet menika tiyang-tiyang ingkang gamel wonten ing adicara pamentasan wayang ingkang prasaj menika. Salah satunggaling tiyang menika mendhet sajen sasampunipun papan ingkang kangge wayangan menika sampun samekta. Sajen menika kangge dipunparingaken wonten ing meja. Wosing sajen menika sami kalihan wonten ing Pasren kalihan Kemujan.
Gambar nalika gotong royong gotong pirantining wayangan saged dipunpriksani wonten ing ngandhap menika. Gambar XXVII: Cecawis pirantining wayangan (Doc.Zuhri) Bapak Sapon inggih menika tiyang ingkang dados dhalang wonten ing pamentasan wayang ingkang prasaja menika. Bapak Sapon dados dhalang sampun awit tahun satunggal ewu sangangatus pitung dasa. Wayangan menika nyariosaken babagan Rama kalihan Shinta utawi Ramayana ananging wonten ing Karangdhuwur biasa nyebat cariyos Rama Tambak. Wayangan saben undhuhan menika cariyosipun sami. Wedharan menika ugi jumbuh kalihan ingkang dipunandharaken informan IV, inggih menika: "nggih sami, critane niku tiap wayangan niku Rama Tambak. Sing dadi dhalang niku kula, wiwit jaman pitung dasaan kadose."(CLW IV) Cariyos Rama Tambak inggih menika wontenipun tokoh ingkang namanipun Rama Wijaya. Garwanipun Rama namanipun Dewi Shinta. Dewi Shinta menika dipuncolong kalihan Prabu Dasamuka Ratu ing Ngalengka. Prabu Dasamuka menika minangka mungsuhipun Rama Wijaya. Prabu Wijaya salajengipun 103
upayakaken kadospundi mendhet Dewi Shinta. Prabu Wijaya anggenipun mendhet Shinta saking Dasamuka menika dipunbiyantu kalihan para kethek. Ratunipun kethek inggih menika Sugriwa. Rama Wijaya kalihan Prabu Dasamuka menika sami adu kakuatan. Pungkasaning cariyos Rama menika menang. Rama Wijaya salajengipun bekta Dewi Shinta wonten ing kerajaanipun saha gesang sesarengan malih. Wedharan menika jumbuh kalihan ingkang dipunandharaken informan I, inggih menika: "Rama rama nika lho mbak, nek critane ya kurang paham intine Shinta digawa Dasamuka terus Prabu Rama niku berjuang mendhet Shinta ahire Shinta balik maning karo Prabu Rama."(CLW I) Wedharan menika ugi jumbuh kalihan ingkang dipunandharaken informan III saha IV, inggih menika: "Rama gadhah garwa namine Shinta, Shinta niku diculik teng Dasamuka. Lajeng anggenipun Rama mendhet Shinta saking Dasamuka niku angel sanget, terus dibantu nang para kethek. Akhire kanthi perjuangan sing temenan, Shinta niku saged dipendhet saking Dasamuka. Shinta balik maning karo Rama. Nggih namung kados niku inti critane."(CLW III) "Rama tambak niku Rama Wijaya bojone dicolong nang Prabu Dasamuka niku Ratu Ngalengka terus dijaluk balik. Dijaluk balik wong gandheng antarane Ngalengka kalih Poncowati niku keletan segara carane segarane dibendung disit. Prabu Wijaya niku direwangi nang bala wujude kethek, sing kethek niku diratuni nang aring Sugriwa, ngantos ngalengka banjir lajeng Shinta dibekta teng Poncowati nggih pun rampung. (CLW IV) Wayangan menika rampung kinten-kinten tabuh sakawan sonten. Para karyawan sami rikat-rikat pirantining gamelan. Salah satunggaling karyawan menika mendhet mobil kangge ngangkut gamelanipun menika. Para karyawan salajengipun sami gotong gamelan dhateng mobil. Gamelan menika dipunbekta dhateng dalemipun Bapak Sapon. Para karyawan ugi resik-resik papan ingkang 104
105 kangge wayangan. Meja saha kursi menika sampun samekta wonten ing papan wayangan amargi biasanipun kangge dodol para padagang wonten ing Guwa Conto. Gambar XXVIII: Pamentasan Wayang (Doc.Zuhri) Larungan inggih menika nglarungaken sajen wonten ing segara. Segara ingkang kangge ngalrungaken sajen menika wonten ing segara ingkang caket kalihan papan ingkang kangge wayangan ingih menika sakiwanipun Guwa Conto. Larungan menika dipuntindakaken menawi wayangan sampun rampung. Larungan menika dipuntindakaken minangka tandha wayangan sampun rampung kalihan pangarep-arep mugi-mugi ngundhuhipun menika samangke saged slamet boten wonten alangan satunggal menapa. Wedharan menika ugi jumbuh kalihan ingkang dipunandharaken informan IV inggih menika: "sekitar jam papat rampung terus kula nglarung sajenne wau, nggo tandha nek wayangan rampung gadhah pangarep mugi-mugi saged slamet sakemudayanipun."(CLW IV) Bapak Sapon menika tiyang ingkang nglarungaken amargi Bapak Sapon menika minangka dhalangipun. Sajen ingkang dipunlarungaken menika sami
kalihan sajen ingkang dipunpasang wonten ing Pasren kalihan Kemujan. Sajennipun inggih menika wonten pula, cokbang, sega tampon, uncet, krambil kalihan gendhis, sega golong, cengkaruk gimbal, kepyar, jangan mi, wedang jembawuk, wedang kopi, wedang bening, wedang godhong dhadhap srep, komoh kembang, wedang arang-arang kambang. Sajen sanesipun inggih menika wonten kembang sataman, kembang telon, kembang galian, rokok pernit, gedhang raja, gedhang ambon, degan ijo, daging maesa mentah, daging maesa mateng saha rah mateng. Sajen menika salajengipun dipunwadhahi takir. Takir-takir menika dipunparingaken wonten ing panampan werni pethak wujud bunder. Panampan boten kedah pethak saha bunder, ananging saged menapa kemawon. Sajen dipunlarungaken kanthi sesarengan wonten ing segara. Gambar larungan sajen saged dipunpriksani wonten ing ngandhap menika. Gambar XXIX: Larungan sajen wayangan (Doc.Zuhri) Sajen dipunlarung ngginakaken asta tengen amargi asta tengen menika minangka tandha sopan kalihan kabecikan. Tata cara nglarungaken inggih menika sajen dipunontalaken wonten ing pinggir segara sinambi maos donga. Donganipun 106
inggih menika bismillahirahmanirahim, mugi-mugi undhuhan samenika boten wonten alangan satunggal menapa. Bapak Sapon tindak saking papan ingkang kangge nglarungaken menawi sajennipun menika sampun kabekta dening toya ombak segara. Sajen ingkang sampun kabekta ombak menika minangka tandha sajennipun sampun dipuntrima kanthi seneng kalihan para leluhur. b. Pamentasan Kuda Lumping Pamentasa kuda lumping dipuntindakaken wonten ing ngajeng lapangan SMP Diponegoro Karangdhuwur. Cecawis pamentasan kuda lumping inggih menika pasang sajen wonten ing meja. Sajennipun menika wonten krambil, toya diparingi kembang, godhong gandhul, godhong dhadhap srep, wedang bening, gendhis jawa, wedang kopi, kalihan wedang teh, cecawis barong, jaran- jaranan, saha cecawis pecut kalihan meja. Sajen wonten ing kuda lumping menika gadhah makna mugi-mugi ingkang kasurupan menika saged dipunwangsulaken normal saha paraganipun kuda lumping menika boten kenging menapa-menapa utawi boten pikantuk bebaya. Wedharan menika jumbuh kalihan ingkang dipunandharaken informan IV inggih menika: "ya ngundang pemaine, pemaine teka saperalatane, ya sing nabuh gamelan, sajen biasane isine krambil, toya diparingi kembang, godhong gandhul, godhong dhadhap srep, wedang bening, gendhis jawa, wedang kopi."(CLW IV) Paraga kuda lumping menika nyewa sapengiringipun. Pamentasan kuda lumping menika dipunwiwiti kanthi sadaya paraga menika ngibing utawi joged, salajengipun para paraga menika kiter utawi ngibing kanthi bentuk bunderan. 107
Para paraga menika sami wonten ingkang kasurupan. Kasurupanipun inggih menika wonten ingkang kasurupan barongan. Kasurupan barongan menika kasurupan ngginakaken barongan ingkang sampun dipunsamektakaken. Wonten ingkang kasurupan kados macan, wonten ingkang dipunpecut ananging boten ngraosaken sakit saha wonten ingkang kasurupan mangan godhong gandhul. Wedharan menika jumbuh kalihan ingkang dipunandharaken informan III saha IV inggih menika: "nggih namung tiyang joged terus kasurupan terus dimarikaken nang pawange."(CLW III) "pertama teka langsung main ya tegese joged, terus kiter, gawe kaya lingkaran kae, terus pada mendhem. Mendheme werna-werna nggih ana sing mendhem nunggang jaran, ana sing barongan lan sanese. Niku mangke disembur langsung mari, nggih pun kados niku thok." (CLW IV) Wedharan menika ugi jumbuh kalihan ingkang dipunandharaken informan V saha X inggih menika: "nggih kados nika, mung jogged terus kasurupan,kasurupane werna-werna maceme yawis terus dimarikaken nang pawange ya wis."(CLW V) "pertama niku nggih jogged, terus muter muter niku sing jogged, bar kuwe gari ana sing kasurupan, kasurupane kuwe model-model, ana sing dipecut ora krasa, ana sing ngoceti krambil nggo untu, wis macem-macem lah, nek wis kadosniku gari pwange sing nambani yawis padha joged maning." (CLW X) Pawang inggih menika tiyang ingkang samangke mantunaken para paraga ingkang kasurupan. Bapak Thukul inggih menika pawang saking kuda lumpingan ingkang dipunsewa. Pawang mantunaken paraga kuda lumping kanthi maosaken mantra khusus. Miturut pawang kuda lumping, mantranipun menika asipat rahasia, ananging intinipun inggih menika mugi-mugi para paraga ingkang kasurupan menika sami mantun. 108
Gambar kuda lumping saged dipunpriksani wonten ing ngandhap menika. Gambar XXX: Pertunjukan kuda lumping (Doc.Zuhri) Pawang sasampunipun maos mantra menika ngucapaken astanipun wonten ing pasuryanipun para paraga kuda lumping. Pawang ugi nyiprataken toya wening wonten ing pasuryanipun para paraga kuda lumping. Upaya menika sadaya gadhah ancas supados mantranipun menika mandi saha para paraga ingkang kasurupan saged mantun. Paraga kuda lumping menika ngginakaken ageman tradhisional ananging ugi wonten ingkang ngginakaken ageman biasa. Paraga ingkang ngginakaken ageman tradhisional kalihan ageman biasa menika bedanipun namung agemanipun, ngengingi ageman ingkang tradhisional menika namung winates. c. Pamentasan Tari Topeng Pamentasan tari topeng inggih menika adicara ingkang wonten sasampunipun pamentasan kuda lumping. Para paraga tari topeng inggih menika tiyang-tiyang ingkang sampun biasa mentasaken tari topeng. Para paraga menika biasanipun 109
nyewa. Tari topeng ingkang wonten ing upacara ngundhuh susuh lawet inggih menika biasanipun nyariosaken cariyos Panji. Wedharan menika jumbuh kalihan ingkang dipunandharaken informan IV inggih menika: "bar niku tari topeng, critane crita Panji."(CLW IV) Crita panji inggih menika nyariosaken Kraton Jenggolo kaliha Kraton Kediri yaiku Panji Inukertapati kalihan Dewi Galu Candrakirana. Panji menika garwanipun Dewi Candrakirana, Dewi menika dipundhemeni dening Klono Sewandono. Salajengipun menika wonten parebutan antawis garwanipun Dewi inggih menika Panji kalihan Klono Sewandono. Dewi menawi tindak wonten ing desa-desa menika nyamar awit saking ajrihipun Dewi kalihan Klono ingkang ngoyok-ngoyok Dewi kemawon. Wedharan menika jumbuh kalihan ingkang dipunandharaken informan I, inggih menika: "tari topeng niku nyritakaken Panji sing bojone disenengi wong liya tapi ahire wong niku ahire mati dipateni Panji. Bojone dadine urip tentrem karo Panji."(CLW I) Wedharan menika jumbuh kalihan ingkang dipunandharaken informan IV saha V, inggih menika: "crita panji niku nyritakaken kraton jenggolo kalih kraton Kediri, Panji Inukertapati kalih Dewi Galu Candrakirana. Panji niku bojone Dewi Candrakirana, Dewi niku didhemeni Klono Sewandono ahire ana perebutan antara bojone karo Klono kuwe. Dewi dadine nyamar menawi teng desa - desa amargi di oyok - oyok Klono. Dewi niku nganti jenenge asline dadi klenthig kuning lan liya-liyane. Singkat crita, ahire Klono dipateni Panji, lajeng Dewi niku tetep dadi duwene Panji."(CLW IV) "niku anu tari nggo topeng tapi ana critane, critane Panji anu Panji Inukertapati kalih Dewi Galu Candrakirana. Dewi niku garwane Panji. 110
Tapi carane onten tiyang sanes ing seneng kalih Dewi, jenenge Klono Sewandono. Terus Dewi kuwe dipertahanaken carane teng garwane, Panji niku. Lajeng Klono Sewandono niku dipateni nang Panji. Dadine Dewi niku pun aman lah carane. Pas diuber-uber Klono, si Dewine niku nek badhe tindak-tindak kudu nyamar sit ben ora kewenangan Klono. Sebab nek kewenangan engko digodani nang Klono niku. Nggih pun mung kados niku critane mbak."(CLW V) Dewi nyamar kanthi cara gantos nama. Dewi menika nyamar. Dewi ngaku menawi namanipun menika klenthig kuning utawi nama-nama sanesipun supados Klono Sewandono menika boten mangertos. Awit saking murkanipun Panji, amargi garwanipun menika dipunoyok-oyok kemawon dening Klono Sewandono, pramila wonten ing pungkasaning carita Klono Sewandono menika dipunpejahi dening Panji piyambak. Salajengipun Dewi menika gesang kanthi tentrem malih kalihan garwanipun inggih menika Panji. Gambar tari topeng saged dipunpriksani wonten ing ngandhap menika. Gambar XXXI: Pamentasan tari topeng (Doc.Zuhri) Iringanipun pamentasan kuda lumping kalihan tari topeng inggih menika awujud gamelan. Gamelanipun inggih menika wonten saron, demung, peking, kendhang, bonang barung, bonang penerus, peking, kethuk, kenong, kempul, gong. Alat musikipun ugi wonten ingkang modern inggih menika arupi drum. 111
Miturut bapak Sapon, jaman rumiyin menika dereng wonten alat modernipun. Ananging sasampunipun jaman modern dados wonten kolaborasi antawisipun alat musik pentatonis kalihan diaktonis, pramila alat musikipun menika dipuntambahi sanajan namung drum kemawon. Wedharan menika jumbuh kalihan ingkang dipunandharaken informan I, inggih menika: "nggih wonten gamelan nika, alate saking pihak sing disewa kuda lumping."(CLW I) Wedharan menika ugi jumbuh kalihan ingkang dipunandharaken informan IV inggih menika: "... Biasane didiringi gamelan jawa sing ngiringi ya singg diundang apa grup sing disewa kuwe. Gamelane ana saron, demung, peking, bonang barung , bonang penerus, gambang, kethuk kenong, kempul gong, kendhang karo gender karo ana pengabungan musik tradhisional karo moderne"(CLW IV) Para panabuh gamelan menika sami ngginakaken ageman ingkang santai, boten ngginakaken ageman tradhisional. Para panabuh gamelan menika madhep dhateng para paraga kasenian supados ugi saged mriksani kasenian-kasenian ingkang dipuntampilaken. Tatananipun gamelan inggih menika wonten ing ngajeng menika saron, peking. Wonten ing sisih tengen menika bonang barung kalihan bonang penerus. Sisih kiwa menika kethuk, kenong, kempul, kalihan gong. Sisih tengah menika wonten kendhang. Kendhangipun menika kalih. Sisih wingking piyambak inggih menika drum. 112
Gambar pangiring kalihan iringan pamentasan saged dipunpriksani wonten ing ngandhap menika. Gambar XXXII: Iringan pamentasan (Doc.Zuhri) Pamentasan kuda lumping kalihan tari topeng inggih menika minangka adicara hiburan wonten ing upacara ngundhuh susuh lawet kangge masarakat. Masarakat Karangdhuwur sami sesarengan mriksani pamentasan. Masarakat saking tangga desa ugi sami ramekaken pamentasan adicara hiburan menika. Panabuh gamelan wonten ing pamentasan kuda lumping kalihan pamentasan tari topeng inggih menika tiyang-tiyang saking pihak ingkang dipunsewa. Tabuh gangsal langkung tigang dasa menit biasanipun pamentasan sampun rampung, sadaya penonton sami kondur ananging dalunipun sami tindak malih dhateng lapangan kangge mriksani panutupan upacara ngundhuh susuh lawet. 5. Panutup Upacara Ngundhuh Susuh Lawet Adicara panutupan upacara ngundhuh susuh lawet inggih menika tanggap wacana saking kepala desa. Wosing tanggap wacana menika ngendikaken pangajeng-ajengipun Bapak Lurah kalihan sadaya karyawan, mugi-mugi 113
anggenipun ngundhuh susuh lawet menika saged katindakaken kanthi lancar. Para karyawan ingkang ngundhuh susuh lawet menika sami sehat kalihan slamet, saha boten wonten alangan satunggal menapa. Bapak lurah ugi ngendikakaken menawi adicara salajengipun inggih menika tari lengger minangka adicara ingkang pungkasan wonten ing upacara ngundhuh susuh lawet. Wedharan menika jumbuh kalihan ingkang dipunandharaken informan III saha IV, inggih menika: "nggih, saderenge lengger ana sambutan saking pak lurah, isine ya jaluk keslametan marang Gusti ben ngundhuhe lancar, terus ngomongaken kira-kira persiapane ngge ngundhuh pun siap dereng, paling namung kados niku..." (CLW III) "niku biasane ya mugi-mugi ngenjang anggenipun ngundhuh niku saged slamet utawa wilujeng samudayanipun."(CLW IV) Wedharan menika ugi jumbuh kalihan ingkang dipunandharaken informan IX saha X, inggih menika: "pertama sambutan saking kepala desa isine ya nyuwun marang Gusti mudah-mudahan ngundhuhe niku boten wonten alangan menapa- menapa."(CLW IX) "ya jaluk moga-moga ngundhuhe ora ana apa-apa, diparingi slamet, undhuhane akeh, ya jaluk kebagaswarasan lah carane mbak engko karyawane padha ngaamiini."(CLW X) Tari lengger dados adicara ingkang pungkasan amargi wonten ing jaman rumiyin ugi makaten. Pamentasan tari lengger menika minangka adicara panglipur ingkang pungkasan, dados wonten ing pungkasaning upacara menika masarakat taksih sami mriksani upacara ngundhuh susuh lawet kanthi raos sening. Tabuh sadasa dalu pamentasan tari lengger menika sampun rampung. Tari lengger menawi sampun rampung, tegesipun upacara ngundhuh susuh lawet menika ugi 114
115 sampun rampung. Pamentasan tari lengger menawi sampun rampung, para karyawan sami rikat-rikat kantun sami kondur. Wedharan menika jumbuh kalihan ingkang dipunandharaken informan III, inggih menika: "... terus disambung lenggeran bar kuwe ya wis rampung, gari padha rikat- rikat."(CLW III) Wedharan menika jumbuh kalihan ingkang dipunandharaken informan V saha X, inggih menika: "nggih kantun lenggeran wau, yawis rampung pada bubar."(CLW V) "ya omong-omong sekang aku, terus lenggeran yawis rampung upacarane."(CLW X) Tari lengger inggih menika pamentasan ingkang dipunparagakaken dening tiyang estri ingkang taksih enom, biasa dipunsebat lengger. Lengger menika ngibing utawi joged wonten ing tengah lapangan. Tari lengger ugi dipuniringi ngginakaken gamelan. Gamelanipun ugi sami kalihan ingkang dipunginakaken nalika pamentasan kuda lumping kalihan pamentasan tari topeng wonten ing sontenipun. Wedharan menika jumbuh kalihan ingkang dipunandharaken informan III saha IV, inggih menika: "lengger niku nggeh mung cah wadon utawa lenggere joged terus pada melu joged karyawane padha."(CLW III) "...tayuban kuwe ya biasa lenggere ngibing terus penontone melu ngibing anu diiringe gamelan si."(CLW IV)
116 Wedharan menika ugi jumbuh kalihan ingkang dipunandharaken informan VI saha X, inggih menika: "...nggih namung onten ingkang joged wong wadon terus wong-wonge karyawane pada melu joged."(CLW VI) "onten tiyang estri joged, engko sing nonton padha dijioti nggo slendhange kon melu joged, kaya kuwe."(CLW X) Lengger menawi sampun dangu anggenipun ngibing piyambak, lengger salajengipun narik penonton ngginakaken slendhang. Panonton ingkang dipuntarik kaping satunggal inggih menika Bapak Lurah. Bapak Lurah minangka pangarsa utawi tiyang ingkang dados pengelola upacara ngundhuh susuh lawet. Bapak Lurah dipuntarik kaping satunggal supados para masarakatipun menika boten sami rikuh menawi badhe ndherek ngibing amargi lurahipun menika ugi sampun ngibing pramila masarakatipun ugi kedah ndherek ngibing. Lengger salajengipun narik warga Karangdhuwur satunggal baka satunggal ngginakaken slendhangipun menika. Masarakat ingkang ndherek ngibing inggih menika tiyang jaler, amargi tiyang estrinipun menika sami isin menawi badhe ndherek ngibing wonten ing tengah lapangan. Langkung kathah masarakat ingkang ngibing menika, pramila lengger menika langkung remen. Kathahipun warga ingkang ngibing menika saged nuwuhaken situasi dados langkung rame saha gayeng. Saengga adicara pungkasan saged narik kawigatosan masarakat saha gadhah kesan menawi warga wonten ing Desa Karangdhuwur menika sami gesang sesarengan kanthi guyup rukun. Para padagang ugi sami dagang wonten ing adicara hiburan menika. Tari lengger rampung menawi sampun tabuh 22.00 WIB.
Gambar tari lengger saged dipunpriksani wonten ing ngandhap menika. Gambar XXXIII: Pamentasan Tari Lengger (Doc.Zuhri) Tari lengger menika rampung tabuh sadasa amargi tabuh sadasa menika minangka tandha para warga kedah sami istirahat utawi sare. Pramila tari lengger menika dipunrampungi. Tari lengger rampung, para warga menika sami kondur dhateng dalemipun piyambak-piyambak. Para karyawan menika sami tata-tata sadayanipun. Saperangan karyawan wonten ingkang numpuk kursi kalihan meja. Karyawan sanesipun menika wonten ingkang gotong gamelan dhateng mobil. Panggung kalihan tratag ugi dipunbongkar saha dipuntata kanthi rapi. Sadaya piranti kangge adicara upacara ngundhuh susuh lawet menika dipunwangsulaken wonten ing papan ingkang kangge nyewa. H. Makna simbolik Sajen Upacara Ngundhuh Susuh Lawet Kagiyatan slametan saha upacara tradhisional menika biasanipun menika ngginakaken simbol-simbol utawi lambang wonten ing salebetipun tata upacara. Simbol-simbol menika saged dipunwujudaken kanthi basa, bendha, kagiyatan fisik 117
utawi situasi tartemtu wonten ing tata upacara tradhisional. Simbol menika ugi saged dipunwujudaken wonten ing wujud dhaharan. Simbol menika gadhah paedah kangge sarana mujudaken ancas ingkang dipunkajengaken dening para paraga kanthi boten langsung. Upacara ngundhuh susuh lawet menika minangka salah satunggaling upacara tradhisional ingkang ngginakaken simbol-simbol wonten ing tata upacaranipun Simbol-simbol ingkang dipunginakaken wonten ing tata upacara ngudhuh susuh lawet inggih menika dipunwujudaken kanthi sajen dhaharan saha sanes dhaharan. Masarakat Desa Karangdhuwur taksih pitados menawi sajen menika minangka sarana komunikasi antawisipun manungsa kalihan makhluk ingkang kasat mata utawi ghaib. Sajen menika ugi minangka sarana raos kurmat. Sajen ugi minangka sarana nyaosaken dhaharan kasenenganipun para leluhur. Wedharan menika jumbuh kalihan ingkang dipunandharaken informan I inggih menika: "kuwe kabehane ya anu carane ngge sing nunggu guwa, nggo ngurmati para leluhur." (CLW I) Wedharan menika ugi jumbuh kalihan ingkang dipunandharaken informan III inggih menika: "ngge ngormati Ki Udajaya, Prayandriya, Saragati, kalih Ki Gareng, lah carane para leluhur jaman riyin."(CLW IV) Para leluhuripun ingkang wonten gegayutanipun kalihan upacara ngundhuh susuh lawet inggih menika wonten Ki Udajaya, Ki Prayandriya, Ki Saragati kalihan Ki Gareng. Tiyang-tiyang menika minangka abdi Kerajaan Mataram. Tegesipun tiyang-tiyang menika ingkang sampun manggihaken susuh lawet 118
wonten ing jaman rumiyin. Kanthi pamanggihipun para leluhur menika masarakat saged ngraosaken paedahipun susuh lawet. Pramila dumugi samenika para leluhur menika taksih dipunkurmati dening para masarakat Desa Karangdhuwur. Adhedhasar asiling pirembagan, sajen wonten ing upacara ngundhuh susuh lawet menika ugi minangka sarana panyuwunan manungsa kalihan Gusti Ingkang Maha Kuwaos.Wujud panyuwunan dhateng Gusti Ingkang Maha Kuwaos supados ingkang para ngundhuh menika saged slamet. Mugi-mugi boten wonten ingkang mendhet kangge kabutuhanipun pangundhuh utawi maling asiling undhuhan. Sajen ugi minangka wujud panyuwunan mugi-mugi asiling undhuhan menika saged kathah saha boten damel kuciwaning manah para karyawan susuh lawet. Wedharan menika jumbuh kalihan ingkang dipunandharaken informan IV inggih menika: "intine niku aweh sajen, ayuh bebarengan nyuwun dhateng Gusti moga- moga sing dikarepna niku kalaksanan, supados njagani ora ana sing nyolong sing ngundhuuh waras sing diundhuh metune akeh." (CLW IV) Wedharan menika ugi jumbuh kalihan ingkang dipunandharaken informan IX inggih menika: "secara simbolis niku nyuwun maring Gusti Allah ben undhuhane sae, sing ngundhuh pada waras."(CLW IX) Adhedhasar andharan wonten ing nginggil menika, sajen wonten ing upacara ngundhuh susuh lawet menika gadhah makna simbolikipun. Makna simbolik sajen-sajen wonten ing upacara ngundhuh susuh lawet pikantuk saking asiling pirembagan. Makna simbolik ugi dipunasilaken adhedhasar kalihan asiling panaliten. Sajen wonten ing tata upacara ngundhuh susuh lawet, ingkang dipuntindakaken wonten ing Desa Karangdhuwur inggih menika: 119
1. Cokbang Cokbang inggih menika minangka salah satunggaling sajen ingkang kadamel saking rah maesa. Rah maesa menika dipunparingi brambang kalihan lombok ageng werni abrit. Masarakat Karangdhuwur pitados menawi cokbang menika gadhah makna ingkang positif. Makna rahipun maesa inggih menika minangka simbol keberanian. Cokbang minangka simbol keberanian amargi kangge ngundhuh susuh lawet menika kedah butuhaken keberanian ingkang saestu. Wedharan menika jumbuh kalihan ingkang dipunandharaken informan III inggih menika: "cokbang niku lambang keberanian, kudu wani ngundhuh, anu dalane medeni banget niku mbak, ngisore laut."(CLW III) Wedharan menika jumbuh kalihan ingkang dipunandharaken informan IV inggih menika: "cokbang niku kan wujude saking getih, getih rupane abang, abang niku lambang berani anu dalan ngge ngundhuh niku kan bahayani sanget mulane kudu wani temenanan, wong dalane mung nggo tali. Guwa sing nggo ngundhuh niku kan nang pinggir laut, dhuwur laut..."(CLW IV) Butuhaken keberanian ngengingi guwa ingkang badhe kangge ngundhuh susuh lawet menika marginipun awrat sanget. Guwanipun menika wonten ing sapinggiripun segara Desa Karangdhuwur. Wonten ing sangandhapipun guwa ingkang kangge ngundhuh menika segara. Para karyawan anggenipun mlebet dhateng guwa menika namung ngginakaken tali. Tali menika minangka kangge damel margi buatan. Para karyawan menika boten ngginakaken alat pengaman,pramila kedah ngatos-ngatos sanget anggenipun ngundhuh susuh lawet. 120
Makna brambang wonten ing cokbang inggih menika nedahaken bilih brambang abang sumimpang babaya sumisih. Sumimpang saha sumisih menika gadhah teges ingkang sami inggih menika sumingkir. Brambang menika gadhah makna supados babaya menapa kemawon saged sumingkir. Para karyawan susuh lawet nyuwun dhateng Gusti Ingkang Maha Kuwaos mugi-mugi boten wonten alangan satunggal menapa anggenipun ngundhuh susuh lawet. Makna simbolik saking lombok abrit ageng inggih menika minangka simbol semangat. Wedharan menika jumbuh kalihan ingkang dipunandharaken informan IV inggih menika: "...ana brambange, anu carane kene brambang abang semimpang bahaya apa apa semisisih, lombok pedes nggih lambang semangat" (CLW IV) Wedharan menika ugi jumbuh kalihan ingkang dipunandharaken informan VI inggih menika: "...brambang anu ben semimpang karo sesmisih saking alangan apa bae, nek lomboke kue jere lambang semangat."(CLW VI) Semangat ingkang dipunsimbolaken ngginakaken lombok, tegesipun inggih menika anggenipun nindakaken upacara ngundhuh susuh lawet menika kedah gadhah raos semangat. Para karyawan menika ugi kedah semangat anggenipun ngundhuh susuh lawet. Masarakat Desa Karangdhuwur sanesipun ugi kedah nyengkuyung para karyawan. Masarakat ugi kedah semangat ndongakaken para pangundhuh susuh lawet supados pangundhuhan susuh lawet menika saged katindakaken kanthi lancar. 121
122 2. Cengkaruk gimbal Cengkaruk gimbal inggih menika sajen ingkang awujud sekul aking dipuncampur kalihan ampas krambil saha dipunparingi gendhis jawi. Salajengipun dipungoreng sangan. Dipungoreng sangan inggih menika dipungoreng ananging boten ngginakaken lisah, namung dipunpanasi wonten ing wajan. Sekul aking inggih menika sekul pethak ingkang biasanipun dipunginakaken kangge dhahar, ananging ingkang sampun boten saged dipundhahar. Sekul menika dipungaringaken wonten ing sangandhapipun sinar matahari utawi dipunpepe dumugi garing sanget. Sekul ingkang sampun garing sanget menika ingkang dipunsebut sekul aking. Maknanipun saking cengkaruk gimbal inggih menika manungsa gesang kedah irit. Wedharan menika jumbuh kalihan ingkang dipunandharaken informan III inggih menika: "niku maknane kudu ngirit, bisa manfaataken barang bekas ngge ngundhuh tapi nggih sing esih layak."(CLW III) Wedharan menika ugi jumbuh kalihan ingkang dipunandharaken informan IV inggih menika: "cengkaruk gimbal panganan sing mpun boten layak dipangan tapi dipepe ben tetep bisa dipangan, maknane gesang niku kedah hemat, manfaatkan ingkang sampun boten dipunginakaken supados barang menika saged migunani malih tegese nggih kedah ngirit. Kangge ngundhuh menika kedah manpangataken barang-barang ingkang taksih saged dipunmanpangataken."(CLW IV) Makna simbolik cengkaruk gimbal menawi dipungayutaken kalihan upacara ngundhuh susuh lawet inggih menika para karyawan menika kedah irit. Irit tegesipun irit tenaga amargi para karyawan menika butuhaken tenaga ingkang
kathah kangge nindakaken upacara saha ngundhuh susuh lawet. Para karyawan ugi dipunkajengaken saged manpangataken barang-barang bekas. Tegesipun barang-barang ingkang sampun boten dipunginakaken menika taksih saged dipunmanpangataken kalihan para karyawan kangge sarana upacara saha ngundhuh susuh lawet. 3. Jangan Jangan mi inggih menika salah satunggaling sajen ingkang awujud dhaharan. Jangan mi menika kadamel saking bumbu-bumbu kalihan mi kriting. Bumbu kangge ngolah jangan mi inggih menika brambang, bawang, lombok, sarem, gendhis jawi kalihan panyedap rasa dipuncampur kalihan mi kriting. Mi kriting salajengipun dipunaduk kalihan bumbunipun dumugi rata. Jangan kantun dipuntengga dumugi mateng. Jangan menika minangka lawuh wonten ing sajen. Makna simbolik jangan mi inggih menika namung dados panjangkep. Wedharan menika jumbuh kalihan ingkang dipunandharaken informan III inggih menika: "jangan mi niku ngge pelengkap mbak, ben nggo lawuh, nggo tambah- tambah thok dadi ra ana makna khususe lah carane. Jangane nek ora mi ya ulih si."(CLW III) Wedharan menika ugi jumbuh kalihan ingkang dipunandharaken informan IV inggih menika: "jangan niku namung kangge pelengkap thok, ora ana maknane apa-apa mulane nek jangan kan boten kedah mi, saged napa mawon sing penting wujud jangan."(CLW IV) 123
Makna simbolik panjangkep tegesipun jangan mi menika namung dados panjangkep kemawon boten wonten maknanipun. Tegesipun jangan mi menika boten gadhah makna ingkang khusus kados sajen sanesipun. Adhedhasar asiling pirembagan, jangan menika ugi namung minangka lawuh kemawon. Sajen ingkang awujud jangan menika boten kedah jangan mi. Sajen jangan menika saged jangan menapa kemawon. 4. Pula Pula inggih menika sajen ingkang awujud ketan dipuncampur kalihan gedhis jawi saha ampas krambil. Ketan ingkang sampun dipuncampur kalihan gendhis jawi saha ampas krambil menika salajengipun dipungoreng sangan. Dipungoreng sangan tegesipun dipungoreng boten ngginakaken lisah goreng, ananging dipunlebetaken kemawon wonten ing wajan. Pula ingkang sampun mateng menika dipundamel bunder. Pula menika gadhah makna simbolik tiyang gesang menika kedah saged manunggal dados satunggal kekiatan, ugi saged manunggalaken ancas ingkang becik. Wedharan menika jumbuh kalihan ingkang dipunandharaken informan III inggih menika: "tegese tegese anu nyatukaken kekuatan mbak ya karo aja duwe kepenginan dhewek-dhewek hene ngundhuh, kudu duwe tujuan padha aja jioti asil undhuhan utawane maling."(CLW III) Wedharan menika ugi jumbuh kalihan ingkang dipunandharaken informan IV inggih menika: "pula niku bahane saking ketan digoreng dicampuri gula diblondho blondho maknanipun niku antara sing cilik-cilik dados satunggal, kita 124
manungsa gesang teng alam sesrawungan niku kedah manunggal antara tiyang alit klihan tiyang ingkang langkung inggil derajatipun niku nyawiji dados satunggal kekuatan kanggo ngundhuh, sadaya ingkang nyambut damel teng mrika kedah nyatu dados satunggal ampun gadhah karepan dhewek-dhewek, ampun dititori ngge piyambak niku undhuhane."(CLW IV) Makna simbolik pula gegayutanipun kalihan upacara ngundhuh susuh lawet inggih menika para karyawan kedah saged manunggal dados satunggal. Tegesipun saged manunggalaken kekiatan antawisipun karyawan satunggal kalihan karyawan sanesipun, supados anggenipun ngundhuh menika saged lancar. Para karyawan anggenipun ngundhuh ugi kedah gadhah ancas ingkang becik. Para karyawan menika boten kenging mendhet asiling undhuhan susuh lawet menika tanpa ijin utawi mendhet kangge kabutuhanipun piyambak. 5. Sega Golong Sega golong inggih menika salah satunggaling sajen ingkang awujud sekul. Sekul cara damelipun inggih menika wos dipunpesusi salajengipun dipungodhog dumugi mateng. Wos ingkang sampun mateng menika dipunsebat sekul. Sekul menika dipunbentuk bunder utawi blondho-blondho. Sekul dipunbentuk bunder kanthi cara dipunkepel-kepel ngginakaken asta. Sekul ingkang dipunbentuk bunder menika ingkang dipunsebat sega golong. Sega golong wonten ing upacara ngundhuh susuh lawet menika gadhah makna simbolik menawi tiyang gesang menika kedah gumolong. Wedharan menika jumbuh kalihan ingkang dipunandharaken informan III inggih menika: 125
"sega golong tegesipun gumolong, kerja sama antarane sing nyambut damel."(CLW III) Wedharan menika ugi jumbuh kalihan ingkang dipunandharaken informan IV inggih menika: "sega golong tegesipun gumolong, bersatu padu antara tiyang sing kerja teng mrika, sami kersa sami anggenipun ngundhuh, sekul golong sekul sing digolong-golong."(CLW IV) Gegayutanipun makna simbolik sega golong kalihan upacara ngundhuh susuh lawet inggih menika para karyawan dipunkajengaken menika kedah gumolong dados satunggal. Para karyawan boten nyambet damel piyambak-piyambak. Para karyawan kedah kerja sami anggenipun nindakaken upacara saha ngundhuh susuh lawet. Para karyawan kedah kerja sami supados upacara saha ngundhuh susuh lawet menika saged katindakaken kanthi cepet saha entheng. 6. Sega Tompon Sega tompon inggih menika salah satunggaling sajen ingkang wujudipun sekul, sami kalihan bahan dhasaripun sega golong. Sekul ingkang dipunginakaken kangge damel sega tompon, cara damelipun ugi sami kalihan sekul ingkang dipunginakaken kangge damel sega golon inggih menika wos dipunpesusi salajengipun dipungodhog dumugi mateng. Wos ingkang sampun mateng menika ingkang dipunsebat sekul. Bedanipun sega tompon kalihan sega golong inggih menika bentukipun. Sega tompon menika kadamel saking sekul ingkang dipunbentuk satengah lingkaran. Sega tompon menika ngandhapipun papag. Sega tompon gadhah makna simbolik menawi tiyang gesang menika kedah ngurmati dhaten tiyang ingkang langkung sepuh. 126
Wedharan menika jumbuh kalihan ingkang dipunandharaken informan III inggih menika: "maknane niku kita urip kedah hormati ingkang langkung sepuh." (CLW III) Wedharan menika ugi jumbuh kalihan ingkang dipunandharaken informan IV inggih menika: "sega tompon niku disajikaken kangge tiyang ingkang langkung sepuh. Lambange niku kita urip kedah hormati ingkang langkung sepuh, wong tuwa sing lewih ngerti babagan nyambet damel teng sarang burung, dadi mulane wong sing enom kudu patuh maring pituture wong tuwa teng mrika sebab wong tuwa niku nuturi anak putu mesti nuturi bab-bab sing becik, wong tuwa niku kan sing wis pengalaman ngundhuh." (CLW IV) Adhedhasar andharan wonten ing nginggil, makna simbolik sega tompon wonten ing sajen upacara ngundhuh susuh lawet inggih menika manungsa gesang menika kedah saged ngurmati tiyang ingkang langkung sepuh. Para karyawan menika kedah ngurmati para karyawan sanesipun ingkang langkung sepuh. Para karyawan upacara saha ngundhuh susuh lawet menika kedah manut kalihan pangandikanipun tiyang ingkang gadhah pangalaman langkung kathah. Para karyawan ingkang lankung sepuh langkung mangertos babagan upacara saha ngundhuh susuh lawet, menika ingkang dados dhasar para karyawan ingkang lankung enom kedah ngurmati para karyawan ingkang langkung sepuh. 7. Uncet Uncet menika minangka salah satunggaling sajen wonten ing upacara ngundhuh susuh lawet ingkang kadamel saking sekul. Bahan dhasar uncet menika sami ugi kalihan sega golong saha sega tompon inggih menika sekul. Uncet 127
menika kadamel saking sekul ingkang dipundamel kados bentuk kerucut. Tegesipun wujud uncet menika wonten ing bagian nginggilipun menika lancip. Uncet menika sami wujudipun kalihan tumpeng ananging menawi uncet menika alit, tumpeng menika ageng. Uncet ingkang dipunginakaken kangge sajen menika gunggungipun kalih. Uncet menika gadhah makna tiyang gesang menika kedah nyembah dhateng Gusti Inkang Maha Kuwaos. Wedharan menika jumbuh kalihan ingkang dipunandharaken informan III inggih menika: "wujud panyuwunan marang Gusti Allah, kan wujude niku mucuk meng dhuwur."(CLW III) Wedharan menika ugi jumbuh kalihan ingkang dipunandharaken informan IV inggih menika: "uncet, wujude lancip. Niku nggih kita menungsa gesang wonten ngalam sesrawungan kedah tansah manembah kalihan ingkang sing teng nggingil, puncake niku wujude kan segitiga kepada puncakipun, puncake niku Tuhan Yang Maha Kuwasa, sadaya apa bae niku kedah nyuwun dhateng Tuhan Yang Maha Kuwasa."(CLW IV) Adhedhasar andharan wonten ing nginggil, makna simbolik saking uncet inggih menika tiyang gesang wonten ing ngalam donya menika kedah tansah nyembah kalihan Gusti Ingkang Maha Kuwaos. Gayutanipun kalihan upacara ngundhuh susuh lawet inggih menika supados para karyawan ugi tansah nyuwun saha bekti dhumateng Gusti Ingkang Maha Kuwaos. Para karyawan menika gadhah pangajab, mugi Gusti Ingkang Kuwaos paring kaslametan saha kabagas warasan dhateng para karyawan saha kulawarganipun. Para karyawan ugi nyuwun dhumateng Gusti Ingkang Maha Kuwaos supados asiling undhuhan menika saged kathah utawi boten nguciwani. 128
129 8. Daging Mentah, Daging Mateng saha Rah Mateng Daging mentah inggih menika daging maesa ingkang taksih mentah. Daging mateng inggih menika daging maesa ingkang dipungoreng rumiyin. Rah mateng inggih menika rah maesa ingkang dipungodhog rumiyin. Sajen ingkang awujud daging menika kadamel saking sadaya bagian ingkang wonten ing maesa, sanajan namung sakedhik-sakedhik. Sajen ingkang awujud daging saha rah mateng menika dipunparingaken wonten ing takir. Sajen-sajen menika gadhah makna simbolik berbagi dhateng sesami. Wedharan menika jumbuh kalihan ingkang dipunandharaken informan III inggih menika: "niku maknane urip menika kudu berbagi karo getih mateng niku anu nggo sing sing nunggu nang guwa."(CLW III) Wedharan menika ugi jumbuh kalihan ingkang dipunandharaken informan IV inggih menika: "daging onten mentah, onten mateng, niku gadhah makna menawi gesang menika kedah berbagi kalihan sesama, getih mateng kangge sesembahan dhateng makhluk ingkang boten ketingal."(CLW IV) Adhedhasar andharan wonten ing nginggil, daging mentah saha daging mateng menika minangka tandha supados para karyawan upacara ngundhuh susuh lawet supados gadhah sipat remen biyantu sesami. Para karyawan dipunkajengaken supados gesangipun menika kedah biyantu tiyang sanes ingkang butuhaken pitulungan. Para karyawan menika dipunkajengaken saged biyantu sinten kemawon saha saged awujud menapa kemawon.
Rah maesa menika gadhah makna simbolik supados maringi dhateng para leluhur ingkang jagi Guwa Nagasari. Rah maesa minangka tandha sesembahan kangge makhluk ingkang kasat mata utawi makhluk ingkang boten katingal. 9. Kepyar Kepyar inggih menika salah satunggaling sajen ingkang bahan dhasaripun menika sami kalihan sega golong, sega tompon, saha uncet inggih menika sekul. Sekul menika kadamel sami saking wos ingkang dipungodhog rumiyin. Kepyar inggih menika sekul biasa boten dipunbentuk menapa-menapa ananging dipunparingi jangan sakedhik. Masarakat Karangdhuwur ugi wonten ingkang nyebat kepyar sami kalihan sega gurih. Tegesipun sekul menika gurih amargi wonten janganipun sanajan namung sakedhik. Kepyar menika gadhah makna menawi tiyang menika ugi kedah bekteni bapak batin biyun batin. Wedharan menika jumbuh kalihan ingkang dipunandharaken informan III inggih menika: " kepyar niku bekteni bapak batin biyung batin, niku anu nggih Gusti Allah."(CLW III) Wedharan menika ugi jumbuh kalihan ingkang dipunandharaken informan IV inggih menika: "kepyar manut kapitadosane tiyang-tiyang jawi niki nggih sumbere saking jaman riyin, paham animisme, jaman riyin tiyang riyin kepyar niku bekteni bapak batin biyung batin, boten sanes nggih Gusti ingkang Maha Kuwaos supados urip kaparinga lancar upacara karo ngundhuhe, rama biyung sing ora tau ketemu sing ra tau keton ya kuwe Gusti Allah."(CLW IV) 130
Makna simbolik kepyar gayutipun kalihan upacara ngundhuh susuh lawet inggih menika supados para karyawan menika kedah ngabekti dhumateng bapak saha biyung batin. Bapak saha biyung batin menika tegesipun Gusti Ingkang Maha Kuwaos. Para karyawan dipundhawuhi bekteni dhumateng Gusti Ingkang Maha Kuwaos supados pikantuk kalancaran anggenipun nindakaken upacara saha ngundhuh susuh lawet. Makna simbolik kepyar kalihan uncet menika radi sami. Bedanipun inggih menika menawi uncet nyuwun kaslametan kabagaswarasan, menawi kepyar menika nyuwun kalancaran anggenipun nindakaken upacara saha ngundhuh susuh lawet. Beda sanesipun inggih menika bentukipun, uncet menika kerucut menawi kepyar menika bentukipun abstrak utawi boten cethe bentukipun menapa. 10. Gendhis Jawi kalihan Krambil Gendhis jawi inggih menika kadamel saking sajeng ingkang dipungodhog rumiyin dumugi kenthel. Sajeng inggih menika toya ingkang wonten ing mancung krambil. Gendhis jawi menika werninipun coklat. Gendhis jawi kalihan krambil ingkang dipunginakaken kangge sajen inggih menika namung sakedhik kemawon. Gendhis jawi kalihan krambil ingkang sampun dipuncemawisaken dipunwadhahi ngginakaken takir. Gendhis jawi kalihan krambil menika dipunwadhahi dados satunggal. Makna simbolik saking gednhis jawi kalihan krambil inggih menika minangka wujud saking bendera negara Indonesia. Wedharan menika jumbuh kalihan ingkang dipunandharaken informan III inggih menika: 131 saha
"niku anu bendera negarane dhewek mbak, gula kuwe wani, krambil putih lambang jujur."(CLW III) Wedharan menika ugi jumbuh kalihan ingkang dipunandharaken informan IV inggih menika: "gula kalihan krambil menika sami kalih bendera kita, merah putih, merah niku wani, putih niku suci jujur, kedah bersemangat kedah jujur suci."(CLW IV) Gendhis jawi menika dipunibarataken werni abrit ingkang wonten ing bendera Indonesia. Krambil menika dipunibarataken werni putih ingkang wonten ing bendera Merah Putih. Maknanipun ugi sami kalihan bendera Indonesia. Werni abrit ingkang dipunsimbolaken ngginakaken gendhis jawi menika gadhah makna semangat. Werni putih ingkang dipunsimbolaken ngginakaken krambil menika gadhah makna suci. Para karyawan menika kedah gadhah semangat anggenipun nindakaken upacara saha ngundhuh susuh lawet. Para karyawan ugi kedah suci, tegesipun jujur nalika nindakaken upacara saha ngundhuh susuh lawet. Para karyawan boten pikantuk ngapusi supados anggenipun nindakaken upacara saha ngundhuh susuh lawet menika boten wonten alangan satunggal menapa. 11. Wedang Kopi Wedang kopi minangka salah satunggaling sajen ingkang kadamel saking wedang panas dipuncampur kopi saha gendhis pasir. Wedang panas inggih menika kadamel saking toya wening ingkang dipungodhog rumiyin. Kopinipun menika saged kopi menapa kemawon. Wedang kopi ingkang sampun dipundamel, dipunparingaken wonten ing gelas ukuran sedheng. Wedang kopi menika gadhah makna menawi tiyang gesang menika kedah jagi buminipun. 132
Wedharan menika jumbuh kalihan ingkang dipunandharaken informan III inggih menika: "wedang kopi, niku kita kudu jagi bumi."(CLW III) Wedharan menika ugi jumbuh kalihan ingkang dipunandharaken informan IV inggih menika: "wedang kopi, niku nedahaken menawi kita kedah jagi bumi, kopi niku ireng, ireng lambang bumi."(CLW IV) Adhedhasar asiling pirembagan, wedang kopi menika werninipun cemeng. Werni cemeng menika dipunibarataken bumi. Bumi inggih menika minangka salah satunggaling papan ingkang kangge gesang para manungsa mliginipun masarakat Desa Karangdhuwur. Masarakat Desa Karangdhuwur menika sadaya dipunkajengaken saged jagi bumi kanthi saestu. Jagi bumi menika minangka salah satunggaling upaya masarakat Desa Karangdhuwur, supados asiling undhuhan menika saged kathah saha boten nguciwani para karyawan.Masarakat pitados menawi manungsa saged jagi buminipun pramila bumi ugi badhe maringi asil ingkang sae. 12. Wedang Bening Wedang bening inggih menika sajen ingkang kadamel saking toya. Wedang bening kadamel saking toya ingkang dipungodhog rumiyin. Toya ingkang sampun dipungodhog menika dipunsebat wedang. Wedang ingkang sampun dipungodhog menika dipunademaken rumiyin. Wedang ingkang sampun menikadipunsebat wedang bening. Miturut masarakat Desa Karangdhuwur 133 adem
wedang bening menika biasa dipunsebat wedang putih. Wedang bening wonten ing sajen upacara ngundhuh susuh lawet menika gadhah makna nyawiji. Wedharan menika jumbuh kalihan ingkang dipunandharaken informan III inggih menika: "wedang putih lambang nek kerja kuwe siji-siji disit."(CLW III) Wedharan menika ugi jumbuh kalihan ingkang dipunandharaken informan IV inggih menika: "wedang putih utawa toya wening, kudu ning niku tegese nyawiji wonten ing pagawean, pegaweane ditandangi siji siji, satu per satu, mikiraken salah siji disit."(CLW IV) Adhedhasar asiling pirembagan, wedang bening menika makan simbolikipun inggih menika nyawiji wonten ing pakaryan. Para karyawan dipunkajengaken saged nindakaken upacara saha ngundhuh susuh lawet kanthi satunggal baka satunggal. Para karyawan menika boten kenging nindakaken upacara saha ngundhuh susuh lawet kanthi sasenengipun piyambak. Para karyawan kedahipun nindakaken pakaryan satunggal rumiyin, menawi sampun rampung nembe kemawon pikantuk nindakaken pakaryan sanesipun. Para karyawan kedah nindakaken kanthi urut saha manut kalihan tata aturan ingkang sampun wonten. 13. Wedang Godhong Dhadhap Srep Wedang godhong dhadhap srep inggih menika salah satunggaling sajen ingkang kadamel ugi saking toya. Wedang godhong dhadhap srep menika kadamel saking godhong dhadhap srep ingkang dipunparingaken wonten ing gelas salajengipun dipunsiram wedang bening. Godhong dhadhap srep menika 134
135 gunggungipun boten dipuntemtukaken. Tegesipun gunggunipun godhong dhadhap srep menika saged pinten kemawon. Wedang godhong dhadhap srep gadhah makna simbolik adem ayem. Wedharan menika jumbuh kalihan ingkang dipunandharaken informan III inggih menika: "wedang dhadhap srep, pikirane kon sing ayem aja kemrungsung." (CLW III) Wedharan menika ugi jumbuh kalihan ingkang dipunandharaken informan IV inggih menika: "wedang dhadhap srep, angger cara wong jawa wong jawa biyen kuwe godhong dhadhap srep disogna bathuke cah cilik sing mriang ben adem, dados niku gadhah makna pikiran niku kudu tansah adem ayem ning ora ngangsa, ora ngoyo, nek ngoyo bisa dadi pada mriang si karyawane mbak."(CLW IV) Adhedhasar asiling pirembagan, wedang godhong dhadhap srep menika gadhah makna adem ayem. Masarakat mliginipun para karyawan menika kedah gadhah pamikiran ingkang adem ayem. Para karyawan menika boten kenging ngoyo anggenipun nindakaken upacara saha ngundhuh susuh lawet. Para karyawan ingkang ngoyo anggenipun nindakaken upacara ngundhuh susuh lawet menika saged ndadosaken gerah amargi keselen. Para karyawan menika ugi boten kenging kemrungsung anggenipun ngundhuh susuh lawet amargi saged ndadosaken para karyawan menika dhawah wonten ing segara. 14. Komoh Kembang Komoh kembang menika sajen ingkang awujud toya sanesipun. Komoh kembang inggih menika wedang bening ingkang dipunwadhahi wonten ing gelas
salajengipun dipunparingi kembang mawar saha gendhis batu. Gunggungipun kembang mawar menika boten dipuntemtukaken. Tegesipun gunggungipun kembang mawar menika saged pinten kemawon. Kembangipun menika kedah kembag mawar, boten pikantuk kembang sanesipun. Kembang sanesipun kembang mawar saged ngowahi makna, pramila kembangipun kedah kembang mawar. Makna simbolik komoh kembang, inggih menika minangka salah satunggalin unjukan kasenenganipun leluhur. Wedharan menika jumbuh kalihan ingkang dipunandharaken informan III inggih menika: "komoh kembang, bekteni dhateng Ki Ageng Udajaya, biyen ya anu senenge kuwe (CLW III) Wedharan menika ugi jumbuh kalihan ingkang dipunandharaken informan IV inggih menika: "komoh kembang, bekteni dhateng Ki Udajaya, sami anu jaman riyin senenge wedang niku."(CLW IV) Adhedhasar asiling pirembagan,komoh kembang menika minangka unjukan ingkang dipunremeni kalihan salah satunggaling pamanggih susuh lawet wonten jaman rumiyin. Ki Udajaya menika minangka salah satunggaling tiyang ingkang manggihaken susuh lawet. Ki Udajaya menika ingkang remen sanget ngunjuk komoh kembang. Pramila kangge bekteni Ki Udajaya, masarakat Desa Karangdhuwur ndadosaken komoh kembang kangge salah satunggaling sajen wonten ing upacara ngundhuh susuh lawet. 136
15. Jembawuk Jembawuk inggih menika salah satunggaling sajeng ingkang kadamel saking toya panas dicampur kalihan kopi, dipunwadhahi ngginakaken gelas salajengipun dipuncampuri santen krambil. Santen krambil inggih menika parudan krambil ingkang dipunperes. Santenipun menika kedah ingkang enggal, boten kenging santen ingkang sampun sayub. Miturut masarakat Desa Karangdhuwur santen ingkang sayub menika boten sae kangge sajen. Makna simbolik saking wedang jembawuk inggih menika ugi kangge bekteni leluhur ingkang sampun seda. Wedharan menika jumbuh kalihan ingkang dipunandharaken informan III inggih menika: "jembawuk niku bekteni sing wis seda, dhateng Ki Ageng Mangir,biyen senenge niku si tirose."(CLW III) Wedharan menika ugi jumbuh kalihan ingkang dipunandharaken informan IV inggih menika: "menawi jembawuk niku bekteni dhateng Ki Ageng Mangir, amargi jaman riyin niku remene ngunjuk kados menika."(CLW IV) Adhedhasar asiling pirembagan, wedang jembawuk menika bekteni dhateng Ki Ageng Mangir. Ki Ageng Mangir inggih menika kanca saperjuanganipun Ki Udajaya. Tegesipun Ki Ageng Mangir menika salah satunggaling tiyang ugi ingkang manggihaken susuh lawet wonten ing jaman rumiyin. Wedang jembawuk menika minangka unjukan ingkang dipunremeni dening Ki Ageng Mangir. Pramila kangge pangenget dhateng perjuanganipun Ki Ageng Mangir, unjukan ingkang dipunremeni dening Ki Ageng Mangir menika dipundadosaken sajen wonten ing upacara ngundhuh susuh lawet. 137
16. Arang-arang Kambang Arang-arang kambang inggih menika kadamel saking santen dipuncampur gendhis pasir saha ketan. Ketan ingkang dipunginakaken kangge damel arang- arang kambang menika ketan ingkang sampun dipungoreng rumiyin. Arang-arang kambang menika kedah wonten ketan gorengipun. Ketan goring menika minangka ciri khas saking wedang arang-arang kambang. Wedang arang-arang kambang menika dipunparingaken wonten ing gelas ukuran sedheng. Makna simbolik saking wedang arang-arang kambang inggih menika manungsa gesang supados saged manunggal kalihan lingkungan alam. Wedharan menika jumbuh kalihan ingkang dipunandharaken informan III inggih menika: "arang-arang kambang lambang kon hargai lingkungan alam."(CLW III) Wedharan menika ugi jumbuh kalihan ingkang dipunandharaken informan IV inggih menika: "arang-arang kambang kadedan saking banyu kalih bahan panganaan sing dicampur dadi siji kemambang nang banyu, kita urip niku kedah manunggal kalihan alam, urip kuwe aja nantang arus, bahaya ya aja ngundhuh, kedah saged beradaptasi karo lingkungan."(CLW IV) Adhedhasar asiling pirembagan, arang-aranag kambang menika minangka lambang supados masarakat Desa Karangdhuwur mliginipun para karyawan menika tansah sami jagi lingkungan alam. Para karyawan boten kenging ngrusak lingkungan alam mliginipun lingkungan wonten ing Desa Karangdhuwur. Lingkungan alam ingkang boten dipunjagi menika saged ndadosaken manuk lawet sami mati. Manuk lawet menika urip gumantung dhateng lingkungan alamipun. Para karyawan ugi boten kenging nantang bebaya. 138
Tegesipun menawi ombak segara saweg ageng, pramila para karyawan menika boten kenging nekad ngundhuh susuh lawet. Para karyawan kedah nengga ombakipun surut rumiyin. 17. Gedhang Gedhang menika gadhah maneka werni manpangat kangge manungsa, antawisipun inggih menika saged dipundhahar, hiasan saha sajen. Gedhang ingkang dipunginakaken wonten ing sajen upacara ngundhuh susuh lawet inggih menika gedhang raja kalihan gedhang ambon. Gedhang ingkang dipunginakaken kangge sajen menika gunggungipun sakawan. Gedhang rajanipun menika kalih, gedhang ambonipun ugi kalih. Gunggungipun kalih menika nedahaken menawi gesang wonten ing alam donya menika sadayanipun wonten pasanganipun. Gedhang raja kalihan ambon menika minangka lambing gedhang ingkang langkung sae tinimbang gedhang sanesipun. Wedharan menika jumbuh kalihan ingkang dipunandharaken informan III inggih menika: "gedhang raja karo gedhang ambon niku gedhang sing apik, anu nggo sesembahan ya dinei ne sing apik."(CLW III) Wedharan menika ugi jumbuh kalihan ingkang dipunandharaken informan IV inggih menika: "gedhang raja karo gedhang ambon niku gedhang ingkang sae, carane tiyang mriki gedhang sing paling enak dadine nggo persembahan ya sing terbaik sing apik."(CLW IV) Adhedhasar asiling pirembagan, masarakat Desa karangdhuwur menika pitados menawi gedhang raja kalihan ambon menika minangka gedhang ingkang 139
langkung sae saha enak tinimbang gedhang sanesipun. Gedhang raja kalihan ambon ingkang dipunginakaken kangge sajen wonten ing upacara ngundhuh susuh lawet menika gadhah makna minangka wujud sesembahan ingkang paling sae. Sesembahan ingkang paling sae dhumateng Gusti Ingkang Maha Agung. Gusti Maha Agung ingkang sampun nyiptakaken sadaya wonten ing donya menika. Manungsa menika kedah gadhah raos syukur dhumateng Gusti Ingkang Maha Agung, awit saking menapa kemawon ingkang sampun dipunparingaken. 18. Kembang Kembang ingkang dipunginakaken wonten ing sajen upacara ngundhuh susuh lawet inggih menika kembang sataman, kembang galian saha kembang telon. Kembang sataman inggih menika kembang ingkang kathah utawi maneka werni kembang ingkang dipunibarataken sadaya kembang ingkang wonten ing taman, sanajan kasunyatanipun menika boten sadaya kembang ingkang wonten ing taman ananging namung sakawan utawi gangsal jinis kembang. Kembang galian inggih menika namung satunggal jinis kembang, tuladhanipun menawi mawar nggih namung mawar kemawon. Kembang telon inggih menika kembang mawar, kanthil kalihan kenanga. Sajen ingkang awujud kembang menika gadhah lambang menawi manungsa menika gesang kedah milih cara ingkang sae. Wedharan menika jumbuh kalihan ingkang dipunandharaken informan III inggih menika: "niku lambang kon milih dalan sing becik."(CLW III) 140
141 Wedharan menika ugi jumbuh kalihan ingkang dipunandharaken informan IV inggih menika: "sanajan ana kembang sing ora wangi ning akeh-akehe kembang niku wangi, kembang setaman, kembang telon, kembang galian, werna kembang menika lambangaken manungsa niku kudu miliha dalan sing wangi dalan sing apik, halal."(CLW IV) Adhedhasar asiling pirembagan, sadaya kembang ingkang dipunginakaken wonten ing sajen upacara ngundhuh susuh lawet menika nedahaken makna ingkang sami. Kembang gadhah makna menawi masarakat menika kedah miliha cara ingkang becik utawi wangi kados kembang. Tegesipun masarakat menika anggenipun pados rejeki menika padosa rejeki ingkang halal. Para karyawan anggenipun nindakaken upacara saha ngundhuh susuh lawet menika kanthi cara ingkang apik. Sadaya ingkang dipunginakaken wonten ing upacara saha ngundhuh menika pikantuk saking cara ingkang halal saha apik. 19. Parem Parem inggih menika minangka salah satunggaling sajen ingkang dipunbungkus ngginakaken godhong gedhang utawi biasanipun dipunsebat ditum. Parem menika werninipun pethak. Miturut Poerwadarminta lumantar Baoesastra Djawa (1939: 472) ngandharaken parem bebakan beras kencur, dienggo mblonyoi awak. Tegesipun parem menika kadamel saking wos kalihan kencur ingkang dipunbebak. Parem menika ginanipun inggih menika kangge mblonyoi awak mliginipun para bayi. Wujud parem inggih menika blondho alir-alit kados endhog cecek. Parem dipunginakaken kangge sajen wonten ing upacara ngundhuh susuh
lawet, amargi parem menika gadhah makna simbolik inggih menika kangge pewangi. Wedharan menika jumbuh kalihan ingkang dipunandharaken informan III inggih menika: "parem niku ngge pewangi."(CLW III) Wedharan menika ugi jumbuh kalihan ingkang dipunandharaken informan IV inggih menika: "parem men suasana lingkungan teng mriku seger, ben karyawane tambah semangat"(CLW IV) Adhedhasar asiling pirembagan, parem menika minangka pewangi kangge sakitar lingkungan. Parem ugi minangka sarana supados lingkunganipun menika tansah seger. Parem ingkang dipunginakaken kangge sajen wonten ing upacara ngundhuh susuh lawet menika gunggungipun boten dipuntemtukaken. Tegesipun gunggungipun parem menika saged pinten kemawon. Parem dipunbungkus ngginakaken godhong gedhang, ananging menawi parem badhe dipunpasang bungkusanipun menika dipunbikak. Lingkungan ingkang wangi saha seger menika dipunkajengaken saged ndadosaken masarakat Desa Karangdhuwur mliginipun para karyawan tansah semangat anggenipun nindakaken upacara saha ngundhuh susuh lawet. 20. Rokok Pernit Rokok pernit inggih menika mbako ingkang dipunlinting ngginakaken kertas bekas dipuntaleni ngginakaken benang. Gunggungipun rokok pernit menika biasanipun kalih. Gunggungipun rokok pernit menika sajatosipun boten 142
dipuntemtukaken, saged pinten kemawon. Rokok pernit menika dipunbungkus ngginakaken godhong gedhang. Sajen rokok pernit menawi badhe dipunpasang, bungkusanipun menika dipunbikak rumiyin. Rokok pernit menika minangka namung lambang sesembahan kangge tiyang-tiyang jaman rumiyin. Wedharan menika jumbuh kalihan ingkang dipunandharaken informan III inggih menika: "niku ngge sesembahan ngge tiyang jaman rumiyin, kan rokoke biyen kados niku."(CLW III) Wedharan menika ugi jumbuh kalihan ingkang dipunandharaken informan IV inggih menika: "rokok pernit niku mbako ingkang dibungkus ngge kertas bekas. Niku namung sesembahan kangge tiyang jaman rumiyin ingkang rokokipun kados menika."(CLW IV) Adhedhasar asiling pirembagan, rokok pernit ingkang dipunginakaken kangge sajen wonten ing upacara ngundhuh susuh lawet menika gadhah makna inggih kangge sesembahan tiyang-tiyang ingkang jaman rumiyin sampun manggihaken susuh lawet. Miturut kapitadosan masarakat Desa Karangdhuwur, jaman rumiyin para tiyang-tiyang menika sami udud rokok pernit. Pramila rokok pernit menika dipundadosaken salah satunggaling sajen wonten ing upacara ngundhuh susuh lawet kangge ngurmati kasenenganipun tiyang-tiyang menika. Masarakat pitados menawi kanthi cara menika, para leluhur saged biyantu para karyawan anggenipun ngundhuh susuh lawet. 143
21. Degan Degan inggih menika krambil ingkang taksih enom. Degan menika gadhah manpangat ingkang kathah wonten ing gesang padintenan. Degan minangka salah satunggaling sajen wonten ing upacara ngundhuh susuh lawet ingkang kedah wonten. Degan ingkang dipunginakaken kangge sajen wonten ing upacara ngundhuh susuh lawet menika kedah werni ijo utawi biyasanipun dipunsebat degan ijo. Sajen degan menika gadhah makna supados tiyang ingkang langkung enom menika manut kalihan ingkang langkung sepuh. Wedharan menika jumbuh kalihan ingkang dipunandharaken informan III inggih menika: "niku lambang nek sing enom manut karo wong tuwa, sing tuwa aja keminter, sanajan esih enom nek ilmune lewih ngerti ya kudu manut karo sing enom."(CLW III) Wedharan menika ugi jumbuh kalihan ingkang dipunandharaken informan IV inggih menika: "dewegan wujude krambil enom, sing esih enom niku elinga siki enom besuk bakal tuwa, sing tuwa eling biyen wis tau enom, sing enom gugua karo wong tuwa, sing tuwa aja keminter, sanaja esih enom nek akeh ilmune lewih ngerti ya kudu manut karo sing enom."(CLW IV) Adhedhasar asiling pirembagan, makna simbolik degan gayutanipun kalihan upacara saha ngundhuh susuh lawet inggih menika para karyawan ingkang enom menika kedah manut kalihan para karyawan ingkang langkung sepuh. Para karyawan ingkang langkung sepuh ugi boten kenging keminter. Sanajan para karyawan wonten ingkang langkung enom, ananging ilmunipun langkung kathah pramila para karyawan ingkang langkung sepuh kedah manut kalihan karyawan kasebut. 144
Sajen degan ugi gadhah makna menawi tiyang enom menika kedah emut menawi benjang badhe dados tiyang ingkang sepuh. Tiyang ingkang sampun sepuh ugi kedah emut menawi rumiyin sampun nate dados tiyang enom. Pramila antawis tiyang enom kalihan sepuh menika kedah saged sami ngurmati. 145
BAB V PANUTUP A. Dudutan Adhedhasar asiling panaliten saha pirembaganipun, upacara ngundhuh susuh lawet ing Karangdhuwur, Ayah, Kebumen menika dipunwarisaken kanthi turun temurun. Upacara ngundhuh susuh lawet ing Karangdhuwur, Ayah, Kebumen menika minangka upaya masarakat kangge nyuwun dhumateng Gusti Ingkang Maha Agung supados anggenipun nindakaken upacara saha ngundhuh susuh lawet menika saged wilujeng saha boten wonten alangan satunggal menapa. Upacara ngundhuh susuh lawet ugi gadhah ancas supados asiling undhuhan menika saged kathah utawi boten damel kuciwaning para karyawan. Panaliten menika naliti babagan mula bukanipun, tata upacara saha makna simbolik sajen upacara ngundhuh susuh lawet. Mula bukaning upacara ngundhuh susuh lawet miturut kapitadosan masarakat Desa Karangdhuwur dipunwiwiti wontenipun abdi Kerajaan Mataram ingkang manggihaken susuh lawet wonten ing Guwa Nagasari Karangdhuwur. Susuh lawet menika dipunparingaken dhateng putra raja ingkang nandang gerah. Putra raja menika saged mantun sasampunipun dhahar susuh lawet ingkang dipunpanggihaken abdinipun. Para masarakat salajengipun pitados menawi susuh lawet menika gadhah paedah ingkang sae. Paedahipun inggih menika kangge mantunaken maneka warna penyakit, pramila masarakat sami nguri-uri susuh lawet kasebut. Guwa ingkang kangge ngundhuh susuh lawet menika papanipun awrat sanget. Guwanipun menika wonten ing sapinggiring segara. 146
Masarakat Karangdhuwur ngawontenaken upacara ngundhuh susuh lawet supados para pangundhuh susuh lawet saged wilujeng, boten wonten alangan satunggal menapa. Upacara ngundhuh susuh lawet ing Karangdhuwur, Ayah, Kebumen menika wonten cecawisipun. Cecawisipun inggih menika (1) cecawis kabutuhan olah- olah, tegesipun inggih menika tumbas bumbon sacekapipun saha janganan ingkang badhe dipunginakaken kangge olahan wonten ing adicara kendurenan. (2) cecawis tumbas maesa, tegesipun inggih menika tumbas maesa kangge sajen saha olahan kenduren. (3) cecawis papannipun inggih menika masang panggung, masang tarub, nata meja, nata kursi saha resik-resik. Upacara ngundhuh susuh lawet menika dipuntindakaken ing dinten Jumuwah. Dinten Jumuwah ingkang dipunginakaken kangge nindakaken upacara ngundhuh susuh lawet inggih menika Jumuwah pahing, pon utawi manis. Masarakat pitados menawi dinten Jumuwah pahing utawi pon utawi manis menika kalebet dinten ingkang sae. Tata upacara ngundhuh susuh lawet inggih menika wonten mragat maesa, pasang sajen, kendurenan inggih menika adicara slametan supados para karyawanipun saged wilujeng, adicara hiburan inggih menika wonten pamentasan kuda lumping, pamentasan tari topeng saha panutup inggih menika tanggap wacana saking Bapak Lurah kalihan pamentasan tari lengger. Sajen ingkang dipunginakaken wonten ing upacara ngundhuh susuh lawet ing Karangdhuwur, Ayah, Kebumen menika gadhah makna simbolik. Sajen saha makna simbolik saking sajen wonten ing upacara ngundhuh susuh lawet inggih menika: 147
1. cokbang minangka simbol keberanian amargi kangge ngundhuh susuh lawet menika kedah butuhaken keberanian ingkang saestu. Makna brambang wonten ing cokbang inggih menika nedahaken bilih brambang abang sumimpang babaya sumisih. Lombok minangka lambing semangat. 2. maknanipun saking cengkaruk gimbal inggih menika para karyawan kedah sami irit saha saged manpangataken barang bekas. 3. jangan mi inggih menika namung dados panjangkep sajen. 4. pula maknanipun inggih menika saged manunggalaken kekiatan antawisipun karyawan satunggal kalihan karyawan sanesipun, supados anggenipun ngundhuh menika saged lancar, 5. sega golong maknanipun inggih menika para karyawan kedah kerja sami supados upacara saha ngundhuh susuh lawet menika saged katindakaken kanthi cepet saha entheng, 6. sega tompon maknanipun inggih menika para karyawan menika kedah ngurmati para karyawan sanesipun ingkang langkung sepuh, 7. uncet maknanipun inggih menika para karyawan ugi tansah nyuwun saha ngabekti dhumateng Gusti Ingkang Maha Kuwaos. 8. daging mentah saha mateng maknanipun inggih menika para karyawan menika dipunkajengaken saged biyantu sinten kemawon saha saged awujud menapa kemawon, Rah maesa minangka tandha sesembahan kangge makhluk ingkang kasat mata utawi makhluk ingkang boten katingal. 9. kepyar maknanipun inggih menika supados para karyawan menika kedah ngabekti dhumateng bapak saha biyung batin, 148
149 10. gendhis jawi kalihan krambil gadhah makna inggih menika bendera Indonesia, gendhis jawi menika gadhah makna semangat. Werni putih ingkang dipunsimbolaken ngginakaken krambil menika gadhah makna suci. 11. wedang kopi menika gadhah makna menawi tiyang gesang menika kedah jagi buminipun, 12. wedang putih gadhah makna inggih menika para karyawan dipunkajengaken saged nindakaken upacara saha ngundhuh susuh lawet kanthi satunggal baka satunggal, 13. wedang godhong dhadhap srep gadhah makna simbolik adem ayem, 14. makna simbolik komoh kembang saha jembawuk, inggih menika minangka salah satunggalin unjukan kasenenganipun leluhur, 15. makna simbolik saking wedang arang-arang kambang inggih menika manungsa gesang supados saged manunggal kalihan lingkungan alam. 16. gedhang raja kalihan ambon maknanipun inggih menika gedhang kangge sesembahan ingkang langkung sae tinimbang gedhang sanesipun, 17. sajen ingkang awujud kembang menika gadhah lambang menawi manungsa menika gesang kedah milih cara ingkang sae, 18. parem inggih menika salah satunggaling sajen ingkang gadhah makna namung kangge pewangi lingkungan sakitar, 19. rokok pernit menika minangka lambang sesembahan kangge tiyang-tiyang jaman rumiyin, 20. sajen degan menika gadhah makna supados tiyang ingkang langkung enom menika manut kalihan ingkang langkung sepuh.
150 Sajen ingkang dipunginakaken wonten ing upacara ngundhuh susuh lawet menika dipunpasang wonten ing Pasren kalihan Kemujan. Bedanipun Pasren kalihan Kemujan menika namung letak papanipun. Pasren menika wonten ing dalemipun Bapak Sapon. Kemujan menika papanipun wonten ing sacaketipun Guwa Nagasari. Guwa Nagasari inggih menika papan ingkang kangge ngundhuh susuh lawet. Bapak Sapon menika minangka tiyang ingkang masang sajen wonten ing Pasren. Bapak Suseno menika tiyang ingkang masang sajen wonten ing Kemujan. Bapak Sapon kalihan Bapak Suseno dipundhawuhi Bapak Lurah supados masang sajen, amargi tiyang-tiyang menika minangka tiyang ingkang dipuntuwakaken wonten ing Desa Krangdhuwur. Sajen ingkang sampun dipunpasang salajengipun dipundongani. B. Pamrayogi Upacara ngundhuh susuh lawet ingkang dipuntindakaken kalihan masarakat Desa Karangdhuwur, Kecamatan Ayah, Kabupaten Kebumen menika gadhah potensi pariwisata kangge pemerintah Kabupaten Kebumen. Upacara ngundhuh susuh lawet menika langkung prayogi menawi dipunbukukaken supados saged dipundadosaken referensi babagan upacara tradhisional ingkang wonten ing Kabupaten Kebumen. Rasa kekeluargaan saha solidaritas ingkang sampun wonten ing Desa Karangdhuwur mugi-mugi saged dipunjagi dumugi samangke. Pemerintahan Kebumen kedahipun langkung saged biyantu utawi merhatekaken Desa Karangdhuwur ingkang sampun nguri-uri manuk lawet. Manuk lawet menika minangka lambang saking kota Kebumen,
pramila sampun ngantos manuk lawet menika punah utawi boten wonten ingkang nguri-uri malih. Langkung sae menawi dipunwontenaken reboisasi wonten ing Desa Karngdhuwur mliginipun sakitar Guwa Nagasari, ngengingi asiling undhuhan susuh lawet ingkang langkung sakedhik jalaran alasipun menika sami gundhul. C. Implikasi Panaliten upacara ngundhuh susuh lawet wonten ing Desa Karangduwur Kecamatan Ayah, Kabupaten Kebumen menika saged dipunginakaken kangge salah satunggaling acuan wonten ing babagan pendidikan mliginipun babagan foklor. Adhedhasar folklor ingkang wonten menika pramila saged pikantuk pangetahuan utawi ilmu saha pamahaman ngengingi tata cara salah satunggaling desa ingkang nindakaken ritual upacara tradhisional minangka panyuwunan dhateng Gusti Ingkang Maha Agung supados anggenipun ngundhuh susuh lawet menika saged katindakaken kanthi lancar, boten wonten alangan satunggal menapa. 151
DHAFTAR PUSTAKA Danandjaja, James. 2007. Folklor Indonesia Ilmu Gosip, Dongeng, dan lain-lain. Jakarta: PT Pustaka Utama Grafiti. Endraswara, Suwardi. 2006. Metodologi Penelitian Kebudayaan.Yogyakarta: UGM Press. -------. 2006. Metode, Teori, Teknik Penelitian Kebudayaan, Epistemologi dan Aplikasi.Yogyakarta:Pustaka Widyatama. Ideologi, -------. 2006. Mistik Kejawen Sinkretisme, Simbolisme, dan Sufisme dalam Budaya Spiritual Jawa.Yogyakarta: Narasi. Herusatoto, Budiono. 1991. Simbolisme dalam Budaya Jawa. Yogyakarta: PT Hanindita Dalam Budaya Jawa. Koentjaraningrat. 1990. Pengantar Ilmu Antropologi. Jakarta : PT.Rineka Cipta. Muhadjir, Neong. 2000. Metodologi Penelitian Kualitatif. Bandung : PT Remaja Rosdakarya. Moleong, Lexy. 2002. Metode Penelitian Kualitatif.Bandung: PT Remaja Rosdakarya. Prastiwi, Aning Dwina. 2012. Upacara Tradisi Ngrowod Desa Girikerto, Kecamatan Turi, Kabupaten Sleman. Skripsi S1. Yogyakarta: Program Studi Pendidikan Bahasa Jawa, FBS UNY. Purwadi. 2009. Folklor Jawa.Yogyakarta: Pura Pustaka. -------. 2007. Pranata Sosial Jawa.Yogyakarta: Cipta Karya. Sardjoko. 2009. Sekilas Tentang Tari Lawet Mulok Sekolah Dasar. Diktat.Kebumen: Penilik Kebudyaan Kantor DepDikBudCam Alian. Soekomo, R. 1981. Pengantar Sejarah Kebudayaan Indonesia. Yogyakarta: Kanisius. Soepanto. 1992. Upacara Tradisional Sekaten Daerah Istimewa Yogyakarta. Yogyakarta: DepDikBud. Sujarno. 2008. "Upacara Ngundhuh Sarang Burung Walet Di Karangbolong". Patrawidya,9,1,hal 241-262. 152
Lampiran 01 PETA DESA KARANGDHUWUR, KECAMATAN AYAH, KABUPATEN KEBUMEN 153
Lampiran 02 CATHETAN LAPANGAN OBSERVASI I Dinten/ Tanggal : Rabu, 12 Desember 2012 Tabuh : 08.10 WIB Papan : Balai Desa Karangdhuwur Babagan : Profil Desa A. Deskripsi Setting Panaliten 1. Letak Geografis Desa Karangdhuwur Upacara ngundhuh susuh lawet menika katindakaken wonten ing Desa Karangdhuwur. Desa Karangdhuwur menika manggen wonten ing Kecamatan Ayah Kabupaten Kebumen. Jarak Desa Karangdhuwur saking kutha Kebumen inggih menika 55 Km, kirang langkung satunggal jam saking kutha Kebumen menawi ngginakaken motor. Wiyaripun Desa Karangdhuwur inggih menika 231,2 ha/m2. Jarak kasebut saged dipuntempuh ngginakaken kendaraan umum utawi pribadi. Margi tumuju wonten ing Desa Karangdhuwur menika sampun dipunaspal saha alus ananging marginipun manjat tumurun. Desa Karangdhuwur menika wonten ing daerah pesisir utawi pantai. Desa Karangdhuwur menika caket kalihan pantai Ayah utawi pantai Logendhing, kirang langkung kalih kilometer saking pantai Ayah. Desa Karangdhuwur ugi caket kalihan Pantai Suwuk, kirang langkung tigang kilometer saking pantai Suwuk. Desa Karangdhuwur miturut administratif winatesan kalihan tlatah sanesipun kados ing ngandhap menika: wates sisih ler : Desa Argopeni, Kecamatan Banyumas
wates sisih kidul : Desa Samudra India, Kecamatan Samudra India wates sisih wetan : Desa Srati, Kecamatan Buayan wates sisih kilen : Desa Argopeni, Kecamatan Cilacap Gambar peta Desa Karangdhuwur saged dipunpriksani wonten ing ngandhap menika. Gambar I: Peta Desa Karangdhuwur (Doc.Zuhri) Deskripsi setting panaliten menika gadhah ancas supados sadaya masarakat mliginipun masarakat Kabupaten Kebumen mangertos ancer-ancer kalihan papan ingkang ngawontenaken upacara ngundhuh susuh lawet kanthi langkung cetha. Para masarakat ugi mangertos alat transportasi menapa kemawon ingkang saged dipunginakaken menawi badhe tindak dhateng Desa Karangdhuwur saha saged mangertos kinten-kinten dangunipun dhateng Desa Karangdhuwur menawi saking kuthanipun Kebumen. Manuk lawet menika minangka lambang saking kutha Kebumen, pramila masarakat Kebumen ugi kedah mangertos papan ingkang nguri-nguri manuk lawet menika. 154
Gambar papan-papan ingkang dipunginakaken kangge upacara ngundhuh susuh lawet saged dipunpriksani wonten ing ngandhap menika. Gambar II: Denah papan panaliten (Doc.Zuhri) Katrangan: 1. dalemipun Bapak Sapon 5. Guwa Conto 2. Pasren 6. dalemipun Bapak Lurah 3. Balai Desa Karangdhuwur 7. Kemujan 4. Lapangan SMP Diponegoro 8. Guwa Nagasari 155
Papan ingkang wonten gegayutanipun kalihan upacara ngundhuh susuh lawet ing Desa Karangdhuwur inggih menika dalemipun Bapak Sapon, menika minangka papan kangge olah-olah kalihan ngracik sajen. Pasren ingkang wonten ing dalemipun Bapak Sapon kangge masang sajen. Tanah lapang utawi lapangan (ngajeng SMP Diponegoro Karangdhuwur), menika minangka papan kangge adicara hiburan ingkang arupi kuda lumping, tari topeng kalihan tari lengger. Guwa Conto minangka papan kangge pamentasan wayang ingkang prasaja. Dalemipun Bapak Lurah Karangdhuwur, menika papan ingkang kangge mragat maesa, olah-olah saha kenduren. Kemujan minangka papan kangge pasang sajen. Papanipun menika wonten ing caket Guwa Nagasari. Guwa nagasari inggih menika papan ingkang badhe kangge ngundhuh susuh lawet. Deskripsi papan- papan ingkang kangge upacara ngundhuh susuh lawet menika dipunkajengaken supados para masarakat boten namung mangertos papan ingkang ngawontenaken upacara ngundhuh susuh lawet, ananging ugi mangertos wonten pundi kemawon papan-papan ingkang dipunginakaken kangge upacara ngundhuh susuh lawet ing Desa Karangdhuwur. 2. Kependudukan Adhedhasar format profil desa dan kelurahan Desa Karangdhuwur, gunggungipun tiyang jaler inggih menika 2327 tiyang, gunggungipun tiyang estri inggih menika 2299 tiyang, gunggungipun sadaya warga Desa Karangdhuwur inggih menika 4626 tiyang. Gunggungipun kepala keluarga wonten ing Desa Karangdhuwur inggih menika 1405 kepala keluarga. Antawis gunggungipun
tiyang jaler kalihan estri wonten ing Desa Karangdhuwur menika radi imbang. Tabel wonten ing ngandhap menika nedahaken gunggungipun warga Desa Karangdhuwur adhedhasar umuripun. Tabel 1: Kependudukan Desa Karangdhuwur Estri Jaler Umur 00 - 14 taun 551 537 15 - 19 taun 171 165 20 - 24 taun 176 186 25 - 29 taun 166 163 30 - 3 taun 327 333 40 - 49 taun 342 364 50 - 59 taun 382 362 60 taun langkung 214 187 Gunggung Sadaya 2327 2299 Penduduk 4626 tiyang Monografi Desa Karangdhuwur Adhedasar asiling panaliten, informan ingkang mangertosi babagan mula bukaning upacara ngundhuh susuh lawet yuswanipun antawis sakawan dasa taun langkung. Para informan ingkang yuswanipun antawis tigang dasanan menika kirang mangertos babagan mula bukanipun upacara ngundhuh susuh lawet. Cathetan Refleksi I: 1. Upacara ngundhuh susuh lawet menika dipuntindakaken wonten ing Desa Karangdhuwur 2. Desa Karangdhuwur inggih menika desa ingkang manggen wonten ing Kecamatan Ayah, Kabupaten Kebumen 157
3. Papan ingkang badhe dipunginakaken kangge upacara ngundhuh susuh lawet wonten enem papan, inggih menika dalemipun Bapak Lurah, dalemipun Bapak Sapon, Pasren, Kemujan, Lapangan ngajeng SMP Diponegoro Desa Karangdhuwur saha Guwa Conto. 4. Gunggungipun sadaya warga Desa Karangdhuwur inggih menika 4626 tiyang. Gunggungipun tiyang jaler inggih menika 2327 tiyang menawi tiyang estrinipun inggih menika 2299 tiyang. 158
CATHETAN LAPANGAN OBSERVASI II Dinten/ Tanggal : Kemis, 13 Desember 2012 Tabuh : 06.30 WIB Papan : Dalemipun Bapak Lurah Babagan : Cecawis kabutuhan olah-olah A. Asiling Observasi Dinten kemis surya kaping 13 Desember 2012 kinten-kinten tabuh 06.30 WIB, Ibu Lurah tumbas kabutuhan kangge olah-olah kenduren. Ibu Lurah tumbas kabutuhan olah-olah wonten ing peken caket saking Desa Karangdhuwur namanipun Peken Ayah. Peken Ayah menika langkung caket saking dalemipun Ibu Lurah, pramila Ibu Lurah tumbas sadaya kabutuhan olah-olah wonten ing Peken Ayah. Ibu Lurah tindak Peken ngginakaken motor. Kabutuhan olah-olah ingkang sampun dipuntumbas menika dipuntumpakaken becak, amargi menawi dipunbekta Ibu Lurah sedaya ngginakaken motor boten saged ngengingi kabutuhan olah-olahipun menika kathah. Artanipun kangge tumbas kabutuhan olah-olah menika dipunparingi saking pangarsa pangundhuhan susuh lawet inggih menika Bapak Lurah. Kabutuhan ingkang dipuntumbas inggih menika wonten wos, mi kriting satunggal bal, mi soun, minyak goreng, kobis, buncis, wortel, tomat, keputren, sawi ijo, kenthang, muncang sledri, lombok abang, lombok ijo, kecap botolan, jeruk nipis, kecambah, gandul, tempe ingkang dipunbungkus ngginakaken godhong, tahu, jago warni menapa kemawon ingkang wigati menika pitik lanang, lalapan ingkang isinipun kacang dawa, timun, pete, kecambah ijo saha terong ijo, peyek, krambil ingkang sampun dipunbersihi, tigan pitik, glepung ingkang dipunbungkus plastik bening. Ibu Lurah ugi tumbas kopi, gendhis kalihan teh minangka kabutuhan kangge damel unjukan kangge para karyawan ingkang sami nyambet damel. 159
Kabutuhan olah-olah menika sadaya dipunwadhahi ngginakaken bagor utawi pusri. Kabutuhan ugi wonten ingkang dipunwadhahi kresek ageng werni cemeng kalihan werni lorek (cemeng kalihan pethak). Bumbon dipuntumbas inggih menika bumbon ingkang jangkep wonten brambang ingkang dipunwadhahi plastik bening, bawang, sarem plastikan. Bumbon sanesipun inggih menika wonten ketumbar, kemiri, salam, mrica, pala, kunir, laos kalihan jahe menika dipunwadhahi ngginakaken kertas. Sadaya kabutuhan kangge olah-olah menika dipuntumbas wonten ing wande ingkang beda-beda ananging taksih wonten ing salebeting Peken Ayah. Gambar I : Kabutuhan olah-olah (Doc.Zuhri) 160
Ibu Lurah rampung tumbas kabutuhan kangge olah-olah kinten-kinten tabuh 11.00 WIB. Ibu Lurah dumugi wonten dalem menika antawis tabuh 11.15 WIB. Ibu Lurah salajengipun bekta kabutuhan olah-olah dhateng pawon. Kabutuhan olah-olah menika saperangan dipunparingaken wonten ing panampan bunder werni coklat. Ingkang dipunparingaken wonten ing panampan inggih menika wonten kobis, wortel, krambil, brambang, tempe, glepung, lombok abrit ageng, muncang sledri saha tigan. Kabutuhan olah-olah sanesipun inggih menika dipunparingaken wonten ing lantai kalihan rinjing. Kabutuhan ingkang wonten ing lantai inggih menika wonten mi kriting, mi soun, kacang dawa, bawang, saha bumbon-bumbon, panyedap rasa. Kabutuhan kangge damel unjukan menika dipunparingaken wonten ing panampan alit. Cathetan Refleksi II : 1. Kabutuhan olah-olah dipuntumbas wonten ing dinten kemis surya kaping 13 Desember 2012 kinten-kinten tabuh 06.30 WIB. 2. Ibu lurah inggih menika tiyang ingkang tumbas kabutuhan kangge olah-olah 3. Kabutuhan olah-olah menika dipuntumbas wonten ing Peken Ayah 4. Kabutuhan olah-olah ingkang dipuntumbas Ibu Lurah menika wonten bumbon sacekapipun, wos, janganan saha kabutuhan kangge damel unjukan 5. Kabutuhan olah-olah dipuntumbas dinten kemis supados dinten jumuwahipun boten kesesa 161
CATHETAN LAPANGAN OBSERVASI III Dinten/ Tanggal : Kemis, 13 Desember 2012 Tabuh : 06.30 WIB Papan : Lapangan ngajeng SMP Diponegoro Karangdhuwur Babagan : Cecawis papan upacara ngundhuh susuh lawet A. Asiling Observasi Papan ingkang badhe dipunginakaken kangge upacara ngundhuh susuh lawet wonten enem papan. Enem papan ingkang dipunginakaken upacara ngundhuh susuh lawet inggih menika dalemipun Bapak Lurah minangka papan kangge mragat maesa kalihan kenduren, lapangan SMP Diponegoro Karangdhuwur kangge adicara hiburan. Lapangan SMP Diponegoro Karangdhuwur menika mapan wonten ing sawingkingipun Balai Desa Karangdhuwur. Papan salajengipun inggih menika dalemipun Bapak Sapon kangge papan olah-olah sajen kalihan pasang sajen wonten ing Pasren. Pasren menika wonten ing salebeting dalemipun Bapak Sapon. Papan sanesipun inggih menika Kemujan minangka papan ingkang ugi kangge pasang sajen, ananging Kemujan menika wonten ing sacaketipun Guwa Nagasari. 1. Cecawis panggung 2. Cecawis tratag 162
163 Tabuh 08.00 WIB para karyawan sami miwiti cecawis papan kangge upacara ngundhuh susuh lawet, ananging wonten karyawan ingkang rawuhipun menika keri amargi nembe kemawon wonten urusan. Papan ingkang kedah dipunsamektakaken rumiyin inggih menika namung wonten ing lapangan SMP Diponegoro. Cecawis papan dipunwiwiti kanthi damel panggung. Para karyawan salajengipun sami masang tratag. Tratag dipunpasang supados ingkang sami ninggali kalihan tiyang ingkang nabuh gamelan menika boten kapanasan ugi ngawekani menawi jawah. Para karyawan ugi nata meja kalihan kursi kangge lenggah para rawuh ingkang badhe ninggali. Ingkang kaping pungkasan inggih menika masang janur. Masang janur menika minangka salah satunggaling tandha menawi upacara ngundhuh susuh lawet badhe dipuntindakaken ngenjangipun utawi dinten Jumuwah. Para karyawan salajengipun sami nyapu papan ingkang badhe dipunginakaken kangge upacara ngundhuh susuh lawet menika. Tabuh 11.00 WIB cecawis papan rampung. Para karyawan salajengipun sami kondur wonten ing dalemipun piyambak-piyambak antawisipun tabuh 11.15 WIB. Cathetan Refleksi III : 1. Cecawis papan menika namung dipuntindakaken wonten ing lapangan SMP Diponegoro, kinten-kinten tabuh 08.00 WIB 2. Para karyawan inggih menika tiyang-tiyang ingkang nyambet damel cecawis papan kangge upacara ngundhuh susuh lawet 3. Cecawis papan dipunwiwiti kanthi damel panggung, salajengipun sami masang tratag, nata meja kalihan kursi, masang janur saha nyapu papan ingkang badhe dipunginakaken kangge upacara ngundhuh susuh lawet menika 4. Kabutuhan kangge papan menika sadaya nyewa wonten ing papan panyewanan 5. Cecawis papan menika rampung kinten-kinten tabuh 11.00 WIB
CATHETAN LAPANGAN OBSERVASI IV Dinten/ Tanggal : Jumuwah, 14 Desember 2012 Tabuh : 06.00 WIB Papan : Dalemipun Bapak Lurah Karangdhuwur Babagan : Upacara Ngundhuh Susuh Lawet A. Asiling Observasi Dinten Jumuwah surya kaping 14 Desember 2012 tabuh 06.00 WIB dipunwiwiti upacara ngundhuh susuh lawet. Adicara ingkang sapisan inggih menika mragat maesa. Maesa ingkang dipunpragat menika werni cemeng kecoklatan, amargi sampun dados adat saking jaman rumiyin menawi mragat maesa menika werni cemeng semu coklat. Maesa dipuntumbas dinten Setu wonten ing Peken Sokaraja. Peken Sokaraja menika wonten ing Kabupaten Purbalingga. Reginipun maesa inggih menika antawis sangang juta. Bapak Suseno inggih menika tiyang ingkang dipundhawuhi kalihan Bapak Lurah supados tumbas maesa. Bapak Suseno menika tiyang ingkang biasa dol-tinuku maesa kangge piyambak, pramila reginipun saged langkung mirah saha sampun mangertos papan ingkang kangge biasa tumbas maesa. Maesa saderengipun dipunpragat menika dipunrumat wonten ing dalemipun Bapak Suseno. Gambar I : Maesa dipuntaleni ing wit (Doc.Zuhri) 164
Maesa saderengipun dipunpragat, dipuntaleni rumiyin wonten ing wit pelem arumanis. Pelem arumanis menika wonten ing sakiwa dalemipun Bapak Lurah. Maesa boten kedah dipuntaleni wonten ing wit pelem, ananging wonten ing dalemipun Bapak Lurah menika wit ingkang kiat namung wit pelem. Pramila maesa menika dipuntaleni wonten ing wit pelem sinambi nengga luangan ingkang kangge mragat menika dipundamel. Maesa dipuntaleni supados maesa menika boten ucul. Maesa menika dipunparingi pakan wonten ing ngandhapipun inggih menika rumput saha wedang ingkang dipunwadhahi ember werni cemeng, supados maesa menika boten kangelihen. Maesa salajengipun dipunbekta wonten ing papan ingkang badhe dipunginakaken kangge mragat inggih menika ngajeng dalemipun Bapak Lurah. Gambar II : Maesa badhe dipunbekta wonten ing caket luangan (Doc.Zuhri) Para karyawan cecawis papan kangge mragat maesa nalika maesa menika dipuntaleni wonten ing wit. Papan ingkang kangge mragat menika awujud siti ingkang dipunpacul utawi luangan ingkang dipundamel dening para karyawan. Siti dipunpacul ngginakaken pacul kalihan kayu ingkang kinten-kinten dawanipun sameter. Kayu menika ngandhapipun sampun dipunlancipi supados samangke dados nancep wonten ing siti, amargi kayu menika samangke badhe dipundadosaken pathok saperlu kangge naleni maesa supados maea boten ucul saha saged langkung caket kalihan luangan. 165
Gambar III : Cecawis papan kangge mragat maesa (Doc.Zuhri) Salah satunggaling karyawan menika maringi baskom wonten ing salebeting luangan. Baskom menika werni abu-abu, ananging baskom menika saged werni menapa kemawon. Baskom menika gadhah ancas kangge nadhahi rah maesa. Rah maesa dipuntadhahi saperlu kangge sajen. Karyawan ugi maringi sarem sakedhik wonten ing salabeting baskom. Sarem menika gadhah ancas supados rah maesa saged enggal kenthel. Kayu kinten-kinten dawanipun sameter mapan wonten ing sanginggilipun baskom kangge papan gulu maesa. Kayu pring ugi wonten ing sangandhapipun awak maesa kangge nyangga awak maesa. Baskom ugi dipunsarapi ngginakaken godhong jati supados baskom boten kotor. Gambar IV: Maesa saweg dipunpapanaken (Doc.Zuhri) 166
167 Para karyawan salajengipun sami kumpul wonten ing pinggir luangan. Maesa dipunrubuhaken, ndhase wonten ing sisih kidul, wondene sikil maesa wonten ing sisih ler madhep kiblat. Cangkem maesa dipuntaleni ngginakaken tambang werni biru. Tambang menika boten kedah werni biru ananging saged werni menapa kemawon, ingkang wigati tambangipun menika kiat kangge nali. Cangkem ugi dipunidek ngginakaken samparanipun salah satunggaling karyawan. Salah satunggaling karyawan menika nyepengi gulu kalihan ndhas maesa, karyawan sanesipun wonten ingkang nyepeng linggis kangge nahan cangkem maesa, wonten ingkang nyepengi sikil maesa ingkang ngajeng, wonten ingkang nyepengi sikil maesa ingkang wonten ing wingking. Gambar V: Maesa saweg dipunpragat (Doc.Zuhri) Karyawan sanesipun nyepengi awak maesa. Karyawan ugi wonten ingkang nyepengi buntut maesa, nyepengi kayu pring ingkang kangge nyangga awak maesa saha wonten ingkang mragat ngginakaken asta tengen, asta kiwanipun menika nyepengi godhong gedhang kangge nutupi gulu maesa supados rahipun boten muncrat-muncrat. Maesa dipunpragat ngginakaken bendho ingkang landhep kanthi ngucapaken donga. Donganipun inggih menika bismillahirohmanirohim kalihan syahadat, inggih menika Ashadualaillahailallah Biasanipun ingkang bagian mragat menika kaum Desa Karangdhuwur. Mragat maesa menika rampung tabuh 06.32 WIB.
168 Gambar VI: Godhong krambil kangge sarap daging maesa (Doc.Zuhri) Maesa sasampunipun dipunpragat dipunbekta wonten ing ngajeng dalemipun Bapak Lurah. Ananging wonten ing sisih wetan utawi sisih kiwanipun papan ingkang kangge mragat. Para karyawan sami cecawis godhong krambil ingkang taksih werni ijem tua. Godhong menika pikantuk saking wit krambilipun Bapak Lurah ingkang wonten ing pakarangan. Karyawan susuh lawet ngepet godhong krambil ngginakaken bendho ingkang landhep, saderengipun mragat maesa. Godhong krambil menika minangka papan kangge ngelet maesa. Gambar VII : Maesa saweg dipunkelet (Doc.Zuhri)
169 Ngelet maesa ngginakaken lading kalihan bendho ingkang landhep. Maesa dipuncepengi dening para karyawan. Saperangan karyawan menika nyepengi sikil maesa, saperangan karyawan sanesipun nyepeng lading utawi bendho kalihan ngelet maesa. Karyawan ugi wonten ingkang nyepengi kayu wonten ing sainggile maesa, amargi maesanipun menika dipungantung ngginakaken kayu. Para karyawan ingkang sami ngelet menika ngginakaken ageman ingkang santai. Gambar VIII: Daging dipunperang ngginakaken godhong jati (Doc.Zuhri) Daging maesa salajengipun dipunperang ngginakaken godhong jati werni ijem. Daging maesa menika dipunperang kangge sajen. Kaume utawi ingkang mragat menika pikantuk gulu maesa. Bapak Lurah kalihan carik menika pikantuk polo goro utawi daging ingkang wonten ing tulang belakang. Kebayan menika pikantuk dingklik utawi sikil maesa satunggal. Para karyawan ugi pikantuk daging maesanipun ananging sacekapipun. Daging maesa ingkang langkung kathah menika dipunginakaken kangge kendurenan. Daging maesa ingkang badhe dipunginakaken kangge sajen inggih menika sadaya saperangan ingkang wonten ing awak maesa inggih menika wonten kulit, daging, jeroan upaminipun wonten usus, ati, jantung, babad, limpa, kalihan rahipun ugi kangge sajen. Daging ingkang kangge sajen kalihan sanesipun menika sasampunipun dipunbungkus ngginakaken godhong jati, salajengipun dipunbungkus ngginakaken plastik kresek lorek-lorek (werni pethak kalihan cemeng).
Daging maesa ingkang kangge para karyawan dipunanter dhateng dalemipun piyambak-piyambak saha dipunolah piyambak-piyambak. Gambar IX : Getih mentah badhe kangge sajen (Doc.Zuhri) Rah maesa ingkang dipuntadhahi ngginakaken baskom, dipunpedheti ngginakaken mangkok alit. Rah maesa salajengipun dipunparingaken wonten ing godhong jati ingkang sampun dipunbentuk kados mangkok. Godhong jati menika sakiwa tengenipun sampun dipuntubles ngginakaken sada. Para karyawan biasa nyebat takir. Rah samangke badhe dipunanter dhateng dalemipun Bapak Sapon minangka tiyang ingkang dipuntuwakakwen. Rah maesa menika samangke badhe dipunolah kalihan juru olah-olah sajen inggih menika Ibu Mairah (garwanipun Bapak Sapon). Gambar X : Daging dipuncacag badhe dipunolah (Doc.Zuhri) 170
171 Daging saderengipun dipunolah, dipuncacag rumiyin dados alit-alit wonten ing satengenipun dalem Bapak Lurah Karangdhuwur dening para juru olah-olah ingkang estri ugi dipunbiyantu kalihan salah satunggaling karyawan ingkang kakung. Daging dipuncacag ngginakaken lading ingkang landhep wonten ing talenan ingkang dipunlemeki godhong gedhang. Daging ingkang sampun dipuncacag alit-alit dipunparingaken wonten ing godhong gedhang, ingkang salajengipun dipunparingaken wonten ing rantang, baskom, kalihan tas plastik. Rantang menika kangge wadhah usus maesa. Tas plastik menika dipunginakaken kangge wadhah daging-daging maesa. Daging maesa ingkang dipunginakaken kangge kenduren menika dipunparingaken wonten ing dalemipun Bapak Lurah. Dalemipun Bapak Lurah amargi dalemipun Bapak Lurah menika minangka pusat kagiyatan upacara ngundhuh susuh lawet ingkang samangke kangge papan kenduren. Cathetan Refleksi IV : 1. Dinten Jumuwah surya kaping 14 Desember 2012 tabuh 06.00 WIB dipunwiwiti upacara ngundhuh susuh lawet 2. Upacara ngundhuh susuh lawet menika dipunwiwiti kanthi mragat maesa. Maesa salajengipun dipunkelet saha dipunperang 3. Maesa dipunpragat wonten ing dalemipun Bapak Lurah minangka pnagarsa pangundhuhan susuh lawet 4. Para karyawan menika tiyang-tiyang ingkang mragat, ngelet saha merang maesanipun 5. Getih dipuntadhahi ngginakaken baskom saperlu kangge sajen wonten ing upacara ngundhuh susuh lawet 6. Maesa dipunperang dados tiga inggih menika kangge kenduren, sajen saha para karyawan
CATHETAN LAPANGAN OBSERVASI V Dinten/ Tanggal : Jumuwah, 14 Desember 2012 Tabuh : 07.45 WIB Papan : Dalemipun Bapak Lurah Karangdhuwur Babagan : Olah-olah kangge kenduren A. Asiling Observasi Dinten Jumuwah antawis tabuh 07.45 WIB para juru olah-olah sami olah-olah wonten ing dalemipun Bapak Lurah. Juru olah-olah ingkang khusus olah-olah kangge kenduren menika tiyang ingkang sampun biasanipun olah-olah kangge kenduren ngundhuh susuh lawet. Para juru olah-olah anggenipun olah-olah kangge upacara ngundhuh susuh lawet menika boten pikantuk dipuncicipi, pramila Ibu Lurah menika milih tiyang ingkang saged dipunpercaya. Para juru olah-olahipun inggih menika wonten Ibu Lurah saha tangga tepalih ingkang awit rumiyin olah-olah kangge adicara ngundhuh susuh lawet. Sayuran ingkang sampun dipunsamektakaken saking dinten kemis, dipunolah kangge adicara kenduren. Kagiyatan olah-olah wonten ing dhapur inggih menika wonten ingkang rajang-rajang sayuran, rajang-rajang daging maesa, wonten ingkang cecawis bumbon-bumbonipun, wonten ingkang nyambel. Juru olah-olah ugi wonten ingkang mesusi wos, wonten ingkang ngoceti kenthang, wonten ingkang damel unjukan kangge para karyawan saha wonten ingkang saweg godhog wedang. Gambar I : Kagiyatan olah-olah (Doc.Zuhri) 172
173 Olahan ingkang dipundamel dening para juru olah-olah kangge kenduren wonten oseng-oseng inggih menika oseng-oseng mi bihun kalihan oseng-oseng mi kriting, oseng-oseng gandhul, oseng-oseng kacang panjang dicampur wortel kalihan keputren, oseng tempe dicampur lombok ijo ingkang ageng, oseng-oseng tahu dicampur kentang. Olahan ingkang dipunoseng caranipun olah-olah inggih menika brambang, bawang, lombok dipungoreng ngangge lisah sakedhik dipunparingi gendhis jawi, salajengipun janganan utawi ingkang badhe dipunoseng menika dipunlebetaken wonten ing wajan, dipunaduk kalihan bumbu wau dipunsukani sarem kalihan micin utawi panyedap rasa. Oseng ingkang sampun sampun mateng menika dipunangkat, dipunwadhahi wonten ing baskom menapa blastrang. 3 4 1 2 5 Gambar II : Macem oseng-oseng (Doc.Zuhri) 6 Katrangan: 1. oseng-oseng gandhul 4. oseng-oseng mi kriting 2. oseng-oseng mi bihun 5. oseng-oseng kacang panjang 3. oseng-oseng tempe kalihan dipuncampur keputren kalihan lombok ijo wortel Olahan sanesipun inggih menika sop daging maesa. Sop daging bumbu olah- olahipun inggih menika bawang, mrica, sarem, gendhis pasir kalihan dipuntambahi panyedap rasa. Semur maesa bumbu olah-olahipun inggih menika
brambang, bawang, kecap, sarem, kemiri, ketumbar, pala kalihan kayu manis. Cara olah-olahipun inggih menika minyak dipunpanasaken, bumbu alusipun kalihan godhong salam dipunlebetaken wonten ing wajan dipunparingi toya, wiji pala, kayu manis, kecap, kalihan sarem, dipunaduk dumugi rata, menawi sampun umeb daging dipunlebetaken dumugi daging empuk. Daging ingkang sampun mateng samangke dipunparingaken wonten ing baskom ageng. Olahan rendang maesa bumbunipun inggih menika brambang, bawang, lombok dipuntumbuk kanthi alus dipuncampur kalihan dagingipun dipunungkep kanthi empuk, dipuntambahi godhong jeruk, salam, laos saha sere. Daging ingkang sampun empuk dipuncampur kalihan santen. Menawi daging sampun mateng dipunwadhahi wonten ing mangkok ageng. Daging maesa goreng inggih menika namung daging maesa dipungoreng. Daging saderengipun dipunungkep rumiyin ngginakaken bumbu brambang, bawang, ketumbar, jahe, kunir, kemiri, laos kalihan sarem, dipunuleg dados satunggal dipuntambahi godhong salam kalihan sere. Olahan ingkang namanipun becek inggih menika sami kalihan gule. Cara olah-olahipun inggih menika bumbu alus (brambang, bawang, lombok, ketumbar) dipuntumis dpuniparingi sere, laos, godhong jeruk, kalihan kapulaga, daging dipunlebetaken wonten ing waja dipuncampur kalihan bumbu menika dumugi daging werninipun beda, dipunparingi sarem, gendhis jawi, santen, salajengipun dipunaduk dumugi umeb, menawi sampun mateng becek dipunwadhahi wonten ing mangkok. Gadhon inggih menika daging dipuncacag utawi dipunblendher salajengipun dipunparingi santen dipunaduk dados satunggal dipunparingi bumbu brambang, bawang, ketumbar, jahe, kunir, kemiri, laos, kalihan sarem ingkang sampun dipunuleg dados satunggal dipuntambahi godhong salam kalihan sere. Daging maesa menika dipunbungkus ngginakaken godhong gedhang utawi ditum, salajengipun nembe dipun-dang wonten ing panci ageng. 174
5 1 6 2 3 7 4 Gambar III : Olahan kangge Kenduren (Doc.Zuhri) Katrangan : 1. sop daging maesa 5. rendang daging maesa 2. gadhon 6. daging maesa goreng 3. becek 7. ingkung 4. semur daging maesa Olahan ingkang pungkasan inggih menika ingkung. Ingkung menika ayam jago wutuh dipun-dang. Ayam menika salajengipun dipunparingi bumbu brambang, bawang, lombok ketumbar, jahe, kunir, kemiri, laos, kalihan sarem ingkang sampun dipunuleg dados satunggal. Olahan salejengipun dipuntambahi godhong salam kalihan sere. Bumbu menika salajengipun dipuntumis. Daging ayam wau dipunlebetaken wonten ing dandang. Daging menawi sampun mateng dipunparingaken wonten ing piring. 175
7 1 2 3 4 8 5 9 10 6 11 Gambar IV : Piranti Olah-olah (Doc.Zuhri) Katrangan: 1. baskom 7. piring 2. mangkok 8. panci 3. irus 9. kompor 4. dandang 10. erok 5. waja 11. soled 6. pawon Pirantining kangge olah-olah inggih menika wonten waja ginanipun kangge goreng. Panci ginanipun kangge nggodog. Panci presto menika kangge mresto daging supados empuk. Soled, erok, irus menika ginanipun kangge mendhet olahan saking waja. Kompor gas kalihan pawon ginanipun kangge olah-olah. Dandang menika kangge nggodog toya ingkang kathah ugi kangge olah-olah wos ingkang kathah. Baskom, mangkok kalihan piring menika ginanipun kangge wadhah olahan ingkang sampun mateng. 176
7 1 2 8 3 4 5 9 Gambar V : Piranti Olah-olah (Doc.Zuhri) 6 Katrangan: 1. talenan 6. cobek utawi ciri 2. lading 7. cepon 3. centhong kayu 8. tampah 4. rinjing 9. lumpang 5. muthu Piranti sanesipun inggih menika talenan. Talenan menika ginanipun kangge papan rajang-rajang. Lading menika kangge ngrajang utawi ngiris. Tampah menika kangge wadhah sayur menapa ubarampe ingkang badhe dipunolah. Cepon ugi kangge wadhah sayur ingkang sampun dipunkumbah kalihan kangge mesusi wos. Ciri utawi cobek saha muthu menika kangge nyambel. Lumpang ginanipun kangge mbebek bumbon ingkang kathah. Centhong kayu ingih menika kangge mendhet sega. Piranti olah-olah ingkang kaping pungkasan inggih menika rinjing. Rinjing inggih menika dipunginakaken kangge wadhah mi kriting kalihan pete ugi kangge wadhah wos saderenge dipunpesusi kalihan kangge wadhah sega. 177
Cathetan Refleksi V : 1. Dinten Jumuwah antawis tabuh 07.45 WIB para juru olah-olah sami olah-olah wonten ing dalemipun Bapak Lurah. 2. Olahan ingkang wonten ing kendurenan inggih menika oseng-oseng, sop daging maesa, gadhon, becek, semur daging maesa, rendang daging maesa, daging maesa goreng, saha ingkung 3. Pirantining kangge olah-olah inggih menika baskom, mangkok, irus, dandang, waja, pawon, piring, panci, kompor, erok, soled, talenan, lading, centhong kayu, rinjing, muthu, cobek utawi ciri, cepon, tampah, saha lumpang. 178
CATHETAN LAPANGAN OBSERVASI VI Dinten/ Tanggal : Jumuwah, 14 Desember 2012 Tabuh : 08.30 WIB Papan : Dalemipun Bapak Sapon Babagan : Damel sajen A. Asiling Observasi Daging kalihan rah maesa saderengipun dumugi utawi dipunanter dhateng dalemipun Bapak Sapon, Ibu Mairah minangka garwanipun Bapak Sapon sampun cecawis saperangan sajen. Saperangan sajen ingkang dipunsamektakaken rumiyin inggih menika pula. Pula inggih menika ketan dipungoreng sangan dipunparingi gendhis jawi kalihan parudan krambil. Pula kangge sesembahan makhluk ingkang kasat mata kalihan boten kasat mata, sajen menika dipunkajengaken menawi antawisipun makhluk-makhluk menika boten sami ganggu. Gambar I: Pula (Doc.Zuhri) Brambang kalihan lombok ingkang samangke kantun dipuntambahi getih wentah namanipun cokbang. Cokbang maknanipun inggih menika rah menika minangka simbol raos wantun ingkang ageng. Sajen sanesipun inggih menika wujud sega. Seganipun menika werni sakawan inggih menika wonten uncet, sega golong, sega tampon, kalihan kepyar. Cara damelipun sega menika sami kemawon ananging namung bentuk utawi wujudipun ingkang beda. 179
Cara damel sega inggih menika wos dipunpesusi dipunparingi toya, toyanipun menika sak ros astanipun juru olah-olah, dipunparingaken wonten ing magic com dipuntengga antawisipun satengah jam, sasampunipun mateng menika sampun saged dipunsebat sega. Gambar II: Sega golong (Doc.Zuhri) Gambar III: Uncet (Doc.Zuhri) Wujud uncet inggih menika sega ingkang dipundamel kados tumpeng ananging alit kalihan pucukipun menika radi tumpul utawi boten lancip. Uncet menika gunggungipun kalih. Sega golong menika sega ingkang dipundamel bunder utawi dipunkepel-kepel rumiyin, gunggungipun sega golong menika wonten kalih. Gambar IV: Sega tampon (Doc.Zuhri) Gambar V: Kepyar (Doc.Zuhri) 180
Sega tampon inggih menika sega ingkang dipundamel satengah lingkaran, gunggungipun sega tampon menika kalih. Sega ingkang pungkasan inggih menika kepyar. Kepyar menika sega pethak biasa ingkang wonten ing nginggilipun dipunparingi jangan utawi sayur sakedhik utawi sega gurih amargi rasanipun gurih. Gambar VI : Krambil kalihan gedhis jawi (Doc.Zuhri) Sajen salajengipun inggih menika krambil kalihan gendhis jawi. Krambilipun menika namung sakedhik saha sampun dipunresiki saking serabutipun kalihan bathokipun. Gendhis jawi menika gendhis ingkang werninipun coklat keabrit- abritan, gunggungipun ugi namung sakedhik kemawon. Wonten malih ingkang namanipun cengkaruk gimbal. Gambar VI: Cengkaruk gimbal (Doc.Zuhri) 181
182 Cengkaruk gimbal inggih menika sega aking dipungoreng sangan dipunparingi gendhis jawi, asilipun menika kados jipang. Sajen sanesipun inggih menika jangan mi. Jangan mi menika dipundamel ngginakaken bumbu alus inggih menika brambang, bawang, lombok, sarem, gendhis jawi kalihan panyedap rasa dipuncampur kalihan mi kriting, dipunaduk dumugi rata dipuntengga sawetawis salajengipun dados jangan mi. Jangan menika boten kedah jangan mi ananging pikantuk sanesipun ingkang awujud jangan. Gambar VII: Jangan mi kriting (Doc.Zuhri) Sajen-sajen menika dipunparingaken wonten ing takir. Takir inggih menika godhong gedhang ingkang wonten ing sakiwa tengenipun dipuntubles ngginakaken sada. Sajen ingkang sampun dipunwadhahi wonten ing takir, dipunparingaken wonten ing panampan radi ageng. Panampanipun menika wujud bunder werni pethak. Wadhah sajen menika saged menapa kemawon, boten kedah panampan. Saperangan sajen dipunsamektakaken rumiyin supados samangke kantun cecawis sajen ingkang butuhaken daging dados saged nyingget wekdal saha boten damel kesesa juru olah-olah. Sajen ingkang dipunsamektakaken saderengipun daging dumugi inggih menika wonten sajen wedang. Wedangipun menika wonten werni enem inggih menika wedang jembawuk, wedang kopi, wedang bening, wedang godhong dadap srep, komoh kembang kalihan arang-arang kambang. Wedang jembawuk inggih menika kopi ingkang dipuncampur kalihan santen ugi toya sakedhik.
Wedang kopi inggih menika damelipun saking kopi kalihan gendhis pasir dipunsiram toya panas. Wedang bening inggih menika toya mentah dipungodhog dumugi mateng utawi umeb salajengipun dipunademaken rumiyin, menawi sampun adem nembe kemawon dipunparingaken gelas. 4 5 6 Gambar VIII : Cecawis Sajen ingkang awujud wedang (Doc.Zuhri) Katrangan: 1. wedang jembawuk 4. wedang godhong dadap Srep 2. wedang kopi 5. komoh kembang 3. wedang bening 6. wedang arang-arang kambang Wedang godhong dadap srep inggih menika godhong dadap srep disiram toya bening. Komoh kembang inggih menika kembang mawar dipunparingi toya asrep salajengipun dipunparingi gendhis batu. Wedang ingkang pungkasan inggih menika arang-arang kambang. Arang-arang kambang inggih menika wedang ingkang dipundamel saking ketan dipungoreng dipuncampur kalihan santen ugi gendhis pasir. Sajen ingkang awujud wedang menika dipunparingaken wonten ing gelas ukuran sedheng. Gelas-gelas menika dipunparingaken wonten ing panampan bunder warni ungu. Wadhah kangge gelas-gelas menika ugi saged menapa kemawon, boten kedah panampan bunder werni ungu. 1 183 2 3
184 Sajen sanesipun ingkang dipunsamektakaken inggih menika kembang sataman inggih menika sadaya kembang ingkang wonten ing taman, dados saged kembang menapa kemawon. Biasanipun menika sakawan menapa gangsal kembang ingkang wonten ing taman. Salajengipun kembang telon, inggih menika kembang kanthil, kenanga, kalihan mawar dipundadosaken satunggal. Kembang galian inggih menika menawi kembang mawar nggih mawar kemawon, menawi kanthil nggih kanthil kemawon, dados namung satunggal jinis kembang. Sajen salajengipun inggih menika rokok pernit. Rokok pernit menika udud utawi rokok ingkang wosingipun inggih menika namung mbako ingkang lintinganipun menika ngginakaken kertas bekas. Sajen parem menika wujudipun werni pethak alit-alit kados endhog cecek namanipun parem gadhung minangka kangge pewangi ruangan. Sajen sanesipun inggih menika gedhang raja kalihan gedhang ambon sajodho-sajodho. Masarakat Karangdhuwur pitados menawi gedhang raja kalihan gedhang ambon menika gedhang ingkang langkung sae tinimbang gedhang sanesipun pramila dipundadosaken sajen. Gambar IX : Sajen awujud kembang, gedhang, rokok kalihan parem (Doc.Zuhri) Sajen ingkang awujud kembang menika dipunbungkus ngginakaken godhong gedhang ingkang dipuntubles ngginakaken sada utawi dipunsebat ditum. Tum- tumanipun menika menawi badhe dipunpasang sajennipun mangke sadanipun dipunudhari. Rokok kalihan parem menika dipunbungkus ngginakaken plastik bening.
Gedhangipun menika dipunparingaken wonten ing panampan. Sajen-sajen menika dipunparingaken wonten ing panampan wujud persegi panjang warni cemeng, ananging panampanipun ugi boten kedah wujud persegi kalihan cemeng. Wadhah sajen menika saged menapa kemawon. Sajen ingkang pungkasan ingkang dipunsamektakaken saderengipun daging dumugi inggih menika degan ijo. Degan ijo menika pikantuk saking wit krambilipun Bapak Lurah. Para karyawan ingkang ngepet degan ijo menika. Degan ijo inggih menika krambil ingkang taksih enom utawi degan ingkang werninipun ijem. Degan menika menawi badhe dipunpasang, degan ijo menika samangke nginggilipun menika dipunoceti rumiyin salajengipun wonten ing bagian tengaipun dipunbolongi dados mangke ketingal wosing degan inggih menika toya degan kalihan deganipun menika. Gambar X : Degan Ijo (Doc.Zuhri) Salah satunggaling karyawan menika dugikaken daging maesa dhateng dalemipun Bapak Sapon. Maesa menika dipun bekta wonten ing bungkusan. Rah dipunbungkus ngginakaken kresek cemeng, menawi dagingipun dipunbungkus ngginakaken kresek lorek (werni cemeng kalihan pethak). 185
186 Gambar XI : Getih dipunbungkus kresek cemeng daging dipunbungkus kresek lorek (Doc.Zuhri) Daging salajengipun dipuncacag malih alit-alit ngginakaken lading ingkang landhep wonten ing sainggingilipun talenan. Daging ingkang sampun dicacag alit- alit, samangke saperangan wonten ingkang dipungoreng wonten ingkang dipunsajenaken kanthi mentah. Gambar XII : Daging dipuncacag alit-alit badhe dipundadosaken sajen (Doc.Zuhri) Rah wentah dipunpendhet ngginakaken sendok dipunparingaken wonten ing godhong ingkang dipunparingi sada wonten ing sakiwa tengene supados kados mangkok biasanipun dipunsebat takir.
187 Wonten ing nginggil rah mentah dipunparingi bawang merah utawi brambang kalihan lombok utawi biasa dipunsebat cokbang. Godhong dipunparingaken wonten ing nginggil meja ingkang samakipun warni abrit. Gambar XIII : Cokbang (Doc.Zuhri) Saperangan rah mentah dipungodog ngginakaken panci ingkang wonten gagangipun ingkang saking bahan alumunium. Rah mentah awujud cair kalihan wonten ingkang sampun gumpal. Gambar XIV: Getih mentah badhe dipungodog (Doc.Zuhri)
188 Rah mentah dipungodhog dumugi umeb utawi mateng kalihan werninipun kecoklatan. Rah dipungodhog wonten ing sanginggil kompor gas, kinten-kinten gangsal menitan. Gambar XV: Getih saweg dipungodhog (Doc.Zuhri) Rah ingkang sampun mateng menika werni coklat kados daging mentah. Getih metang menika dipunparingaken wonten ing takir. Takiripun menika dipunparingaken wonten ing panampan warni cemeng. Gambar XVI: Getih mateng (Doc.Zuhri) Daging ugi wonten ingkang dipungoreng. Daging mentah dipungoreng ngginakaken waja, lajeng wonten ing waja menika dipunparingi minyak sacekapipun, lajeng menawi minyak sampun panas, daging kantun dipunparingaken wonten ing waja.
Menawi daging warninipun sampun beda utawi sampun radi kecoklatan, daging menika sampun dipunsebat daging ingkang mateng. Gambar XVII: Daging sajen saweg dipungoreng (Doc.Zuhri) Daging ingkang dipunolah kangge sajen menika sadaya sakomplitipun daging ingkang wonten ing awakipun maesa (saking endhas dumugi buntut) sanajan namung sakedhik yaiku wonten jeroan, ilat, dagingipun, kulit, lan sapanunggalanipun. Daging ingkang sampun mateng ugi dipunparingaken wonten ing takir. Takiripun menika samngke dipunparingaken wonten ing panampan. Gambar XVIII: Daging mentah Gambar XIX: Daging mateng (Doc.Zuhri) (Doc.Zuhri) 189
Sajen ingkang sampun jangkep salajengipun dipunkempalaken dados satunggal wonten ing meja ingkang dipunsarapi ngginakaken bahan plastik werni abrit. Sajen salajengipun samangke badhe dipunpasang wonten ing Pasren. Gambar XX: Sajen ingkang sampun jangkep (Doc.Zuhri) Pasren inggih menika papan ingkang kangge masang sajen. Pasren menika wonten ing salebeting dalemipun Bapak Sapon minangka tiyang ingkang dupintuwakaken. Sajen ingkang awujud wedang menika wonten ing sisih tengen. Sakiwanipun wedang menika wonten sajen olahan. Sajen ingkang dipunwadhahi wonten ing panampan cemeng menika manggen wonten ing ngajengipun sajen olahan. Degan menika mapan wonten ing sangajengipun sajen wedang. Cathetan Refleksi VI: 1. Tabuh 08.30 sajen dipundamel wonten ing dalemipun Bapak Sapon 2. Ibu Mairah minangka tiyang ingkang damel sajen 3. Sajen wonten ing upacara ngundhuh susuh lawet inggih menika wonten pula, cokbang, sega tampon, uncet, sega tampon, krambil kalihan gendhis jawi, sega golong, cengkaruk gimbal, kepyar, jangan mi saha sega golong. 4. Sajen sanesipun inggih menika wedang jembawuk, wedang kopi, wedang bening, wedang godhong dadap Srep, komoh kembang saha wedang arang- arang kambang, kembang sataman, kembang telon, kembang galian, rokok pernit, parem, gedhang raja, gedhang ambon, degan ijo, getih mentah, getih mateng, daging maesa mateng saha daging maesa mentah. 190
CATHETAN LAPANGAN OBSERVASI VII Dinten/ Tanggal : Jumuwah, 14 Desember 2012 Tabuh : 09.30 WIB Papan : Pasren wonten ing dalemipun Bapak Sapon Babagan : Pasang sajen A. Asiling Observasi Pasang sajen inggih menika bekta sajen wonten ing Pasren. Pasren inggih menika papan ingkang dipunginakaken kangge pasang sajen. Bapak Sapon inggih menika tiyang ingkang masang sajen wonten ing Pasren. Bapak Sapon menika minangka tiyang ingkang dipuntuwakaken wonten ing Desa Karangdhuwur, pramila dados tiyang ingkang dipundhawuhi masang sajen. Sajen satunggal baka satunggal dipunparingaken wonten ing salebeting Pasren. Pasren menika manggen wonten ing salebetipun dalem Bapak Sapon. Gambar I: Panaliti biyantu pasang sajen wonten ing Pasren (Doc.Zuhri) Pasren menika wujudipun kados dalem panggung. Pasren menika kadamel dening tiyang-tiyang jaman rumiyin. Pasren dipundamel ngginakaken kayu, wonten ing sakiwa tengenipun menika kadamel anyaman kawat, nginggilipun menika kadamel saking kayu dipuntutupi ngginakaken karpet plastik wujudipun kados atap dalem biasanipun. 191
Gambar II: Pasren (Doc.Zuhri) Wonten ing ngandhapipun atap menika wonten kayu ingkang wiyar dipunsarapi ngginakaken klasa minangka papan sajen. Wonten ing Pasren menika saderengipun dipunpasang sajen, sampun wonten bantal, jarit, stagen, kebaya, minyak rambut, sisir kalihan karang kangge bakar dupa kalihan menyan. Miturut kapitadosan masarakat Karangdhuwur Pasren menika miniatur saking papan ingkang dipunginakaken kangge sare Nyi Roro Kidul. Sadaya ingkang wonten ing Pasren menika minangka simbol ingkang dipunginakaken Nyi Roro Kidul Gambar III: Sajen saweg dipundongani (Doc.Zuhri) Sajen sasampunipun dipunparingaken wonten ing Pasren, Bapak Sapon menika maosaken donga. Dudutan saking donganipun inggih menika nyuwun dhateng Gusti Allah ingkang Maha Agung 192
supados pikantuk kawilujengan anggenipun ngundhuh susuh lawet kalihan mugi- mugi makhluk sanes ingkang kasat mata menika boten ganggu anggenipun para pangundhuh ngundhuh susuh lawet menika. Donga ingkang dipunginakaken kangge masang sajen inggih menika: "Bismillahirohmanirohim, sagalenggang jati rupane menyan, winurjati kukusing menyan, kukusing menyan sumundhul marang swarga, tinampen mbah buyut sapenginggil, mbah buyut sapengandhap, kula caos bekti dhumateng ingkang mbaurekso ing guwa sarang burung Nagasari inggih menika Ki Udajaya, Prayandriya, Saragati, Ki Gareng lan Mas Ayu Kalipah, mugi-mugi sesarengan nyuwun wonten ngarsanipun Allah SWT, anggen kula badhe miwiti ngundhuh sarang burung mangsa (nyebataken mangsa undhuhan) sawanci-wanci kenging, manggih wilujeng sakamudayanipun awit saking kersaning Allah SWT, Robbannaa Aatinaa Fiddun-Yaa Hasanah Wafil Aakhirati HasanahWaqinaa A'dzaabannaar. Aamiin, Aamiin Yaa Robbal'aalamiin. Cathetan Refleksi VII: 1. Dinten Jumuwah surya kaping 14 Desember 2012 kinten-kinten tabuh 09.30 WIB, sajen ingkang sampun jangkep menika dipunpasang wonten ing Pasren 2. Pasren inggih menika papan kangge mapanaken sajen 3. Pasren menika kados griya panggung ananging alit 4. Pasren menika wonten ing salabeting dalemipun Bapak Sapon 5. Bapak Sapon inggih menika tiyang ingkang masang sajen woten ing Pasren 6. Sajen dipundongani sasampunipun dipunpasang 193
194 CATHETAN LAPANGAN OBSERVASI VIII Dinten/ Tanggal : Jumuwah, 14 Desember 2012 Tabuh : 10.30 WIB Papan : Kemujan Babagan : Pasang sajen A. Asiling Observasi Pasang sajen menika ugi dipuntindakaken wonten ing Kemujan. Kemujan inggih menika papan ingkang dipunginakaken kangge pasang sajen. Bedanipun kalihan Pasren inggih menika, menawi Kemujan menika papanipun wonten ing sakiwanipun Guwa Nagasari. Guwa Nagasari inggih menika guwa ingkang badhe kangge ngundhuh susuh lawet. Kemujan wujudipun inggih menika persegi ingkang sakiwa tengenipun dipundamel ngginakaken semen kalihan bata. Kemujan menika wonten lantainipun ingkang dipundamel ngginakaken kramik. Papan menika ingkang samangke badhe kangge mapanaken sajen. Gambar I: Kemujan (Doc.Zuhri) Bapak Suseno inggih menika tiyang ingkang dipundhawuhi kalihan Bapak Lurah supados pasang sajen wonten ing Kemujan. Bapak Suseno dipundhawuhi pasang sajen amargi Bapak Suseno menika minangka tiyang ingkang dipuntuwakaken. Sajen sasampunipun dipunpasang wonten ing Kemujan menika samangke kantun dipundongani.
Inti saking donga pasang sajen inggih menika nyuwun dhateng Gusti Allah ingkang Maha Agung supados pikantuk kawilujengan kalihan mugi-mugi makhluk sanes ingkang kasat mata menika boten ganggu para pangundhuh susuh lawet. Gambar II: Sajen saweg Dipundongani (Doc.Zuhri) Donganipun inggih menika sami kalihan ingkang dipunwaosaken Bapak Sapon. Donganipun inggih menika: "Bismillahirohmanirohim, sagalenggang jati rupane menyan, winurjati kukusing menyan, kukusing menyan sumundhul marang swarga, tinampen mbah buyut sapenginggil, mbah buyut sapengandhap, kula caos bekti dhumateng ingkang mbaurekso ing guwa sarang burung Nagasari inggih menika Ki Udajaya, Prayandriya, Saragati, Ki Gareng lan Mas Ayu Kalipah, mugi-mugi sesarengan nyuwun wonten ngarsanipun Allah SWT, anggen kula badhe miwiti ngundhuh sarang burung mangsa (nyebataken mangsa undhuhan) sawanci-wanci kenging, manggih wilujeng sakamudayanipun awit saking kersaning Allah SWT, Robbannaa Aatinaa Fiddun-Yaa Hasanah Wafil Aakhirati HasanahWaqinaa A'dzaabannaar. Aamiin, Aamiin Yaa Robbal'aalamiin. 195
196 Cathetan Refleksi VIII : 1. Kemujan inggih menika papan sanesipun ingkang kangge mapanaken sajen. 2. Kemujan menika mapan wonten ing sacaketipun Guwa Nagasari. 3. Guwa Nagasari inggih menika guwa ingkang badhe dipunginakaken kangge ngundhuh susuh lawet. 4. Kemujan wujudipun inggih menika persegi ingkang sakiwa tengenipun dipundamel ngginakaken semen kalihan bata 5. Bapak Suseno inggih menika tiyang ingkang pasang sajen wonten ing Kemujan. 6. Sajen sasampunipun dipunpasang wonten ing Kemujan, salajengipun dipundongani.
CATHETAN LAPANGAN OBSERVASI IX Dinten/ Tanggal : Jumuwah, 14 Desember 2012 Tabuh : 13.00 WIB Papan : Dalemipun Bapak Lurah Karangdhuwur Babagan : Kenduren A. Asiling Observasi Adicara kenduren menika dipuntindakaken antawis tabuh 13.00 WIB utawi sasampunipun para karyawan sami jumuwahan. Kenduren inggih menika minangka wujud donga dhumateng Gusti Ingkang Maha Agung, mugi-mugi para pangundhuh susuh lawet menika tansah dipunparingi kesehatan saha boten wonten alangan satunggal menapa. Saderengipun kenduren dipunwiwiti, sadaya olahan ingkang sampun dipunolah dipuntata kanthi rapi wonten ing lantai. Gambar I: Olahan dipuntata ing lantai (Doc.Zuhri) Adicara kenduren menika dipunwiwiti kanthi maos bismillah sesarengan, dipunlajengaken ngabulaken. Ngabulaken inggih menika ngendikakaken menapa ingkang dipunkajengaken wonten ing kenduren menika. Ukaranipun nalika ngabulaken inggih menika: "Assalamualaikum warohmatullohi wabarokatu, kepareng kula matur dhumateng sedherek-sedherek sadaya sampun sami lenggah wonten ngriki mangga dipunsekseni hajatipun baBapak lurah inggih menika gandheng badhe ngundhuh sarang burung musim (miturut undhuhan kaping pinten). 197
198 Menika dipunwontenaken wilujengan kala wau enjang motong kagunganipun gusti Allah ingkang wujudipun maesa perlunipun kangge nyadran ngundhuh sarang burung mangsa (miturut undhuhan kaping pinten), badhe dipunundhuh sawancinipun kenging dados bekteni dhumateng ingkang sami bedhah trukah wonten ing nagasari utaminipun Ki Udajaya, Prayandriya, Kaki Gareng, Saragati sekalian saha Nimas Ayu Kalipah ugi ingkang sami tata ruwata wonten ing salebeting guwa sajawining guwa, salebeting pereng sajawining pereng, sajawining toya salebeting toya miwah para leluhur sanesipun ingkang boten kula sebut satunggal lan satunggalipun. Ing pangajab mugi-mugi sadaya ingkang kula sebat wonten ing ngajeng menika sami ndherek nenuwun wonten ing ngarsanipun gusti Allah SWT, mugi-mugi hajatipun Bapak lurah badhe ngundhuh sarang burung keparingana wilujeng, wilujenga ing sakemudayanipun, keparingana atos dandanane, wuleda taline, enthenga peralatane ". Gambar II: Ngabulaken (Doc.Zuhri)
199 Donga inggih menika adicara salajengipun wonten ing kendurenan. Ingkang maos donga menika sinten kemawon ingkang dipunanggep saged utawi biasanipun menika Kyai Desa Karangdhuwur. Donganipun inggih menika donga ingkang biasa wonten ing kenduren-kenduren inggih menika ngginakaken donganipun tiyang Islam amargi ingkang rawuh menika sadaya agaminipun Islam. Basa ingkang dipunginakaken kangge donga menika basa arab. Menawi Kyainipun maosaken donga, para rawuh menika sami ngaminaken. Gambar III: Para rawuh dhahar wilujengan (Doc.Zuhri) Ingkang kaping pungkasan inggih menika dhahar wilujengan, para rawuh sami dhahar daging maesa ingkang sampun dipunolah saha olahan sanesipun. Kenduren menika dipuntindakaken wonten ing dalemipun Bapak lurah. Ingkang sami rawuh wonten ing kenduren inggih menika para karyawan ngundhuh susuh lawet, para perangkat desa kalihan tangga tepalihipun Bapak lurah. Menawi dhaharan menika boten telas, para rawuh pikantuk bekta kondur dhaharanipun. Dhaharan ingkang badhe dipunbekta kondur menika dipunbungkus ngginakaken godhong utawi kertas minyak ingkang sampun dipunsamektakaken dening para juru olah-olah. Dhaharan ingkang sampun dibungkus godhong utawi kertas minyak lajeng dipunlebetaken kresek werni cemeng utawi werni lorek (cemeng kalihan pethak).
Gambar IV : Dhaharan dipunbekta kondur (Doc.Zuhri) Olahan boten namung kangge kenduren, ananging ugi dipunbagekaken dhateng tangga tepalih ingkang caket kalihan dalemipun Bapak Karangdhuwur. Olahan menika dipunbagi ngginakaken godhong menapa kertas minyak, ingkang salajengipun menika dipunwadhahi ngginakaken kresek werni lorek (cemeng kalihan pethak) utawi werni cemeng. Olahan ingkang badhe kangge tangga tepalih menika dipubungkusi dening para juru olah-olah. Gambar V: Juru olah-olah bungkusi olahan kangge tangga tepalih (Doc.Zuhri) 200 lurah
Cathetan Refleksi IX: 1. Adicara kenduren menika dipuntindakaken kinten-kinten tabuh 13.00 WIB utawi sasampunipun para karyawan sami Jumuwahan. 2. Adicara kenduren inggih menika wilujengan ngundhuh susuh lawet 3. Adicara kenduren menika dipuntindakaken wonten ing dalemipun Bapak Lurah 4. Rantamaning adicara kenduren inggih menika waosan basmallah sesarengan, dipunlajengaken ngabulaken, donga, dhahar olahan ingkang wonten ing kenduren, salajengipun para rawuh sami kondur 5. Dhaharan pikantuk dipunbekta kondur 6. Tiyang ingkang rawuh wonten ing kenduren inggih menika para karyawan, perangkat desa saha tangga tepalihipun Bapak Lurah 7. Tangga tepalih dipunparingi dhaharan ingkang kangge kendurenan 201
202 CATHETAN LAPANGAN OBSERVASI X Dinten/ Tanggal : Jumuwah, 14 Desember 2012 Tabuh : 15.00 WIB Papan : Guwa Conto Babagan : Adicara hiburan wayangan A. Asiling Observasi Guwa Conto inggih menika papan ingkang dipunginakaken kangge pamentasan wayang ingkang namung prasaja. Guwa Conto menika caket kalihan Kemujan. Guwa Conto menika minangka guwa kangge conto pangundhuhan susuh lawet. Para karyawan menika sami gugur gunung cecawis pirantining kangge pamentasan wayang. Pirantining ingkang dipunginakaken wonten ing wayangan inggih menika wonten saron, demung, gong, kempul, kalihan kendhang. Sanajan pamentasan wayang menika namung prasaja, ananging wayangan menika dipuntindakaken kanthi saestu sanget. Para karyawan menika ugi minangka tiyang-tiyang ingkang sami nabuh gamelanipun. Gambar I: Cecawis Piranti Wayangan (Doc.Zuhri) Para karyawan ingkang gugur gunung menika wonten ingkang damel gantungan ngginakaken pring kalihan tambang kangge gantungaken gong kalihan kempul, wonten ingkang dipundhawuhi Bapak Sapon supados gotong saron,
gotong demung, gong kalihan kempul saking mobil ingkang bekta gamelan menika. Gamelanipun menika kagunganipun Bapak Sapon. Karyawan ugi wonten ingkang masang gedebogan minangka papan kangge nancepaken wayang. Gedebogan menika negor wit gedhangipun salah satunggaling karyawan. Karyawan ugi wonten ingkang cecawis kursi dawa kangge lenggah dhalang. Cecawis meja kangge papan gedebogan. Karpet plastik minangka papan kangge lenggah ingkang nggamel. Sasampunipun piranti wayangan menika dipunsamektakaken, lajeng salah satunggaling tiyang menika mendhet sajen kangge dipunparingaken wonten ing meja, caket kalihan gedeboganipun. Gambar II: Pamentasan wayang (Doc.Zuhri) Pirantining wayangan menawi sampun dipunsamektakaken, salajengipun wayangan menika dipunwiwiti antawisipun tabuh tiga. Bapak Sapon inggih menika tiyang ingkang dados dhalang wonten ing pamentasan wayang ingkang prasaja menika. Wayangan menika nyariosaken babagan Rama Tambak utawi Ramayana. Cariyos Rama Tambak inggih menika wontenipun tokoh ingkang namanipun Rama Wijaya. Garwanipun Rama namanipun Dewi Shinta. Dewi Shinta menika dipuncolong kalihan Prabu Dasamuka Ratu ing Ngalengka. 203
Prabu Dasamuka menika minangka mungsuhipun Rama Wijaya. Prabu Wijaya salajengipun upayakaken kadospundi mendhet Dewi Shinta. Prabu Wijaya anggenipun mendhet Shinta saking Dasamuka menika dipunbiyantu kalihan para kethek. Ratunipun kethek inggih menika Sugriwa. Rama Wijaya kalihan Prabu Dasamuka menika sami adu kakuatan. Pungkasaning cariyos Rama menika menang. Rama Wijaya salajengipun bekta Dewi Shinta wonten ing kerajaanipun saha gesang sesarengan malih. Gambar III: Larungan sajen wayangan (Doc.Zuhri) Wayangan menika rampung kinten-kinten tabuh sakawan. Sasampunipun wayangan menika salajengipun inggih Bapak Sapon menika minangka dhalang nindakaken larungaken sajen wonten ing segara. Bapak dhalang menika ngginakaken ageman tradhisional inggih menika ngginakaken bescap kalihan jarit saha blangkon. Larungan inggih menika ngontalaken sajen wonten ing segara. Larungan menika gadhah ancas supados makhluk ingkang kasat mata menika boten ganggu para pangundhuh susuh lawet, pramila dipunsukani dhaharan awujud sajen. 204
205 Sajenipun menika wosipun sami kalihan sajen ingkang dipunpasang wonten ing Pasren kalihan Kemujan. Sajen menika wonten kembang sataman, kembang telon, kembang galian, rokok pernit, gedhang raja, gedhang ambon, degan ijo, daging maesa mentah, daging maesa mateng saha getih mateng. Sajen menika salajengipun dipunwadhahi takir. Bapak Sapon salajengipun kondur sasampunipun sajen menika dipunbekta dening toya utawi ombak segara. Cathetan Refleksi X : 1. Adicara hiburan wayangan menika dipuntindakaken kirang langkung tabuh 15.00 WIB wonten ing Guwa Conto 2. Cecawis kangge wayangan inggih menika nata gamelan, nata kursi, nata meja saha cecawis sajen 3. Para karyawan menika minangka panabuh gamelanipun 4. Bapak Sapon inggih menika minangka dhalang wonten ing wayangan 5. Wayangan menika nyariosaken cariyos Rama Tambak 6. Bapak Sapon sasampunipun wayangan menika nindakaken larungan 7. Larungan inggih menika nglarungaken sajen kangge para leluhur
206 CATHETAN LAPANGAN OBSERVASI XI Dinten/ Tanggal : Jumuwah, 14 Desember 2012 Tabuh : 16.00 WIB Papan : Lapangan Ngajeng SMP Diponegoro Babagan : Pamentasan Kuda Lumping A. Asiling Observasi 1. Pamentasan Kuda Lumping Pamentasan kuda lumping dipunwontenaken wonten ing ngajeng lapangan SMP Diponegoro. Pamentasan kuda lumping menika dipunwiwiti kanthi persiapan rumiyin. Persiapan pamentasan kuda lumping inggih menika pasang sajen wonten ing meja. Sajennipun menika wonten krambil, toya diparingi kembang, godhong gandhul, godhong dadap srep, wedang bening, gendhis jawa, wedang kopi, kalihan wedang teh. Salajengipun inggih menika cecawis barong, jaran-jaranan, pecut kalihan meja. Para paraga kuda lumping menika wonten ingkang ngginakaken ageman tradhisional wonten ingkang agemanipun biasa kemawon, namung ngginakaken kaos kalihan celana. Paraga kuda lumping menika nyewa sapengiringipun. Gambar I: Pamentasan kuda lumping (Doc.Zuhri)
Pamentasan kuda lumping inggih menika sadaya paraga menika ngibing utawi joged, salajengipun para paraga menika kiter utawi ngibing kanthi bentuk bunderan. para paraga menika salajengipun sami wonten ingkang kasurupan. Kasurupanipun menika maneka warna, wonten ingkang kasurupan barongan, wonten ingkang kasurupan kados macan, wonten ingkang dipunpecut ananging boten sakit, wonten ingkang kasurupan mangan godhong lan sapanunggalanipun. Menawi paraga sampun wonten ingkang kasurupan, samangke pawangipun ingkang badhe mantunaken. Pawang mantunaken para paraga inggih menika kanthi mantra khusus utawi rahasia. Mantra menika dipunusapaken wonten ing pasuryanipun para paraga kalihan dipunciprati toya wening. 2. Pamentasan Tari Topeng Pamentasan tari topeng inggih menika adicara hiburan ingkang wonten sasampunipun pamentasan kuda lumping. Para paraga tari topeng inggih menika tiyang-tiyang ingkang sampun biasanipun dados paraga. Persiapan kangge pamentasan tari topeng inggih menika cecawis kostum. Kostumipun inggih menika ngginakaken ageman tradhisional saha ngginakaken topeng wonten ing pasuryanipun. Para paraga menika boten sami masak amargi katutup kalihan topeng. Tari topeng ingkang wonten ing upacara ngundhuh susuh lawet inggih menika biasanipun nyariosaken cariyos Panji. Crita panji inggih menika nyariosaken Kraton Jenggolo kalihan Kraton Kediri inggih menika Panji Inukertapati kalihan Dewi Galu Candrakirana. Panji menika garwanipun Dewi Candrakirana. Dewi menika dipundhemeni dening Klono Sewandono. Pramila wonten persaingan antawisipun garwanipun Dewi inggih menika Panji kalihan Klono Sewandono. Kanthi makaten, saking ajrihipun Dewi mbok bilih dipunganggu dening Klono ingkang ngoyok-ngoyok Dewi kemawon, pramila Dewi menawi tindak wonten ing desa-desa menika nyamar. Dewi nyamar kanthi gantos nama. Dewi menika nyamar menawi namanipun menika klenthig kuning lan liya-liyane. Awit saking murkanipun Panji, amargi garwanipun menika dipunoyok-oyok kemawon dening Klono, 207
Wonten ing pungkasaning cariyos, Klono Sewandono menika dipunpejahi dening Panji piyambak. Dewi salajengipun menika gesang kanthi tentrem malih kalihan garwanipun inggih menika Panji. Gambar II: Pamentasan Tari Topeng (Doc.Zuhri) Masarakat kathah ingkang sami rawuh kangge mriksani adicara hiburan. Masarakat menika sami mriksani adicara hiburan, wonten ingkang ninggali saking sakiwa tengen, sangarep buri saha saking nginggil gedhung sekolah. Panontonipun menika kathah sanget, saking bayi dumugi tiyang sepuh menika wonten sadaya. Adicara menika ugi saged narik kawigatosanipun para padagang supados pikantuk rejeki, pramila kathah sanget para padagang wonten ing sakiwa tengenipun lapangan. Masarakat ingkang sami ningali hiburan menika boten namung masarakat Desa Karangdhuwur ananging ugi saking desa sanesipun. Gambar III: Iringan pamentasan (Doc.Zuhri) 208
209 Adicara hiburan wonten ing nginggil menika ngginakaken iringan. Iringanipun menika awujud gamelan. Pirantining gamelan inggih menika wonten saron, demung, peking, kendhang, bonang barung, bonang penerus, peking, kethuk, kenong, kempul, gong, ugi wonten alat modern inggih menika drum. Para tiyang ingkang dipunsewa menika minangka tiyang ingkang dados panabuh gamelanipun. Para panabuh menika ngginakaken ageman biasa, tegesipun boten ngginakaken sorjan utawi ageman tradhisional. Adicara hiburan menika minangka sarana panglipur kangge masarakat mliginipun masarakat Desa Karangdhuwur. Adicara hiburan wonten ing sonten menika dipunrampungi antawis tabuh gangsal. Para karyawan saha masarakat sami kondur, ananging dalunipun sami rawuh malih kangge mriksani adicara panutupan upacara ngundhuh susuh lawet. Cathetan Refleksi XI : 1. Cecawis pamentasan kuda lumping inggih menika sajen, pecut saha barongan 2. Pamentasan kuda lumping inggih menika para paraga sami joged salajengipun kasurupan. 3. Pawang inggih menika tiyang ingkang mantunaken para paraga ingkang sami kasurupan 4. Pamentasan kuda lumping kalihan tari topeng menika katindakaken wonten ing lapangan ngajeng SMP Diponegoro Karangdhuwur kinten-kinten tabuh 16.00 WIB. 5. Tiyang ingkang dados paraga kuda lumping saha tari topeng inggih menika tiyang-tiyang sewanan 6. Tari Topeng inggih menika tarian ngginakaken topeng, tarian menika gambaraken cariyos Panji 7. Iringanipun inggih menika ngginakaken gamelan 8. Gamelanipun inggih menika wonten saron, demung, peking, kendhang, bonang barung, bonang penerus, peking, kethuk, kenong, kempul, gong, ugi wonten alat modern inggih menika drum. 9. Panabuh gamelan ugi tiyang-tiyang sewanan
CATHETAN LAPANGAN OBSERVASI XII Dinten/ Tanggal : Jumuwah, 14 Desember 2012 Tabuh : 19.30 WIB Papan : Lapangan Ngajeng SMP Diponegoro Babagan : Adicara Panutup Upacara Ngundhuh susuh lawet A. Asiling Observasi Adicara panutupan upacara ngundhuh susuh lawet menika dipunwiwiti antawis tabuh 20.00 WIB, sambutan saking kepala desa. Wosing sambutan menika ngendikaken pangajeng-ajengipun Bapak Lurah kalihan sadaya karyawan inggih menika mugi-mugi anggenipun ngundhuh susuh lawet menika saged katindakaken kanthi lancar boten wonten alangan satunggal menapa. Para masarakat ingkang wonten ing lapangan menika sami ngaamiinaken donganipun Bapak Lurah. Adicara sasampunipun sambutan saking Bapak Lurah inggih menika dipunwontenaken pamentasan tari lengger minangka adicara panglipur ingkang pungkasan. Gambar I: Tanggap Wacana Bapak Lurah (Doc.Zuhri) 210
211 Tari lengger wonten ing Karangdhuwur ugi biasa dipunsebat tayuban. Pamentasan tari lengger menawi sampun rampung, tegesipun upacara ngundhuh susuh lawet menika ugi sampun rampung. Tari lengger inggih menika tiyang estri ingkang taksih enom ngibing wonten ing tengah-tengah lapangan. Lengger sasampunipun radi dangu anggenipun ngibing piyambak, salajengipun lengger menika narik panonton ngginakaken slendhang ingkang dipunagem supados ndherek ngibing kalihan lenggeripun, biasanipun menika boten namung satunggal panonton ingkang dipuntarik dening lengger, ananging langkung saking satunggal. Slendhangipun menika werni orange. Lengger ngginakaken ageman tradhisional. Lengger ngginakaken kebaya, jarit ugi sanggul. Gambar II: Tari Lengger (Doc.Zuhri) Masarakat menika sami mriksani tari lengger wonten ing sakiwa tengenipun lengger. Antawis tabuh 22.00 WIB tari lengger menika rampung. Miturut masarakat Karangdhuwur menawi langkung saking tabuh 22.00 WIB menika boten sopan saha ganggu masarakat ingkang badhe istirahat utawi sare, pramila adicara panutup menika rampung tabuh 22.00 WIB. Tari lengger rampung, masarakat sami kondur dhateng dalemipun piyambak-piyambak. Para karyawan menika salajengipun sami rikat-rikat pirantining upacara ngundhuh susuh lawet. Karyawan wonten ingkang ngonduraken meja kalihan kursi, wonten ingkang bongkar panggung lajeng dipunrapihaken, wonten ingkang gotong tratag dhateng mobil saperlu badhe dipunkonduraken. Piranti-piranti ingkang nyewa menika sadaya dipunkonduraken dhateng papan ingkang kangge nyewa.
Cathetan Refleksi XII: 1. Tabuh 20.00 WIB adicara panutupan upacara ngundhuh susuh lawet dipunwiwiti. 2. Adicara dipunwiwiti kanthi sambutan saking kepala Desa Karangdhuwur 3. Adicara panutup menika katindkaken wonten ing lapangan ngajeng SMP Diponegoro Karangdhuwur 4. Rantamaning adicara panutup inggih menika sambutan saking Bapak Lurah dipunlajengaken adicara hiburan inggih menika tari lengger 5. Tari lengger inggih menika tiyang estri ngibing wonten ing tengah-tengah para panonton, salajengipun narik panonton ngginakaken slendhang supados ngibing sareng kalihan lenggeripun 6. Tari lengger inggih menika adicara pungkasan wonten ing upacara ngundhuh susuh lawet 7. Adicara panutupan upacara ngundhuh susuh lawet menika dipunrampungi tabuh 22.00 WIB 212
213 Lampiran 03 CATHETAN LAPANGAN PIREMBAGAN I Informan : Saminama Dinten/Tanggal : Sabtu, 23 Februari 2013 Wekdal : 09.25 WIB Papan : Dalemipun pak Saminama Yuswa : 70 tahun Alamat : Desa Karangdhuwur Pakaryan : Tani Peranan ing Upacara : Mantan karyawan A. Mula Bukaning Upacara Ngundhuh Susuh Lawet Zuhri : upacara ngundhuh susuh lawet menika dipuntindakaken saben tanggal pinten pak? P.Sami : niku nggih mboten mesti tanggale, anu niku musiman. Tanggale niku boten kemesten, musiman setahun ping sekawan mangsa kepitu, kasanga, karo terus kapat. Dados menawi musim karo teng musim kapat niku saged selisihe kalih wulan,kapat meng pitu rong wulan nek kapitu meng sanga niku satus rong puluh dina, kasanga meng karo ya padha satus rong puluh dina niku tergantung wis ageng napa dereng mrika teng guwa Zuhri : menawi dintenipun upacara ngundhuh susuh lawet menika dinten napa pak? Pak Sami : biasane mulai dinten jemuwah. Zuhri : menapa kedah dinten jumat pak? P.Sami : nggih niku kedah dinten jumat, boten sedinten-dintene. Zuhri : kenging menapa dinten jumat pak?menapa kedah dinten jumat menapa ngaten pak? P.Sami : anu naluri niku, pun awit jaman riyin si niku. Biasane kuwe jumat manis apa ya.
Zuhri : kenging menapa jumat manis pak? P.Sami : ya anu manis mbok ya ben manis mbok Zuhri : menawi asal-usul upacara ngundhuh susuh lawet menika kadospundi pak? P.Sami : nggih boten ngertos wong boten wonten pakeme si, kayane ya wiwit jaman kerajaan riyin mbok tapi. Zuhri : tujuan upacara ngundhuh susuh lawet menika kangge menapa pak? P.Sami :ya niku kangge slametan sahrening ajeng ngundhuh sarang burung, supados diparingi wilujengan slamet sadaya karyawan lan asile lumayan lah. B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika pak? P.Sami : nggih sadaya karyawan mriki. Zuhri : sadaya tiyang mriki pak? P.Sami : nggih sadaya nggih tiyang mriki. Zuhri : para karyawan menika wonten pembagian tugas piyambak-piyambak boten pak menawi saweg upacara ngundhuh susuh lawet? P.Sami : nggih paling niku onten sing didhawuhi motong Zuhri : rata-rata yuswanipun panitia menika pinten pak? P.Sami : nggih selangkungan munggah lah. Zuhri : kenging menapa tiyang-tiyang menika ingkang dipunpilih dados karyawan pak? P.Sami : kuwe ya carane ora dipilih, tapi ya turunan, carane run-temurun. Nek biyen bapake karyawan terus pensiun ya mengko anake sing ganteni C. Cecawis Upacara Ngundhuh Susuh Lawet Zuhri : saderengipun dinten jumat menika nyiapaken menapa kemawon pak? 214
P.Sami : nggih nyiapaken bumbon-bumbon, wos, ana tempe, brambang, bawang, jago, ya ana wortel mi biasane juga ana. Ya sapepeke anu persiapan ngge masak ngenjang jemuwah si. Zuhri : menawi persiapan papan menika menapa kemawon pak?lan wonten pundi kemawon ? P.Sami : ya ana pasang janur kuning, janure kuwe ya ngepet sekitar kene sing ana janur ya dipet. Wis diikhlasna nang masarakat kene. Sing masang niku ya bangsane karyawan mau. Karyawan ya nyiapaken kursi, meja karo gawe panggung. Zuhri : kenging menapa kedah wonten persiapan rumiyin pak? P.Sami : nggih anu ben nggo tandha ngesuk arep mulai wilujengan. D. Tata Upacara Ngundhuh Susuh Lawet 1. Mragat maesa Zuhri : pak, menawi tata upacara utawi proses upacara ngundhuh susuh lawet kadospundi? P.Sami : nggih jemuwahe kebone dipotong, dipotonge teng gone lurahe mrika. lajeng misah jeroan sakumplite, dadi kebo sagluntung dipisah sithik- sithik ngge sajen. Sanese nggih di ngge kenduren mangke hene masak niku aja dicicipi. Zuhri : menapa karyawan wau sami pikantuk daging kebonipun boten? P.Sami : nggih angsal sanajan mung sithik Zuhri : ingkang nyembelih sinten?wonten pundi nyembelihipun? P.Sami : sing nyembeleh kaume. Ya nang kana daleme pak lurah Zuhri : alat -alatipun menapa kemawon ingkang kangge nyembeleh? P.Sami : ya kae wong biasane nyembeleh nggo apa si ya kae bendho sing landhep. Zuhri : kula ninggali menika teng luangan diparingi baskom menika kangge napa?lajeng kenging menapa baskomipun wonten uyahipun P.Sami : ngge nadhahi getih anu mangke ngge sajen si, uyahe kuwe ben getihe niku cepet gumpal, kenthel lah 215
Zuhri : tata cara nyembelih kebo menika kadospundi ? P.Sami : ya mujure ngidul sikile nang lor madhepe kiblat, terus ndase dijekeli, sikile ya dicekeli nang karyawane pada. Zuhri : sasampunipun dipunsembelih kebo lajeng dikepripunaken pak? P.Sami : ya dithethel-thethel, dibagi-bagi. Sing bagi ya karyawan. 2. Sajen Zuhri : ingkang damel sajen menika sinten pak?lan wonten pundi damel sajennipun? P.Sami : nggih nika karyawan, daleme lurahe mbok Zuhri : kenging menapa bu Mairah ingkang damel sajen? P.Sami : sing wis biasa si mbak, dadi wis ngerti carane lan apa bae. Tur ya masange engko teng daleme mrika Zuhri : menapa kemawon sajennipun pak? P.Sami : ya ana cokbang, jangan, daging mentah, daging mateng, didih mateng, Zuhri : cokbang menika menapa pak ? P.Sami : getih mentah Zuhri : jangane niku jangan napa? P.Sami : jangane bebas Zuhri : maknanipun saking masing-masing sajen menika menapa pak? P.Sami : kuwe kabehane ya anu carane ngge sing nunggu guwa, nggo ngurmati para leluhur Zuhri : sasampunipun sajen dipunsamektakaken lajeng menapa malih pak? P.Sami : nggih gari dipasang Zuhri : dipunpasang wonten pundi pak? P.Sami : teng nika, teng pasren Zuhri : pasren menika menapa pak? P.Sami : pasren nggih tempat ngge sajen, Zuhri : sinten ingkang pasang sajen menika pak? P.Sami : nggih pak Sapon niku Zuhri : kenging menapa pak Sapon? 216
P.Sami : nggih carane sing wis biasa Zuhri : wonten donganipun boten pak, menawi wonten kadospundi? P.Sami : ana mbak, tapi kula nggih boten apal, cobi tangled pak Sapon mawon Zuhri : sasampunipun pasang sajen, tata upacara salajengipun menapa pak? P.Sami : gari kendurenan teng daleme pak lurah 3. Kenduren utawi Kepungan Zuhri : kenduren menika menapa pak? P.Sami : nggih kepungan, sami ngepung lah slametan teng daleme pak lurah Zuhri : menika katindakaken jam pinten pak? P.Sami : sekitar jam siji nika Zuhri : ingkang sami rawuh menika sinten kemawon pak? P.Sami : karyawan Zuhri : adicara wonten ing kenduren menika menapa kemawon? P.Sami : nggih donga terus pada dhahar, nggih pun Zuhri : donganipun kadospundi pak? P.Sami : nek dongane kaume sing donga boten ngertos kula Zuhri : sasampunipun kenduren menika menapa malih pak? P.Sami : nggih sontene niku hiburan 4. Panglipur Zuhri : adicara hiburan menika menapa kemawon pak? P.Sami : wayangan, ebeg utawane jaran kepang kalih topeng, dalune niku tayuban lengger Zuhri : wayanganipun menika wonten pundi pak? P.Sami : teng mriku guwa Zuhri : cariyosipun wayang menika menapa pak? P.Sami :Rama rama nika lho mbak, nek critane ya kurang paham intine Shinta digawa Dasamuka terus Prabu Rama niku berjuang mendhet Shinta ahire Shinta balik maning karo Prabu Rama Zuhri : kuda lumping menika kadospundi pertunjukanipun? 217
P.Sami : ya joged terus kesurupan kados niku tok mbak Zuhri : menawi tari topeng menika menapa pak? P.Sami : tari topeng niku nyritakaken Panji sing bojone disenengi wong liya tapi ahire wong niku ahire mati dipateni Panji. Bojone dadine urip tentrem karo Panji Zuhri : tari tarian menika wonten iringanipun boten pak? P.Sami : nggih wonten gamelan nika, alate saking pihak sing disewa kuda lumpinge Zuhri : hiburan menika katindakaken wonten pundi ? P.Sami : teng ngriku, lapangan 5. Panutup Zuhri : sasampunipun kuda lumping kalihan tari topeng lajeng wonten adicara sanes boten pak? P.Sami : nggih kantun penutupan, biasane lengger Zuhri : lengger menika kadospundi pak? P.Sami : sami joged,wong jenenge ngge hiburan mbak Zuhri : menapa wonten sambutan pak teng penutupan menika? P.Sami : pangajab saking pak lurah biasane Zuhri : menawi boten ngginakaken hiburan utawi sanesipun menika kadospundi pak? P.Sami : nggih pun naluri si mbak nggih kudu ngenggo Zuhri : dananipun menika sadaya saking pundi pak? P.Sami : dana niku saking pak lurah, nek pun ngundhuh sarang diganti duwite Zuhri : menapa kedah urut tata upacaranipun pak? P.Sami : nggih urut, ben kepenak si, lan wis adat ya kudu urut ugi Cathetan Refleksi I: 1. Upacara ngundhuh susuh lawet menika dipuntindakaken satahun kaping sakawan, inggih menika mangsa kapitu, kasanga, karo kalihan kapat, saben dinten jumuwah. Jumuwahe manis amargi supados manis 218
219 2. Mula bukanipun upacara ngundhuh susuh lawet dipunwiwiti wiwit jaman kerajaan 3. Ancasipun upacara ngundhuh susuh lawet inggih menika supados para karyawan dipunparingi wilujeng saha undhuhanipun lumayan 4. Paraga upacara ngundhuh susuh lawet inggih menika sadaya karyawan. Dalemipun karyawan menika sadaya saking Desa Karangdhuwur. Yusawanipun karyawan langkung saking salangkung. Para karyawan menika dibentuk kanthi turun-temurun. 5. Cecawis upacara ngundhuh susuh lawet inggih menika tumbas kabutuhan olah-olah kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, pasang sajen, kenduren, hiburan, saha panutup 7. Sajen wonten ing upacara ngundhuh susuh lawet inggih menika cokbang, jangan, daging mentah, daging mateng, didih mateng 8. Maknanipun sajen inggih menika kangge ngurmati para leluhur 9. Kenduren inggih menika wonten ngabulaken, donga saha dhahar slametan 10. Hiburanipun inggih menika wayangan, kuda lumping saha tari topeng 11. Panutupipun inggih menika sambutan saking kepala desa kalihan tari lengger
CATHETAN LAPANGAN PIREMBAGAN II Informan : S.Khoeriyah Dinten/Tanggal : Sabtu, 23 Februari 2013 Wekdal : 10.35 WIB Papan : Dalemipun Bu Riah Yuswa : 38 tahun Alamat : Desa Karangdhuwur Pakaryan : Tani Peranan ing Upacara : Juru masak kenduren A. Mula Bukaning Upacara Ngundhuh Susuh Lawet Zuhri : upacara ngundhuh susuh lawet menika dipuntindakaken saben tanggal pinten bu? Bu Riah : niku kadose nek tanggal ora mesti, anu musiman mbak, musim niku undhuhan karo, kapat, kapitu kalih kasanga Zuhri : selisih antawisipun undhuhan satunggal kalihan sanesipun pinten dinten bu? Bu Riah : ana sing rong wulan ana sing telu apa patang wulan, ora apal niku mbak Zuhri : menawi dinten upacara ngundhuh susuh lawet menika dinten menapa bu? Bu Riah : nek dinten niku dinten jemuwah Zuhri : kenging menapa dinten jemuwah bu?menapa kedah dinten jemuwah menapa ngaten bu? Bu Riah : wis biasa si, jemuwahe bebas kadose Zuhri : lajeng menawi mula bukanipun utawi asal usulipun upacara ngundhuh susuh lawet menika kadospundi bu? Bu Riah: kula ngertose ken masak, asal-usule nyuwun pirsa sing yuswane kawan dasaan taun mawon mbak, kadose ngertos Zuhri : tujuan upacara ngundhuh susuh lawet menika kangge menapa bu? Bu Riah : nu men sing ngundhuh men padha waras 220
B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika bu? Bu Riah : panitia kabeh niku sing tumut Zuhri : panitia menika dibentuk dening sinten bu? Bu Riah : niku boten dibentuk tapi anu wis ana mbak Zuhri : kenging menapa tiyang-tiyang menika bu ingkang dados panitia? Bu Riah : anu saking tiyang sepuhe Zuhri : menapa sadaya tiyang Karangdhuwur bu? Bu Riah : nggih sadaya daleme mriki Zuhri : panitia menika wonten pembagian tugas piyambak-piyambak boten bu? Bu Riah : nggih paling onten Zuhri : rata-rata yuswanipun panitia menika pinten bu? Bu Riah : umure pira si ya, seumuran kula ya ana C. Cecawis Upacara Ngundhuh Susuh Lawet Zuhri : menapa kemawon ingkang kedah dipunsamektakaken saderengipun upacara ngundhuh susuh lawet? Bu Riah : sangertose kula ya blanja - blanja ngge kenduren, terus tumbas kebo Zuhri : ingkang dipun blanjaaken menika napa mawon pak? Bu Riah: tempe, tahu, wortel, kacang panjang, gandhul, kobis ngge nege, niku napa lombok, brambang, bawang ,bumbu salengkape nggo ngolahi ulam kebone karo nggo jangan, ana putren, minyak, krambil, gula, teh, kopi, jago, mi shoun, mi kriting, kemiri, mrica, katumbar, pala, wos sing penting niku, kecap, lah pokoke keperluan ngge masak -masak mbak, dinten kemis niku biasane ne blanja, sing blanja bu lurah Karangdhuwur Zuhri : menawi persiapan papanipun bu? Bu Riah : niku sing ngertos tiyang jaler niku ya ana nyiapaken, mejakaro liya- liyane mbok Zuhri : papan kangge upacara menika wonten pundi kemawon bu? 221
Bu Riah : teng daleme pak lurah kalih teng lapangan Zuhri : kenging menapa kedah wonten persiapan rumiyin bu? Bu Riah : ya ben siap siap disit si D. Tata Upacara Ngundhuh Susuh Lawet 1. Mragat maesa Zuhri : bu, menawi tata upacara utawi proses upacara ngundhuh susuh lawet menika kadospundi? Bu Riah : nyembeleh kebo dirajang-rajang dibagi-bagi, dibagikaken sing kerja dimasak piyambek-piyambek niku sing ngge sing kerja Zuhri : saderengipun dipunsembelih kebo menika dipunparingaken pundi bu? Bu Riah : teng mriki daleme pak lurah Zuhri : prosesi saderengipun kebo dipunsembelih kadospundi bu? Bu Riah : ya dijagal disit mestine Zuhri : ingkang nyembeleh menika sinten bu? Bu riah : niku para karyawane mbak Zuhri : alat-alat ingkang dipunginakaken nalika nyembelih menapa kemawon bu? Bu Riah : nggih bendho, Zuhri : kenging menapa diparingi baskom wonten ing luangan ingkang kangge nyembelih? Bu Riah : ngge nadhahi getih Zuhri : sasampunipun dipunsembelih kebo lajeng dikepripunaken bu? Bu Riah : terus dibagi - bagi 2. Sajen Zuhri : saderengipun pasang sajen menika menapa kemawon bu ingkang dipunsamektakaken? Bu Riah : ya sajenne disiapna sit Zuhri : sajennipun menapa kemawon bu? 222
Bu Riah : onten daging mentah, daging mateng, getih mentah, getih mateng, karo sega, Zuhri : maknanipun saking sajen-sajen menika menapa kemawon bu? Bu Riah : nek maknane anu kabeh sajen kuwe nggo leluhur sing wis sami seda kadose Zuhri : sasampunipun sajen dipunsamektakaken sadaya lajeng kadospundi bu? Bu Riah : ya gari dipasang mbok, Zuhri : wonten donganipun boten bu nalika masang, menawi wonten kadospundi? Bu Riah : onten, tapi kula boten ngertos Zuhri : sasampunipun pasang sajen, tata upacara salajengipun menapa bu? Bu Riah : kenduren 3. Kenduren utawi Kepungan Zuhri : kenduren menika menapa bu? Bu Riah : nggih slametan carane, Zuhri : saderengipun kenduren niku kan wonten masak-masak, ingkang masak sinten, wonten pundi? Bu Riah : sing masak bu lurah kalih tanggane, niki termasuk kula. carane masake niku li boten angsal dicicipi mbak, dadi ora ngerti enak apa orane ya apa anane.Masake teng daleme pak lurah Zuhri : ingkang dipunmasak kangge kenduren menika napa mawon kadospundi masakipun? Bu Riah : sayur tempe kalih lombok ijo, lombok diracang tempe digoreng riyin, bawang, brambang, mrica, miri, garem. Jangan kacang panjang kalih wortel kalih putren, oseng gandhul, onten mi, tahu.sayur bening utawi sop ulam kebo, becek nggih niku carane gule, carane mrica tumbar pala santen dicampur, onten rendang, oseng-oseng, damel gadhon, gadhon niku daging diblender ngantos remuk disukani santen bumbu, bumbu anget mrica bawang jahe, kunir, godhong salam kalih jeruk purut men 223
ampun amis,, dicampur, ditum ngge godhong gedhang dikukus niku gadhon, ingkung niku ayam digodog ayam kampung Zuhri : caranipun masak oseng kadospundi bu? Bu Riah : nggih biasa bumbu-bumbu dilebetaken waja dicampur sayure, terus tambahi uyah ditunggu dugi mateng ya wis Zuhri : alat kangge masak wonten napa mawon bu? Bu Riah : waja, soled, peso, tampah, talenan, kompor, pawon, rinjing, dandang lah werna-werna Zuhri : lajeng menawi prosesipun kenduren kadospundi bu? Bu Riah : nggih ngendika saking pak Sapon karo donga terus sami dhahar nggih pun sami kondur Zuhri : ngendikanipun menika menapa bu? Bu Riah : nggih ngendika apa sing dikarepna Zuhri : kadospundi ingkang dipunngendikakaken nalika ngabulaken? Bu Riah : kula teng dapur dados boten mireng Zuhri : menawi donganipun menika kadospundi bu? Bu Riah : nggih kirang ngertos kula Zuhri : wonten pundi adicara kenduren menika dipuntindakaken?tabuh pinten? Bu Riah : teng daleme pak lurah jam kalihan Zuhri : sinten kemawon ingkang rawuh nalika kepungan menika? Bu Riah : karyawan Zuhri : sasampunipun kenduren menika menapa bu? Bu Riah : sore gari hiburan 4. Panglipur Zuhri : adicara hiburan menika menapa kemawon bu? Bu Riah : wayangan, tari topeng, kuda lumping, karo lengger Zuhri : dhalang wayanganipun sinten? Bu Riah : niku pak Sapon Zuhri : wayangan menika critane napa bu? Bu Riah : Rama jerene tapi li ora mudeng critane kula 224
Zuhri : alatipun menika menapa kemawon bu? Bu Riah : kendhang, terus sing dithuthuk nika Zuhri : lajeng napa malih bu hiburanipun sasampunipun wayang? Bu Riah : kuda lumping sit Zuhri : kuda lumping menika kadospundi pertunjukanipun? Bu Riah : nggih biasa ngge jaran-jaranan nika Zuhri : salajengipun hiburan napa? Bu Riah : gari topengan Zuhri : tari topeng menika menapa bu? Bu Riah : nari nggo topeng Zuhri : menapa wonten critanipun menika tari topenge bu? Bu Riah : ya ora Zuhri : tari tarian menika wonten iringanipun boten bu? Bu Riah : onten, sing ngiringi niku nggih pihak sing disewa ugi Zuhri : hiburan menika katindakaken wonten pundi? Bu Riah : teng lapangan mriku, Zuhri : sasampunipun kuda lumping kalihan tari topeng lajeng wonten adicara sanes boten bu? Bu Riah : ya wis kuwe thok 5. Panutup Zuhri : adicara panutupan menika menapa kemawon bu? Bu Riah : ana pak lurah ya mung pangarep arep ben lancar, lengger Zuhri : lengger menika kadospundi bu? Bu Riah : karyawane apa sapa pada joged nggo hiburan Zuhri : dananipun menika sadaya saking pundi bu? Bu Riah : pak lurah mangke diijoli hasil sarang burung Zuhri : menapa kedah urut tata upacaranipun bu? Bu Riah : nggih nggih kudu urut 225
226 Cathetan Refleksi II: 1. Upacara ngundhuh susuh lawet menika dipuntindakaken saben mangsa kapitu, kasanga, karo kalihan kapat, saben dinten jumuwah. Jumuwahe bebas. 2. Ancasipun upacara ngundhuh susuh lawet inggih menika supados ingkang ngundhuh menika sami waras 3. Paraga upacara ngundhuh susuh lawet inggih menika para bebadan. Dalemipun karyawan menika sadaya saking Desa Karangdhuwur. Yuswanipun karyawan kirang langkung tigang dasanan. Para karyawan menika dibentuk kanthi turun-temurun. 4. Cecawis upacara ngundhuh susuh lawet inggih menika blanja-blanja kangge kenduren kalihan cecawis papan. 5. Tata upacara ngundhuh susuh lawet inggih menika dipunwiwiti mragat maesa, pasang sajen, kenduren, hiburan, saha panutup 6. Sajen wonten ing upacara ngundhuh susuh lawet inggih menika wonten daging mentah, daging mateng, getih mentah, getih mateng, kalihan sekul 7. Maknanipun sajen inggih menika kangge leluhur ingkang sampun seda 8. Kenduren inggih menika wonten ngabulaken, donga saha dhahar slametan 9. Hiburanipun inggih menika wayangan, kuda lumping saha tari topeng 10. Panutupipun inggih menika sambutan saking Bapak Lurah kalihan tari lengger
CATHETAN LAPANGAN PIREMBAGAN III Informan : Suseno Dinten/Tanggal : Sabtu, 23 Februari 2013 Wekdal : 12.45 WIB Papan : Dalemipun pak Seno Yuswa : 32 tahun Alamat : Desa Karangdhuwur Pakaryan : Nelayan Peranan ing Upacara : Karyawan A. Mula Bukaning Upacara Ngundhuh susuh Lawet Zuhri : upacara ngundhuh susuh lawet menika dipuntindakaken saben tanggal pinten pak? Pak.Seno : boten pasti tanggale, niku anu miturut musim. Ana musim karo, musim kapat, kapitu, karo musim kasanga Zuhri : nemtokaken musim menika adhedhasar menapa pak? Pak Seno : miturut gedhe cilike sarang burung sing teng guwa Zuhri : ingkang nemtokaken undhuhan menika sinten pak? Pak Seno : ingkang nemtokaken nggih sing njaga teng mrika, karyawane Zuhri : lajeng upacara ngundhuh susuh lawet menika dipunwiwiti dinten menapa pak? Pak Seno : dintene upacara niku jemuwah Zuhri : jemuwah menapa pak? Pak Seno: nek ora jemuwah manis ya jemuwah pahing, pokoke aja jemuwah kliwon apa wage. Miturut tiyang jaman riyin niku dina jemuwah dina apik lah, nek kliwon kalih wage niku anu biasane bahayani mulane boten angsal kliwon apa wage mbak Zuhri : kenging menapa masarakat mriki nyebat walet menika lawet pak? 227
228 Pak Seno : jane niku sami mawon lawet apa walet, tapi ilat jawaangel ngomong walet dadine ngarah gampang ya lawet, dadine nganti tekan siki lawet hene pada ngomong Zuhri : menawi asal-usul upacara ngundhuh susuh lawet menika kadospundi pak? Pak Seno: nek asal-usul niku kula kirang ngertos, wong namung penerus si, cobi tangled pak Sapon mawon sing umure wis patang puluh punjul wis sepuh biasane ngertos critane riyine Zuhri : tujuanipun upacara ngundhuh susuh lawet menika kangge menapa pak? PakSeno : nggih kangge keslamatan karyawan lan sekeluarga sing nyambet damel B. Paraga Upacara Ngundhuh Susuh Lawet Zuhri : lajeng sinten kemawon ingkang dados ndherek wonten ing upacara ngundhuh susuh lawet menika? Pak Seno : niku nggih karyawan sing njaga guwa, Zuhri : wonten pembagian tugas boten pak? Pak Seno: nggih wonten, nek sing motong kebo niku biasane pak kaum, terus karyawane nggih wonten sing bagi ulam,wonten sing niku nyajenaken, nek netheli niku bareng,nyembeleh ya jekeli bareng. Paling naming niku mbak, sanese sing estri niku sami masak teng daleme pak lurah Zuhri : rata-rata yuswanipun menika pinten pak ingkang ndherek wonten ing upacara ngundhuh susuh lawet menika? Pak Seno : ya ana sing umure seket, sewidakan, tigangdasa, nggih diatas selangkungan lah, Zuhri : pembentukan karyawan menika kadospundi pak? Pak Seno : nggih niku anu turunan, dados jaman riyin niku nek wong tuwane melu dadi karyawan berarti ngenjang dipungantos putranipun,
229 C. Cecawis Upacara Ngundhuh Susuh Lawet Zuhri : menawi saderengipun upacara ngundhuh susuh lawet menika menapa kemawon ingkang kedah dipunsamektakaken pak? Pak Seno : persiapane ya tumbas kebo, Zuhri :tumbas kebonipun menika wonten pundi, sinten ingkang tumbas?regine pinten menawi ngertos?werninipun napa? Pak Seno : teng pasar Sokaraja mrika, tukune niku dina Setu saurunge dina upacara, ingkang tumbas niku kula, regine ya sekitar sangang jutanan, warnane ireng Zuhri : sanesipun tumbas kebo menika napa malih pak? Pak Seno : nggih tumbas sembako wonten bumbon sapepeke, janganan pokoke keperluan nggo kenduren. Terus niku persiapan nyiapaken papan, papane teng nggene pak kades kalih teng lapangan mriku. Zuhri : nyamektakaken papan kangge upacara menika wonten pundi kemawon pak? lajeng jam pinten kinten-kinten? Pak Seno : jame niku gasik jam wolunan, ya onten nyiapaken panggung, alat musike, masang janur, ya meja ya kursi ya tratag. Biasane tratage niku nyewa. Nek papan sing nggo upacara niku teng mriki nggih lapangan Dipo, daleme lurahe, karo masang sajen niku teng caket guwa kalih masang teng daleme pak Sapon Zuhri : kenging menapa kedah nyamektakaken persiapan rumiyin pak? Pak Seno : supados ngenjang-ngenjangipun menika boten gugup lan nggampilaken para karyawan D. Tata Upacara Ngundhuh Susuh Lawet 1. Mragat maesa Zuhri : urut-urutane utawi tata upacara ngundhuh susuh lawet menika kadospundi pak? Pak Seno : jemuwah esuk niku motong kebo jam setangah enem teng daleme lurahe, Zuhri : ingkang motong kebo menika sinten pak?
Pak Seno : ingkang motong niku nggih pak Kyai apa kaume, sing nyekeli kebo niku karyawane padha, Zuhri : menawi ingkang damel utawi nyamektakaken luangan lan sanesipun menika sinten pak? Pak Seno : luangan ya sing gawe karyawan ugi, ngginakaken pacul gawe luangane, nggon luangan niku dipunparingi baskom niku ngge madhahi darahe, terus ana uyahe juga, uyahe niku mene cepet gumpal carane, darahe niku anu ngge sajen mangke Zuhri : tata cara nyembeleh kebo kadospundi pak? Pak Seno : pertama sikile ditaleni, terus disembeleh Zuhri : madhepipun pundi pak anggenipun nyembeleh? Pak Seno : madhepe teng ya kaya nyembeleh kewan liyane Zuhri : alat-alat ingkang dipunginakaken nalika nyembeleh menika napa mawon pak? Pak Seno : alat-alat kangge motong nggih menawi teng mriki jenenge bedhug utawi apir niku sing ngge motong kebo, ana tali, linggis, karo pacul nggo ngedhuk luangan Zuhri : apir menika napa pak? Pak Seno : ya carane gaman, utawi peso sing gedhe. Zuhri : motong kebonipun menika wonten pundi pak? Pak Seno : teng daleme pak lurah Zuhri : sasampunipun dipotong kebo lajeng dipunkepripunaken pak? Pak Seno : kebo terus dikuliti teng dalem pak lurah, niku sing nguliti nggih karyawane padha, ngulitine ngginakaken peso karo kayu. Kayune ngge nglanggani daging ben nggampilaken motong kebone, sasampunipun dikuliti nggih dicacag-cacag dibagi, Zuhri : sasampunipun dikuliten lajeng dibagi dados pinten pak? Pak seno : dibagi dados e ya ngge sajen ngge kenduren, karo karyawan sakedhik-sakedhik Zuhri : sasampunipun daging kebo dibagi lajeng adicara salajengipun napa pak? 230
Pak Seno : mangke onten masang sajen ananging nggih wonten masak -masak daging ugi ngge kenduren Zuhri : ingkang masak kangge kenduren menika sinten pak? Pak Seno : ingkang masak niku bu lurah kalih tanggane pak lurah mriku, sing masak anu khusus mbak, niku masake anu ora kena dicicipi Zuhri : lajeng masakanipun menika menapa kemawon pak? Pak Seno : sawernane jangan sing dimasak, sing jelas jangan gandhul, jangan mi biasane. onten ulam kebo digoreng, daging kebone digawe becek, didamel gadhon, gadhon niku daging dicacag-cacag dibungkus daun pisang dikukus. Zuhri : alat-alat ingkang dipunginakaken kangge masak napa mawon? Pak Seno : alate ya wonten panci presto, waja, kompor napa pawon lan werna - wernane alat dapur nika mbak Zuhri : masakipun menika wonten pundi pak? Pak Seno : masakipun teng daleme pak lurah 2. Sajen Zuhri : menapa ingkang masak sajen ugi sami ingkang masak kenduren pak? Pak Seno : boten, nek sing masak sajen niku garwanipun pak Sapon Zuhri : kenging menapa teng garwanipun pak Sapon? Pak Seno : anu pun biasa niku bu Mairah sing damel, dadi sing wis ngerti apa bae sajenne Zuhri : sajennipun menika wonten menapa kemawon pak? Pak Seno : niki mbak onten catetane, nek saurunge daginge niku didugikaken teng daleme pak Sapon, niku Bu Mairah nyiapaken sajen sit, onten kepyar, sega tompon, sega golong, uncet, pula, cengkaruk gimbal, jangan, krambil kalih gula jawa, brambang kalih lombok, nek getihe teka ditambah getih jenenge cokbang nek teng mriki, terus wedang, wedange niku sing pertama godhong dadap srep disiram wedang bening, komoh kembang, arang-arang kambang, wedang kopi, jembawuk, sing terakhir niku mung wedang putih utawa toya bening 231
232 biasa. Terus kembange, ana kembang galian, kembang telon, kembang setaman, parem, rokok pernit, gedhang raja karo ambon niku masing- masing jumalahe loro, ana degane ijo. Nek iwake wis didugikaken kantun nambahi iwak kebo mentah, iwak kebo mateng utawane digoreng, karo getihi digodog. Degane ya aja kelalen. Zuhri : saged dipunterangaken menika menapa kemawon pak, upaminipun kepyar menika napa, kadosniku? Pak Seno : - kepyar niku sekul sing nginggile diparingi jangan sithik sega tompon, niku sekul sing bentuke setengah bunder, cacahe rong takir sega golong niku sekul dibentuk bunder-bunder, ya loro uncet, niku sekul dibentuk kados tumpeng, pucuke ora lancip banget, cacahe loro pula niku ketan digoreng sangan diparingi gula jawa karo parudan krambil cengkaruk gimbal niku sekul aking digoreng sangan disukani gula jawa jangane biasane jangan mi, niku gawene ya biasa kaya jangan nika krambil kalih gula jawa, niku ya mung krambil sithik karo gula jawa sithik diparingaken takir cokbang niku nggih getih ditambahi brambang karo lombok iwak kebo mentah ya mung iwak kebo mentah diwadhahi takir iwak kebo mateng, iwake niku digoreng disit Zuhri : menawi wedang arang-arang kambang kalih jembawuk kalih komoh kembang menika napa pak? Pak Seno : arang-arang kambang niku wedang gawene saking ketan sing digoreng tambahi santen kalih gendhis, menawi jembawuk niku wedang kopi dicampur kalih santen, komoh kembang niku kembang mawar diparingi wedang bening kalih gula batu Zuhri : lajeng menawi kembang kembang galian, kembang telon, kembang setaman menika menapa pak?
Pak Seno : kembang galian, niku ijen menawi kembang mawar nggih kembang mawar tok, nek kembang telon niku kembang kenanga, mawar karo kanthil dadi satempat, nek kembang setaman niku sawernane kembang ulih, kembang napa mawon dicampur dadi sewadhah, rokok pernit niku mbako dibungkus kertas jenenge rokok pernit. Nek parem biasa nika sing biasane nggo mijeti bayi sing putih warnane. Degan ta niku biasa krambil enom sing ijo Zuhri : menawi makna simbolik saking sajen menika menapa pak, dipuwiwiti kepyar, kepyar menika maknanipun napa? Pak Seno : kepyar niku bekteni bapak batin biyung batin, niku anu nggih Gusti Allah Zuhri : menawi pula pak? Pak Seno : tegese anu nyatukaken kekuatan mbak ya karo aja duwe kepenginan dhewek-dhewek hene ngundhuh, kudu duwe tujuan padha aja jioti asil undhuhan utawane maling Zuhri : menawi cengkaruk gimbal pak menapa maknanipun? Pak Seno : niku maknane kudu ngirit, bisa manfaataken barang bekas ngge ngundhuh tapi nggih sing esih layak Zuhri : sega golong menika maknanipun menapa pak? Pak Seno : sega golong tegesipun gumolong, kerja sama antarane sing nyambut damel Zuhri : menawi uncet menika pak? Pak.Seno : wujud panyuwunan marang Gusti Allah, kan wujude niku mucuk meng dhuwur Zuhri : kenging menapa jumlahipun menika kalih? Pak.Seno : ya anu ben ana pasangane kadose Zuhri : bedanipun uncet kalihan kepyar menika menapa pak? Pak Seno : ya anu beda bentuke thok Zuhri : sega tompon maknanipun menapa? Pak Seno : maknane niku kita urip kedah hormati ingkang langkung sepuh, Zuhri : jangan mi menika lambang menapa pak? 233
Pak Seno : jangan mi niku ngge pelengkap mbak, ben nggo lawuh, nggo tambah- tambah thok dadi ra ana makna khususe lah carane. Jangane nek ora mi ya ulih si Zuhri : cokbang menika maknipun menapa? Pak Seno : cokbang niku lambang keberanian, kudu wani ngundhuh, anu dalane medeni banget niku mba, ngisore laut Zuhri : menawi daging mentah kalihan mateng menika pak? Pak Seno : niku maknane urip menika kudu berbagi karo getih mateng niku anu nggo sing sing nunggu nang guwa Zuhri : gendhis kalihan krambil menika pak maknanipun? Pak Seno : niku anu bendera negarane dhewek mbak, gula kuwe wani, krambil putih lambang jujur Zuhri : menawi makna wedangipun menika menapa pak? Pak Seno : - arang-arang kambang lambang kon hargai lingkungan alam wedang putih lambang nek kerja kuwe siji-siji disit wedang kopi, niku kita kudu jagi bumi, wedang dadap srep, pikirane kon sing ayem aja kemrungsung jembawuk niku bekteni sing wis seda, dhateng Ki Ageng Mangir,biyen senenge niku si tirose komoh kembang, bekteni dhateng Ki Ageng Udajaya, biyen ya anu senenge kuwe Zuhri : lajeng kembang-kembang menika maknanipun pak? Pak Seno : niku lambang kon milih dalan sing becik Zuhri : menawi parem? Pak Seno : parem niku ngge pewangi Zuhri : lajeng rokok pernit? Pak Seno : niku ngge sesembahan ngge tiyang jaman rumiyin, kan rokoke biyen kados niku Zuhri : gedhang ambon kalihan raja menika pak? Pak Seno : gedhang raja karo gedhang ambon niku gedhang sing apik, anu nggo sesembahan ya dinei ne sing apik 234
Zuhri : degan menika pak? Pak Seno : niku lambang nek sing enom manut karo wong tuwa, sing tuwa aja keminter, sanaja esih enom nek ilmune lewih ngerti ya kudu manut karo sing enom Zuhri : ancasipun sajen menika menapa pak? Pak Seno : ngge ngormati Ki Udajaya, Prayandriya, Saragati, kalih Ki Gareng, lah carane para leluhur jaman riyin Zuhri : menawi sasampunipun sajen menika siap lajeng dipunpasang teng pundi pak? Pak Seno : pasang teng pasren kalih kemujan, nek teng pasren niku sing masang pak Sapon, nek teng kemujan sing masang kula.Pasren kalih kemujan niku sami, anu tempat ngge deleh sajen Zuhri : wonten donganipun boten menawi saweg pasang sajen? Pak Seno : onten dongane, "Bismillahirohmanirohim, sagalenggang jati rupane menyan, winurjati kukusing menyan, kukusing menyan sumundhul marang swarga, tinampen mbah buyut sapenginggil, mbah buyut sapengandhap, kula caos bekti dhumateng ingkang mbaurekso ing guwa sarang burung Nagasari inggih menika Ki Udajaya, Prayandriya, Saragati, Ki Gareng lan Mas Ayu Kalipah, mugi-mugi sesarengan nyuwun wonten ngarsanipun Allah SWT, anggen kula badhe miwiti ngundhuh sarang burung mangsa (nyebataken mangsa undhuhan) sawanci-wanci kenging, manggih wilujeng sakamudayanipun awit saking kersaning Allah SWT, Robbannaa Aatinaa Fiddun-Yaa Hasanah Wafil Aakhirati Hasanah, Waqinaa A'dzaabannaar. Aamiin, Aamiin Yaa Robbal'aalamiin. 235
3. Kenduren utawi Kepungan Zuhri : menawi sampun pasang sajen lajeng napa malih? Pak Seno : nek bar jumatan niku kenduren, biasane masarakat mriki nggih nyebute kepungan lah Zuhri : adicara kenduren menika napa mawon pak?sinten ingkang rawuh ? Pak Seno : ya nek wis padha rawuh kabeh, lajeng dikabulaken utawi diujubaken, terus bar kuwe donga, bar donga ya gari padha dhahar niku dhaharane, nggih karyawan sami, perangkat desa, kalih tangga teparo. Nek ra entek maeme padha digawa bali dhewek-dhewek. Zuhri : ujubaken menika menapa pak?kadospundi ? Pak Seno : niku ngomongna lah carane,nek isine omongan ya werna werna intine kuwe masrahna apa sing digawe, sing ngabulaken niku pak Sapon, dados takon pak Sapon mawon lengkape Zuhri : menawi donganipun menika kadospundi pak ? Pak Seno : niku sing dongani pak kaum napa pak Kyai,ya pak kyai donga, sing padha teka niku ngucapaken Aamiin. Dongane donga biasa, donga aamiin. 4. Panglipur Zuhri : sasampunipun kenduren napa malih pak? Pak Seno : nggih gari hiburan paling sontene, hiburan wayang riyin teng guwa, terus ebeg, tari topeng, dalune terus lenggeran Zuhri : wayangipun menika ngangkat crita napa pak? Pak Seno : Rama napa nggih Zuhri : Kadospundi critanipun ? Pak Seno : Rama gadhah garwa namine Shinta, Shinta niku diculik teng Dasamuka. Lajeng anggenipun Rama mendhet Shinta saking Dasamuka niku angel sanget, terus dibantu nang para kethek. Akhire kanthi perjuangan sing temenan, Shinta niku saged dipendhet saking Dasamuka. Shinta balik maning karo Rama. Nggih namung kados niku inti critane. 236
Zuhri : ebeg menika menapa pak? Pak Seno : sami kalihan kuda lumping Zuhri : kuda lumping menika kadospundi pak? Pak Seno : nggih namung tiyang joged terus kesurupan terus dimarikaken nang pawange Zuhri : sasampunipun kuda lumping lajeng napa malih? Pak Seno : nggih niku tari topeng wau, Zuhri : tari topeng menika menapa pak utawi kadospundi? Pak Seno : nggih joged joged ngangge topeng Zuhri : lajeng wonten hiburan napa malih? Pak Seno : paling wengine niku lenggeran, karo penutup 5. Panutup Zuhri : berarti lengger menika adicara penutup pak? Pak Seno : nggih, saderenge lengger ana sambutan saking pak lurah, isine ya jaluk keslametan marang Gusti ben ngundhuhe lancar, ngomongaken kira-kira persiapane ngge ngundhuh pun siap dereng, paling namung kados niku, terus disambung lenggeran bar kuwe ya wis rampung, gari padha rikat-rikat Zuhri : lengger menika kadospundi pak? Pak Seno : lengger niku nggih mung cah wadon utawa lenggere joged terus pada melu joged karyawane padha Zuhri : kenging menapa wonten hiburanipun pak ? Pak Seno : jaman riyin niku carane niku pesta, anu olihe ngundhuh niku kathah, ya karo nggo tontonan masarakat lah Zuhri : sadaya dananipun menika saking pundi pak? Pak Seno : nggih saking pak lurah ugi, mangke artone digantos nek pun ngundhuh Zuhri : menapa tata upacara ngundhuh susuh lawet menika kedah urut pak? Pak Seno : nggih nggih ben slamet lan ora ngrubah adat sing pun wonten 237 terus
238 Cathetan Refleksi III: 1. Upacara ngundhuh susuh lawet menika dipuntindakaken saben musim karo, kapat, kapitu saha kasanga, saben dinten jumuwah. Jumuwahipun inggih menika kajawi kliwon kalihan wage. 2. Ancasipun upacara ngundhuh susuh lawet inggih menika supados karyawan kalihan kulawarganipun sami slamet. 3. Paraga upacara ngundhuh susuh lawet inggih menika para karyawan. Dalemipun karyawan menika sadaya saking Desa Karangdhuwur. Yuswanipun karyawan langkung saking tigang dasanan. Para karyawan menika dibentuk kanthi turun-temurun. 4. Cecawis upacara ngundhuh susuh lawet inggih menika blanja-blanja kangge kenduren, tumbas kebo kalihan cecawis papan. 5. Tata upacara ngundhuh susuh lawet inggih menika dipunwiwiti mragat maesa, pasang sajen, kenduren, hiburan, saha panutup 6. Sajen wonten ing upacara ngundhuh susuh lawet inggih menika wonten kepyar, sega tompon, sega golong, uncet, pula, cengkaruk gimbal, jangan, krambil kalih gula jawa, brambang kalih lombok, cokbang, wedang godhong dadap srep, wedang bening, komoh kembang, arang-arang kambang, wedang kopi, jembawuk, kembang galian, kembang telon, kembang sataman, parem, rokok pernit, gedhang raja kalihan ambon, degane ijo, daging kebo mentah, daging kebo mateng, kalihan getih mateng. 7. Maknanipun sajen inggih menika a. kepyar = bekteni bapak batin biyung batin b. pula = manunggalaken kekiatan c. cengkaruk gimbal = kedah irit d. sega golong = kerja sami e. uncet = panyuwunan dhateng Gusti Allah f. sega tompon = kedah ngurmati tiyang ingkang langkung sepuh g. jangan mi = panjangkep h. cokbang = lambang keberanian
i. Daging mateng, mentah saha getih mateng = gesang menika kedah berbagi j. Gendhis jawi = wani, krambil = jujur k. Arang-arang kambang = ngurmati lingkungan alam l. Wedang putih = kerja menika satunggal baka satunggal rumiyin m. Wedang kopi = kedah jagi bumi n. Wedang dadap srep = pikiran kedah adem o. Jembawuk = bekteni dhateng Ki Ageng Mangir p. Komoh kembang = bekteni dhateng Ki Ageng Udajaya, q. Kembang = milih dalan ingkang becik r. Parem = kangge pewangi s. Rokok Pernit = sesembahan kangge tiyang jaman rumiyin t. Gedhang raja kalihan gedhang ambon = persembahan ingkang sae u. Degan = tiyang enom manut pituturipun tiyang sepuh 8. Kenduren inggih menika wonten ngabulaken, donga saha dhahar slametan 9. Hiburanipun inggih menika wayangan, ebeg saha tari topeng 10. Panutupipun inggih menika sambutan saking Bapak Lurah kalihan tari lengger 239
CATHETAN LAPANGAN PIREMBAGAN IV Informan : Karjono Sapon Dinten/Tanggal : Sabtu, 23 Februari 2013 Wekdal : 14.30 WIB Papan : Dalemipun pak Sapon Yuswa : 64 tahun Alamat : Rt I/II Desa Karangdhuwur Pakaryan : Tani Peranan ing Upacara : Karyawan A. Mula Bukaning Upacara Ngundhuh Susuh Lawet Zuhri : upacara ngundhuh susuh lawet menika dipuntindakaken saben tanggal pinten pak? P.Sapon : tanggale boten temtu, dados niku sing jelas niku setahun kaping sekawan. Dados antawisipun ngundhuh pertama kalih undhuhan keloro ,keloro ketelu, ketelu kepapat menika jarake boten sami, ana sing jarake rong wulan, ana sing patang wulan. Rata-rata ya kalih bulan biasane paling suwe kuwe undhuhan kapitu dugi kasanga yakuwe sekitar patang wulan. Tiyang ingkang jagi wonten mrika sing nemtoaken, sarang niku disurvei riyin menawi dereng kathah nggih dereng dipunwontenaken slametan, nek wis luwes diundhuh ya diumumna jumat ngesuk ngundhuh ngaten Zuhri : undhuhan sarang burung lawet menika menapa kemawon pak? P.Sapon : undhuhan karo, kapat, kapitu, lan undhuhan kasanga Zuhri : selisih antawisipun undhuhan satunggal kalihan sanesipun pinten dinten pak? P.Sapon : undhuhan karo maring kapat kuwe rong wulan, undhuhan kapat meng kapitu kuwe kalih dugi tigang wulan, undhuhan kapitu dugi kasanga sekitar sakawan wulan, undhuhan kasanga teng undhuhan karo kinten- 240
Zuhri P.Sapon Zuhri P.Sapon Zuhri P.Sapon Zuhri P.Sapon kinten sakawan wulan. Dadi paling suwe kuwe jarak kapitu -kasanga kalih kasanga dugi undhuhan karo : biasanipun dinten napa pak? menapa kedah weton menapa ngaten pak? : nek slametan biasane mesti dina jemuwah, jemuwahe pahing, pon, kadang manis sing penting jemuwah lan udu jemuwah wage apa kliwon. Miturut tiyang jawi wage niku dina ora apik, carane tiyang mriki menawi bepergian niku ngilari dina wage soale mengko bisa angsal kesialan teng dalan napa napa nika. Wage kalih setu niku boten sae miturut tiyang jawa : lajeng pak, kenging menapa teng mriki niku nyebat walet dados lawet? : niku mergane kados niki, ilat ilate wong jawa, ilat jawa niku kadang nyebut tembung - tembung sing angel contone Alhamdulillah bisa dadi alkamdulillah. lah bisane walet dadi lawet kuwe anu wong jawa angel hene ngomong walet dadi sekepenake dadi lawet. : ngundhuh susuh lawet menika tegesipun menapa pak? : ngundhuh niku ngemet utawane jukut, nek susuh kuwe ya kae carane umahelah, umahe manuk, nek lawet niku ya manuke niku jenenge lawet : lajeng menawi asal usulipun upacara ngundhuh susuh lawet menika kadospundi pak? : sarang burung niku ditemukaken mulai sejak jaman kerajaan. Miturut crita tiyang rumiyin niku diwiwiti nalika teng pulo jawa wonten kerajaan mataram sing pertama sing rajane jeneng cilike Danang Sutowijaya, Danang Sutowijaya kuwe sing diriaken kerajaan Mataram. sawise jumeneng dadi sultan, namane dadi Panembahan Senopati ing Ngalaga Kalipah Panetep Panatagama. Panembahan menika gadhah putra jenenge Roro Pambayun. Wektu samono ana pemberontakan kalihan Ki Ageng Mangir Wanabaya. Ing salah satunggaling dina kuwi penasehat Mataram ngendika, menawi Ki Ageng Mangir bisa dikalahaken ananging ora gunakaken senjata. 241
242 Lajeng Pambayun wau,didhawuhi kon ngamen utawi nglengger maring desa-desa. Lah ana ing salah sawijining dina, Ki Ageng Mangir arep nganakaken slametan. Salah sawijining wargane kuwe ngusulaken kon nanggap lengger sing kae, lengger sing dimaksud kuwe ya Pambayun. Nalika Pambayun nglengger, Ki Ageng Mangir mriksani terus, cara jaman siki ya jatuh cinta marang Pambayun terus pacaran. Pambayun banjur arep dinikahi, lah Ki Ageng Mangir ngerti sebenere nek Pambayun kuwe anake musuhe. Ki Ageng Mangir arep mundur ora sida nikah karo Pambayun, ananging penasehate Mataram ngusulaken supayane nikah bae, masalah musuhan mengko penasehate sing arep damekaken. Akhire Ki Ageng Mangir setuju. Lajeng Ki Ageng Mangir dhawuh dhateng prajuite supaya matur karo Panembahan Senopati menawi Ki Ageng Mangir arep sowan teng Mataram. Panembahan Senopati setuju, ananging ana syarate, syarate yaiku Ki Ageng mangir ora ulih gawa prajurit lan senjatane yaiku tombak baru klinthing. Ki Ageng Mangir setuju nek syarate kaya kuwe, lajeng Ki Ageng Mangir sowan dhateng Mataram karo rasa wedi, wedi si anu teka marang hene musuhe. Panembahan Senopati ngendika, nek Ki Ageng Mangir ki kon ora usah wedi, Ki Ageng Mangir kon ngabekti kalihan Panembahan Senopati. Nalika Ki Ageng Mangir atur sembah utawi ngabekti kalihan Panembahan Senopati, Ki Ageng Mangir dijambak lan sirahe dijedotaken marang watu, sirahe niku pecah lan Ki Ageng Mangir pejah. Amargi Pambayun menika sampun tresna sanget kalihan Ki Ageng Mangir, mireng Ki Ageng pejah, Pambayun lajeng gerah lan boten mantun-mantun. Sampun dipuntekani tabib kathah ananging ugi tetep dereng mantun, lajeng Panembahan Senopati angsal wangsit, Pambayun bisa mari menawi dipuntambani cendawan sing tumbuh ing nginggil watu, sing dimaksud kuwe ya sarang burung lawet kuwe. Panembahan Senopati lajeng ngutus utusane antarane Udayana, Prayandriya, Saragati karo kaki Gareng didhawuhi golet cendanane marang arah barat nyusuri
pante. Akhire ketemu lah nang guwa Nagasari nang desa Karangdhuwur niki. Lajeng sarange niku dibekta teng Pambayun, Pambayun langsung mari saking gerahe. Amargi penduduk niku dados percaya menawi sarang burung menika manjur utawi berkhasiat pramila dipunundhuh dening para penduduk. Mangertos menawi sarang lawet kuwe larang, tiyang Belanda lajeng kerjasama kalih adipati Kebumen kangge ngelola sarang burung. Zuhri : lajeng kenging menapa kedah wonten upacara utawi slametanipun pak? P.Sapon : kuwe critane kaya ngene mbak, jaman riyin niku masarakat pribumi nek ana wong Belanda apa ketekan wong Belanda menika wonten penyambutan, lah jaman riyin niku disambut ngge kuda lumping, tari topeng mengko wengine kuwe tayuban. Zuhri : tujuan upacara ngundhuh susuh lawet menika kangge menapa pak? P.Sapon : sadaya rentetan upacara niku supados sadaya ingkang jagi kalihan ingkang ngundhuh nika dipunparingi keslamatan amargi teng guwa niku bahaya sanget mbak, pramila kedah ngatos-atos sanget. Lajeng ugi supados asilipun ngundhuh niku saged kathah lan sae asilipun. B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika pak? P.Sapon : sadaya tiyang ingkang biasa jagi wonten ing caket guwa mrika, nggih karyawan sarang burunglah. Zuhri : karyawan menika wonten pembagian tugas piyambak-piyambak boten pak? P.Sapon : nggih wonten nanging boten kudu paten, sing jelas wonten sing nyembeleh biasane kaume sing nyembeleh, sikep tua niku tiyang ingkang pasang sajen yakuwe kula kalih pak Seno, sanese nggih wonten sing nguliti kebone, wonten sing ngumbah daging, wonten sing motong daging, ana sing masak daginge, tugase kados niku paling mbak. 243
244 Zuhri : rata-rata yuswanipun panitia menika pinten pak? P.Sapon : kadose kula lo sing paling tua, kula niku sewidak gangsal tahun, liyane sangisor kula. Ya sanginggil selangkung tahunan lah, wong taksih ingkang umure selangkung. Zuhri : menapa menawi badhe ngundhuh menika damel panitia rumiyin napa kadospundi pak? P.Sapon : boten, boten wonten damel panitia malih. Dados menawi badhe slametan nggih pun otomatis tiyang-tiyang niku, tiyang - tiyang sing biasane jagi caket guwa niku panitia salawase. Zuhri : menapa dalemipun panitia menika saking desa Karangdhuwur sadaya? P.Sapon : nggih, sadaya panitia niku daleme mriki Karangdhuwur C. Cecawis Upacara Ngundhuh Susuh Lawet Zuhri : menawi persiapan saderengipun upacara ngundhuh susuh lawet menika menapa kemawon? P.Sapon : niku nggih ana siap-siap tempate, pada tuku bumbon lan sanes-sanese. Nek diabani jumat ngesuk slametan, nggih tiyang mriki sampun sami tanggap wonten ingkang tumbas bumbon, lan liya-liyane. Zuhri : menawi nyiapaken papan teng pundi mawon pak, sekitar jam pinten? P.Sapon : nggih wonten nratag utawi masang tratag mangke dihias karo janur kuning, dados mangke wonten ingkang mendhet janur, lajeng wonten ingkang nyewa kursi, nyewa meja lajeng ditatani sing rapih. Sasampunipun nata kursi, meja, tarub ugi nyewa pengeras suara utawi salon sing gedhe niku teng lapangan SMP mriku, Nek arep wayangan ya natani alat musike sakomplite teng Guwa Conto, terus daleme pak lurah, karo sing nggo pasang sajene. Nek tata - tata niku kan teng lapangan ya sekitar jam tengah wolu, jam wolunan lah Zuhri : alat musikipun menika menapa kemawon pak? P.Sapon : nggih gamelan sakomplite. Ana saron, demung, bonang barung, bonang panerus, kendhang, peking, gong, kenong lan kempul. Zuhri : nyamektakaken papan menika teng pundi mawon pak?
P.Sapon : nggih teng daleme pak lurah kalih teng lapangan, biasane nggih teng ngajeng SMP Diponegoro niki wingking balai desa, sing ana lapangane si ben amba. Zuhri : menawi nyiapaken blanjaan napa mawon pak? P.Sapon : ya ana tuku ayam kampung, ayame sing penting lanang utawi jago warnane bebas, beras, bumbon sapepeke, minyak, klapa, nek sayurane ya ana gandul, kobis, wortel, apa kae jenenge putren apa ya, karo lalaban biasane Zuhri : sinten ingkang tumbas kabutuhan masak pak? Lajeng tumbasipun menika wonten pundi? P.Sapon : nggih biasane juru masak, tumbase nggih teng peken anu sing pepek si apa-apa ana. Zuhri : lajeng ingkang masak kangge kenduren menika sinten pak?wonten pundi? P.Sapon : nggih niku juru masake, carane sing wis biasa masak nggo slametan ngundhuh sarang burung. Soale nek masak nggo slametan ngundhuh sarang burung niku boten kenging dicicipi, dados asin ya ben, anyeb ya ben. Makane sing masak kuwe ya sing dipercaya utawi ingkang sampun biasa. Biasane kuwe ya tanggane pak lurah karo bu lurah sing masak. Zuhri : ingkang dipunmasak kangge kenduren menika menapa kemawon pak? P.Sapon : nggih kathah, daginge kebo mau ana sing disemur, digoreng biasa, direndang apa apa kae jenenge, terus ana becek, becek kuwe nek mbak e ngarani ya gule lah, Cuma nek tiyang mriki nyebute becek. Terus gadon, menawi gadhon niku daging sing dicacag lembut terus campur santen terus didang utawi dikukus, niku jenenge gadhon. Ana lodheh utawi oseng-oseng mi, kacang, ana maning oseng tempe, oseng tahu, terus ana ingkung mbarang, yawis niku paling-paling mbak Zuhri : lajeng pirantining masak menika menapa kemawon pak? P.Sapon : ya sapepeke sing biasane dienggo masak, alat-alat dapur. Ana soled, waja, erok-erok, capon, rinjing, tampah, mangkok, dandang sakomplite alat dapur sing dibutuhaken nggo masak 245 lan
246 Zuhri : kenging menapa kedah wonten persiapan rumiyin pak? P.Sapon : niku supados nggampilaken panitia, supados teng dinten h ne nika boten kemrungsung ndadak natani malih. Nek janure dipasang ya ben dadi tanda nek ngesuk kuwe bakal mulai ana slametan utawi upacara ngundhuh susuh lawet D. Tata Upacara Ngundhuh Susuh Lawet 1. Mragat maesa Zuhri : pak, menawi tata upacara utawi proses upacara ngundhuh susuh lawet menika kadospundi? P.Sapon : pertama nggih motong kebo, Zuhri : prosesi saderengipun kebo dipunsembelih kadospundi pak?madhep pundi?kebonipun menika warnane napa pak? P.Sapon : kebone biasane warna ireng. Salajengipun enjing-enjing dinten jumat kebo ditali nang wit, sadaya ingkang jagi guwa sarang burung pada kumpul teng daleme pak lurah, lajeng kebone disrimpung sikile, dirubuhaken lan ditaleni terus dipathoki kajenge ampun brontak nika si. Terus sing ditugasaken nyembeleh wis siap karo gamane sing landhep. kebo rubuh dipathoki cekeli tiyang kathah, ana sing nyekeli sikile, ndase, buntute, awake kebo supados boten brontak-brontak, lajeng tukang nyembeleh nyekel gaman terus dipotong sikile kebo mau dijiret utawa ditali nggo tambang ben kenceng. Nek madhepe ya biasa lumrahe wong nyembeleh kewan kae, ndase teng sisih kidul madhepi ngulon berarti miring marep kiblat sirahe kidul miring, mujure ngidul marepe ngilen miring ngilen. Zuhri : kenging menapa nyembelihipun kebo pak?boten kewan sanesipun? P.Sapon : kebo niku carane raja kewan, dadi ya kewan sing dadi raja nggo sesembahan , carane kewan sing paling unggul si. Zuhri : alat-alat ingkang dipunginakaken nalika nyembelih menapa kemawon pak?
P.Sapon : nggih ana gaman sing landhep, gaman kuwe peso dawa nggo nyembeleh, nyembelehe karo donga sing dongani kaume niku Zuhri : kenging menapa diparingi baskom kalih uyah wonten ing luangan ingkang kangge nyembelih? P.Sapon : baskom kuwe ginane nggo wadhah getih, nggo madhahi getih lah anu engko getihe arep nggo sajen si. Uyahe kuwe ben getihe cepet mbeku ben gampang dijiot ora ndlewer-ndlewer nek diwadhahi , lan ben mengko nek digodhog didihe kuwi asin. Zuhri : sasampunipun dipunsembelih kebo lajeng dikepripunaken pak? P.Sapon : ya iwak kebone dikuliti, terus dibagi-bagi, dicacag-cacag utawi dithetheli, sing netheli nggih karyawan kabeh ngge peso Zuhri : samangke daging dipunperang dados pinten pak? P.Sapon : diperang dados, sing sebagian kangge sajen sebagian kathah niku kangge kenduren utawi kepungan. Ingkang motong kebo niku angsal keredan, keredan menika gulu, menawi kepala desa lan carik menika angsal polo goro utawi daging sing teng tulang belakang, menawi dingklik utawi sikil siji niku ngge kebayane, karyawan liyane ya ulih tapi ya ora akeh-akeh mung dibagi-bagi secukupe. Amargi ingkang paling kathah menika ngge kepungan. Zuhri : menawi jeroan kebo menika menapa kemawon pak? P.Sapon : ana usus, babad, limpa, ati, jantung nggih niku isine jeroan niku paling Zuhri : sasampunipun nyembelih kebo, menapa malih pak? P.Sapon : mangke wonten pasang sajen tapi nek sajenne wis rampungan, sajene ana sing dimasak sit si. 2. Sajen Zuhri : ingkang damel sajen menika sinten pak?lan wonten pundi damel sajennipun? P.Sapon : sing damel niku biyunge lare kula, nggih teng mriki teng griya kula Zuhri : kenging menapa garwanipun pak Sapon ingkang damel? 247
P.Sapon : amargi biyunge lare menika sampun biasa wiwit jaman rumiyin, dados ingkang mangertos niku nggih biyunge lare kula, dadine sing gawe ya bojo kula Zuhri : menapa kemawon sajennipun pak? P.Sapon : biasane kuwe saderengipun daging sampun dithetheli lan didugekaken mriki, bojo kula niku biasane nyiapaken sajen sanes sing saged didamel riyin sing boten nenggo daging, kados pula, cengkaruk gimbal, kepyar, sega golong, uncet, jangan, krambil karo gula jawa, sega tompon, lan brambang kalih lombok sing mangke gari nambahi getihe jenenge cokbang. Kuwe kabeh mau diwadhahi takir. Takir kuwe godhong gedhang sing ditubles sada wonten sakiwa tengene. Lajeng wedang, wedange ana werna enem yakuwi ana komoh kembang, wedang isine godhong dadap srep, wedang kopi, wedang arang-arang kambang, jembawuk, karo wedang putih utawa toya bening. Terus ana maning kembang galian, kembang setaman, kembang telon, rokok pernit, parem, gedhang raja rong ler karo gedhang ambon rong ler, lan degan ijo. Kuwe sajen sing disiapaken riyin. Nek daginge wis teka karo getihe, niku getihe mentah ngge sajen, getih digodog ugi ngge sajen, daging mentah lajeng kalih daging mateng utawi sing pun digoreng Zuhri : saged dipunjelasaken pak kadospundi damelipun sadaya sajen ingkang dipunsiapaken saderengipun daging dugi? Tuladhanipun pula, pula menika damelipun kadospundi lan sajen sanesipun! P.Sapon : - pula niku ketan sing dipungoreng sangan terus disukani gula jawa karo parudan krambil nek cengkaruk gimbal kuwe sega aking digoreng sangan sami sami disukani gula jawa kepyar niku sega biasa nduwure disogi jangan utawa diuwur-uwuri jangan sithik sega golong niku sega biasa tapi dibentuk bunder-bunder, sega golong kuwe biasane loro 248
uncet, uncet niku sega biasa dipunbentuk kados tumpeng nanging pucuke niku boten lancip radi tumpul, biasane ugi ana loro sega tompon, kuwe sega sing digawe setengah bunder, dadi ngisore kuwe papag kaya setengah lingkaran kae, jumlahe loro jangan, jangane bisa apa bae, biasane jangan mi, jangan mi kuwe ya bumbu ana brambang bawang, lombok uyah dimasak disukani mi kuwe dadine jangan mi, cokbang niku ya getih mentah dicampur brambang, campur karo lombok abang, daging mentah ya daging sing mentah daging mateng niku mung daging digoreng Zuhri : menawi wedang-wedang niku damelipun kadospundi pak? P.Sapon : - wedang putih utawa toya wening, niku nggih namung toya digodog menawi sampun mateng lajeng diademaken riyin lajeng dipunparingaken teng gelas arang-arang kambang niku inuman saka ketan digoreng dicampur santen kalih gula, menawi jembawuk niku wedang kopi sing dicampur kalih santen, komoh kembang, niku kembang mawar disukani toya asrep disukani gendhis biasane gulane gula batu wedang kopi, niku damelipun saking kopi kalih gendhis pasir disiram toya panas wedang dadap srep, niku godhong dadap srep disiram toya, Zuhri : menawi kembang kalihan sanesipun menika saged dipunjelasaken malih pak? P.Sapon : - kembang setaman niku nggih kembang sing ibarate ana nang taman, dadi nggih saged kembang menapa kemawon, paling niku werni sakawan napa pinten kembang telon, niku kembang kanthil, kenanga, lan mawar dadi siji sawadhah kembang galian, nek mawar ya mawar, kanthil ya kanthil tok 249
rokok pernit, udud sing lintingan ngge kertas ditali ngge benang isine niku mbako dilinting ngge kertas bekas parem gadhung niku sing warnane putih cilik cilik gedhang raja ya gedhang raja, ambon ya gedhang ambon degan ijo, yakuwe krambil nom sing warnane ijo Zuhri : lajeng menawi daging sampun dugi teng dalemipun pak Sapon kadospundi pak? P.Sapon : nggih getih sing mentah wau disukakaken teng takir sing pun wonten brambang kalih lomboke, lajeng daging dicacag-cacag alit-alit. Terus daging mentah diparingaken takir. Daging sanesipun dipunmasak riyin, masake niku mung digoreng nek wis terus diwadhahi takir. Daging sing ngge sajen niku pepek saking kulit, jeroan, ilat, pokoke ora ketang sepethil niku kudu legkap sing nang awake kebo niku ngge sajen. Didih utawi getih ugi dimasak kanthi digodog nganti warnane brubah langsung diparingaken takir juga. Zuhri : maknanipun piyambak-piyambak sadaya sajen menika menapa kemawon pak, pula menika maknanipun menapa? P.Sapon : pula niku bahane saking ketan digoreng dicampuri gula diblondho blondho maknanipun niku antara sing cilik-cilik dados satunggal, kita manungsa gesang teng alam sesrawungan niku kedah manunggal antara tiyang alit klihan tiyang ingkang langkung inggil derajatipun niku nyawiji dados satunggal kekuatan kanggo ngundhuh, sadaya ingkang nyambut damel teng mrika kedah nyatu dados satunggal ampun gadhah karepan dhewek-dhewek, ampun dititori ngge piyambak niku undhuhane. Zuhri : menawi cengkaruk gimbal pak menapa maknanipun? P.Sapon : cengkaruk gimbal panganan sing mpun boten layak dipangan tapi dipepe ben tetep bisa dipangan, maknane gesang niku kedah hemat, manfaatkan ingkang sampun boten dipunginakaken supados barang menika saged migunani malih tegese nggih kedah ngirit. Kangge 250
ngundhuh menika kedah manpangataken barang-barang ingkang taksih saged dipunmanpangataken Zuhri : menawi kepyar pak? P.Sapon : kepyar manut kapitadosane tiyang-tiyang jawi niki nggih sumbere saking jaman riyin, paham animisme, jaman riyin tiyang riyin kepyar niku bekteni bapak batin biyung batin, boten sanes nggih Gusti ingkang Maha Kuwaos supados urip kaparinga lancar upacara karo ngundhuhe, rama biyung sing ora tau ketemu sing ra tau keton ya kuwe Gusti Allah, Zuhri : sega golong menika maknanipun menapa pak? P.Sapon : sega golong tegesipun gumolong, bersatu padu antara tiyang sing kerja teng mrika, sami kersa sami anggenipun ngundhuh, sekul golong sekul sing digolong-golong, Zuhri : menawi uncet menika pak? P.Sapon : uncet, wujude lancip. Niku nggih kita menungsa gesang wonten ngalam sesrawungan kedah tansah manembah kalihan ingkang sing teng nggingil, puncake niku wujude kan segitiga kepada puncakipun, puncake niku Tuhan Yang Maha Kuwasa, sadaya apa bae niku kedah nyuwun dhateng Tuhan Yang Maha Kuwasa. Zuhri : kenging menapa gungungipun menika kalih? P.Sapon : kalih niku sadaya wonten jodohe, dadi kalih Zuhri : bedanipun uncet kalihan kepyar menika menapa pak? P.Sapon : bedanipun uncet kalihan kepyar, namung beda wujudipun karo nek uncet niku kan nyuwun slamet nek kepyar nyuwun lancar Zuhri : sega tompon maknanipun menapa? P.Sapon : sega tompon niku disajikaken kangge tiyang ingkang langkung sepuh. Lambange niku kita urip kedah hormati ingkang langkung sepuh, wong tuwa sing lewih ngerti babagan nyambet damel teng sarang burung, dadi mulane wong sing enom kudu patuh maring pituture wong tuwa teng mrika sebab wong tuwa niku nuturi anak putu mesti nuturi bab-bab sing becik, wong tuwa niku kan sing wis pengalaman ngundhuh Zuhri : jangan mi menika lambang menapa pak? 251
P.Sapon : jangan niku namung kangge pelengkap thok, ora ana maknane apa-apa mulane nek jangan kan boten kedah mi, saged napa mawon sing penting wujud jangan Zuhri : cokbang menika maknipun menapa? P.Sapon : cokbang niku kan wujude saking getih, getih rupane abang, abang niku lambang berani anu dalan ngge ngundhuh niku kan bahayani sanget mulane kudu wani temenanan, wong dalane mung nggo tali. Guwa sing nggo ngundhuh niku kan nang pinggir laut, dhuwur laut. Ana brambange, anu carane kene brambang abang semimpang bahaya apa apa semisish, lombok niku pedes nggih lambang semangat Zuhri : menawi daging mentah kalihan mateng menika pak? P.Sapon : daging onten mentah, onten mateng, niku gadhah makna menawi gesang menika kedah berbagi kalihan sesama, getih mateng kangge sesembahan dhateng makhluk ingkang boten ketingal Zuhri : gendhis kalihan krambil menika pak maknanipun? P.Sapon : gula kalihan krambil menika sami kalih bendera kita, merah putih, merah niku wani, putih niku suci jujur, kedah bersemangat kedah jujur suci, Zuhri : menawi makna wedangipun menika menapa pak? P.Sapon :- wedang putih utawa toya wening, kudu ning niku tegese nyawiji wonten ing pagawean, pegaweane ditandangi siji siji, satu per satu, mikiraken salah siji disit arang-arang kambang kadedan saking banyu kalih bahan panganaan sing dicampur dadi siji kemambang nang banyu, kita urip niku kedah manunggal kalihan alam, urip kuwe aja nantang arus, bahaya ya aja ngundhuh, kedah saged beradaptasi karo lingkungan menawi jembawuk niku bekteni dhateng Ki Ageng Mangir, amargi jaman riyin niku remene ngunjuk kados menika komoh kembang, bekteni dhateng Ki Udajaya, sami anu jaman riyin senenge wedang niku 252
wedang kopi, niku nedahaken menawi kita kedah jagi bumi, kopi niku ireng, ireng lambang bumi wedang dadap srep, angger cara wong jawa wong jawa biyen kuwe godhong dadap srep disogna bathuke cah cilik sing mriang ben adem, dados niku gadhah makna pikiran niku kudu tansah adem ayem ning ora ngangsa, ora ngoyo. Nek ngoyo bisa dadi pada mriang si karyawane mbak Zuhri : lajeng kembang-kembang menika maknanipun pak? P.Sapon : sanajan ana kembang sing ora wangi ning akeh-akehe kembang niku wangi, kembang setaman, kembang telon, kembang galian, werna kembang menika lambangaken manungsa niku kudu miliha dalan sing wangi dalan sing apik, halal. Zuhri : kenging menapa dipunbedakaken wonten kembang sataman, telon kalihan galian? P.Sapon : niku amargi salebeting perbedaan menika kedah wonten kesamaan, lah niku artine sami sanajan dibeda-bedakaken, ampun malah teng kesamaan wonten perbedaan, Zuhri : menawi parem? P.Sapon : parem men suasana lingkungan teng mriku seger, ben karyawane tambah semangat Zuhri : lajeng rokok pernit? P.Sapon: rokok pernit niku mbako ingkang dibungkus ngge kertas bekas. Niku namung sesembahan kangge tiyang jaman rumiyin ingkang rokokipun kados menika Zuhri : gedhang ambon kalihan raja menika pak? P.Sapon : gedhang raja karo gedhang ambon niku gedhang ingkang sae, carane tiyang mriki gedhang sing paling enak dadine nggo persembahan ya sing terbaik sing apik Zuhri : degan menika pak? P.Sapon : dewegan wujude krambil enom, sing esih enom niku elinga siki enom besuk bakal tuwa, sing tuwa eling biyen wis tau enom, sing enom 253
gugua karo wong tuwa, sing tuwa aja keminter, sanaja esih enom nek akeh ilmune lewih ngerti ya kudu manut karo sing enom Zuhri : menawi sadaya sajen menika maknanipun menapa pak? P.Sapon : intine niku aweh sajen, ayuh bebarengan nyuwun dhateng Gusti moga- moga sing dikarepna niku kalaksanan, supados njagani ora ana sing nyolong sing ngundhuuh waras sing diundhuh metune akeh Zuhri : sasampunipun sajen dipunsamektakaken lajeng dipunpasang teng pundi, sinten ingkang masang? P.Sapon : lajeng dipasang teng pasren kalih teng kemujan kemujan niku tempat kangge memuja utawi papan kangge masang sajen, menawi pasren niku ugi ngge pasang sesaj. Nanging menawi kemujan niku teng caket guwa Nagasari kana, menawi pasren niku teng griya kula. Menawi teng pasren nggih kula, menawi teng kemujan niku pak Seno Zuhri : wujudipun kemujan kalihan pasren menika kadospundi pak? P.Sapon : menawi kemujan niku kotakan gawene nggo semen karo bata, nek pasren niku gawene nggo kayu kaya umah panggung tapi alit. Zuhri : kenging menapa pak Sapon kalihan pak Seno? P.Sapon : nggih amargi kula kalih pak Seno orang yang dituakan miturut masarakat desa mriki. Zuhri :wonten donganipun boten pak nalika pasang sajen, menawi wonten kadospundi? P.Sapon : nggih wonten, kula kalih Seno niku sanajan tempate beda nanging dongane sami, kados niki: "Bismillahirohmanirohim, sagalenggang jati rupane menyan, winurjati kukusing menyan, kukusing menyan sumundhul marang swarga, tinampen mbah buyut sapenginggil, mbah buyut sapengandhap, kula caos bekti dhumateng ingkang mbaurekso ing guwa sarang burung Nagasari inggih menika Ki Udajaya, Prayandriya, Saragati, Ki Gareng lan Mas Ayu Kalipah, 254
255 mugi-mugi sesarengan nyuwun wonten ngarsanipun Allah SWT, anggen kula badhe miwiti ngundhuh sarang burung mangsa (nyebataken mangsa undhuhan) sawanci-wanci kenging, manggih wilujeng sakamudayanipun awit saking kersaning Allah SWT, Robbannaa Aatinaa Fiddun-Yaa Hasanah Wafil Aakhirati Hasanah Waqinaa A'dzaabannaar. Aamiin, Aamiin Yaa Robbal'aalamiin Zuhri : sasampunipun pasang sajen, tata upacara salajengipun menapa pak? P.Sapon : biasane jemuwahan sit, mangke jam setunggal nembe kepungan utawi kenduren teng daleme pak lurah 3. Kenduren utawi Kepungan Zuhri : kepungan utawi kenduren menika menapa pak? P.Sapon : lah niku bar jumatan, kebo sing wis dipotong dikendurenaken, nggo slametan ben slamet Zuhri : adicara kenduren menika sapisanan menapa? P.Sapon : ngabulaken, niku carane diaturaaken menawi niate damel slametan nika badhe ngundhuh sarang burung kaping karo napa pinten, diomgaken kalih sg kenduren bahwa hene disembeleh niku badhe sawancinipun kenging, monine ngabulaken kuwe kados niku : Assalamua'laikum Warahmatullahi Wabarakatuh, kepareng matur dhumateng sedherek sedherek sadaya sampun sami lenggah wonten ngriki, mangga dipunsekseni hajatipun bapak lurah inggih menika gandheng badhe ngundhuh sarang burung musim (nyebataken undhuhan kaping pinten) menika dipunwontenaken wilujengan. Kala wau enjang motong kagunganipun Gusti Allah ingkang wujudipun kebo perlunipun kangge wilujengan ngundhuh sarang burung mangsa (nyebataken undhuhan kaping pinten) badhe dipunundhuh sawancinipun kenging dados bekteni dhumateng ingkang sami bedhah trukah wonten ing Nagasari utaminipun Ki Udajaya, Prayandriya, Kaki gareng lan Saragati sekalian saha Mas Ayu Kalipah ugi ingkang sami tata ruwata wonten ing salebeting guwa sajawining guwa, salebeting
pereng sajawining pereng, sajawining toya salebeting toya miwah para leluhur sanesipun ingkang boten kula sebut satunggal satunggalipun. Ing pangajab mugi-mugi sadaya ingkang kula sebat wonten ing ngajeng menika sami ndherek nenuwun wonten ing ngarsanipun Gusti Allah SWT, mugi mugi hajatipun pak lurah badhe ngundhuh sarang burung keparingana wilujeng, wilujenga ing sekemudayanipun keparingana atos dandanane wuleda taline enthenga peralatane kados dene kapuk nggih? (lajeng para rawuh sami ngendika mangsuli nggih Aamiin). Wassalamua'laikum Warahmatullahi Wabarakatuh Zuhri : sasampunipun diujubaken menapa malih pak ingkang wonten ing adicara kenduren menika? P.Sapon : mangke kantun dipundongani dening salah satunggal tiyang ingkang saged biasanipun pak Kyai utawi kaume. Doange , anu tiyang islam ya dongane wong islam, dongane wong kenduren donga slametlah, sing padha teka engko ngaamiini. Zuhri : sinten ingkag rawuh ? sasampunipun donga lajeng napa pak? P.Sapon : biasane niku sing biasa njaga guwa utawi sing ngundhuh utawi karyawane niku, lajeng undang perangkat desa, karo tiyang sekitare dalem pak lurah sing gelem, kantun sami dhahar teng mriku nek boten telas sami dibekta wangsul nggo plastik napa dibagikaken kalihan tangga-tangga Zuhri : lajeng sinten kemawon ingkang rawuh nalika kepungan menika pak? Zuhri : sasampunipun kepungan menika menapa pak? P.Sapon : biasane nek bar kenduren niku nggih kantun tontonan, hiburanlah cara jaman saniki, tontonane niku ngantos dugi dalune niku 4. Panglipur Zuhri : tontonanipun niku menapa kemawon pak? P.Sapon : biasane wonten kuda lumping, tapi saderengipun kuda lumping menika wonten wayang teng guwa contoh, sanajan wayangane niku 256 lan
Zuhri P.Sapon Zuhri P.Sapon Zuhri P.Sapon Zuhri P.Sapon Zuhri P.Sapon Zuhri P.Sapon Zuhri P.Sapon namung prasaja mbak, won galate mung saron, gong, kendhang, demung, kaih kempul. : Rama Tambak menika cariyosipun kadospundi pak ? : Rama tambak niku Rama Wijaya bojone dicolong nang Prabu Dasamuka niku Ratu Ngalengka terus dijaluk balik. Dijaluk balik wong gandheng antarane Ngalengka kalih Poncowati niku keletan segara carane segarane dibendung disit. Prabu Wijaya niku direwangi nang bala wujude kethek, sing kethek niku diratuni nang aring Sugriwa, ngantos galengka banjir lajeng Shinta dibekta Poncowati nggih pun rampung. : menapa cariyosipun menika saben undhuhan menika sami pak ? : nggih sami, critane niku tiap wayangan niku Rama Tambak. Sing dadi dhalang niku kula, wiwit jaman pitung dasaan kadose : pirantining kangge wayangan menika menapa kemawon pak? : nggih namung prasaja ugi mba, paling wonten saron, gong, kendhang, demung, kaih kempul. : menika sasampunipun wayangan napa malih pak? : sekitar jam papat rampung terus kula nglarung sajenne wau, nggo tandha nek wayangan rampung gadhah pangarep mugi-mugi saged slamet sakemudayanipun : lajeng sasampunipun wayang menika wonten menapa malih pak? : niku mangke onten kuda lumping riyin, : kenging menapa kuda lumping pak ? : genah anu wiwi jaman kuna, kuda lumping kuwe gambaraken Prajurit Belanda sing nunggang jaran, wong jaman riyin sing ngopeni Belanda. : persiapan kangge pertunjukan kuda lumping nika napa mawon pak? : ya ngundang pemaine, pemaine teka saperalatane, ya sing nabuh gamelan, sajen biasane isine krambil, toya diparingi kembang, godhong gandhul, godhong dadap srep, wedang bening, gendhis jawa, wedang kopi. 257 teng
Zuhri : proses pertunjukan kuda lumping niku kadospundi pak? P.Sapon : pertama teka langsung main ya tegese joged, terus kiter, gawe kaya lingkaran kae, terus pada mendhem. Mendheme werna-werna nggih ana sing mendhem nunggang jaran, ana sing barongan lan sanese. Niku mangke disembur langsung mari, nggih pun kados niku thok Zuhri : lajeng hiburan sanesipun? P.Sapon : bar niku biasane tari topeng, critane crita panji Zuhri : Crita panji niku kadospundi pak? P.Sapon : crita panji niku nyritakaken kraton jenggolo kalih kraton Kediri, Panji Inukertapati kalih Dewi Galu Candrakirana. Panji niku bojone Dewi Candrakirana, Dewi niku didhemeni Klono Sewandono ahire ana perebutan antara bojone karo Klono kuwe. Dewi dadine nyamar menawi teng desa - desa amargi di oyok - oyok Klono. Dewi niku nganti jenenge asline dadi klenthig kuning lan liya-liyane. Singkat crita, ahire Klono dipateni Panji, lajeng Dewi niku tetep dadi duwene Panji Zuhri : lajeng napa malih pak?lan kenging menapa niku? P.Sapon : ana tari topeng, tontonan niku mula bukane ya kue sakawan ana kuda lumping, tari topeng, wayang karo tayub. Dadi ya jaman siki ya pertunjukane ya sing kesenian pertama ana biyen. Biasane didiringi gamelan jawa sing ngiringi ya singg diundang apa grup sing disewa kuwe. Gamelane ana saron, demung, peking, bonang barung, bonang penerus, gambang, kethuk kenong, kempul gong, kendhang karo gender, karo ana pengabungan musik tradhisional karo modern. Zuhri : sasampunipun tari topeng niku napa malih pak? P.Sapon : dalune niku gari tayuban utawane lengger apa tari lengger pada bae 5. Panutup Zuhri : adicara panutup menika kadospundi? P.Sapon : ya niku ana tayuban, tayuban kuwe ya biasa lenggere ngibing terus penontone melu ngibing anu diiringe gamelan si. 258
Zuhri : sambutan saking sinten kemawon pak? P.Sapon : nggih paling niku pak lurah karo donga keslametan Zuhri : menapa mawon ingkang dipun ngendikaken nalika sambutan? P.Sapon : niku biasane ya mugi-mugi ngenjang anggenipun ngundhuh niku saged slamet utawa wilujeng samudayanipun Zuhri : dananipun menika sadaya saking pundi pak? P.Sapon : danane niku saking pak lurah, mangke nek pun dilelang sarange artone digantos Zuhri : menapa kedah urut tata upacaranipun pak? P.Sapon : nggih kedah urut mbak, wis adat si. Nek ra urut ya mengko bingung tur wagu, mbok-mbok ana apa-apa ne kora urut Cathetan Refleksi IV: 1. Upacara ngundhuh susuh lawet menika dipuntindakaken undhuhan karo, kapat, kapitu saha kasanga, saben dinten jumuwah. Jumuwahipun inggih menika pahing, pon menapa manis. 2. Ancasipun upacara ngundhuh susuh lawet inggih menika supados ingkang ngundhuh saged dipunparingi keslametan. 3. Paraga upacara ngundhuh susuh lawet inggih menika para karyawan. Dalemipun karyawan menika sadaya saking Desa Karangdhuwur. Yuswanipun karyawan langkung saking selangkung taun. 4. Mula bukanipun inggih menika dipunwiwiti jaman kerajaan Mataram, ingkang butuhaken susuh lawet kangge obat putranipun raja 5. Cecawis upacara ngundhuh susuh lawet inggih menika blanja-blanja kangge kenduren, kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, pasang sajen, kenduren, hiburan, saha panutup 7. Sajen wonten ing upacara ngundhuh susuh lawet inggih menika wonten kepyar, sega tompon, sega golong, uncet, pula, cengkaruk gimbal, jangan, krambil kalih gula jawa, brambang kalih lombok, cokbang, wedang godhong dadap srep, wedang bening, komoh kembang, arang-arang kambang, wedang 259
kopi, jembawuk, kembang galian, kembang telon, kembang sataman, parem, rokok pernit, gedhang raja kalihan ambon, degane ijo, daging kebo mentah, daging kebo mateng, kalihan getih mateng. 8. Maknanipun sajen inggih menika: a. jangan mi = panjangkep b. cokbang = lambang keberanian c. daging mateng, mentah saha getih mateng = gesang menika kedah berbagi d. kepyar = bekteni bapak batin biyung batin e. pula = manunggalaken kekiatan f. cengkaruk gimbal = kedah irit g. sega golong = kerja sami h. uncet = panyuwunan dhateng Gusti Allah i. sega tompon = kedah ngurmati tiyang ingkang langkung sepuh j. gendhis jawi = wani, krambil = jujur k. arang-arang kambang = ngurmati lingkungan alam l. wedang putih = kerja menika satunggal baka satunggal rumiyin m. wedang kopi = kedah jagi bumi n. wedang dadap srep = pikiran kedah adem o. jembawuk = bekteni dhateng Ki Ageng Mangir p. komoh kembang = bekteni dhateng Ki Ageng Udajaya, q. kembang = milih dalan ingkang becik r. parem = kangge pewangi s. rokok Pernit = sesembahan kangge tiyang jaman rumiyin t. gedhang raja kalihan gedhang ambon = persembahan ingkang sae u. degan = tiyang enom manut pituturipun tiyang sepuh 9. Kenduren inggih menika wonten ngabulaken, donga saha dhahar slametan 10. Hiburanipun inggih menika wayangan, kuda lumping saha tari topeng 11. Panutupipun inggih menika sambutan saking Bapak Lurah kalihan tari lengger 260
CATHETAN LAPANGAN PIREMBAGAN V Informan : Sajab Dinten/Tanggal : Minggu, 24 Februari 2013 Wekdal : 09.45 WIB Papan : Loket Masuk Pantai Suwuk Yuswa : 50 tahun Alamat : Desa Karangbolong Pakaryan : PNS Peranan ing Upacara : Mantan karyawan A. Mula Bukaning Upacara Ngundhuh Susuh Lawet Zuhri : upacara ngundhuh susuh lawet menika dipuntindakaken saben tanggal pinten pak? Pak Sajab : boten ngangge tanggal undhuhane mbak, undhuhanipun menika setahun kaping sekawan, undhuhan karo, kapat, kapitu kalih kasanga. Kaceke wonten ingkang sewidhak dinten, wonten ingkang sangang dasa, niku miturut sarange sampun pantes diundhuh napa dereng kados, nek.karo meng kapat sewidhak, kapat meng kapitu sewidhak dina, kapitu meng kesanga satus rongpuluh, kasanga meng karo ya satus rongpuluh dina. Sing nentukaken nggih tiyang ingkang sami teng pos mrika, sadaya para karyawan sarang burung sing nentukaken Zuhri : saderengipun pengundhuhan menika wonten upacara tradhisional rumiyin nggih pak, lah biasanipun upacaranipun menika katindakaken dinten menapa pak?menapa kedah weton menapa ugi? Pak Sajab : biasane dimulai dina jumat, niku jumate manis, paing utawane pon. Nek wage karo kliwon niku boten saged Zuhri : kenging menapa jumat? Kenging menapa ugi jumatipun menika kajawi jumat wage kalihan jumat kliwon pak? 261
Pak Sajab : carane awit jaman riyin niku, dina jumat niku sing dina sing apik. Nek kliwon karo wage niku anu ora apik, bakal akeh bahaya Zuhri : lajeng menawi mula bukanipun utawi asal usulipun upacara ngundhuh susuh lawet menika kadospundi pak? Pak Sajab : asal usul, jane kula ngertine sethithik mbak, niku jaman kraton anak kraton niku sakit, sakit niku tambane niku kedah jamur sing thukul saking karang nang karang, niku ndilalah prajurite niku diutus ahire manggih teng guwa Karangdhuwur, niku sing namine sarang burung lawet, ahire ditambani ngge niku mantun , ahire diuri-uri dugi sepriki, nggih wonten slametan napa mawon, anu adat riyin nggih dilaksanakaken Zuhri : lajeng tujuan upacara ngundhuh susuh lawet menika kangge menapa pak? Pak Sajab : istilahe kangge slametan mugi-mugi ngundhuhe pada slamet B. Paraga Upacara Ngundhuh Susuh Lawet Zuhri : menawi tiyang-tiyangipun ingkang ndherek wonten ing upacara ngundhuh susuh lawet menika pak? Pak Sajab : nggih sadaya karyawan sarang burung, paling kalih ngundang perangkat, tanggane lurahe. Nek liyane kuwe mung dados penikmat lah carane Zuhri : kenging menapa tiyang-tiyang menika ingkang dipundadosaken karyawan? Pak Sajab : niku turunan mbak, menawi riyin tiyang sepuhe karyawan, nggih putrane niku dados ganti tiyang sepuhe. Zuhri : rata-rata yuswanipun panitia menika pinten pak? Pak Sajab : nggih wonten sing sepuh, wonten sing tesih enom, ya sekitar kirang langkung, kira-kira tigang dasaan langkung mbak yusawanipun Zuhri : menapa dalemipun panitia menika saking desa Karangdhuwur sadaya? Pak Sajab : nggih sadaya dalemi mriki karyawane 262
263 C. Cecawis Upacara Ngundhuh Susuh Lawet Zuhri : menapa kemawon ingkang kedah dipunsamektakaken saderengipun upacara ngundhuh susuh lawet? Pak Sajab : biasane tumbas kebo Zuhri :saged dipunandharaken ingkang jangkep babagan tumbas keo menika, sinten ingkang tumbas, regine lan sapanunggalanipun? Pak Sajab : biasane nggih pak Seno nika sing pun biasa, niku tumbase kadose teng Sokaraja mrika mbak sing wis biasa nggo tuku, warnane ya kebo ireng. Regine nggih sekitar sangang jutanan mbak, saniki pun awis. Riyin nggih sekitar pitu dugi wolung jutanan Zuhri : menika dananipun saking pundi pak? Pak Sajab : nggih biasane niku ngge artone pak lurah riyin mangke menawi kirang nggih iuran karyawan, ngenjang nek pun ngundhuh digantos Zuhri : menawi ingkang tumbas kabutuhan masak kala wau sinten pak? Lajeng tumbasipun menika wonten pundi? Pak Sajab : sing tuku niku tiyang estri-estri, biasane bu lurah. Tuku ne nggih teng peken Zuhri : menawi persiapan papan menika wonten boten pak? Menawi wonten teng pundi mawon, antawisipun jam pinten dipunwiwitinipun ? Pak Sajab : nggih niku wonten, panggung jelas, pasang tratag, kursi-kursi, meja, pasang janur kuning. Papane niku pertama teng hene lurahe, lapangan, nek sing nggo masang sajen teng hene pak Sapon kalih edhek Guwa sing nggo ngundhuh, oh nika kalih teng Guwa conto. Teng lapangan niku jam wolu tapi biasane li mulur sedela D. Tata Upacara Ngundhuh Susuh Lawet 1. Mragat maesa Zuhri : Pak, menawi tata upacara utawi proses upacara ngundhuh susuh lawet menika dipunwiwiti kadospundi? Pak Sajab : nek pertama niku enjang gasik jam enem niku motong kebo, kangge damel sajen, kenduren, kangge karyawan,
Zuhri : menawi tata cara nyembeleh kebo menika kadospundi? Pak Sajab : ya donga terus dipotong Zuhri : ingkang damel luangan kangge motong kebo menika sinten pak? Pak Sajab : nggih niku karyawan ugi ingkang damel luangan, wonten wadhah baskom soale mangke ngge wadhah getihe Zuhri : alat -alat ingkang dipunginakaken nalika nyembelih menapa kemawon pak? Pak Sajab : gaman sing ngge nyembeleh, tambang ngge ngiket sikil ben ra budi, peso sing landhep Zuhri : menika nyembelehipun wonten pundi? Pak Sajab : nggih wonten dalemipun pak lurah Zuhri : sasampunipun dipunsembelih kebo lajeng dikepripunaken pak? Pak Sajab : nggih niku dibagi-bagi nggo kendurenan Zuhri : sasampunipun dibagi menika lajeng menapa malih pak? Pak Sajab : nggih dimasak ngge sajen, engko gari dipasang nang pasren, karo masak nggo kenduren 2. Sajen Zuhri : saderengipun pasang sajen menika menapa kemawon pak ingkang dipunsamektakaken? Pak Sajab : nggih niku dimasak riyin, kan ana sajen sing kedah dimasak Zuhri : ingkang damel sajen menika sinten pak?lan wonten pundi damel sajennipun? Pak Sajab : sing gawe sajen niku bu Mairah, garwane pak Sapon Zuhri : kenging menapa garwanipun pak Sapon ingkang damel? Pak Sajab : niku anu tiyang sing wis biasa mbak, dadi sampun ngertos sajenne niku napa mawon, mulane sing masak sajen khusus bu niku Zuhri : sajennipun menika menapa kemawon pak? Pak Sajab : nggih onten getih mentah, daginge kebo wau sing pun dimasak karo mentahe, degan, pisang, karo rokok Zuhri : maknanipun saking sajen-sajen menika menapa kemawon pak? 264
Pak Sajab : nek ijene boten ngertos, nek kesulurahe nggih mestine ngge makhluk sing ora keton Zuhri : sasampunipun sajen dipunsamektakaken lajeng menapa malih pak? Pak Sajab : ya dipasang teng pasren kalih kemujan, niku papan ngge sajen niku, nek pasren kuwe nang daleme pak Sapon, kemujan teng caket guwa mrika, kemujan kuwe gawene nggo bata. nek nang pasren sing masang ya pak Sapon, nang kemujan pak Seno Zuhri : wonten donganipun boten pak, menawi wonten kadospundi? Pak Sajab : ya mungkin makhluk-makhluk sing kasat mata kon aja ganggu, sing pastine tangled pak Seno kalih pak Sapon cobi Zuhri : sasampunipun pasang sajen, tata upacara salajengipun menapa pak? Pak Sajab : kendurenan 3. Kenduren utawi Kepungan Zuhri : kendurenan menika katindakaken tabuh pinten? Pak Sajab : bar jumatan niku jam sijian Zuhri : ingkang masak ngge kenduren menapa bu Mairah ugi ? Pak Sajab : masak kendurenan teng daleme pak lurah sing masak bu lurah karo kanca-kancane sing wis biasa Zuhri : ingkang dipunmasak kangge kendurenan menika menapa kemawon pak? Pak Sajab : ya daging kebo wau dimasak sawernane, gule, sop. Terus ana jangane karo lawuh Zuhri : keduren menika menapa pak? Pak Sajab : slametan ajeng undhuhan doa kajenge waras slamet, nyuwun sewu kalihan sing bau rekso guwa Zuhri : prosesipun kendurenan menapa kemawon? Pak Sajab : ya ngabulaken, ndonga, terus pada dimaem niku masakane terus mpun sami kondur Zuhri : ngabulaken menika kadospundi pak? Pak Sajab : ngomongna lah, sing dikepengini 265
Zuhri : menawi donganipun menika kadospundi pak? Pak Sajab : donga biasa nika kados teng kenduren Zuhri : wonten pundi adicara kenduren menika dipuntindakaken? Pak Sajab : nggih teng daleme pak lurah Zuhri : sinten kemawon ingkang rawuh nalika kenduren menika? Pak Sajab : saking karyawan, perangkat desa Zuhri : sasampunipun kenduren menika menapa pak? Pak Sajab : gari tontonan niku teng lapangan 4. Panglipur Zuhri : tontonanipun menika menapa kemawon pak? Pak Sajab : ya ana wayang anu prasaja sanget alate mung saron, gong kempul kendhang nggih pun, lajeng hiburane liyane kuda lumpingan, tari topeng, karo lenggeran Zuhri : wayangipun menika critane napa pak? Pak Sajab : critane ajeg Rama Tambak, sing jelas lakone Rama Zuhri : ingkang dados dhalang sinten pak ? Pak Sajab : nggih pak Sapon niku Zuhri : teng pundi pak anggenipun wayangan menika? Pak Sajab : teng mriku, guwa conto Zuhri : kuda lumping menika kadospundi pertunjukanipun? Pak Sajab : nggih kados nika, mung jogged terus kesurupan, kesurupane werna - werna maceme yawis terus dimarikaken nang pawange ya wis Zuhri : menika wonten sajennipun boten? Pak Sajab : onten tapi sing gawe niku saking kuda lumping dados kula boten ngertos Zuhri : menawi tari topeng menika menapa pak? Pak Sajab : niku anu tari nggo topeng tapi ana critane, critane Panji anu Panji Inukertapati kalih Dewi Galu Candrakirana. Dewi niku garwane Panji. Tapi carane onten tiyang sanes ing seneng kalih Dewi, jenenge Klono Sewandono. Terus Dewi kuwe dipertahanaken carane teng garwane, 266
Panji niku. Lajeng Klono Sewandono niku dipateni nang Panji. Dadine Dewi niku pun aman lah carane. Pas diuber-uber Klono, si Dewine niku nek badhe tindak-tindak kudu nyamar sit ben ora kewenangan Klono. Sebab nek kewenangan engko digodani nang Klono niku. Nggih pun mung kados niku critane mbak Zuhri : tari tarian menika wonten iringanipun boten pak? Pak Sajab : onten saking sing disewa niku iringane Zuhri : hiburan menika katindakaken wonten pundi pak? Pak Sajab : lapangan mriku Zuhri : sasampunipun kuda lumping kalihan tari topeng lajeng wonten napa malih pak? Pak Sajab : nggih dalune lengger niku dalu penutupan carane 5. Panutup Zuhri : adicara panutupan menika kadospundi? Pak Sajab : nggih kantun lenggeran wau, yawis rampung pada bubar Zuhri : lengger menika napa pak? Pak Sajab : ana cah wadon joged teng tengah lapangan Zuhri : dananipun menika sadaya saking pundi pak? Pak Sajab : saking pak lurah niku, ngenjang nek pun ngundhuh ya gari diijoli Zuhri : menapa kedah urut tata upacaranipun pak? Pak Sajab : nggih urut, nggih istilahe mangke saru nek boten urut Cathetan Refleksi V: 1. Upacara ngundhuh susuh lawet menika dipuntindakaken undhuhan karo, kapat, kapitu saha kasanga, saben dinten jumuwah. Jumuwahipun inggih menika pahing, pon menapa manis. 2. Ancasipun upacara ngundhuh susuh lawet inggih menika supados ingkang ngundhuh saged dipunparingi kewilujengan. 3. Mula bukanipun inggih menika dipunwiwiti jaman kraton, ingkang butuhaken susuh lawet kangge obat putranipun raja 267
268 4. Paraga upacara ngundhuh susuh lawet inggih menika para karyawan. Dalemipun karyawan menika sadaya saking Desa Karangdhuwur. Yuswanipun karyawan kirang langkung tigang dasa 5. Cecawis upacara ngundhuh susuh lawet inggih menika tumbas maesa, kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, pasang sajen, kenduren, hiburan, saha panutup 7. Sajen wonten ing upacara ngundhuh susuh lawet inggih menika wonten getih mentah, daging kebo mentah kalihan mateng, degan, gedhang, kalihan rokok. 8. Maknanipun sajen inggih menika sesembahan kangge makhluk ghaib 9. Kenduren inggih menika wonten ngabulaken, donga saha dhahar slametan 10. Hiburanipun inggih menika wayangan, kuda lumping saha tari topeng 11. Panutupipun inggih menika sambutan saking Bapak Lurah kalihan tari lengger
CATHETAN LAPANGAN PIREMBAGAN VI Informan : Sudarsono Dinten/Tanggal : Minggu, 24 Februari 2013 Wekdal : 10.50 WIB Papan : Dalemipun pak Sudarsono Yuswa : 58 tahun Alamat : Desa Karangdhuwur Pakaryan : Tani Peranan ing Upacara : Karyawan A. Mula Bukaning Upacara Ngundhuh susuh Lawet Zuhri : upacara ngundhuh susuh lawet menika dipuntindakaken saben tanggal pinten pak? P.Darsono : nika boten ngantos tanggal, setahun ping sekawan, kinten-kinten kalih dugi kawan wulan sepindah karo, kapat, kapitu, kasanga nggih sampun Zuhri : selisih antawis musim satunggal kalih satunggalipun niku pinten dinten pak? P.Darsono : karo-kapat sewidhak dina, sekawan dugine kepitu sewidhak dinten, pitu kesanga satus rong puluh dina, sanga meng karo nggih satus rong puluh dina Zuhri : menawi dintenipun upacara slametanipun menika katindakaken dinten napa? P.Darsono : upacarane dinten jemuwah Zuhri : menapa kedah dinten jemuwah pak? P.Darsono : nggih kedah jumat, dina apik si carane niku Zuhri : jemuwahe kedah jemuwah menapa ngaten pak? P.Darsono : jemuwah legi apa ya Zuhri : menapa kedah wonten upacara ngundhuh susuh lawet pak? 269
P. Darsono : nggih kudu ana upacarane, awit riyin onten terus mangke nek ora ana mbok kedadean sing ora dikepenginaken, kepleset apa ngapa, celaka carane Zuhri : menawi mula bukanipun crita wontenipun upacara ngundhuh susuh lawet menika kadospundi pak? P.Darsono : anu diwiwiti jaman kerajaan riyin tirose mbak Zuhri : tujuan upacara ngundhuh susuh lawet menika kangge menapa pak? P.Darsono : nggih ben slamet sekabehane B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika pak? P.Darsono : karyawan kalih perangkat desa Zuhri : sadaya tiyang mriki pak? P.Darsono : dalemipun sadaya mriki Zuhri : karyawan menika wonten pembagian tugas piyambak-piyambak boten pak? P.Darsono : nggih nek netheli niku sareng-sareng, paling nggih onten sing kon bagi, sing nyembeleh kuwe juga beda,pak kaum si sing nyembeleh Zuhri : karyawan menika dipunbentuk napa kadospundi pak? P.Darsono : upami kula gadhah anak nggih temurun teng anak kula, boten dibentuk boten Zuhri : rata-rata yuswanipun karyawan menika pinten pak? P.Darsono : wonten ingkang seket, nggih tigang dasa utawi selangkung langkung lah C. Cecawis Upacara Ngundhuh Susuh Lawet Zuhri : saderengipun dinten jumat menika nyiapaken menapa kemawon pak? P.Darsono : pasang janur, rikat-rikat, blanja sing ajeng ngge slametan sadayane sing arep diolah, Zuhri : ingkang dipunbelanjaaken menika menapa kemawon pak? 270
P.Darsono : beras, lenga gula, kopi, janganan, mi, kacang, kecap, brambang, bawang, uyah, sapepeke lah ngge slamaten niku Zuhri : ingkang blanja menika sinten pak? P.Darsono : bu lurah niku Zuhri : wonten pundi pak tumbas blanjaan menika ? P.Darsono : nggih peken mriku Zuhri : menawi kangge papan menika wonten persiapan napa pak? P.Darsono : persiapane nggih panggung, meja, kursi alat musike ngge ngiringi hiburan Zuhri : wonten pasang janur boten pak? P.Darsono : nggih pasang janur ugi niku, janur kuning dipasang Zuhri : papanipun menika wonten pundi kemawon pak? P.Darsono : biasane teng daleme pak lurah, hiburane ya nang lapangan Zuhri : kenging menapa kedah wonten persiapan rumiyin pak? P.Darsono : nggih supados ngenjang boten kesusu lan janure nggo tandha ngesuk arep ana slametan D. Tata Upacara Ngundhuh Susuh Lawet 1. Mragat maesa Zuhri : pak, menawi tata upacara utawi proses upacara ngundhuh susuh lawet kadospundi? P.Darsono : dinten jemuwah niku nyunati kebo nggih, Zuhri : ingkang motong niku sinten pak? P.Darsono : Pak kaum sing motong, Zuhri : tata caranipun nyembeleh kebo kadospundi?madhepipun pundi? P.Darsono : nggih pertama niku sikile digubed nggo tambang, terus diturokaken, terus disembeleh ndhase teng kidul Zuhri : alat ingkang dipungunakaken wonten ing proses motong kebo menika napa mawon pak? P.Darsono : nggih wonten tambang, bendho, Zuhri : motongipun menika wonten pundi pak? 271
P.Darsono : teng ngajeng daleme pak lurah, Zuhri : ingkang nyepengi kebo sinten? P.Darsono : nggih karyawan niku wau sami, sing ngedhuk lemah nggo luangan tekan netheli niku karyawan Zuhri : kula ningali menika wonten luangan wonten baskomipun, menika kangge napa nggih pak? P.Darsono : ngge nadhahi didih utawine darah, Zuhri : menawi sampundipunpotong, lajeng kebo menika dikepripunaken pak? P.Darsono : dipunthetheli, dikelet, dipunkumbah kangge slametan Zuhri : sasampunipun menika? P.Darsono : dipunbagi dados ngge slametan, karyawan, sajen 2. Sajen Zuhri : menawi sajennipun menika ingkang masak sinten pak? P.Darsono : bu Mairah, niku garwane dhalange sing wis biasane Zuhri : menapa kemawon sajennipun pak? P.Darsono : ana wedange, ana krambile, kembang daging kebone niku Zuhri : maknanipun saking sajen-sajen menika menapa kemawon pak? P.Darsono : sangertose kula mawon nggih mbak, maknane ya paring dhaharan teng tiyang sing pun seda, nek getih niku wani, brambang anu ben semimpang karo sesmisih saking alangan apa bae, nek lomboke kue jere lambang semangat Zuhri : sasampunipun sajen dipunsamektakaken lajeng menapa malih pak? P.Darsono : ya disogna karo didongani nang pak Sapon Zuhri : dipunparingaken pundi pak? P.Darsono : nang tempate teng daleme pak Sapon niku, karo nang edhek guwa kana Zuhri : sinten ingkang maringaken sajen wonten ing papanipun pak? P.Darsono : pak Sapon nang daleme, nek edhek guwa nggih Seno nika Zuhri : kenging menapa pak Sapon kalihan pak Seno? 272
P.Darsono : ya sing dituwakan Zuhri : donganipun menika kadospundi? P.Darsono : nggih mugi-mugi makhluk ghaib boten ganggu 3. Kenduren utawi Kepungan Zuhri : sasampunipun pasang sajen, tata upacara salajengipun menapa pak? P.Darsono : kepungan teng daleme lurahe Zuhri : kepungan menika menapa pak? P.Darsono : slametan, dados sekitar jam sijian nika bar jumatan sami teng daleme lurahe slametan, nyuwun keslametan dhumateng Gusti Ingkang Maha Agung, mugi-mugi karyawan sadaya anggenipun ngundhuh niku boten wonten napa-napa, dilindungi dening Gusti Allah Zuhri : sinten kemawon ingkang rawuh wonten ing kepungan pak? P.Darsono : ingkang rawuh perangkt desa kalih karyawan Zuhri : prosesipun kepungan menapa kemawon? P.Darsono : namung sami rawuh, gari pak Sapon niku ujudaken, terus ndonga, bar kuwe ya gari sami dhahar, terus sami kondur Zuhri : ujudaken menika menapa pak? P.Darsono : ya niku ngendika, sing dingendikakaken niku anu ngendika nek tujuan slametan niku ngge slametan mugi-mugi karyawan sadaya anggenipun ngundhuh niku boten wonten napa-napa, dilindungi dening Gusti Allah, diparingana kepenak dalane, mugi-mugi entheng peralatane, Zuhri : menawi donganipun menika kadospundi pak? P.Darsono : nggih donga biasa nika sing teng kendurenan, sing liyane padha ngaamiini Zuhri : dhaharan ingkang wonten ing kepungan menika menapa kemawon pak? P.Darsono : soto napa napa nika, jangan, daging kebo digoreng, gadhon terus ana segane Zuhri : menika masakipun kadospundi mangertos boten pak? 273
P.Darsono : sing ngerti ya paling sithik mbak, gadhon niku daging kebo dicacag ditum didang, jangan ya biasa dijangan biasa kar bumbu-bumbu dapur. Liyane ora paham Zuhri : ingkang masak kangge kepungan sinten? P.Darsono : bu lurah, bu riah, karo dibantu tanggane sing wis biasane, masake ora kena dicicipi Zuhri : peralatan masakipun menapa kemawon pak? P.Darsono : panci, wajan, soled, erok, dandang, terus peso, irus, ya alat-alat dapur nika lah 4. Panglipur Zuhri : sasampunipun kepungan menika lajeng adicara menapa malih pak? P.Darsono : apa nika jenenge, hibura lah, nggo rame-rame Zuhri : adicara hiburan menika menapa kemawon pak? P.Darsono :hiburanipun ringgit teng pantai, ebeg, topeng, dalune tayuban lengger Zuhri : ringgitipun menika nyariosaken menapa pak? P.Darsono : ya nyariosaken crita jaman riyin kadose Zuhri : ingkang dados dhalang menika sinten pak? P.Darsono : pak Sapon Zuhri : menawi ebeg menika menapa pak?kadospundi pertunjukanipun? P.Darsono : ebeg napa si, kuda lumping ngertos, nggih onten sing kesurupan terus ana pawange sing marikna Zuhri : menika nyewa menapa kadospundi? P.Darsono : sadaya nyewa hiburane niku Zuhri : topeng menika hiburan ingkang kadospundi? P.Darsono : ya nari nggo topeng 274
5. Panutup Zuhri : menawi dalunipun menika tayuban lengger menika menapa pak? P.Darsono : niku ngge akhir-akhiran ibarate penutupe, nggih namung onten ingkang joged wong wadon terus wong-wonge karyawane pada melu joged Zuhri : menapa kemawon adicara penutup upacara menika pak? P.Darsono : nggih paling sederenge tayuban ana ngendikan saking pak lurah Zuhri : ngendikanipun kadospundi pak? P.Darsono : ya padha kae mau sing ujudaken nang kepungan intine Zuhri : lajeng menapa malih pak? P.Darsono : yawis nek pun ngendikan terus lenggeran yawis rampung Zuhri : dananipun menika sadaya saking pundi pak? P.Darsono : danane saking pak lurah Zuhri : menapa kedah urut tata upacaranipun pak? P.Darsono : nggih urut slametane Cathetan Refleksi VI: 1. Upacara ngundhuh susuh lawet menika dipuntindakaken undhuhan karo, kapat, kapitu saha kasanga, saben dinten jumuwah. Jumuwahipun inggih menika legi 2. Ancasipun upacara ngundhuh susuh lawet inggih menika supados slamet sadayanipun 3. Mula bukanipun inggih menika dipunwiwiti jaman kerajaan 4. Paraga upacara ngundhuh susuh lawet inggih menika para karyawan. Dalemipun karyawan menika sadaya saking Desa Karangdhuwur. Yuswanipun karyawan kirang langkung tigang dasanan 5. Cecawis upacara ngundhuh susuh lawet inggih menika blanja-blanja kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, pasang sajen, kenduren, hiburan, saha panutup 7. Sajen wonten ing upacara ngundhuh susuh lawet inggih menika wonten wedange, krambil, kembang saha daging maesa 275
8. Maknanipun sajen inggih menika nyaosaken dhaharan kangge tiyang ingkang sampun seda 9. Kenduren inggih menika wonten ujudaken, donga saha dhahar slametan 10. Hiburanipun inggih menika wayangan, kuda lumping saha tari topeng 11. Panutupipun inggih menika sambutan saking Bapak Lurah kalihan tari lengger 276
CATHETAN LAPANGAN PIREMBAGAN VII Informan : Jalal Dinten/Tanggal : Minggu, 24 Februari 2013 Wekdal : 12.30 WIB Papan : Dalemipun pak Jalal Yuswa : 60 tahun Alamat : Desa Karangdhuwur Pakaryan : Tani Peranan ing Upacara : Karyawan A. Mula Bukaning Upacara Ngundhuh susuh Lawet Zuhri : upacara ngundhuh susuh lawet menika dipuntindakaken saben tanggal pinten pak? Pak Jalal : niku nggih boten tanggal pinten-pinten nek wektune jemuwah manis apa paing niku diengge, setaun ping sekawan, kawitan mangsa kalih, sekawan kepitu mangsa kesanga sing pog. Lete niku sewidhak utawinipun satus kalih dasa dinten, menawi mangsa kawitan selisihe kalihan mangsa sakawan niku sewidhak dinten, mangsa sekawan marang mangsa kapitu iku nggih sami, menawi kapitu marang kasanga, kasanga marang karo menika satus kalih dasa dinten Zuhri : wektune jemuwah manis menapa paing kenging menapa pak? Pak Jalal : jemuwah niku dinten ingkang sae, manis kalihan paing ugi sae dados diengge, boten ngangge jemuwah kliwon karo wage, menika dinten ingkang bahayani, ora ilok ngendikane tiyang riyin Zuhri : lajeng menawi mula bukanipun utawi asal usulipun upacara ngundhuh susuh lawet menika kadospundi pak? Pak Jalal : asal-usulipun menika nalika jaman Kraton, ingkang putra menika ginanjar sakit pinten tahun boten mantun, carane bapakipun menika nampi sasmitane Gusti, kapurih ngusadani ingkang putra saged mantun menawi diusadani ngangge jamur sing temubusing watu, 277
tegesipun temumpang ing watu. Lah niku sang ratu mirunggan agung, sadaya abdi Demang didhawuhi madosi jamur menika, lajeng kepanggih wonten ing Guwa mriki. Sasampunipun pikantuk jamur ingkang tegese niku sarang burung lawet, lajeng abdi kondur madhep sampun kelaksanan , kula lajeng putranipun menika mantun. Menika critane ngaten Zuhri : kenging menapa samenika wonten upacaranipun pak? Pak Jalal : dados niku, jaman riyin nggih wonten upacaranipun, anu ngertos mandi ngge penyakit dados dipunopeni, kangge nyambut sing ngopeni niku, tiyang Belanda maksude makane tiyang-tiyang mriki niku sami ngawontenaken pegelaran kesenian. Ana wayang, topeng, ebeg utawane kuda lumping, karo lengger Zuhri : tujuan upacara ngundhuh susuh lawet menika kangge menapa pak? Pak Jalal : tujuan wilujengan nggih mugi-mugi sing nyambet damel wilujeng sing diundhuh nggih wilujeng boten ngurangi hasile B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika pak? Pak Jalal : sadaya karyawan kalih perangkat dusun mriki Zuhri : karyawan menika sinten pak?menapa saderengipun upacara menika wonten pembentukan karyawan, menapa kadospundi? Pak Jalal : niku nurun-nurunaken, upami kula nggih anak kula, cucu samangke dados karyawan Zuhri : rata-rata yuswanipun panitia menika pinten pak? Pak Jalal : rata-rata yuswanipun nggih sepuh, tigangdasanan langkung Zuhri : menapa dalemipun karyawan menika saking desa Karangdhuwur sadaya? Pak Jalal : sadaya mriki 278
C. Cecawis Upacara Ngundhuh Susuh Lawet Zuhri : menapa kemawon ingkang kedah dipunsamektakaken saderengipun upacara ngundhuh susuh lawet? Pak Jalal : persiapan wilujengan biaya saking lurah, biayane dibagi ngge blanja kenduren, tumbas maesa kalihan hiburan, papan ugi dipunsiapaken ngge upacara Zuhri : ingkang blanja menika sinten pak? Pak Jalal : bu lurah kalih kancanipun Zuhri : ingkang dipuntumbas menika menapa kemawon pak? Pak Jalal : nggih awit wos, sabumbune, saminyake, sagulane, sajanganane, ya sing dibutuhaken lah Zuhri : menawi ingkang tumbas maesa menika sinten pak? Pak Jalal : kadose pak Seno Zuhri : menawi persiapan papan menika menapa kemawon pak? Pak Jalal : pasang janur, alat musik karo gotongi meja kursi Zuhri : papanipun ingkang kangge adicara upacara menika wonten pundi kemawon pak ? Pak Jalal : daleme lurahe kalihan teng lapangan Zuhri : kenging menapa kedah wonten persiapan rumiyin pak? Pak Jalal : ya ben ngenjange boten kesesa D. Tata Upacara Ngundhuh Susuh Lawet 1. Mragat maesa Zuhri : pak, menawi tata upacara utawi proses upacara ngundhuh susuh lawet menika dipunwiwiti dinten menapa lan kadospundi? Pak Jalal : motong maesa langsung, dipendheti sing kangge sajen sagluntung sajangkepe Zuhri : motong maesanipun menika wonten pundi pak? Pak Jalal : wonten daleme pak lurah Zuhri : tata cara anggenipun badhe motong maesa kadospundi pak?madhep pundi ? 279
Pak Jalal : tata caranipun nggih biasa kados nyembeleh sawung napa napa, Zuhri : ingkang nyembeleh menika sinten pak? Pak Jalal : sing nyembeleh nggih kaume, sing nyepengi karayawan Zuhri : alat -alat ingkang dipunginakaken nalika nyembelih menapa kemawon pak? Pak Jalal : bendho sing tajem Zuhri : menika wonten luangan wonten baskomipun kangge menapa pak? Pak Jalal : baskom kangge nadhahi rahipun dingge sajen Zuhri : sasampunipun dipunpotong lajeng maesanipun dikepripunaken pak? Pak Jalal : diirisi, dipajang, dikelet Zuhri : samangke daging maesanipun dibagi dados pinten? Pak Jalal : ngge kenduren, lajeng sajen karo karyawan padha walopun ulihe mung sithik niku karyawane 2. Sajen Zuhri : sasampunipun nyembelih kebo, menapa malih pak? Pak Jalal : ya masak-masak nggo kenduren niku masake boten kenging dicicipi Zuhri : wonten pundi pak masakipun? Pak Jalal : nggih daleme pak lurah Zuhri : ingkang dipunmasak menika menapa kemawon pak? Pak Jalal : ingkang kula ngertos niku namung sop, wonten daging sing kados diparingi kecap nika, daging digoreng biasa, jangan, lan sanes-sanese Zuhri : alat kangge masak menika menapa kemawon? Pak Jalal : waja, dandang lan sanesipun alat dapur lah Zuhri : sasampunipun masak -masak kangge kenduren menapa malih? Pak Jalal : masak niku wonten masak ngge sajen ugi teng daleme pak Sapon Zuhri : sajennipun menika menapa kemawon pak? Pak Jalal : sing jelas niku onten daging mentah karo daging mateng kebone, karo getih mentah mateng, liyane duka Zuhri : maknanipun isi sajen menika menapa kemawon pak? Pak Jalal : nggih boten wonten maknane mung pelengkap 280
Zuhri : ingkang damel sajen menika sinten pak? Pak Jalal : sinten mawon saged kadose lho mbak Zuhri : sasampunipun sajen dipunsamektakaken lajeng menapa malih pak? Pak Jalal : diparingaken papane, karo didongani Zuhri : papanipun wonten pundi pak? Pak Jalal : nang jero daleme pak Sapon niku ana kaya umah-umahan nggo pranti masang sajen mbak Zuhri : donganipun kadospundi pak ? Pak Jalal : niku tangled pak Sapon mawon napa pak Seno sing padha pasang sajen Zuhri : menawi pak Seno menika ugi pasan sajen pak?wonten pundi? Pak Jalal : nggih tapi menawi pak Seno masange teng caket guwa mrika 3. Kenduren utawi Kepungan Zuhri : sasampunipun pasang sajen, tata upacara salajengipun menapa pak? Pak Jalal : kendurenan teng daleme pak lurah Zuhri : kendurenan menika menapa pak ? Pak Jalal : wilujengan, teng mriku diwontenaken dipundamel ambeng sanga niku berhubung wali sanga, terus ngujudaken, utawi ngabulaken kantun donga, dhahar gari bali Zuhri : ingkang rawuh menika sinten kemawon pak? Pak Jalal : karyawan sadaya Zuhri :ngujudaken menika menapa pak? Pak Jalal : ya ngaturaken apa sing dadi karepe Zuhri : kadospundi pak ngendikanipun? Pak Jalal : anu cepet sanget mbak, dados kula kirang mangertos menapa kemawon ingkang dipunngendikaken, intine nyuwun keslametan niku Zuhri : menawi donganipun menika kadospundi pak? Pak Jalal : niku nyuwun pirsa kalih pak kaum mawon, sing jelas pak kaum donga para rawuh menika aamiin aamiin 281
4. Panglipur Zuhri : sasampunipun kendurenan menika menapa pak? Pak Jalal : wayangan sekitar jam tigaan nika Zuhri : wonten pundi pak wayanganipun? Pak Jalal : wonten guwa conto mrika Zuhri : ingkang dados dhalang menika sinten pak? Pak Jalal : nggih pak Sapon Zuhri : cariyos wayangipun mangertos boten pak ? Pak Jalal : kirang mangertos kula kadose Rama, ananging kula boten ngertos critane Zuhri : gamelanipun menika menapa kemawon pak? Pak Jalal : namung sakedhik, kempul, kendhang, gong, saron anu sederhana wayangane niku mbak Zuhri : sasampunipun wayang menika menapa pak? Pak Jalal : sasampunipun ringgit kuda lumping, topeng, maleme lengger Zuhri : kuda lumping pertunjukanipun kadospundi pak? Pak Jalal : ya jogged, wonten ingkang kesurupan wonten pawange, mari Zuhri : menawi pertunjukan topeng menika menapa pak? Pak Jalal : menika nari ngginakaken topeng Zuhri : tari tarian menika wonten iringanipun boten pak? Pak Jalal : wonten nanging niku ingkang ngiringi saking sewa kuda lumpinge 5. Panutup Zuhri : dalunipun menika wonten lengger, lengger menika menapa pak? Pak Jalal : ya ngibing biasa magke karyawan sami ngibing ugi Zuhri : menawi adicara panutupipun menika menapa pak? Pak Jalal : boten wonten napa -napa, anane nggih niku lenggeran Zuhri : dananipun menika sadaya saking pundi pak? Pak Jalal : pak lurah niku Zuhri : menapa kedah urut tata upacaranipun pak? Pak Jalal : nggih urut 282
Cathetan Refleksi VII: 1. Upacara ngundhuh susuh lawet menika dipuntindakaken undhuhan karo, kapat, kapitu saha kasanga, saben dinten jumuwah. Jumuwahipun inggih menika kajawi kliwon saha wage 2. Ancasipun upacara ngundhuh susuh lawet inggih menika supados slamet sadayanipun 3. Mula bukanipun inggih menika dipunwiwiti jaman Kraton ingkang butuhaken susuh lawet kangge obat putra raja 4. Paraga upacara ngundhuh susuh lawet inggih menika para karyawan kalihan perangkat desa. Dalemipun karyawan menika sadaya saking Desa Karangdhuwur. Yuswanipun karyawan kirang langkung tigang dasanan. Karyawan sampun wonten amargi turun-temurun 5. Cecawis upacara ngundhuh susuh lawet inggih menika blanja-blanja, tumbas maesa kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, pasang sajen, kenduren, hiburan, saha panutup 7. Sajen wonten ing upacara ngundhuh susuh lawet inggih menika daging mentah kalihan daging mateng maesanipun, kalihan getih mentah, mateng. 8. Maknanipun sajen inggih menika pelengkap 9. Kenduren inggih menika wonten ujudaken, donga saha dhahar slametan 10. Hiburanipun inggih menika wayangan, kuda lumping saha tari topeng 11. Panutupipun inggih menika pamentasan tari lengger 283
CATHETAN LAPANGAN PIREMBAGAN VIII Informan : Supariyah Dinten/Tanggal : Minggu, 24 Februari 2013 Wekdal : 13.50 WIB Papan : Loket Masuk Pantai Karangbolong Yuswa : 65 tahun Alamat : Desa Karangdhuwur Pakaryan : Dinas wisata (penjaga loket) Peranan ing Upacara : Karyawan A. Mula Bukaning Upacara Ngundhuh Susuh Lawet Zuhri : upacara ngundhuh susuh lawet menika dipuntindakaken saben tanggal pinten bu? Bu Pariyah : niki kados niki nek ajeng ngundhuh sarang burung niku boten ngge tanggal, tapi nek wis gedhe ya diundhuh, anu musiman, undhuhane ya undhuan karo kapitu kasanga kapat Zuhri : selisih antawisipun musim satunggal kalihan musim sanes menika pinten dinten? Bu Pariyah : dangu lah wulanan Zuhri : upacara ngundhuh susuuh lawet menika katindakaken dinten menapa? Bu Pariyah : jemuwah manis, pun adate nek damel slametan jemuwah manis, Zuhri : kenging menapa dinten jumat bu? Bu Pariyah : boten sumerep niku wong kula namung penerus Zuhri : lajeng menawi mula bukanipun utawi asal usulipun upacara ngundhuh susuh lawet menika kadospundi bu? Bu Pariyah : tirose riyin onten sing nemukaken kangge tamba wong sakit dadi marine terus diopeni Zuhri : tujuan upacara ngundhuh susuh lawet menika kangge menapa bu? Bu Pariyah : ngge paring keslmetan 284
Zuhri : menawi boten diwontenaken upacara kadospundi bu? Bu Pariyah : nek ora upacara sit niku wedine onten napa-napa mbak, sing tiba lah apa undhuhane sithik B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika bu? Bu Pariyah : karyawan Zuhri : karyawan menika dibentuk menapa kadospundi bu? Bu Pariyah : turunan jaman riyin, ora dibentuk Zuhri : rata-rata umur karyawan menika pinten bu? Bu Pariyah : seket, sewidhakan Zuhri : menapa dalemipun panitia menika saking desa Karangdhuwur sadaya? Bu Pariyah : nggih mriki mawon C. Cecawis Upacara Ngundhuh Susuh Lawet Zuhri : menapa kemawon ingkang kedah dipunsamektakaken saderengipun upacara ngundhuh susuh lawet? Bu Pariyah : terutama tumbas kebo mbak, blanja Zuhri : ingkang tumbas kebo menika sinten bu? Bu Pariyah : duka, kula ngertose pun disembeleh si Zuhri : ingkang dipunblanjakaken menika menapa kemawon? Bu Pariyah : beras, uyah, lombok, lenga, janganan, brambang, bawang, kemiri ketumbar, mrica, pala, godhong, salam, daun sereh. Bu lurah biasane tuku nang pasar Zuhri : menawi persiapan papan menika menapa kemawon bu?lan wonten pundi kemawon ? Bu Pariyah : wonten paling nggih masang janur kalih siap dapure Zuhri : januripun menika warni menapa? Bu Pariyah : kuning biasane 285
Zuhri : sinten ingkang tumbas kabutuhan masak bu?lajeng tumbasipun menika wonten pundi? Bu Pariyah : sing tumbas bu lurah niku, pasar mrika Zuhri : kenging menapa kedah wonten persiapan rumiyin bu? Bu Pariyah : ya ben padha siap,wis kebiasaan si D. Tata Upacara Ngundhuh Susuh Lawet 1. Mragat maesa Zuhri : bu, menawi tata upacara utawi proses upacara ngundhuh susuh lawet menika dipunwiwiti dinten menapa lan kadospundi? Bu Pariyah : nyembeleh kebo sit, terus dimasak, disesajen, disemur karo digoreng gadhon Zuhri : ingkang motong kebo niku sinten? Bu Pariyah : ya karyawan Zuhri : tata cara nyembeleh kebo kadospundi bu?madhep pundi napa kadospundi ngaten? Bu Pariyah : menawi madhepe boten patia paham, tapi ndase niku teng kidul kadose, kula nggih anu boten ngemataken Zuhri : kenging menapa nyembelihipun kebo bu?boten kewan sanesipun? Bu Pariyah : ya kebo kan raja kewan Zuhri : alat -alat ingkang dipunginakaken nalika nyembelih menapa kemawon bu? Bu Pariyah : ya bendho Zuhri : kenging menapa diparingi baskom wonten ing luangan ingkang kangge nyembelih? Bu Pariyah : ngge tadhah getih kadose Zuhri : lajeng kenging menapa wonten ing baskom menika wonten uyahipun bu? Bu Pariyah : ben asin mbok 286
2. Sajen Zuhri : sasampunipun nyembelih kebo, menapa malih bu? Bu Pariyah : ya padha dimasak, gawe sajen Zuhri : ingkang damel sajen menika sinten bu?lan wonten pundi damel sajennipun? Bu Pariyah : karyawan sing damel Zuhri : menapa kemawon sajennipun bu? Bu Pariyah : kembang kanthil, kembang kenanga, kembang pandan, kembang mawar, getih mentah dicincang, parem Zuhri : maknanipun saking sajen-sajen menika menapa bu? Bu Pariyah : ya ujar kula ngge bektine mbah-mbah ratu kidul Zuhri : sasampunipun sajen dipunsamektakaken lajeng menapa malih bu? Bu Pariyah : ya digawa maring edhek guwa kana, ka nana tempat ngge sajene Zuhri : sinten ingkang pasang sajen menika bu? Bu Pariyah : ya karyawan Zuhri : wonten donganipun boten bu, menawi wonten kadospundi? Bu Pariyah : onten, ya jaluk slamet 3. Kenduren utawi Kepungan Zuhri : sasampunipun pasang sajen, tata upacara salajengipun menapa bu? Bu Pariyah : kepungan Zuhri : kepungan menika menapa bu ? Bu Pariyah : slametan arep ngundhuh sarang burung Zuhri : kepungan menika menapa kemawon ingkang dipuntindakaken ? Bu Pariyah : blanjanan sing pun dimasak, didongani mangke nek boten dimaem dibekta wangsul Zuhri : donganipun kadospundi bu? Bu Pariyah : aamiin aamiin biasa Zuhri : ingkang masak kangge kenduren menika sinten bu? Bu Pariyah : bu lurah, teng daleme bu lurah si ya dibantu rencange 287
Zuhri : ingkang dipunmasak kangge kenduren menika menapa kemawon bu ? Bu Pariyah : daging digoreng, disemur, direndang, dimacem-macem lah, sop, becek, ana jangan, jangane niku werni - werni ana gandhul, mi, kacang putren, tahu tempe. Zuhri : cara masak oseng kadospundi bu? Bu Pariyah : carane ya ana bumbu alus, tambah gula, uyah, micin gari ditambahi janganane apa Zuhri : alat kangge masak napa mawon bu? Bu Pariyah : ya ana peso, waja, panci gedhe, panci cilik, irus, centhong kayu nika, karo liyane -liyane sing biasa ngge masak Zuhri : sinten kemawon ingkang rawuh nalika kepungan menika? Bu Pariyah : karyawan 4. Panglipur kalihan Panutup Zuhri : sasampunipun kepungan menika menapa bu? Bu Pariyah : kuda lumping, topeng, wayang, tayuban Zuhri : saged dipuncritakaken kuda lumping kalihan topeng kalihan tayuban niku napa? Bu Pariyah : ya nek kuda lumping onten sing kesurupan, topeng niku nari ngge topeng, tayubang wong wadon jogged terus penontone melu jogged tayuban niku dalune mbak ora bareng kalih topeng Zuhri : menawi wayangipun menika critane napa bu? Bu Pariyah : nggih boten sumerep Zuhri : kenging menapa dalunipun tayuban bu? Bu Pariyah : ya anu ngge penutup Zuhri : adicara panutupipun namung tayuban niku bu ? Bu Pariyah : nggih lengger niku Zuhri : tari tarian menika wonten iringanipun boten bu? Bu Pariyah : ana, sing nabuhi ya kelompok kuda lumpinge 288
289 Zuhri : hiburan menika katindakaken wonten pundi? Bu Pariyah : lapangan Zuhri : dananipun menika sadaya saking pundi bu? Bu Pariyah : kadose pemerintah Zuhri : menapa kedah urut tata upacaranipun bu? Bu Pariyah : boten boten urut boten napa-napa Cathetan Refleksi VIII: 1. Upacara ngundhuh susuh lawet menika dipuntindakaken undhuhan karo, kapat, kapitu saha kasanga, saben dinten jumuwah. Jumuwahipun inggih menika kajawi kliwon saha wage 2. Ancasipun upacara ngundhuh susuh lawet inggih menika supados boten wonten alangan satunggal menapa 3. Mula bukanipun inggih menika dipunwiwiti wontenipun ingkang manggihaken susuh lawet lajeng kangge obat. Penyakitipun sakit mantun pramila dipunuri-uri 4. Paraga upacara ngundhuh susuh lawet inggih menika para karyawan. Yuswanipun karyawan kirang langkung seket. Karyawan dipunbentuk kanthi turun-temurun 5. Cecawis upacara ngundhuh susuh lawet inggih menika blanja-blanja, tumbas maesa kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, kenduren, saha hiburan. 7. Sajen wonten ing upacara ngundhuh susuh lawet inggih menika kembang kanthil, kembang kenanga, kembang pandan, kembang mawar, getih mentah dicincang, parem. 8. Maknanipun sajen inggih menika bekteni ratu kidul 9. Kenduren inggih menika wonten donga saha dhahar slametan 10. Hiburanipun inggih menika wayangan, kuda lumping saha tari topeng 11. Panutupipun inggih menika pamentasan tari lengger
CATHETAN LAPANGAN PIREMBAGAN IX Informan : Sukiran Dinten/Tanggal : Senin, 25 Februari 2013 Wekdal : 10.00 WIB Papan : Balai Desa Karangdhuwur Yuswa : 39 tahun Alamat : Desa Karangdhuwur, Ayah, Kebumen Pakaryan : Guru Peranan ing Upacara : Karyawan A. Mula Bukaning Upacara Ngundhuh Susuh Lawet Zuhri : upacara ngundhuh susuh lawet menika dipuntindakaken saben tanggal pinten pak? Pak Kiran : tanggalipun boten mesti, dados nek musim undhuhan niku onten musim karo, kapat, kapitu, kalih kasanga, lah setiap undhuhan ana upacara slametan Zuhri : selisih antawisipun undhuhan satunggal kalihan sanesipun pinten dinten pak? Pak Kiran : rata-rata rong wulan Zuhri : biasanipun slametan menika katindakaken dinten menapa pak? Pak Kiran : mulai potong kebone niku dinten jumat Zuhri : kenging menapa jumat pak?menapa kedah jumat menapa ngaten? Pak Kiran : jumat wis biasane jumate niku bebas napa mawon angsal Zuhri :lajeng menawi mula bukanipun utawi asal usulipun upacara ngundhuh susuh lawet menika kadospundi pak? Pak Kiran : niku anu adat naluri saking jaman riyin mbak Zuhri : tujuan upacara ngundhuh susuh lawet menika kangge menapa pak? Pak Kiran : nyuwun keslametan 290
B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika pak? Pak Kiran : sadaya karyawan penjaga guwa, perangkat desa, kalih tangganipun pak lurah, nek warga liyane mung padha nonton hiburane nika Zuhri : sinten ingkang bentuk karyawan menika pak? Pak Kiran : onten seleksine kadose mbak, tiyang sing saged dipercaya, jujur Zuhri : karyawan menika wonten pembagian tugas piyambak-piyambak boten pak nalika upacara ngundhuh susuh lawet? Pak Kiran : paling nggih onten sing motong kebone, kados niku-niku mbak Zuhri : rata-rata yuswanipun panitia menika pinten pak? Pak Kiran : tigang dasa gangsal ana, patang puluh ana, sewidhak ana Zuhri : menapa dalemipun karyawan menika desa Karangdhuwur sadaya? Pak Kiran : sadaya tiyang mriki Karangdhuwur C. Cecawis Upacara Ngundhuh Susuh Lawet Zuhri : menapa kemawon ingkang kedah dipunsamektakaken saderengipun upacara ngundhuh susuh lawet? Pak Kiran : tuku kerbau Zuhri : sinten ingkang tumbas kebo pak? Pak Kiran : pak Seno biasane, mundhute teng peken Sokaraja, wernane ya biasa lah ireng Zuhri : menawi persiapan papan menika menapa kemawon pak?lan wonten pundi kemawon ? Pak Kiran : nggih cuma resik resik, kalih masang janur kuning Zuhri : menawi blanja-blanja wonten napa boten? Pak Kiran : kuwe urusane ibu-ibu, kula kirang mangertos biasane sing ngordinir bu lurah Zuhri : kenging menapa kedah wonten persiapan rumiyin pak? Pak Kiran : ya ben jemuwahe niku pun siap sadaya, ora gawe kemrungsung 291
D. Tata Upacara Ngundhuh Susuh Lawet 1. Mragat maesa Zuhri : pak, menawi tata upacara utawi proses upacara ngundhuh susuh lawet menika dipunwiwiti dinten menapa lan kadospundi? Pak Kiran :sepisanan niku potong kebo, daginge sebagian dipisah-pisah ngge sajen Zuhri : tata cara nyembeleh kebo kepripun pak? Pak Kiran :sami kalih kewan liyane, srimpung sikile beleh, besar kathahe daginge niku mangke dimasak Zuhri : kenging menapa nyembelihipun kebo pak?boten kewan sanesipun? Pak Kiran : sampun adate Zuhri : kenging menapa diparingi baskom wonten ing luangan ingkang kangge nyembelih? Pak Kiran : kangge nadhahi getih, getihe niku mangke ngge sajen Zuhri :alat -alat ingkang dipunginakaken nalika nyembelih menapa kemawon pak? Pak Kiran : senjata tajam, Zuhri : menika dimasak napa mawon pak? Pak Kiran : dimasak bebas digadon, digoreng, diopor lan liya-liyane Zuhri : alat kangge masak menapa kemawon pak? Pak Kiran : ya wajan, lumpang lan liya-liyane lah alat dapur alat dapur 2. Sajen Zuhri : sasampunipun nyembelih kebo, menapa malih pak? Pak Kiran : ya niku kantun damel sajenne teng daleme pak Sapon lajeng dipasang teng pasren Zuhri : kenging menapa teng daleme pak Sapon? Pak Kiran : pasrene teng mrika Zuhri : pasren nika menapa pak? Pak Kiran : papan ngge tempat sajenne niku Zuhri : menapa kemawon sajennipun pak? 292
Pak Kiran : daging, kembang, ana rokok, pisang, karo beberapa wedang Zuhri : maknanipun saking masing-masing sajen menika menapa pak? Pak Kiran : secara simbolis niku nyuwun maring Gusti Allah ben undhuhane sae, sing ngundhuh pada waras Zuhri : wonten donganipun boten pak, menawi wonten kadospundi? Pak Kiran : ana mbok, nanging kula boten ngertos dongane 3. Kenduren utawi Kepungan Zuhri : sasampunipun pasang sajen, tata upacara salajengipun menapa pak? Pak Kiran : kenduren Zuhri : kenduren menika menapa pak? Pak Kiran : slametan Zuhri : prosesipun kenduren menapa kemawon? Pak Kiran :ngabulaken doa, donga terus diaamiini sing teka Zuhri : ingkang rawuh menika sinten pak ? Pak Kiran : kepala desa, karyawan, perangkat, tanggane padha Zuhri : ngabulaken menika kadospundi pak ? Pak Kiran : anu ngge basa jawa alus, kirang paham dongane nuansa jawa karo nyuwun kslamatan kalih kerjasamane kalih makluk halus Zuhri : menawi donganipun ? Pak Kiran : dongane islam, biasa Zuhri : wonten pundi adicara kepungan menika dipuntindakaken? Pak Kiran : daleme lurahe bar jumatan nika 4. Panglipur Zuhri : sasampunipun kenduren menika wonten menapa pak? Pak Kiran : sore wayang sederhana, kuda lumping topengan, wengine langger Zuhri : wayangipun critane napa pak? Pak Kiran : kirang mangertos kula, tapi critane niku ajeg Zuhri : wonten pundi pak wayanganipun ? Pak Kiran : guwa conto 293
Zuhri : ingkang dhalang sinten ? Pak Kiran : pak Sapon sing dadi dhalang niku Zuhri : jam pinten pak? Pak Kiran : ya jam telunan sekitare mbak Zuhri : menawi kuda lumping kalih topeng menika jam pinten pak? Pak Kiran : bar wayangan gari kuda lumping, bar niku nembe topeng, nggih sekitar jam sekawanan dugi gangsalan Zuhri : kuda lumping kalih topeng menika kadospundi pak pertunjukanipun Pak Kiran : kuda lumping niku ngge jaran-jaranan, nek topeng niku joged ngge topeng raine Zuhri : tari tarian menika wonten iringanipun boten pak? Pak Kiran : onten ngge gamelan 5. Panutup Zuhri : dalune menika wonten lengger, lengger menika menapa pak? Pak Kiran : lengger nggih namung ngibing biasa Zuhri : kenging menapa dipunwontenaken dalu pak lenggeripun? Pak Kiran : ben nggo hiburan penutupan Zuhri : berarti menika adicara penutupan pak? Pak Kiran : nggih penutupane niku Zuhri : penutupanipun namung lengger menapa wonten sambutan menapa donga ? Pak Kiran : pertama sambutan saking kepala desa isine ya nyuwun marang Gusti mudah-mudahan ngundhuhe niku boten wonten alangan menapa- menapa Zuhri : lajeng menapa malih pak penutupane? Pak Kiran : kados niku thok, bar lengger ya sampun rampun Zuhri : dananipun menika sadaya saking pundi pak? Pak Kiran : saking lurahe Zuhri : menapa kedah urut tata upacaranipun pak? Pak Kiran : nggih urut 294
Cathetan Refleksi IX: 1. Upacara ngundhuh susuh lawet menika dipuntindakaken undhuhan karo, kapat, kapitu saha kasanga, saben dinten jumuwah. Jumuwahipun inggih menika saged menapa kemawon 2. Ancasipun upacara ngundhuh susuh lawet inggih menika nyuwun keslametan 3. Mula bukanipun inggih menika adat naluri jaman rumiyin 4. Paraga upacara ngundhuh susuh lawet inggih menika para karyawan, perangkat desa saha tangga tepalihipun Bapak Lurah. Yuswanipun karyawan langkung saking tigang dasa. Karyawan dipunbentuk kanthi seleksi 5. Cecawis upacara ngundhuh susuh lawet inggih menika blanja-blanja, tumbas maesa kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, damel sajen, kenduren, saha hiburan. 7. Sajen wonten ing upacara ngundhuh susuh lawet inggih menika daging, kembang, rokok, gedhang, maneka werni wedang 8. Maknanipun sajen inggih menika nyuwun dhateng Gusti Allah supados undhuhane sae saha waras 9. Kenduren inggih menika wonten ngabulaken, saha donga 10. Hiburanipun inggih menika wayangan, kuda lumping saha topengan 11. Panutupipun inggih menika sambutan kepala desa saha pamentasan tari lengger 295
CATHETAN LAPANGAN PIREMBAGAN X Informan : Basir Dinten/Tanggal : Senin, 25 Februari 2013 Wekdal : 11.15 WIB Papan : Dalemipun pak Basir Yuswa : 43 tahun Alamat : Desa Karangdhuwur Pakaryan : Kepala desa Peranan ing Upacara : Pengelola A. Mula Bukaning Upacara Ngundhuh Susuh Lawet Zuhri : upacara ngundhuh susuh lawet menika dipuntindakaken saben tanggal pinten pak? Pak Basir : alah boten mesti tanggale, kuwe kan musiman, musim karo, kapat, kapitu, kasanga. Jarake karo meng kapat kuwe sewidhak dinten, kapat meng kapitu sewidhak dinten, kapitu maring kasanga satus rong puluh dina, kasanga maring karo padha bae satus rong puluh dina. Nentukakene miturut karyawan sing njaga nika, nek wis gedhe sarang burunge ya wis arep diundhuh, nek esih cilik ya dereng diundhuh Zuhri : saderengipun ngundhuh menika wonten upacaranipun, upacara menika katindakaken dinten menapa pak? Pak Basir : dimulai dina jemuwah Zuhri : kenging menapa dinten jemuwah pak?menapa kedah dinten jemuwah menapa ngaten pak? Pak Basir : wis biasa si mbak niku Zuhri : lajeng menawi mula bukanipun utawi asal usulipun upacara ngundhuh susuh lawet menika kadospundi pak? Pak Basir : mula bukane ya anu critane tentang sarange nggo obat penyakit 296
Zuhri : tujuan upacara ngundhuh susuh lawet menika kangge menapa pak? Pak Basir : ngge nyuwun keslametan, ngundhuhe niku ben slamet, asile juga akeh karo gawe kecewa B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika pak? Pak Basir : ya karyawan, Zuhri : karyawan menika dibentuk menapa kadospundi? Pak Basir : ora, kuwe li anu wis turun temurun awit jaman biyen, dadi nek wong tuwane karyawan, ngemben anake dadi gantekaken ramane Zuhri : karyawan menika wonten pembagian tugas piyambak-piyambak boten pak? Pak Basir : ya ora ana, paling nek njaga guwa lah ana jadwale nek upacara nggih sareng, paling mangke onten sing bagi, onten sing kebagian nyembeleh Zuhri : rata-rata yuswanipun karyawan menika pinten pak? Pak Basir : tigang dasaan langkung mbak Zuhri : menapa dalemipun karyawan menika desa Karangdhuwur sadaya? Pak Basir : nggih sekitar mriki kabeh C. Cecawis Upacara Ngundhuh Susuh Lawet Zuhri : menapa kemawon ingkang kedah dipunpersiapaken saderengipun upacara ngundhuh susuh lawet? Pak Basir : ya tuku kebo, nyiapaken bumbone, karo tempate nggo hiburan Zuhri : sinten ingkang tumbas kebo pak?kapan anggenipun tumbas kebo? Pak Basir : pak Seno, biasane seminggu saurunge upacara niku tumbase. Tumbase teng peken Sokaraja, warnane ya ireng Zuhri : reginipun kinten-kinten pinten? Pak Basir : sangang juta nan jerene 297
Zuhri : menawi persiapan blanja menika napa mawon pak ingkang diblanjakaken? Pak Basir : ya ana beras karo bumbon, nek lengkape takon ibu ne kae Zuhri : ingkang blanja menika sinten pak? Pak Basir : nika biyunge bocah Zuhri : menawi persiapan papan menika menapa kemawon pak?lan wonten pundi kemawon, Pak Basir : pasang janur kuning nggo tandha ngesuk mulai upacara, panggung nggo wadhah gamelan, tratag, nata kursi meja, papane teng mriki karo lapangan mriku, pasang sajene teng edhek guwa karo nang pasren Zuhri : kenging menapa kedah wonten persiapan rumiyin pak? Pak Basir : nggih supaya ngenjang-ngenjange niku boten kesusu-susu, dadine dicepakaken riyin D. Tata Upacara Ngundhuh Susuh Lawet 1. Mragat maesa Zuhri : pak, menawi tata upacara utawi proses upacara ngundhuh susuh kadospundi? Pak Basir : esuk niku nyembeleh kebo, terus masak karo gawe sajen, bar kuwe gari dipasang sajene terus kenduren bar jemuwahan sorene hiburan wengine penutupan, nggih mpun Zuhri : tata cara nyembeleh kebo niku kadospundi pak? Pak Basir : nggih sami kalih pas kurban nika mbak Zuhri : kenging menapa nyembelihipun kebo pak?boten kewan sanesipun? Pak Basir : pun turun-temurun niku Zuhri : alat-alat ingkang dipunginakaken nalika nyembelih menapa kemawon pak? Pak Basir : bendho, nek nggo nail ya ana tali, sing nggo gawe luangan getihe ya ana linggis karo pacul biasane 298
Zuhri Pak Basir Zuhri Pak Basir Zuhri Pak Basir 2. Sajen Zuhri Pak Basir Zuhri Pak Basir Zuhri Pak Basir Zuhri Pak Basir Zuhri Pak Basir Zuhri Pak Basir Zuhri : kenging menapa menika diparingi baskom wonten ing luangan ingkang kangge nyembelih? : kangge nadhahi getihe si : sasampunipun dipunsembelih kebo lajeng dikepripunaken pak? : ya dithetheli terus dibagi-bagi : dibagi dados pinten pak? : ya sing jelas ngge sajen niku : sasampunipun nyembelih kebo, menika masak ngendikane masak nggih pak?ingkag dimasak menika menapa kemawon : masak ngge kenduren ya akeh sawernane daging karo ana jangane mbarang : menawi damel sajenipun menika pak, sinten ingkang damel? : sing damel nika teng daleme pak Sapon, anu sing gawe bojone si sing wis biasa gawe : sajenne menika menapa kemawon pak? : ana kembange, daginge, karo getihe : maknanipun menapa pak saking masing-masing sajen menika ? : ya anu simbol nyuwun slamet : menawi sajen dipunsamektakaken lajeng menapa malih pak? sinten ingkang masang? : ya digawa nang pasren karo kemujan, sing masang niku nek teng pasren pak Sapon nek teng kemujan niku pak Seno. Pasren kalih kemujan niku sami sami tempat ngge delah sajen tapi mung beda tempate, pasren nang gone pak Sapon, nek kemujan nang sanding guwa kana : lajeng kenging menapa pak Sapon kalihan pak Seno ingkang masang pak? : miturut wong mriki, tiyang niku sing dituwakaken : wonten donganipun boten pak, menawi wonten kadospundi? 299
Pak Basir : onten kayane, kadose nggiih nyuwun slamet 3. Kenduren utawi Kepungan Zuhri : sasampunipun pasang sajen, menika kenduren, kenduren menika napa pak ? Pak Basir : ya anu slametan kuwe, cara wong mriki kepungan Zuhri : prosesipun kenduren menapa kemawon? Pak Basir : ya sedela tok, mung mujudaken, sing teka ana karyawan, perangkat desa, karo tangga-tanggane aku, gari donga terus padha maem nek ora enteng ya padha dibungkus gawa bali Zuhri : mujudaken menika menapa pak? Pak Basir : ya ngabulaken Zuhri : kadospundi pak ingkang dipungendikakaken nalika mujudaken? Pak Basir : alah niku jaluk ngerti pak Sapon mawon sing biasa mujudaken, aku mbok salah Zuhri : menawi donganipun menika kadospundi pak? Pak Basir : donga biasa nika, ana sing maosaken donga, liyane matur aamiin Zuhri : wonten pundi adicara kepungan menika dipuntindakaken? Pak Basir : teng nggen kula 4. Panglipur Zuhri : sasampunipun kenduren menika wonten hiburan, hiburanipun menapa kemawon? Pak Basir : wayangan sit, nek wis ya gari kuda lumping, tari topeng Zuhri : wayangan menika critane napa pak? Pak Basir : critane kirang sumerep, wayangane niku sederhana mbak, boten kados sing nyewa ageng-ageng nika Zuhri : dhalange sinten pak ? Pak Basir : pak Sapon juga niku mbak Zuhri : gamelanipun napa mawon pak ? Pak Basir : aku ngertine mung gong mbak 300
Zuhri : menawi kuda lumping menika kadospundi pertunjukanipun? Pak Basir : pertama niku nggih jogged, terus muter muter niku sing jogged, bar kuwe gari ana sing kesurupan, kesurupane kuwe model-model, ana sing dipecut ora krasa, ana sing ngoceti krambil nggo untu, wis macem-macem lah, nek wis kadosniku gari pwange sing nambani yawis padha joged maning Zuhri : menawi tari topeng menika menapa pak? Pak Basir : ya nari tapi nggo topeng Zuhri : wonten critane napa boten pak tari topeng menika, napa namung nari ngge topeng? Pak Basir : boten onten, anu nari biasa Zuhri : hiburan menika katindakaken wonten pundi? Pak Basir : nek wayangan nang guwa conto, nek hiburane liyane nang lapangan jam papatan kae 5. Panutup Zuhri : lajeng menawi penutupanipun menika wonten napa mawon pak? Pak Basir : ya omong-omong sekang aku, terus lenggeran yawis rampung upacarane Zuhri : pak lurah menika ngendika menapa? Pak Basir : ya jaluk moga-moga ngundhuhe ora ana apa-apa, diparingi slamet, undhuhane akeh, ya jaluk kebagaswarasan lah carane mbak engko karyawane padha ngaamiini. Zuhri : menawi lengger menika kadospundi pak ? Pak Basir : onten tiyang estri joged, engko sing nonton padha dijioti nggo slendhange kon melu joged, kaya kuwe Zuhri : dananipun menika sadaya saking pundi pak? Pak Basir : nggo duwitku sit, nek wis ngundhuh lah diijoli Zuhri : menapa kedah urut tata upacaranipun pak? Pak Basir : ya urut, mbok ana apa-apa si nek boten urut 301
Cathetan Refleksi X: 1. Upacara ngundhuh susuh lawet menika dipuntindakaken undhuhan karo, kapat, kapitu saha kasanga, saben dinten jumuwah. 2. Ancasipun upacara ngundhuh susuh lawet inggih menika nyuwun keslametan 3. Mula bukanipun inggih menika susuh lawet ingkang saged dipundadosaken obat 4. Paraga upacara ngundhuh susuh lawet inggih menika para karyawan,. Yuswanipun karyawan langkung saking tigang dasa. Karyawan dipunbentuk kanthi turun temurun 5. Cecawis upacara ngundhuh susuh lawet inggih menika blanja-blanja, tumbas maesa kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, masang sajen, kenduren, hiburan saha panutup 7. Sajen wonten ing upacara ngundhuh susuh lawet inggih menika wonten kembang, dagingmaesa, kalihan getihipun 8. Maknanipun sajen inggih menika nyuwun slamet 9. Kenduren inggih menika wonten mujudaken, donga saha dhahar 10. Hiburanipun inggih menika wayangan, kuda lumping saha topengan 11. Panutupipun inggih menika sambutan saha pamentasan tari lengger 302
CATHETAN LAPANGAN PIREMBAGAN XI Informan : Madsuki Dinten/Tanggal : Senin, 25 Februari 2013 Wekdal : 13.15 WIB Papan : Dalemipun pak Kiran Yuswa : 81 tahun Alamat : Desa Karangdhuwur Pakaryan : Tani Peranan ing Upacara : Mantan karyawan A. Mula Bukaning Upacara Ngundhuh Susuh Lawet Zuhri : upacara ngundhuh susuh lawet menika dipuntindakaken saben tanggal pinten mbah? Pak Suki : undhuhan sarang burung niku setahun kaping sekawan, undhuhan mangsa kalih, mangsa sekawan, kepitu kesanga Zuhri : selisih antawisipun undhuhan satunggal kalihan sanesipun pinten dinten pak? Pak Suki : mangsa kalih dugine mangsa sekawan niku sewidhak dinten, mangsa sekawan dugine mangsa kepitu niku sewidhak ugi, mangsa kepitu dugine sekawan niku satus kalih dasa dinten, kesanga dugi mangsa karo satus kalih dasa Zuhri : menawi slametan menika dinten napa mbah? Pak Suki : biasane nggih dinten jumat, Zuhri : menapa kedah dinten jumat mbah?jumate jumat napa mbah? Pak Suki : nggih niku kedah jumat, jumat pahing nggih manis nek boten nggih pon, nek kliwon kalih wage niku boten di ngge, wong niku bahayani Zuhri : kenging menapa jumat mbah, lajeng kenging menapa ugi kliwon kalihan wage menika boten dingge? Pak Suki : nggih duka anu pun adat naluri niku 303
304 Zuhri : lajeng menawi mula bukanipun utawi asal usulipun upacara ngundhuh susuh lawet menika kadospundi pak? Pak Suki : asal-usule niku riyin ana kerajaan mataram rajane namine Panembahan Senopati. Senopati nika duwe putra jenenge Roro Pambayun. Senopati gadhah mungsuh jenenge Ki Ageng Mangir. Jebule Ki Ageng Mangir kuwe demen karo anake Senopati. Anakke Senopati jenenge Pambayun. Pas Mangir lagi arep ngadhep nang ngarepe Senopati, arep nglamar Pambayun. Mangir niku dipateni nang Senopati. Akhire Mangir niku mati, si Pambayune dadi lara. Mulane digoletna obat, lah jerene obate niku jamur sing thukul nang nduwur watu lah niku jamur niku jebule sarang burung lawet. Sing didhawuhi golet obate niku prajurite sing namine Udayana, Prayandriya, Saragati karo kaki Gareng. Prajurite kon golet maring arah kulon, terus nemukaken niku obate teng Guwa Nagasari mriki desa Karangdhuwur. Eh ndilalah ya mari temenan Pambayun niku. Merga dipercaya duweni manfaat dadi sarang burunge niku sami diundhuh teng tiyang Belanda. Lah Belanda carane kan diwedeni jaman riyin, nek arep ngundhuh disambut karo kesenian, lah kesenian-keseiane niku ana wayang, kuda lumping, topeng karo lengger, mulane tekan siki keseniane ya niku. Eh anu dalan meng guwa niku angel, dados saderenge ngundhuh damel slametan karo nganakaken slametan, kuwe asal-usule critane mbak Zuhri : tujuan upacara ngundhuh susuh lawet menika kangge menapa pak? Pak Suki : kangge nyuwun nggih niku nyuwun wilujeng B. Paraga Upacara Ngundhuh Susuh Lawet Zuhri : sinten kemawon ingkang ndherek wonten ing upacara ngundhuh susuh lawet menika pak? Pak Suki : pak mandor, karyawan Zuhri : sinten ingkang damel karyawan menika pak?
Pak Suki : sing dipilih ken kerja niku boten dipilih sinareng kula mlebet pun wonten, anu turunan Zuhri : karyawan menika wonten pembagian tugas piyambak-piyambak boten pak nalika upacara? Pak Suki : ana sing dadi mandor nek ngundhuhe niku si Zuhri : rata-rata yuswanipun karyawan menika pinten pak? Pak Suki : nggih wonten sing kawandasa, tigang dasanan, seket nggih onten Zuhri : menapa dalemipun karyawan menika saking desa Karangdhuwur sadaya? Pak Suki : nggih mriki kabeh C. Cecawis Upacara Ngundhuh Susuh Lawet Zuhri : menapa kemawon ingkang kedah dipunsamektakaken saderengipun upacara ngundhuh susuh lawet? Pak Suki : nggih nyiapaken meja, teng daleme pak mandor, maesa, wos napa mawon lah Zuhri : samenika ingkang tumbas kebo sinten mbah ? Pak Suki : Seno napa lurahe mbok nek seniki Zuhri : tumbas maesanipun menika wonten pundi pak?warninipun menapa? Pak Suki : ya nang pasar, ireng warnane kadang ana sing putih mbok nek kebo niku Zuhri : reginipun kinten-kinten pinten? Pak Suki : awis niku mbak kadose Zuhri : menawi papan ingkang kangge upacara niku teng pundi mawon pak? Pak Suki : teng hene pak mandor Zuhri : sinten ingkang tumbas kabutuhan masak pak? Pak Suki : sapa bae biasane wong wadon Zuhri : kenging menapa kedah wonten persiapan rumiyin pak? Pak Suki : ben kepenak ngenjange 305
D. Tata Upacara Ngundhuh Susuh Lawet 1. Mragat maesa Zuhri : pak, menawi tata upacara utawi proses upacara ngundhuh susuh lawet menika kadospundi? Pak Suki : jemuwah esuk niku beleh kebo riyin Zuhri : tata cara nyembeleh kebo kadospundi pak? Pak Suki : disembeleh, ndase madhep ngilen mujure ngidul dijagal, dirubuhaken gambrung, lajeng dimujuraken lajeng dipotong pak kaum, karyawane. Sikile kebone disrimpung dicepengi. Nyembeleh ngginakaken bedhug gaman dawa, peso dawa lah karo didongani kaume. Dongane ya bismilah karo syahadat Zuhri : kenging menapa diparingi baskom wonten ing luangan ingkang kangge nyembelih? Pak Suki : ngge tadhah getihe Zuhri : lajeng kenging menapa wonten ing baskom menika wonten uyahipun pak? Pak Suki : duka niku critane riyine Zuhri : sasampunipun disembeleh lajeng dikepripunaken pak? Pak Suki : dikelet kados teng jagalan, terus dithetheli, dicacag-cacag dibagi Zuhri : dipunperang kangge napa mawon pak?napa dados pinten? Pak Suki : diperang ngge napa-napa mawon Zuhri : ingkang masak kangge kenduri menika sinten? Pak Suki : sing masak kangge kenduri ya karyawan , nek sing digawa wangsul nggih dhewek-dhewek Zuhri : dimasak menapa kemawon pak menawi kangge kenduri? Pak Suki : gorengan, gadhon niku daging dicacag ditum dikukus, ana peyek jangan mi, sop Zuhri : ingkang kangge masak menika menapa kemawon? Pak Suki : grabah napa mawon 306
2. Sajen Zuhri : sasampunipun nyembelih kebo, menapa malih pak? Pak Suki : mengko gari masang sajen Zuhri : ingkang damel sajen menika sinten pak? Pak Suki : karyawan Zuhri : menapa kemawon sajennipun pak? Pak Suki : nggih ulam mentah, brambang lombok getih, kembang menyan sajen peken, rokok pernit, degan, unjukan nika teng griya Zuhri : maknanipun saking sajen-sajen menika menapa kemawon pak? Pak Suki : getih abang kuwe lambang wani, carane hene ngundhuh ben wani anu bahayani si ngundhuhe, nek liyane ya anu mung kesenengane sing njaga guwa Zuhri : sasampunipun sajen dipunsamektakaken lajeng masange wonten pundi pak? Pak Suki : teng kemujan, cedhek guwa kana Zuhri : kemujan menika menapa pak? Pak Suki : ya kuwe nggo mapanaken sajene Zuhri : ingkang masang sajen menika sinten pak? Pak Suki : pak Seno kadose Zuhri : wonten donganipun boten pak, menawi wonten kadospundi? Pak Suki : kayane biasane niku donga lho, nanging duka dongane napa 3. Kenduren utawi Kepungan Zuhri : sasampunipun pasang sajen, tata upacara salajengipun menapa pak? Pak Suki : paling mangke bar jemuwahan niku kepungan teng nggene mandore Zuhri : kepungan menika menapa pak? Pak Suki :muri-muri kangge nyuwun sarang burunge teng guwa anu badhe ngundhuh Zuhri : adicara kepungan menika napa mawon pak? Pak Suki : jawabaken, gari sami maem terus kondur Zuhri : jawabaken niku napa pak? 307
Pak Suki : ya ngomongna arep ngapa Zuhri : menawi donganipun kadospundi ? Pak Suki : dongane niku pak kaum dongane aamiin Zuhri : ingkang rawuh sinten mawon pak? Pak Suki : karyawan kalihan perangkat dusun pak lurah saperangkate 4. Panglipur Zuhri : sasampunipun kepungan menika menapa pak? Pak Suki : wayangan paling mbak Zuhri : wayangan menika critane napa? Pak Suki : jerene tentang perjuangan Zuhri : wonten pundi pak ? Pak Suki : teng lapangan kadose, Zuhri : sanesipun napa malih pak? Pak Suki : hiburan biasa nika ana kuda lumping Zuhri : kuda lumping menika kadospundi pak? Pak Suki : ya ana sing kesurupan mbak 5. Panutup Zuhri : lajeng sasampunipun kuda lumping napa malih pak? Pak Suki : nggih kantun dalune onten tari lengger Zuhri : menawi tari lengger menika kadospundi? Pak Suki : namung joged biasa ngge slendhang Zuhri : menawi adicara penutupinpun menapa pak ? Pak Suki : nggih niku lengger Zuhri : wonten donga penutup napa sanesipun boten pak? Pak Suki : boten nggih namung kenduri niku Zuhri : dananipun menika sadaya saking pundi pak? Pak Suki : pak mandor mangke diijoli Zuhri : menapa kedah urut tata upacaranipun pak? Pak Suki : urut mb 308
309 Cathetan Refleksi XI: 1. Upacara ngundhuh susuh lawet menika dipuntindakaken undhuhan mangsa kalih, mangsa sakawan, mangsa kapitu, saha mangsa kasanga, saben dinten jumuwah. Jumuwah ingkang dipunginakaken pon, pahing saha manis 2. Mula bukanipun inggih menika dipunwiwiti wiwit jaman kerajaan mataram ingkang manggihaken susuh lawet kangge obat putra raja 3. Ancasipun upacara ngundhuh susuh lawet inggih menika nyuwun wilujeng 4. Paraga upacara ngundhuh susuh lawet inggih menika bapak mandor kalihan para karyawan,. Yuswanipun karyawan langkung saking tigang dasa. Karyawan dipunbentuk kanthi turun temurun. Dalemipun karyawan menika saking Desa Karangdhuwur 5. Cecawis upacara ngundhuh susuh lawet inggih menika blanja-blanja, tumbas maesa kalihan cecawis papan. 6. Tata upacara ngundhuh susuh lawet inggih menika dipunwiwiti mragat maesa, masang sajen, kenduren, hiburan saha panutup 7. Sajen wonten ing upacara ngundhuh susuh lawet inggih menika wonten ulam mentah, brambang lombok getih, kembang, menyan, sajen peken, rokok pernit, degan, saha unjukan 8. Maknanipun sajen inggih menika getih abrit lambing wani, sajen sanesipun menika kesenengan ingkang jagi guwa 9. Kenduren inggih menika wonten jawabaken, saha donga 10. Hiburanipun inggih menika wayangan, saha kuda lumping 11. Panutupipun inggih menika pamentasan tari lengger
Lampiran 04 RINGKESAN GAMBAR UPACARA NGUNDHUH SUSUH LAWET A. Gambar Cecawis Kabutuhan Olah-olah 1. Ibu Lurah blanja kabutuhan 2. Asiling blanja olah-olah 3. Wos kangge kendurenan 4. Peken Ayah saking ngajeng 310
B. Gambar Cecawis Papan 1. Cecawis panggung 2. Cecawis tratag 3. Karyawan saweg nata kursi 4. Resik-resik 5. Papan sampun cemawis 311
C. Gambar Mragat Maesa 1. Maesa saderengipun dipunmragat 2. Damel luangan kangge mragat maesa 3. Mragat Maesa 4. Maesa saweg dipunkelet 5. Daging maesa saweg dipunperang 312
D. Gambar Olah-olah kangge Kenduren 1. Daging saweg dipuncacag-cacag 2. Rajang-rajang tempe 3. Rajang-rajang sayuran 4. Olah-olah daging saha sayur 5. Damel sega kangge kenduren 313
E. Gambar Babagan Sajen 1. Sajen ingkang sampun cemawis 2. Masang Sajen wonten ing Pasren 3. Gambar Pasren 4. Dongani Sajen ing Pasren 5. Gambar Kemujan 6. Masang sajen saha donga ing Kemujan 314
F. Gambar Kendurenan 1. Cecawis olahan kenduren 2. Gambar saweg ngabulaken 3. Para rawuh saweg donga 4. Dhahar slametan 5. Mbungkus dhaharan dipunbekta kondur 315
G. Gambar Adicara Hiburan 1. Cecawis piranti wayangan 3. Larungan sajen wayangan 5. Adicara hiburan tari topeng 2. Adicara hiburan wayangan 4. Adicara hiburan kuda lumping 6. Iringan adicara hiburan 316
H. Gambar Adicara Panutup 1. Tanggap wacana saking Bapak Lurah 2. Pamentasan Tari Lengger 3. Lengger ngibing kalihan panonton 317
318 Lampiran 05 KERANGKA ANALISIS UPACARA NGUNDHUH SUSUH LAWET A. Deskripsi Setting Upacara ngundhuh susuh lawet menika katindakaken wonten ing Desa Karangdhuwur. Desa Karangdhuwur menika manggen wonten ing Kecamatan Ayah Kabupaten Kebumen. Jarak Desa Karangdhuwur saking kutha Kebumen inggih menika 55 Km. Papan ingkang wonten gegayutanipun kalihan upacara ngundhuh susuh lawet ing Desa Karangdhuwur inggih menika dalemipun Bapak Sapon, menika minangka papan kangge olah-olah kalihan ngracik sajen. Pasren ingkang wonten ing dalemipun Bapak Sapon kangge masang sajen. Tanah lapang utawi lapangan (ngajeng SMP Diponegoro Karangdhuwur), menika minangka papan kangge adicara hiburan ingkang arupi kuda lumping, tari topeng kalihan tari lengger. Guwa Conto minangka papan kangge pamentasan wayang ingkang prasaja. Upacara ngundhuh susuh lawet menika katindakaken satahun kaping sakawan, inggih menika mangsa karo, kapat, kapitu saha kasanga. Dintenipun menika mesthi dinten Jumuwah, jumuwahipun menika kajawi kliwon kalihan wage. B. Mula bukaning Upacara ngundhuh susuh lawet Mula bukaning upacara ngundhuh susuh lawet miturut kapitadosan masarakat Desa Karangdhuwur dipunwiwiti wontenipun abdi Kerajaan Mataram ingkang manggihaken susuh lawet wonten ing Guwa Nagasari Karangdhuwur. Susuh lawet menika dipunparingaken dhateng putra raja ingkang nandang gerah. Putra raja menika saged mantun sasampunipun dhahar susuh lawet ingkang dipunpanggihaken abdinipun. Para masarakat salajengipun pitados menawi susuh lawet menika gadhah paedah ingkang sae. Paedahipun inggih menika kangge mantunaken maneka warna penyakit, pramila masarakat sami nguri-uri susuh
lawet kasebut. Guwa ingkang kangge ngundhuh susuh lawet menika papanipun awrat sanget. Guwanipun menika wonten ing sapinggiring segara. Masarakat Karangdhuwur ngawontenaken upacara ngundhuh susuh lawet supados para pangundhuh susuh lawet saged wilujeng, boten wonten alangan satunggal menapa. C. Prosesi 1. Cecawis upacara ngundhuh susuh lawet a. Cecawis kabutuhan kenduren 1) Tumbas kabutuhan olah-olah 2) Tumbas maesa b. Cecawis papan 1) Cecawis panggung 2) Cecawis tratag 3) Nata meja saha kursi 4) Nata gamelan 5) Pasang janur 6) Resik-resik 2. Tata upacara ngundhuh susuh lawet a. Mragat maesa 1) Cecawis luangan 2) Mragat maesa 3) Ngelet maesa 4) Maesa dipunperang b. Pasang sajen 1) Damel sajen 2) Pasang sajen 3) Dongani sajen c. Kenduren 1) Ngabulaken 319
2) Ndonga 3) Dhahar slametan d. Adicara hiburan 1) Wayangan 2) Pamentasan kuda lumping 3) Pamentasan tari topeng e. Panutup 1) Tanggap wacana saking Bapak Lurah 2) Pamentasan tari lengger 3. Makna simbolik sajen 1) cokbang 2) cengkaruk gimbal 3) jangan mi 4) pula 5) sega golong 6) sega tompon 7) uncet 8) daging mentah, mateng, rah maesa mateng 9) kepyar 10) gendhis jawi kalihan krambil 11) wedang kopi 12) wedang putih, 13) wedang godhong dhadhap srep 14) komoh kembang 15) jembawuk, 16) arang-arang kambang 17) gedhang raja kalihan ambon 18) kembang 19) parem 20) rokok pernit 21) degan 320
SERAT WEDIIARAN Ittgkaog tapak asmawonten ing ngandhap menika' k-riia: nama ry4rv.i n'^rn--*a )ruswa 7o ku agami [-\k4,ry\ pakaryan ta'ni alamat Para.rr':iciu'+'x Kanthi rnakaten kula ngandharaken menawi kula sampun saestu dipunwawancara dening umma wahidatuz Zuhriyah, supados panaliti menika pikantuk clata saperlu kangge rlamel Tugan Akhil Slaipsi (TAS) kanthi irah-irahan ..IJpacara Ngrrndhuh susuh Lawet ing Karangduwru, Ayah, Kebtunen" Kebumen, z4Februari 20 1 3 hgkang Damel Wedharan ?rnnlnarnr>.
I SERAT WEDHARANI Ingkang tapak asmawonten ing ngandhap menik4 kula: f IrJ.ra"r r$l4 < nama d 9B lsl"a rrt Taru bat anI DUI^I ur yuswa agami pakaryan I alarnat Kanthi makaten t Stu ngandharaken menawi kula sampun saestu dipunwawancara dening Umma Wahidatuz Zuhriyah, supados panaliti menika pikantuk data saperiu kangge damel Tugan Akhir Skripsi (TAS) kanthi irah-irahan "{Jpacara Ngundhuh Susuh Lawet ing Karangduwur, Aya}r, Kebumen" Kebumen, 2}Februari 20 I 3 lngkang Damel Wedharan
J SERAT WEDIIARAII Ingkang tapak asma wonten ing ngandhap menika, kula: nama yuswa agami 6usgrltt 3z-r4 tgL-/lt4 @yan alamat H €L'+/AH Ds V-+E 1At6 DLlw> u2- Kanthi makaten kula ngandharaken menawi kula sampun saestu dipunwawancara dening Umma Wahidatuz Zuhriyah, supados pnaliti nnenika pikanhrk data saperlu kangge dannei Tugan Akhk Skripsi (TAS) kanthi irah-irahan "Upacara Ngundhuh Susuh Lawet ing Karangduwur, Ayah, Keburnen" Kebumen,23 Februari 20 1 3 Ingkang Damel Wedharan
SERAT WEDHARAI\ Ingkang tapak asmawonten ing ngandhap menika, kula: KAPJENa !*fnN ' cq 7t{ ' nama yuswa n Lrrn . agami pakar''an alamat Nr' R?o, ,<ui &a€uN P'fr')yef g*fr ts'leaq.vuap' V Kanthi makaten kula ngandharaken menawi lnrla sarnpun saestu diprurwawancara dening Umma Wahidatuz Zuhriyah, supados panaliti rnenika pikantuk data saperlu kangge damel Tugan Akhir Skripsi (TAS) kanthi irah-irahan "IJpacaraNgundhuh Susuh Laq'et ing Karangduwur, Ayah, Kebumen" Kebumen,Z3Februari 20 1 3 Ingkang Damel Wedharan z--'-=4
SERAT WEDHARAN Ingkang tapak asma wonten ing ngandhap menika, kula: nama yuswa /^o/e/ea- t/ ll b- ,frt. agami pakaryan .Br@"' U /A/t. alamat rYoxqntzA/n,.. -"/ / Kanthi makaten kula ngandharaken menawi kula sanpun saesfu dipunwawancara dening LTmrna Wahidatuz Zuhriyah, supados panaliti menika pikantuk data saperlu kangge damel Tugan Akhir Skripsi (TAS) kanthi irah-irahan "upacaraNgundhuh Susuh Lawet ing Karangduwur, Ayah, Kebumen" Kebumen z{Februari 2013 Ingkang Damel Wedharan ,fr, / anlfu- \/"-t T Ls/nA
SERAT WEDIIARAN Ingkang tapak as nama ma wonten ing ngandhap menika, kula: {. , , ///(P.l Sn 72., JL/v rv " yuswa 4rdJ ' F nlqYz'' I >L/ \-/ agami pakaryan ././t //t 7" alamat (arcat.'q,iu trluY- Kanthi makaten kula ngandharaken menawi kula sampun saestu dipunrvawancara dening Umrna Wahidatuz Zuhriyah, supados panaliti menika pikantuk data saperlu kangge damel Tugan Akhir Skripsi (TAS) kanthi irah-irahan "Upacara Ngundhrih Susuh Lawet ing Karangdu*rrr, Ayah, Kebumen,, Kebumen, 4ebruai20I3 Ingkang Damel Wedharan d_J t" s Sct"/%So'qo
t_ SERAT WEDIIARAN Ingkang tapak asma wonten ing ngandhap menika, kula: Za/ki2.-- bo /4(4'G-' nama yuswa agami pakaryan (araaEc\u(0ur alamat Kanthi makaten kula ngandharaken menawi kula srmpun saestu dipunwawancara dening Umma Wahidatuz Zuhriyah, supados panaliti menika pikantuk data saperlu kangge damel Tugan Akhir Skripsi (TAS) kanthi irah-irahan "UpacaraNgundhuh Susuh Lawet ing Karangduwur, Ayab Kebumen" Keburnen, 94 Februari 201 3 Ingkang Damel Wedharan JaCdl'
SERAT WE,DHARAN Ingkang tapak asma wonten ing ngandhap menika, kula: nama !gpEaaYax yuswa i' c- {k \/ \o> agami pakaryan alamat Ls Lo''-^ $i,r.as r'tr r!4\-A [ )u ru lc--t"n('i Yacavrqri tt wuc Kanthi makaten kula ngandharaken menawi kula sampun saestu dipunwawancara dening Umma Wahidatuz Zuhriyah, supados panaliti rnenika pikantuk data saperiu kangge damel Tugan akhir Skripsi (TAS) kanthi irah-irahan "Upacara Ngundhuh Susuh Lawet ing KarangCuwur, Ayah, Kebumen" Kebumen, 2{Februari 201 3 Ingkang Damel Wedharan
SERAT WEDHARAN Ingkang tapak asmawonten ing ngandhap menik4 kula: rurma ,7 t'Q n-lso'J yuswa Uq it, agami pakaryan alamat [4q+,^. G.o^" W t/^*38",n^nn"f ,4d' fGl'-^'^^- Kanthi makaten kula ngaldharaken menarvi kula sampgn saestu dipunwawancara dening Unrma Wahidatuz Zuhriyah, supados panaliti menika pikantuk data saperlu kangge damel Tugan Akhir Skripsi (TAS) karfhi irah-irahan 'oUpaceraNgundhJh Susuh Lawet ing Karangduwur, Ayatr, Kebumen" Kebumen,ZS"Februari 20 1 3
SERAT WEDHARAN Itrgkang tapakasmawonten ing ngandhap menika, kula: IUlma yuswa agami 8os 17 /t? J4!- /t'/o,-^ pakaryan Ko-yrr-a/^ t-r,{- alamat : Kl o7/az J, ur,- , rry 4 ,/&_&r*,.s^ Kanthi makaten kuia ngandharaken rnenawi kula sampun saestu dipunwawancara dening Umrna Wahidatuz Zuhriyah, supados panaliti menika pikantuk data saperlu kangge darnel Tugzur Akhir_Skripsi (TAS) kanthi irah-irahan "{Jpacara Ngundhuh Susuh Lawet ing Karangduwur, Ayah, Kebumen" Kebumen, 29 Februari 20 1 3 Ingkang Damel Wedharan ? --z ' ---At/*---fl-^, $acr^ --7t' r//
1 SERAT WEDHARAN Ingkang tapak asma wonten ing ngandhap menika, kula: nama ,A4 C-r.(r/' yuswa : 8L kh agarni pakaryan : tact : Lsta'nn alamat : \<arand'ur^:t':r Kanthi makaten kula ngandharaken menawi kula sampun saestu dipunwawancara dening Umma Wahidatuz Zub'r-tyah, supados panaliti rnenika pikanhrk Cata saperlu kangge damei Tugan Akhir Skripsi (TAS) kanthi irah-irahan "Upacara Ngundhuh Susuh Lawet ing Karangdu*ut, Ayah, Kebumen" Kebumen, zFFebruari 20 I 3 Ingkang Damel Wedharan /*tt t'Aads Lltei \
KEMENTERIAN PENDIDIKAN DAN KEITUDAYAAN UNI}TR$ITA$ NIGIRI YOGYAKARTA FAHTfT,T'N$ BNHA$A I}AH $BilI Alamat: Karansnralans, Yosyakarta 55ZBl A (0274) SS0B43, S4BZU7 Fax. $Z7LlS4BZS7 lrltp: ny.ac.id/ / I l{Mit ITLVJJ 01 10 Jan 20.1 1 Nomor Laurpiran Hal 0 I 92elUN.3 4. | 2l D'T lltl2\t 3 I Berkas Proposal Pcrnrohonan lzin Pcneiiti:rn i 8 lrebnrari 2013 Kepada Yth. Kepala Cubelnur Daer.irlr lstiurcwit yogyirkartir c.c1. Kcpala Bali,csbarrgl i rrrnas l)l y, J l..lcr rclcra I Suclirrnan No. 5 Yogylklr.ta 5-5f-j I Kami beritahukan dengatt ltol.tttat baltwa nialrasislva kanri dal'i l.-alirrltas llahasa tlirrr Scrri Ilrivcr.si(rrs Ncgcr.i YOgyitkilt'ta berlttitlistttl ltliittt tttcttgittlitlirrrr l)elrclili:rrr rrrrtuk rrrerrrllcr.oich tLriir grrrrr ,rc')/rsr, Irrgirs Alilri' Sk|ipsi(TAS)/Ttrgas Alihir I(itrvit Seni('l'Al(S)/'rugas Akhir Bukarr Skripsi(l'AIls), dengurr.j14ul : Upncart Ngurtduh Susulr Luw,e! itts tr(unuty(! uritur, A-1ta111, Iiebrrrttcrr Mahasiswa diuraksucl aclalah : Nrurlr NIM J urusan/ Pr ogranr Strrci i Waktu Pelaksanaan Lokasi Penelitian t ll\4\4n WA I llt )A't't)7.21U i il{tYn I I 092052.l.404.f Pendidikarr llahasa Jawa Ircbruari * Ayrril 20l3 Kalan gd ulvrr i', Ayah, Keburtrelr Uttttrk dapat terlttksattittt-r'tl tttuksucl telsebtrt, klrrri nrohorr izirr dan blplra, selrer.ltrr.rvir Atirs iz-irr darr ltc'jasarrrir ll.pari/l hrr, li:rrrri sirrrprriliirn ter!ruar kir.sih.
PEMtrR.INTAH DAERAH DAER{II ISTIMEWA YOGYAKARTA BADAN KtrSATUAN BANGSA DAN PERLINDUNGAN MASYARAKAT ( BADAN KESBANGLINMAS ) Jl Jenderal Sudirman No 5 Yogyakarta - 55233 Telepon (0274) 551136, 551275,Itax (0274) 55t 137 YOGYAI(ARTA Yogyakarta, 19 Februari 2A13 Nomor Perihai 074 /242 / Kesbang I 2013 Rekomendasi Ijin Penelitian Kepada Yth. Gubernur Ja..,va Tengah Up. Kepala Badan Kesbangpol dan Linmas Provinsi Jawa Tengah Di SEMARANG Memperhatikan surat Dari Nomor Tanggal Perihal Dekan Fakultas Bahasa dan Seni LNY 0 1 92eAlN.3 4.12lDT lIIl2013 18 Februari 2013 Pennohonan lzin Penelitian Setelah mempelajari surat permohonan dan proposal yang diajukan, maka dapat diberikan surat rekornendasi tidak keberatan rrntuk melaksanakan nenelitian dalam rangka penyusrman skripsi dengan judui : "UPACARA NGUNDUH SUSLTH LAWET INC KARANGDUWUR. AYAH. KEEUMEN ". kenada : Nama NlM Prodi /Jurusan Fakultas I-okasi / Obyek Waktu Penelitian UM MA WAI]IDATUZ ZL]HRIAH 09205244044 Pendiclikan Bahasa Ja.ara Balrasa dan Seni UNl', Yogyakarta Karang dulur, Ayah, Kebumen Feblr.tari s/ci April 2013 Sehubungan dengan inaksud tersebut, diharapkan agar pihak yang terkait dapat memberikan bantuan / fasilitas vans dibutuhkan. Kepada yang bersangkuian diwajibkan : 1. Ivlenghorrnati dan nientaati peraturan dan tata tertib yang berlaku di wilayah penelitian; 2. Tidak dibenarkan melakukan penelitian yang tidak sesuai atau dengan judul penelitian dimaksud; tidak ada kaitannya 3. Melaporkan hasil penelitian kepada Badan Kesbanglinrnas DIY. Rekomendasi ijin penelitian ini dinyatakan tidak berlaku, apabila tidak mentaati ketentuan tersebut di atas. Demikian untuk meniadikan maklum. 3. Melaporkan hasil penelitian kepada Badan Kesbanglinrnas DIY. Rekomendasi ijin penelitian ini dinyatakan tidak berlaku, apabila tidak mentaati ketentuan tersebut di atas. Demikian untuk meniadikan maklum. KE NMAS DIY ANC ( ANTO I 004 Tembusan Kepada Yth : 1. Gubelnur DIY (sebagai laporan); 2 Dekan Fakultas Bahasa dan Seni Lll\Y, Yogyakarta;
PEMER]NTAH PROVINS! JAWA TENGAH BADAN KE$ATUAN BANGSA POLITIK DAN PERLINDUNGAN MASYARAKAT Jl. A. YANI NO. '160 TELP. (O24) 8454990 FAX. (O24) 8414205, A313122 EMAI L : KESBANG@..,ATENGPROV.GO. lD SEMARANG - 5O136 suRAT REKOMENDAST SURVEY / R|SET Nomori070l0783/2013 t. : 1. Peraturan Menteri Dalam Negeri Republik lndonesia Nomor 64 Tahun. 2011. Tanggal 20 Desember 2011. 2. Surat Edaran Gubernur Jawa Tengah. Nomor 070 / 265 | 20A4. Tanggal 20 Februari20A4. II. MEMBACA : Surat dari Gubernur DlY. Nomor 074 | 202 / Kesbang / 2013. Tanggal 19 Pebruari 2013. ilt. Pada Prinsipnya kami TIDAK KEBERA.TAN / Dapat Menerima atas Pelaksanaan Penelitian / Survey di Kabupaten Kebumen. lv. Yang dilaksanakan oieh ; 1. Nama 2. Kebangsaan 3. Alamat 4. Pekerjaan 5. Penanggung Jawab : Dr, Suwardi E, M.Hum, 6. Judul Penelitian : Upacara Ngunduh Susuh Lawet lng Karangduwur, Ayah, Kebunren. : Kabupaten Kebumen, : UlviMA, WAHIDA,TUZ ZUF1RIAH. : lndonesia. : Karangmalang Yogyakarla. : Mahasiswa, 7. Lokasi V. KETENTUAN SEBAGAI BERIKUT 1, Sebelum melakukan kegiatan terlebih dahulu melaporkan kepada Pejabat Setempat i Lembaga Swasta yang akan dijadikan obyek lokasi untuk mendapatkan petunjuk seperlunya dengan r-nenunjukkan Surat I Pemberitahuan ini. 2. Pelaksanaan survey / riset tidak disalahgunakan untuk tujuan tertentu yang dapat mengganggu kestabilan pemerintahan, Untuk penelitian yang mendapat I dukungan dana dari sponsor baik dari dalam.q,egeri maupun luar'negeri, agar dijelaskan pada saat mengajukan perijirian Tldak membahas masalah , :
L 2 politik dan / atau agama yang dapat menimbulkan terganggunya stabilitas keamanan dan ketertiban. 3. Surat Rekomendasi dapat dicabut dan dinyatakan tidak berlaku apabila pemegang Surat Rekomendasi ini tidak mentaati / fulengindahkan peraturan yang berlaku atau obyek penelitian menolak untuk menerima Peneliti. 4. Setelah survey I riset selesai, supaya menyerahkan hasilnya kepada Badan Kesbangpol Dan Linmas Provinsi Jawa Tengah' vl. surat Rekomendasi Penelitian I Riset ini berlaku dari : April s.d Agustus 2013. Vll. Demikian harap menjadikan perhatian dan maklum' Semarang, 1 APril 2013 AN. GUBERNUR JAWA TENGAH KEPALA BADAN KESBAI{GPOL DAN LINMAS JAWA TENGAH a Muda 1982031005 \
\ PEMERINTAH KABUPATEN KEBUMEN KANTOR KESATT"IAN BI\NGSA DAN POLITIK JALAN ARUilBTNA"?u3fffr5J3;:f=""N ( 0287 ) 384088 FEKOMENDASI NOMOR : A72 | 144 /2413 TENTANG IJIN PENELITIAN Menunjuk surat dari Kepala Badan Kesbangpol dan Linmas Provinsi Jawa Tengah Nonror: 07OtO783l2O13 tanggal 1 April 2013 perihal permohonan ijin penelitian, dengan ini memberikan REKOMENDAS1 atas kegiatan penelitian/survey/riset di Kabupaten Kebumen yang akan dilaksanakan oleh : Nama Pekerjaan NIM Alamat Penanggung Jawab Jumlah Peserta Lokasi Waktu U MMA WAHIDATUZ ZUHRIYAH Mahasiswa V t') 09205244044 Desa Surotrunan Rt 001 Rw 001 Kec. Alian Kab. Kebumen Dr. Suwardi. E, M. Hurn. 1 orang Desa Karangduwur Kec. Ayah 1 1 April 2013 s/d 11 Juni 20't3 Upacara Nguqduh Susuh Lawet lng Karangduvrur, Ayah, Kebumen Judul / Tema Penelitian ,M Dengan ketentuan sebagai berikut: 1. Sebelum melaksanakan penelitian/survey/riset wa.lib terlebih dahulu rneiaporkan kepada pejabat pemerintah tericaii untuk mendapat petuniuk, dengan sebelumnya memberikan copy/salinan/tembusan surat ijin penelitian/survey/riset yang diterbitkan oleh BAPPEDA Kab' Kebumen; Z. Pelaksanaan penelitian/survey/ris;et tidak disalahgunakan untuk tujuan tertentu yang dapat mengganggu stabilitas pemerintahan. Untuk penelitian yang dapat dukungan dana dari sponsor baik dalam negeri maupun luar negeri, agar dijelaskan pada saat mengajukan perijinan. Tidak membahas masalah politik dan atau agama yang dapat menimbulkan terganggunya' stabilitas keamanan dan ketertiban; 3. Wajib menjaga tata tertib dan mentaati ketentuan-ketentuan yang berlaku; 4. Surat Rekomendasi ini dapat dicabut dan dinyatakan tidak berlaku apabila pemegang Surat Rekomendasi ini tidak mentaati/ rnengindahkan peraturan yang berlaku. Demikian untuk digunakan sebagaimana mestinya. Kebumen, 11 APril2O13 BUPATI KEBUMEN TUAN BANGSA DAN POLITIK N KEBUMEN Pembina 19650521 199203 1 009
PEMERINTAH KABUPATEN KEBUMEN BADAN PERENCANAAN PEMBANGUNAN DAERAH ( BAPPEDA ) Jl. Veteran No. 2 Tetp/Fax. (O2BT) 381570, Kebumen _ 54311 Kebumen, 11 April 2019 Nomor '. A71-1114212013 Lampiran Hal : ljin Penelitian Kepada: Yth Kepala Desa Karangduwur, Kec. Ayah, Kab. Kebumen di- AYAH Menindark-lanjuti rekomendasi Bupati Kebumen Nomor aTz144t2arc, tanggal 11 April 2013, terrtang ljin penelitian, maka dengan ini diberitahukan bahwa pada Instansi/wilayah Saudara akan dilakslnakan penelitian oleh : 1. Nama/NlM ; Umma WahidatuzZuhriyah : Mahasiswa UNY Yogyakarta 2. Pekerjaan 3 Alamat : Desa Surotrunan, RT.001/RW.001, Kec. Alian, Kab. Kebumen 4. Penanggung Jawab : Dr. Suwardi. E, M.Hum Judul Penelitian . Upacara Ngundhuh Susuh Lawet Karangduwur, Ayah, Kebumen o. Waktu penelitian : 11 April s/d 11 Juni 2013 Dengan ketentuan-ketentuan sebagai berikut : a. Pelaksanaan survey/penelitian tidak disalahgunakan untuk tujuan tertentu yang dapat mengganggu kestabilan Pemerintah. h Setelah survey/penelitian seJesai diharuskan melaporkan hasit-hasilnya ' kepada BAPPEDA Kabupaten Kebumen. Demikian surat ijin ini dibuat untuk dapat digunakan sebagaimana mestinya. A. n. EDA KABUPATEN KEBUMEN id Pemsosbud Tembusan : disampaikan kepada Yth. 1. Camat Ayah, Keburnen Ing